
1.6. Managementul resurselor umane 


1.6.1. Concepte 


În teoria tradițională a organizaţiei, salariaţii erau priviți din perspectiva modu- 
lui în care aceştia executau anumite operaţii prestabilite, puneau în mișcare mașini 
şi dispozitive tehnologice sau îndeplineau unele activități. Aşa au apărut şi con- 
ceptele, folosite şi astăzi din păcate, de „forță de muncă“ sau „mână de lucru“. Ceea 
ce interesa era capacitatea acestora de a pune în operă deciziile conducătorilor, con- 
form regulilor. Așa a apărut împărțirea muncii în „muncă productivă“ a „creatorilor 
de bunuri materiale“, respectiv „muncă neproductivă“ a „personalului neproductiv“, 
care era de obicei asociat cu cei care desfășurau activități de natură intelectuală. 
Conceptul de „forță de muncă“ era folosit întotdeauna la singular și desemna 
ansamblul, masa; niciodată individul, cu personalitate, nevoi, comportament și vi- 
ziune specifică nu intra în obiectivele conducătorilor — vezi Tabelul 1.2. (adaptare 
după Mathis, 1997, p. 4). 

Managementul resurselor umane presupune îmbunătăţirea continuă a activităţii 
tuturor angajaţilor în scopul realizării obiectivelor organizaționale. În acest sens, 
acțiunile manageriale trebuie să ia în considerare fiecare salariat ca o individuali- 
tate distinctă, cu caracteristici specifice. Aplicarea cu succes a managementului 
resurselor umane presupune existența unui sistem de evaluare a performanțelor, a 
unui sistem de stimulare și de recompensare a rezultatelor angajaţilor. 

Resursele umane reprezintă acele valori ale firmei, care îndeplinesc criteriile în 
virtutea cărora pot fi considerate sursa principală ce asigură competitivitatea aces- 
teia; resursele umane sunt valoroase, rare și relativ de neînlocuit. 

Potrivit literaturii de specialitate, managementul resurselor umane presupune o 
abordare globală, interdisciplinară şi profesională a problematicii personalului din 
cadrul unei organizaţii. 

Tabelul 1.2. 


Caracterizare 


Concepții privind personalul 


Teoria tradiţională 
a întreprinderii 


Managementul 
resurselor umane 


Noţiuni folosite 


Forţă de muncă, mână de 
lucru 


Resurse umane 


Categorii cu caracter discri- 
minatoriu 


Muncă productivă şi creatori 
de bunuri (categorii privile- 
giate) / muncă neproductivă şi 
personal neproductiv (cate- 
gorii discriminate) 


Resurse umane 


Modul de abordare a perso- 
nalului de către manageri 


În mod global, ca masă de 
oameni capabili să 
muncească 


Ca individualităţi, cu personalităţi, 
nevoi, comportamente şi viziune 
specifică 


Principiul fundamental de 
salarizare 


În funcţie de munca depusă 


În funcţie de rezultatele obţinute 


Activitatea de evaluare a per- 
formanţelor 


Nesemnificativă, formală 


Esenţială 


Stimularea iniţiativei 
salariaţilor 


Absentă; iniţiativa salariaţilor 
este considerată o diminuare 
a autorităţii şefilor ierarhici 


Susţinută şi promovată prin rec- 
ompense (promovare în funcţie, 
salarii mai mari etc.) 


„De ce vin oamenii să lucreze la o anumită orgnizaţie?“ 
„Cum sunt indivizii identificaţi și selectați?“ 

„Cum știu angajaţii ce să facă la posturile lor?“ 
„Cum știu managerii dacă angajaţii au performanţe adecvate? Dacă nu au, ce se 


poate face?“ etc. 


Acestea sunt numai câteva din întrebările ale căror răspunsuri fac obiectul mana- 
gementului resurselor umane. 

Încercarea de a defini managementul resurselor umane este dificilă, având în 
vedere multitudinea de factori care potențează procesul; câteva dintre posibilele 
propoziţii definitorii cvasiechivalente sunt (Manolescu, 1998, pp. 29-30): 

— funcțiunea care permite organizațiilor să-și atingă obiectivele prin obținerea şi 
menţinerea unei forțe de muncă eficiente; 

— abordarea strategică a asigurării, motivării, antrenării și dezvoltării resursei 


cheie a unei organizaţii, 


— ansamblul deciziilor și practicilor manageriale care afectează sau influențează 
direct oamenii sau resursele umane, care muncesc pentru organizație; 

— ansamblul activităților de ordin operațional (planificarea, recrutarea, menţi- 
nerea personalului) și de ordin energetic (crearea unui climat organizaţional cores- 
punzător), care permit asigurarea organizației cu resursele umane necesare; 

— cuprinde toate activităţile orientate spre factorul uman, având drept obiective: 
conceperea, proiectarea, utilizarea optimă, întreţinerea și dezvoltarea socio-umană; 

— reprezintă un complex de măsuri concepute interdisciplinar cu privire la 
recrutarea personalului, selecţia, încadrarea, utilizarea prin organizarea ergonomică 
a muncii, stimularea materială și morală până în momentul încetării contractului de 
muncă. 

Prin urmare, parcurgând și analizând diferitele definiţii prezentate, se poate 
aprecia că, în prezent, nu există o definiție unanim acceptată a managementului 
resurselor umane care să întrunească consensul specialiștilor în domeniu. Se con- 
stată că definițiile amintite nu conţin elemente contradictorii, acestea se com- 
pletează reciproc, fiecare definiţie contribuind la circumscrierea conţinutului ma- 
nagementului resurselor umane. 

O sinteză a acestor definiţii ar fi aceea că managementul resurselor umane 
include toate deciziile manageriale și practicile care influențează sau afectează în 
mod direct oamenii, respectiv resursele umane care își desfășoară activitatea în 
cadrul unei organizaţii. 


1.6.2. Obiective privind resursele umane 


Indiferent de modul de organizare, activitatea de resurse umane dintr-o organi- 
zaţie trebuie să se subordoneze strategiei generale a firmei și să contribuie la 
îndeplinirea obiectivelor acesteia; mai mult decât atât, ea trebuie să aibă două cate- 
gorii de obiective proprii: 

— obiective strategice, care se referă la prognoza, planificarea și adoptarea 
politicii de personal pe termen lung; 


Prezentăm, ca exemplu, obiectivele strategice ale managementului resurselor umane dintr-o 
organizație militară din ţara noastră (sursa: http://www.actrus.ro/biblioteca/cursuri/manage- 
ment/petca!f_10_1.html): 

— integrarea strategică a managementului resurselor umane în contextul previziunii de ansam- 
blu a organizației militare, în concordanță cu politica și cultura acesteia; 


structuri organizatorice articulate, receptivă la schimbări; 

— stimularea loialității personalului față de organizația militară printr-o motivarea cores- 
punzătoare; 

— garantarea calităţii întregii activități militare, prin implementarea conceptului Total Quality 
Management (T.Q.M.). 


— obiective operaţionale, de natură tactică și administrativă, care au în vedere 
organizarea activităţilor curente, inclusiv gestionarea problemelor privind personalul 
organizaţiei. Managerii de vârf din firmele românești nu acordă, încă, o suficientă 
importanță obiectivelor strategice în domeniul managementului resurselor umane, 
datorită limitelor individuale (cunoștințe insuficiente ) sau din lipsă de interes. 

Politica în domeniul resurselor umane, formulată de conducerea organizației, 
orientează activitatea fiecărui salariat. Pentru acesta, este necesar ca elementele 
acestei politici să fie detaliate și concretizate la fiecare nivel ierarhic. 

Cerinţele unei politici eficiente în domeniul resurselor umane pot fi rezumate 
astfel: 

— integrarea managementului resurselor umane în managementul organizației; 

— obținerea adeziunii întregului personal, pentru derularea activităţilor care 
decurg din necesitatea atingerii obiectivelor strategice pe care organizaţia și le-a 
asumat; 

— asigurarea unui climat de implicare și de valorificare a potențialului fiecărui 
salariat; 

— motivarea pozitivă pentru indivizii care obțin rezultate performante și stimula- 
rea celor care pot atinge acest stadiu; 

— orientarea fiecărui angajat către autoperfecționare; 

— antrenarea indivizilor care doresc să participe în mod direct la adoptarea actu- 
lui decizional. 


1.6.3. Departamentul de resurse umane 


Desfăşurarea normală a activității unei organizații necesită organizarea unor 
compartimente de specialitate constituite sub formă de servicii, birouri sau depar- 
tamente, în funcție de profilul și volumul de activitate, forma de organizare şi 
mărime. Dintre acestea face parte și departamentul de resurse umane (DRU), orga- 
nizat în funcție de raționamentele proprii ale firmei. 

Departamentul de resurse umane reprezintă structura organizației abilitată să 
pună în valoare toate celelalte resurse de care dispune organizația, în vederea atin- 
gerii obiectivelor strategice şi imediate. Managementul resurselor umane vizează 
asigurarea tuturor posturilor din structura unei organizații cu oameni potriviți. 
Aceasta presupune identificarea necesarului de personal, recrutarea, selectarea, 
angajarea, stimularea/motivarea, salarizarea, promovarea, formarea şi perfecțio- 
narea, precum și activitățile cu caracter social. Astfel, departamentul poate 
desfăşura activități în următoarele domenii: 

— personal, incluzând recrutarea, selecția, încadrarea și promovarea, gestionarea 
cărților de muncă, evidenţa salariaților; 

— învățământ, cuprinzând pregătirea personalului, specializarea și perfecționarea 
acestuia; 

— salarizare — stabilirea drepturilor salariale, motivare și promovare; 

— normarea muncii — elaborarea şi revizuirea normelor de muncă; 

— evaluarea performanţelor salariaţilor. 

Problema fundamentală la proiectarea unei organizaţii constă în asigurarea 
condiţiilor pentru utilizarea optimă a resurselor umane, având în vedere că acestea 
determină gradul de utilizare a tuturor celorlalte resurse și subsisteme. Proiectarea 
orientată către factorul uman asigură un nivel ridicat al performanţei celorlalte sub- 
sisteme din componenţa organizaţiei. Managementul resurselor umane vizează, de- 
opotrivă, cerinţele factorului uman determinate de caracteristicile particulare psiho- 
sociale, precum și de cerinţele generate de producţie și de posibilităţile tehnice. 

Structurarea unei firme începe prin proiectarea DRU. Această substrucură tre- 
buie proiectată pentru a fi capabilă să valorifice factorul uman în folosul firmei și 
al individului. 


Deoarece firmele se dezvoltă și devin din ce în ce mai complexe, departamentul 
de resurse umane dobândește o mai mare importanţă. Scopul lui de bază rămâne 
același; diferenţa constă doar în modalitatea utilizată pentru a-și îndeplini obiec- 
tivele. 

Uneori, micile firme au o unitate și câţiva specialiști în domeniul resurselor 
umane — vezi Figura 1.14. (Mondy, 2002, p. 12); alteori, managerii înșiși gesti- 
onează activităţile legate de resursele umane. Ei își concentrează activitatea pe anga- 
jarea şi promovarea persoanelor competente. Unele aspecte ale resurselor umane pot 
fi chiar mai importante în firmele mici decât în cele mari; de exemplu, o greșeală 
a conducerii (angajarea unui salariat incompetent care înlătură toţi clienţii) poate 
cauza falimentul firmei, ceea ce într-o firmă de mari proporţii are efecte mai reduse. 


Într-o firmă de mici dimensiuni, pe care o cunoaşteţi, cine se ocupă de activitățile privitoare 


la resursele umane? 


Într-o firmă de dimensiuni medii, precum cea reprezentată în Figura 1.15. (ibid. 
p. 13), există un manager specializat care coordonează toate activitățile legate de 
resursele umane și care are rolul esenţial, fiind secondat de un asistent. 

Când activităţile legate de resursele umane devin prea complexe pentru a fi rea- 
lizate de o singură persoană, se creează divizii (servicii) separate, conduse de un 
director de resurse umane. Aceste divizii îndeplinesc sarcini precum: administrarea, 
planificarea și normarea muncii, aplicarea legislaţiei muncii și salarizarea, re- 
crutarea, selecția și angajarea, integrarea, perfecţionarea și consilierea în carieră, 
protecţia și securitatea muncii — Figura 1.16. (idem). Fiecare divizie are un mana- 
ger care colaborează cu directorul de resurse umane. Acesta din urmă poate fi și 
vicepreședintele firmei, lucrează în cadrul managementului de vârf și formulează 
strategiile firmei. 


Activităţi privind resursele umane 


Manager & patron 
Vânzări 


Figura 1.14. DRU într-o firmă de dimensiuni mici 


Producţie Finanţe 

Managerul de Managerul de Managerul Managerul de 
vânzări producţie financiar resurse umane 


Figura 1.15. DRU într-o firmă de dimensiuni medii 


Iniţial, managerii firmei selectează personalul care va ocupa posturile departa- 
mentului de resurse umane. Specialiștii selectați pot fi: juriști, psihologi, sociologi, 
specialiști în managementul organizaţiei, statisticieni, informaticieni, ingineri și alții 
— buni cunoscători ai domeniului de activitate al firmei. Este recomandabil ca o 
parte din acest personal să aibă o pregătire complementară de psihologie. Juriştilor 
le revine rolul de a le prezenta managerilor firmei toate reglementările privind le- 
gislația muncii și de a organiza din punct de vedere juridic-formal procedurile de 
recrutare, selecție, angajare, perfecționare și salarizare. Psihologilor li se cere să 
definească și să pună la punct procedurile și tehnicile pentru recrutarea, selecția și 
evaluarea candidaţilor pentru posturile vacante, respectiv pentru personalul angajat. 

Diversitatea problemelor și activităților cu care se confruntă profesioniștii în 
domeniul resurselor umane face ca aceștia să fie pregătiți pentru o arie largă de 
activităţi. Experții susțin o împărţire a cunoștințelor pe trei domenii: educaţie gene- 
rală (limbi străine, matematică, psihologie, sociologie), cunoștințe fundamentale 
din domeniul afacerilor (management, contabilitate, statistică, finanţe), manage- 
mentul resurselor umane, incluzând și cunoștințe generale privind legislaţia muncii, 
comportament uman, administrarea salariilor, negocieri colective, psihologie indus- 
trială. 


Preşedinte 


Vicepreşedinte Vicepreşedinte Vicepreşedinte Vicepreşedinte 
marketing producţie financiar resurse umane 


Manager Manager Manager Manager Manager 
normarea salarizare recrutare şi integrare şi protecţia 
muncii selecţie perfecţionare muncii 


Figura 1.16. DRU într-o firmă de dimensiuni mari 

Tabelul 1.4 


Domenii 


Atribuţii 


1. Recrutare, selecţie, angajare 


— stabilirea criteriilor de recrutare şi selecţie 

— elaborarea şi aplicarea testelor pentru selecţie 
— angajarea şi repartizarea pe posturi 

— negocierea contractelor individuale 

— desfacerea contractului de muncă 

— integrarea noilor angajaţi 

— evidenţa personalului 

— controlul respectării disciplinei muncii 


2. Motivare, salarizare 


— stabilirea criteriilor şi metodelor de evaluare 

— evaluarea performanţelor fiecărui angajat 

— aplicarea unor forme adecvate de salarizare 

— conceperea de stimulente nepecuniare 

— asigurarea unor corelaţii între creşterea producţiei, pro- 
ductivităţii muncii, fondului de salarii şi salariului indivi- 
dual 


3. Calificare şi 
perfecționare profesională 


— stabilirea nevoilor de pregătire şi de 
perfecţionare a pregătirii profesionale 
— elaborarea programelor de pregătire şi de 
perfecţionare, precum şi urmărirea aplicării lor 
— organizarea cursurilor de pregătire şi de perfecţionare 
— asigurarea condiţiilor pentru participarea salariaţilor 
— evaluarea acţiunilor de pregătire şi perfecţionare 


4. Promovarea personalului 


— elaborarea criteriilor de promovare 

— folosirea unor metode adecvate de promovare 
— elaborarea unui plan de promovare 

— organizarea concursurilor de promovare 


5. Stabilirea necesarului 


— elaborarea criteriilor de stabilire a necesarului 


de personal de personal 
— normarea muncii 
— dimensionarea echipelor de lucru 
— descrierea şi analiza posturilor, elaborarea fişelor pos- 
turilor 
— proiectarea structurii organizatorice şi repartizarea 
posturilor 
— elaborarea Regulamenului de Ordine Interioară (ROI) 
— elaborarea planului de muncă şi salarii 
6. Strategia — elaborarea strategiei şi politicii de personal 


şi politicile de personal 


— crearea unei bănci de date în domeniu 

— întocmirea programului de asigurare pe termen lung a 
personalului pe categorii şi profesii, cu precizarea 
surselor de recrutare şi stimulare 

— elaborarea programului de îmbunătăţire a condiţiilor de 
muncă 


7. Asigurarea unor condiţii bune 
de muncă 


— elaborarea contractului colectiv de muncă 

— negocierea şi urmărirea realizării prevederilor acestuia 

— identificarea posibilităţilor de îmbunătăţire a protecţiei 
şi igienei muncii 

— organizarea şi prestarea unor servicii social-culturale 

Responsabilitatea managementului resurselor umane revine atât departamentului 
de specialitate cât și managerilor superiori, iar cooperarea dintre aceștia este 
esenţială. Mai mult, şeful acestui departament trebuie să fie subordonat direct mana- 
gerului general. Managerii de vârf au datoria de a cunoaște activităţile specifice ale 
resurselor umane, stimulând cooperarea eficientă dintre compartimentele firmei și 
departamentul de resurse umane. 

Principalele atribuţii ale departamentului de resurse umane, sistematizate pe 
domenii de activitate, sunt prezentate în Tabelul 1.4. (Mathis, 1997, pp. 17-18). 

Pentru îndeplinirea acestor atribuții, managerii de vârf trebuie să stabilească cu 
şeful departamentului de resurse umane orientările care vor sta la baza activităţii, 
precizând clar relaţiile cu celelalte departamente ale firmei. 

În mod tradiţional, s-a considerat că rolul departamentului de resurse umane a 
fost acela de a susţine şi oferi informaţii conducerii și nu de a lua decizii. În 
numeroase cazuri, conducerea firmelor apelează la departamentul de resurse umane, 
îi cere lucrări pe care, uneori, le aplică. 

Astăzi, concepţia conform căreia activitatea de resurse umane este de consul- 
tanță a început să se schimbe, deoarece specialiștii din acest domeniu au și respon- 
sabilitatea de a impune respectarea legislaţiei muncii. În tot mai multe firme, depar- 
tamentul de resurse umane capătă autoritate, urmărind ca deciziile din acest dome- 
niu să corespundă prevederilor legale. 

2 
Manageri şi leadership 


Obiectivele capitolului sunt complexe: 

— analiza profilului personalității managerilor, în general şi a managerilor de 
resurse umane, în special; 

— cunoașterea caracteristicilor, abilităților și competențelor managerilor; 

— studierea deciziei ca funcție esenţială a conducerii; 

— cunoașterea leadership-ului. 


2.1. Managerii 


2.1.1. Caracterizare generală 


La origine, cuvintele manager și management provin din latinescul „manus“ = 
mână, respectiv „a mânui“ — în general, dar și „a struni caii la o căruță“ — în spe- 
cial. Din limba franceză, cuvântul „manège“ a trecut în limba engleză sub forma 
verbului „fo manage“, cu sensul inițial de „a struni caii“, dar și cu înţelesul de a 
relaționa corect cu diverse persoane cu scopul de a obține rezultate, a duce ceva la 
bun sfârșit. Cu timpul, semnificaţia verbului s-a extins, cu raportare directă la des- 
făşurarea unei activităţi operaţionale sau de logistică, sens din care au derivat mai 
târziu substantivele „manager“ şi „management“ (Chișu Ana Viorica, 2002, p. 4). 

Verbul „fo manage“ înseamnă a mânui, a (te) descurca, a conduce sau a admi- 
nistra. Conform dicţionarelor, „managerul este persoana care conduce o între- 
prindere, o afacere“; în altă ordine de idei, „a conduce“ semnifică „a îndruma un 
grup de oameni, o activitate, o organizație etc.“, „a lua hotărâri potrivit competenţei 
legale, cu privire la desfășurarea activității unei instituţii sau întreprinderi, răspun- 
zând de aceasta“, respectiv „a dirija o discuţie, o dezbatere etc.“ 


Consideraţi că, din punct de vedere managerial, „a te descurca“ are o conotaţie negativă? 


Argumentați răspunsul! 

Definiţiile prezentate permit schițarea profilului managerului, profil care face 
obiectul acestui capitol. Manualele privind managementul resurselor umane prezintă 
doar indirect cerințele, trăsăturile de personalitate, competențele, abilităţile, stilul, 
metodele de lucru și alte instrumente care servesc la aplicarea funcţiilor manage- 
mentului. Considerăm că prezentarea aspectelor menționate este strict necesară, în 
contextul faptului că managerii lucrează cu oameni. 

În sens larg, managerul este persoana care aplică funcțiile managementului, în 
acord cu sarcinile, competențele și responsabilitățile atribuite funcției pe care o 
exercită. 

După nivelul ierarhic la care se situează, managerii sunt: de nivel inferior — cei 
care lucrează direct cu executanţii, de nivel mediu — cei care au în subordine atât 
executanți cât și manageri de nivel inferior, respectiv de nivel superior — cei care au 
în subordine toate nivelurile ierarhice ale organizaţiei. 

Schematic, ponderea activităţilor managerilor — în planul conceptual, al relaţiilor 
umane (motivare, antrenare, comunicare) și în plan tehnic este diferită, în funcție 
de nivelul la care activează fiecare (Figura 2.1., Chişu, 2002, p. 29). 

Într-o altă abordare, managerii sunt: „executivi“, „generaliști“ și „specialiști“ 
(Mondy Wayne, Noe Premeaux, 2002, p. 11); managerii de top sunt „executivii“, 
generaliștii sunt cei cărora le revine aplicarea tuturor funcțiilor manageriale în 
domeniul resurselor umane, iar specialiștilor le revin activităţi concrete (recrutare, 
inteviuri pentru selecție, evaluarea performanţelor etc. ). 

Competența managerială se evidențiază prin capacitatea conducătorilor de a-și 
îndeplini sarcinile la standardele adoptate de organizaţie. 


Activități 
Manageri superiori a concepţie 
(Top managemet) Siaa 
Manageri de nivel mediu i. coordonare >=. 
(Middle management) "== antrenare E 


Manageri de nivel inferior 


activități tehnice SSS 


(Supervizori) `~ 


Figura 2.1. Ierarhia managerilor 


Activitățile specifice managerilor își au originea în funcțiile clasice, formulate 
de Henri Fayol în 1946: previziune, organizare, comandă/coordonare și control. 

În opinia lui Henry Mintzberg (citat de Mihuț, 1998, p. 22) rolurile pe care ma- 
nagerii trebuie să și le asume și să le exercite sunt: 

A. roluri de reprezentare (stabilesc și menţin contacte umane, reprezintă grupu- 
rile pe care le conduc); 

B. roluri informaţionale (monitorizare, diseminare, sunt purtători de cuvânt); 

C. roluri decizionale (antreprenoriat, decid asupra problemelor deosebite care 
apar în viaţa organizaţiei, alocă resurse, negociază). 

Rolurile managerilor sunt conexe; nici unul dintre acestea nu poate fi neglijat. 

Lista responsabilităților rituale ale directorilor (Cribbin, 1986, pp. 41-42) este 
impresionantă: 

1) planifică — trebuie să prevezi viitorul pentru a-l conduce; 

2) organizează cu efort minim și rezultate maxime; 

3) recrutează și contribuie la perfecționarea resurselor umane; 

4) conduc — împart rolurile și atribuie funcţiile necesare, stabilesc normele de 
producţie, determină reponsabilităţile; 

5) coordonează munca, indivizii și grupurile, astfel încât organizația să 
funcționeze fără risipă de resurse; 

6) încurajează colaborarea; 

7) controlează eforturile angajaţilor, întreținând un proces continuu de infor- 
mare; 

8) studiază și evaluează munca angajaţilor; 

9) conduc angajaţii spre a-i încuraja să facă ceea ce trebuie făcut; 

10) gestionează cele patru atuuri principale pe care le deţin: timpul, ideile, ta- 
lentul și comportamentul. 

Managerilor le revin activităţile care derivă din funcţiile managementului: 
creează și aplică strategii de dezvoltare, fac previziuni și planuri; organizează și 
coordonează munca; asigură un climat propice performanţei, care motivează anga- 
jaţii; se preocupă de creșterea eficienţei actului de conducere; promovează comuni- 
carea cu personalul, cu clienţii şi cu furnizorii; dezvoltă relaţii strategice etc. 
Managerilor le sunt asociate verbe de acţiune: a face, a dezvolta, a interveni, a diri- 
ja, a corija şi altele asemenea. Managerii nu gestionează stări de echilibru, ci feno- 
mene dinamice; ei nu caută menţinerea unei situaţii existente, dacă aceasta nu mai 
este profitabilă. Managerilor le este asociat verbul a schimba. Lor le este caracte- 
ristic faptul că pot identifica adevărata ierarhie a priorităţilor, că pot acţiona eficient 
în domenii interdisciplinare cu grad înalt de incertitudine, asumându-și riscuri și 
găsind căi de rezolvare, nu în ultimul rând prin conjugarea eforturilor colaborato- 
rilor lor. 

Potrivit lui Henri Fayol (apud Jack Duncan, 1990, p. 87), munca managerială 
este dificilă și cere din partea persoanelor care o exercită caracteristici excepţionale: 
cunoașterea esenței tuturor aspectelor administrative, tehnice, comerciale şi finan- 
ciare ale organizației, capacitatea de soluționare a problemelor atipice care li se 
prezintă spre rezolvare, rezistenţă fizică, psihică şi mentală, precum și putere de 
muncă pentru a reuși în confruntarea cu beneficiarii și cu partenerii de afaceri. 

2.1.2. Profiluri manageriale 


Personalitatea este componenta stabilă a conduitei unei persoane înglobând par- 
ticularităţile sale intelectuale, afective, de voinţă și temperamentale. 

Elementele sistemului psihic uman aflate în relații complexe de determinare 
sunt: senzațiile, percepțiile, reprezentările, memoria, gândirea, imaginaţia, limbajul, 
atenţia, conștiința, inconştientul, inteligenţa, intuiţia, motivaţia, afectivitatea, voința, 
deprinderile, predispoziţiile, aptitudinile, temperamentul, caracterul și comporta- 
mentul. Dintre acestea aptitudinile, temperamentul şi caracterul sunt considerate 
însuşirile de bază ale personalităţii, care au relevanţă pentru activitatea oricărui con- 
ducător. 

Aptitudinile sunt dispoziţii naturale sau dobândite pentru a efectua anumite 
sarcini. Aptitudinile pot fi intelectuale, senzoriale, motorii etc. 

Activitatea managerială presupune o serie de cerinţe care se exprimă prin func- 
tiile managementului. Fiecare funcție corespunde unei anumite aptitudini în planul 
personalităţii, iar fiecare aptitudine a personalităţii va satisface o anumită funcție în 
planul managerial. 

Aptitudinea de planificare constă în capacitatea managerului de a configura prin 
gândire imaginativă elementele viitorului într-un ansamblu coerent de idei și de a 
întrevedea posibilităţile de realizare. Aptitudinea de a decide presupune o mare ca- 
pacitate de obţinere şi prelucrare a informaţiei și nevoia de a gândi analitic şi cri- 
tic. Este nevoie de discernământ și obiectivitate în alegere, conjugând gândirea 
lucidă cu spiritul realist. 

Aptitudinea de organizare constă în capacitatea managerului de a pune în con- 
diţii funcţionale resursele materiale, financiare, informaţionale și umane, astfel încât 
să se obțină atingerea obiectivelor asumate cu eficienţă și eficacitate. Organizarea 
cere o gândire sintetică, asociativă, critică, realistă, suplă și dinamică, simțul tim- 
pului și temeinice cunoștințe de specialitate. 

Aptitudinea de coordonare cere ca managerul să aibă tact și o bună cunoaștere a 
oamenilor, precum și capacitatea de a comunica cu aceştia rațional și afectiv. 
Aptitudinea de coordonare presupune un comportament dinamic, nuanţat și rapor- 
tat la context. 

Aptitudinea de control presupune echitate și fermitate, stabilitate emoțională, 
gândire analitică şi sintetică, atenție concentrată și distributivă, răbdare, tact şi în- 
credere în oameni. 

Temperamentul este prezentat de dicționarele de psihologie ca fiind ansamblul 
de elemente biologice care caracterizează dinamica externă a acțiunii omenești: 
modul de acumulare și descărcare a tensiunii (de unde caracteristicile: energic, 
exploziv, rezistent, expansiv şi contrarele lor) și dinamica acțiunii (rapid/lent). 

Clasificarea propusă de Hippocrate conturează portretele temperamentale fun- 
damentale. 

Temperamentul coleric este caracterizat prin: reactivitate motorie și comporta- 
mentală accentuată, lipsa stăpânirii de sine, agitaţie, tendinţa spre agresivitate, pro- 

cese afective intense și puternic exteriorizate, explozii emoţionale, fire deschisă, 
alternanță între un regim dinamic și delăsare, înclinaţie spre exagerare. Managerul 
coleric este extravertit și dezechilibrat, dispus să-şi asume inițiative, este autoritar şi 
entuziast, are putere de muncă, este imprevizibil, poate fi generator de conflicte și 
tensiuni, are tendinţa de a domina grupul; într-o activitate concretă îşi etalează rapid 
posibilităţile. Este incapabil să desfășoare munci migăloase. Poate fi un bun con- 
ducător pentru compartimente operaționale. 

Temperamentul sanguin este caracterizat prin atributele: hiper-reactivitate moto- 
rie, dinamicitate ridicată și adaptabilitate, vorbește mult şi repede, decide cu rapidi- 
tate, are fire deschisă și comunicativă, are emoţii intense și dispoziţie stenică, simte 
deseori nevoia de schimbare, își etalează rapid posibilităţile, dă dovadă de capaci- 
tate de muncă îndelungată, își menţine echilibrul și rezistenţa psihică în situaţii difi- 
cile, acceptă și suportă eșecurile. Managerul sangvinic este extravertit și echilibrat, 
ceea ce înseamnă că întrunește toate cerințele pentru un adevarat lider: creativitate, 
flexibilitate, dorința de acțiune şi simţ practic dublat de instinct. Se axează pe 
relaţiile umane, dar nu neglijează constrângerile impuse de structură. Este prototi- 
pul managerului democrat, iubit de subordonați — pe care îi consideră colaboratori. 

Temperamentul flegmatic este calm, lucrează lent, este echilibrat emoţional, dar 
are sentimente durabile, prezintă un ansamblu comportamental sărac, vorbeşte puţin 
şi lent, are răbdare şi înclinaţie spre rutină, este tolerant, nu iubeşte schimbările, 
poate munci cu atenţie timp îndelungat, este tenace și cugetat. Managerul flegmatic 
este introvertit şi echilibrat, consecvent, meticulos și relativ pasiv. Pentru că este 
realist poate fi manager, dar nu lider. 


Ce departamente pot conduce cei care aparțin temperamentului flesmatic? 


Temperamentul melancolic manifestă o slabă rezistență neuropsihică, are capa- 
citate de muncă redusă în condiţii de suprasolicitare, este foarte sensibil și afectat 
de insuccese, compensează dificultățile de adaptare prin închidere în sine, dovedește 
prudenţă exagerată în situaţii neașteptate, sentimentele îi sunt trainice, depinde de 
grup, este migălos, ajunge uneori la epuizare. Managerul melancolic este introvertit 
şi dezechilibrat, are simţ analitic şi are tendinţa de a fi autoritar și incompetent. 
Acesta nu face faţă situaţiilor conflictuale şi nu le poate controla, deci nu poate fi 
un bun manager. 

În practică, temperamentele pure se întâlnesc rar, mai degrabă este vorba de tem- 
peramente combinate. 

Atenţie! În determinarea temperamentului trebuie să se țină seama de împre- 
urări: situaţie obișnuită, situație inedită, situaţie critică sau situaţie limită. 

Caracterul este ansamblul atitudinilor, valorilor, normelor, actelor de conduită, 
fenomenelor cognitive, volitive și afective, integrate într-un sistem complex. Carac- 
terul este cadrul normativ și de acţiune a persoanei, este modul de a fi, de a simți 
şi de a reacționa al unui individ. Dintre sutele de trăsături de caracter existente, pen- 
tru manageri pot fi importante următoarele: orientarea (capacitatea de a selecta 

influențele externe după criterii moral-valorice), stapânirea de sine, consistenţa 
(concordanța dintre idee, atitudine, vorbă şi faptă), generozitatea și altruismul, pu- 
terea caracterului (capacitatea de a domina împrejurările și de a se domina pe sine), 
statornicia și optimismul. 

E. Kretschemer a clasificat oamenii după înfățișarea lor fizică, identificând 
tipurile somatice prezentate în cele ce urmează. 

Tipul picnic se caracterizează prin statură mijlocie și exces ponderal. Din punct 
de vedere comportamental acestuia îi sunt caracteristice: vioiciunea, mobilitatea, 
optimismul, capacitatea de a stabili ușor contacte, dovedește înclinaţie spre concesii 
ŞI compromisuri. 

Tipul astenic are corpul lung și slab. Comportamental este înclinat spre abstrac- 
tizare, interiorizare, sensibilitate, meticulozitate până la pedanterie, are simţul onoa- 
rei, precum și ambiţie care ascunde uneori anumite complexe de inferioritate. 

Tipul atletic este bine proporționat fizic, are trăsături psihice intermediare între 
celelalte două: trăiri afective echilibrate, încredere în sine, dă dovadă de realism şi 
prezintă înclinaţie spre activităţi care reclamă un mare consum de energie. 

Asemenea tipologii umane prezintă interes în studierea caracteristicilor manage- 
rilor, doar dacă pot fi asociate cu aspecte comportamentale dominante predictibile. 

Condiţiile de acţiune sunt esenţiale în studiul psihologiei manageriale. De exem- 
plu, în condiţii conflictuale grave sunt preferaţi managerii energici, autoritari, cura- 
Joși, deciși, care se orientează repede în context, chiar dacă recurg la mijloace ferme 
pentru a depăși criza. Pe de altă parte, în situaţii obișnuite, dar care presupun dez- 
voltare organizaţională, sunt preferaţi managerii calmi, echilibraţi, răbdători, demo- 
crați și stăpâni pe sine. 

Din multitudinea factorilor noncognitivi ai personalităţii ne vom referi în câteva 
rânduri la extraversie/introversie și la stabilitate/instabilitate emoţională. 

Extravertiţii tipici sunt orientaţi spre lumea din afară a obiectelor și relațiilor 
sociale, fiind preocupaţi mai ales de rezolvarea unor probleme practice; sunt mai 
rapizi în reacţii, sunt activi și expansivi, vorbesc mult, stabilesc ușor prietenii şi 
cunosc multă lume; lucrează bine împreună cu alţii și preferă să aibă multe înda- 
toriri sociale; se enervează repede, dar nu pentru multă vreme; fiind adesea mai 
superficiali în gândire şi sentimente, sunt totuși tovarăși plăcuţi și întrețin o atmos- 
feră tonică şi de bună dispoziţie oriunde s-ar afla. 

Introvertiţii tipici sunt prudențţi, taciturni, impenetrabili și izolaţi, reacționează 
mai greoi şi se enervează când sunt forțați să-și schimbe modul obișnuit de lucru; 
ei îşi limitează cercul cunoștințelor la câţiva prieteni aleşi cu grijă; în relațiile 
sociale se manifestă cu stângăcie și evită ocaziile de a vorbi în public; mai profunzi 
în sentimente și gândire, se descurcă mai greu în treburile practice. 

Tipul stabil emoţional manifestă armonia dispoziţiilor și statornicia intensității 
acestora, are un stil ponderat și rezistenţă la solicitări emoționale, dă dovadă de opti- 
mism, prezintă un comportament antrenant și spirit realist, practic, transmite 
senzaţia de confort psihic interior şi de sănătate, afişează și transmite încrederea de 
sine. 

La polul opus, se constată treceri abrupte de la o stare afectivă la alta, pesimism, 
rigiditate, tendinţe spre imaginar, iritabilitate, neliniște și senzaţie de disconfort psi- 
hic. Persoanele instabile emoţional pot trăi sentimente de vinovăţie, se subestimea- 
ză, tind către singurătate și manifestă fluctuații ale atenției. 

Echilibrul proceselor nervoase, respectiv stabilitatea emoţională sunt considerate 
cerinţe importante în activităţile de conducere a personalului. 

De regulă, managerii sunt selecționați dintre personalitățile caracterizate prin 
capacitate de organizare și promovare a relaţiilor interpersonale. 

În articolul „L'artiste, lartisan et le technocrate“ din revista Gestion (mai, 1993) 
Patricia Pitcher prezintă trei tipologii de manageri: artiști, profesioniști (artizani ) și 
tehnocraţi. Menţionăm faptul că tehnocraţia este considerată, de regulă, ca fiind 
ramura managementului care supraestimează locul și rolul tehnicienilor și minima- 
lizează funcțiile politicii organizaționale. 

Managerii sunt, în primul rând, oameni care fac tot ceea ce știu și tot ceea ce 
pot să facă; posibilitățile managerilor sunt, evident, mai largi decât ale celorlalți 
membri ai organizaţiei, dar sunt, totuşi, limitate. Literatura de specialitate privind 
managementul resurselor umane abundă în indicaţii privind „ce“ şi „cum“ trebuie 
făcut; ceea ce apare mai rar este „cine“ poate face ceea ce trebuie făcut pentru ca 
organizația să progreseze şi efectele economice și sociale să fie pozitive. 

Cele trei tipuri de manageri se deosebesc esenţial: 

a) managerul care are visuri și ambiţii de mare anvergură — artistul; 

b) managerul care cosideră că visurile sunt de prisos — profesionistul (artizanul); 

c) mangerul care disprețuiește și reprimă visurile — tehnocratul. 

În Tabelele 2.1. și 2.2. sunt nominalizate principalele caracteristici ale acestor 
tipologii manageriale. Analizându-le, se poate pune, firesc, întrebarea: care este 
tipul de manager care poate conduce organizaţia spre succes? Răspunsul la această 
întrebare este simplu: în funcție de natura, dimensiunile, tradiţia, prestigiul, obiec- 
tivele strategice majore, structura personalului, conjunctura economică și socială, 
resursele materiale și financiare, organizarea internă etc. — toate tipurile de manageri 
prezentate pot conduce cu onestitate organizaţia spre realizări economice notabile, 
conservând fondul de bază al resurselor umane ale organizaţiei. 

În Figura 2.2. este prezentată o schemă privind dependenţa dintre caracteristicile 
managerilor și rezultatele obţinute prin aplicare a politicilor acestora. 

Se observă că activitatea managerului tehnocrat se evidenţiază prin eficacitate 
ridicată, dar măsurile nepopulare pe care le adoptă îl fac vulnerabil pe termen lung; 
cu managerul artist se poate câștiga prin inspiraţia de moment, dar se poate pierde 
în viitorul imediat sau îndepărtat, datorită lipsei de profesionalism. Profesionistul 
asigură rezultate bune pe termen mediu, dar poate fi surprins, uneori, de o conjunc- 
tură de piaţă nefavorabilă. El poate însă aduce satisfacția lucrului în echipă după 
reguli atent verificate. 

O mai largă paletă de tipologii manageriale aparține lui Roger Moyson. Acesta 
nuanțează categoriile identificate de Patricia Pitcher, subliniind calitățile, nevoile, 

defectele și limitele pe care le prezintă în lucrul cu oamenii (Tabelul 2.3. după 
Moyson, 2001, p. 145). 


rezultatelor organizaţiei 


Nivelul probabil al 


Figura 2.2. Performanţele managerilor în raport cu timpul 


2.1.3. Caracteristicile managerilor 


Persoanele angajate în activități manageriale trebuie să fie puternic motivate pen- 
tru a satisface exigenţele posturilor de conducere pe care le ocupă. Managerii tre- 
buie să dorească să ajungă la performanță, această caracteristică umană se mani- 
festă la indivizii care prezintă motivații individuale și de ordin social. Din categoria 
motivaţiilor individuale face parte, în primul rând, dorinţa de a avea putere; unii 
oameni doresc să aibă putere pentru a-i putea influenţa și dirija pe ceilalți oameni 
şi pentru a dobândi recunoaștere din partea acestora. Dorinţa de a deţine puterea 
este ancestrală; pe de altă parte, dorința de a o folosi pentru interese proprii 
reprezintă o situaţie periculoasă atât pentru individ, cât și pentru organizaţiile și 
grupurile sociale subordonate. Dacă individul dovedește că are autocontrol, că-și 
stăpâneşte emoțiile și că nu-și foloseşte puterea în scopul de a domina pur şi sim- 
plu, va fi urmat de subordonați și va câștiga prestigiu și admiraţie. 

Persoanele care au în subordine grupuri de oameni trebuie să întrunească o serie 
de calități printre care: inteligență, memorie, spirit de observaţie, capacitatea de 
concentrare, sănătate, caracter integru ș.a. Pe de altă parte, aceștia trebuie să aibă 
cunoștințe temeinice în domenii diverse: management, economie, psiho-sociologie, 
juridic, tehnic etc. Ei trebuie să aibă cultură generală și să cunoască cel puţin o 
limbă străină pentru a se putea informa. 

Tabelul 2.1. 


= 
3 
=E 


Caracteristici 


Managerul 
artist 


Managerul artist este îndrăzneț, plin de imaginație, exploziv, entuziast, vizionar, 
imprevizibil, emotiv, vesel, ciudat, inspirator, are spirit de inițiativă şi intuiție. Nu 
acceptă în nici un caz interpretările convenționale despre afaceri, despre piață sau 
despre lume, în general. Fiind ataşat pe deplin organizaţiei, cheltuieşte din plin 
energie şi încercă să-i antreneze şi să-i inspire, prin exemplul său, pe subordonați. 


Mangerul profesionist 
(artizan) 


Mangerul profesionist (artizan) are o bogată experienţă în domeniul în care 
activează. A reuşit să dobândească cunoştinţele necesare exercitării meseriei par- 
curgând toate treptele acesteia şi consideră că în domeniul său cunoaşte totul. Nu 
acceptă ca munca să se desfăşoare aleator, respectând toate etapele prevăzute 
pentru fiecare gen de activitate. Este exigent şi, în general, răbdător. Îi place munca 
pe care o face şi nu doreşte să facă altceva. Este înţelept, prudent, amabil, 
binevoitor, demn de încredere, onest, direct, rezonabil, realist, responsabil şi, evi- 
dent, conservator — pentru că respectă tradiţiile şi le pune în valoare. Nu acceptă 
schimbările organizaționale decât atunci când realizează utilitatea lor evidentă. Îşi 
cunoaşte bine concurenţii. Nu se lasă păcălit de subordonații care încercă să-i pre- 
zinte idei depăşite într-un nou ambalaj; acestora le trebuie argumente puternice ca 
să-şi convingă superiorul, care dă dovadă de flexibilitate şi de toleranţă, dar care nu 
face compromisuri. Dacă managerul s-a convins că proiectul propus de subalterni 
este solid, acesta va face toate eforturile pentru a-l aplica. Managerul profesionist 
lucrează în sistemul paşilor mărunți: mai întâi trebuie să se amelioreze ceea ce nu 
este încă desăvârşit, urmează apoi explorarea etapelor următoare, urmărind cu 
asiduitate să promoveze spiritul de echipă. 


Mangerul 
tehnocrat 


Tehnocraţii sunt excelenți manageri; lucrează precis, rapid, fără ezitări sau com- 
plexe, punându-şi în valoare principiile, metodele şi tehnica managerială perfor- 
mantă. Ei fac să prevaleze aspectele concrete, tehnice ale unei probleme, în detri- 
mentul consecinţelor sociale. Aceştia îşi controlează emotivitatea, menţin distanţa 
faţă de subalterni, sunt serioşi, analitici, metodici, cerebrali, conservatori, profunzi, 
hotărâți şi dovedesc, de multe ori, excelenţă. Sunt respectaţi, dar nu sunt iubiţi. 
Puterea lor constă în profunda analiză a situaţiilor pe care le stăpânesc pe deplin. 
Sunt capabili de a oferi pentru oricare situaţie soluţii de rezolvare. Au capacitatea de 
a transmite altora cunoştinţele lor, ceea ce este o calitate apreciată de subordonați. 
Managerii tehnocraţi contează pe alianţe şi pe planificarea strategică. Dau dovadă 
de oportunitate în toate planurile şi în toate programele pe care le pregăteşte şi pe 
care şi le asumă. 


Tabelul 2.2. 


Tipul 


Implicații economice şi sociale 


Managerul 
artist 


Temperamentul managerului artist este fluctuant; acesta trece cu uşurinţă de la stări 
de exaltare la stări depresive, de la stări de bucurie — în caz de reuşită, la stări de mâh- 
nire — în caz de eşec. De regulă, este optimist dar, neavând simţul detaliilor, nu poate 
anticipa efectele unor proiecte pe care doreşte să le pună în practică, astfel încât rezul- 
tatele finale nu au şanse sigure de succes. Acţionează sporadic, uneori incoerent şi dă 
dovadă de o gândire eclectică. Nu se străduieşte să conjuge eforturile subordonaţilor. 
Pe termen lung, strategia (improvizată) pe care o practică managerul artist este contra- 
productivă pentru organizaţie; pe termen scurt, arta improvizaţiei sale manageriale poate 
face ca realizările firmei să fie deosebite, ceea ce poate contribui la creşterea popula- 


rităţii sale. Fiind ambițios şi onest reuşeşte să înveţe atât din succese cât şi din greşeli. 

Mangerul profesionist 
(artizan) 


Managerul profesionist este calm, optimist, ponderat şi prudent. Percepția sa este 
axată pe viitorul imediat, pe achiziţia de rezultate concrete; nu se lasă sedus de 
aspectele privind sarcinile imediat următoare, nu permite abordarea unor proiecte 
care nu sunt bine structurate şi bine argumentate. O asemenea atitudine reprezintă 
o bună garanţie pentru organizaţie, cu atât mai mult cu cât reuşeşte să antreneze 
subordonații în realizarea obiectivelor pe termen scurt sau mediu pe care şi le 
asumă. Consideră că obiectivele pot fi realizate din aproape în aproape, astfel încât 
nu expune organizaţia unor eşecuri imediat previzibile. Are capacitatea de a da 
încredere salariaţilor şi de a le asigura nevoia de securitate. 


Managerul tehnocrat nu este, de regulă, optimist; consideră lumea şi organizaţia 


S ca fiind entități care trebuie administrate cât mai bine posibil, la nivel global. 
e Gândirea sa foarte structurată, aproape rigidă, îi permite să identifice metode, tehni- 
S ci şi reguli după care organizația poate fi condusă. După părerea sa, strategia, prin- 
5 cipiile şi tehnicile care trebuie abordate față de fluctuațiile pieţei trebuie elaborate 
5 doar de către experţi. Această abordare este axată în exclusivitate pe obţinerea de 
& beneficii concrete, dar nu neapărat imediate. Pentru momentul dat, proiectarea tutu- 
= ror acțiunilor spre viitor conduce la constângeri şi la renunţări economice. 
Tabelul 2.3. 
Tip În lucrul 
” Calități Nevoi proprii Defecte cu oamenii 
managerial $ 
se bazează pe 
Senzitiv sociabil, armonie manipulare creativitate, 
intuitiv, cu mediul afectivă structură, 
protector responsabilitate 
Visător adaptabilitate, are nevoie de dependenţă față (structură şi 
imaginație, directive clare şi |de alții responsabilitate 
încredere în de distanță mare 
oameni față de anturaj 


Caracteristici cerute managerilor 

Capacitatea de a înțelege cadrul general în care evoluează organizația 
Capacitatea de a planifica, organiza și coordona și capacitatea de gestionare a timpului 
Capacitatea de a decide 

Capacitatea de a acționa 

Capacitatea de a menține bune relații umane și capacitatea de a lucra în echipă 
Capacitatea de creație și spiritul de inițiativă 

Capacitatea de a se perfecționa 

Dorința de a conduce 

Cunoştinţe manageriale, economice și de psiho-sociologie 

Experiență managerială 

Simţul responsabilității 

Starea sănătății 

Loialitatea față de organizație 

Conduită morală sănătoasă 

Vechime semnificativă în organizația respectivă 

Unele dintre aspectele prezentate mai sus trebuie şi pot fi dezvoltate. Astfel, prin 
capacitatea de a menţine bune relaţii umane se înţelege acel ansamblu de trăsături 
de comportament care-i determină pe conducători să se implice în procesele din 
interiorul grupurilor prin acordarea încrederii, exprimarea respectului față de munca 
colaboratorilor şi față de probleme lor. 

Arta de a comunica presupune ascultarea atentă, vorbirea cursivă, netendențioasă 
şi prietenoasă, exprimarea manifestă a încrederii în interlocutor, absenţa iritării şi 
grabei etc. Stăpânind-o, managerii pot afla cu ușurință care sunt adevăratele pro- 
bleme ale salariaţilor, care sunt cauzele acestora, ce aspirații și ce nevoi au și care 
sunt soluţiile pe care ei le întrevăd (Locke er al., 1991, pp. 38-39). 

Adevăratul conducător trebuie să poată să se adapteze la orice situaţie, trebuie 
să fie capabil să acţioneze adecvat şi trebuie să fie consecvent cu sine și cu prin- 
cipiile sale (Cribbin, 1986, p. 19). 

Pentru ca un lider sa aibă un comportament adecvat, compatibil și consecvent 
trebuie să posede calităţile la care ne vom referi în cele ce urmează: 

1) capacitatea de percepţie, ceea ce permite interceptarea semnalelor care-i sunt 
transmise. 

2) simţul oportunității, ceea ce îi permite să analizeze semnalele pe care indi- 
vizii şi grupurile i le trimit. Cu alte cuvinte, colaborarea cu inferiorii sau superiorii 
şi munca în echipă sunt vitale pentru succesul eforturilor lor. 

3) darul negocierilor — pentru ca liderul să fie eficace trebuie să aibă bune relaţii 
cu superiorii, omologii și cu subalternii. 

Sintetic, în opinia lui Louis Sahuc (1987), comportamentul managerilor și 
cerințele aferente se manifestă în două planuri: în situaţii de conducere efectivă (A) 
și în plan general (B), așa cum apar în tablourile de mai jos. 


A B 
— Sensul responsabilități 
— Capacitatea de motivare 
— Discernământ 

— Disponibilitate 

— Conştiinţă de sine 


Disponibilități intelectuale: adaptabilitate, creativitate, ima- 
ginaţie, capacitatea de a se face înţeles, credibilitate profe- 
sională 

Comportament uman: maturitate, credibilitate în plan uman, 
capacitatea de a comunica, acceptarea eșecului și absenţa frus- 
trării 

Comportament profesional: capacitatea de organizare, 
capacitatea de a pune proiectele în operă, deschidere spre 
schimbare, eficacitate profesională, disponibilitatea de a de- 
lega 


Caracteristica distinctivă a managerului o constituie puterea sa asupra celorlalți 
(Mihut, 1998, pp. 276-278). 

Puterea presupune atât dreptul cât și abilitatea de a influența comportamentul 
celorlalți. 

Dreptul de a impune altor persoane o anumită conduită este numit autoritate. 
Aceasta are un caracter legitim, instituționalizat şi reprezintă latura formală a 
puterii. 

Abilitatea unui individ da a determina comportamentul celorlalți, respectiv latu- 
ra informală a puterii, constituie capacitatea sa de influență. Această caracteristică 
este determinată de calităţile cerute managerului: caracter, deschidere spre oameni, 
inteligență, cunoștințe de psiho-sociologie etc. Din compararea laturii formale și a 
celei informale a puterii rezultă că acestea sunt independente; dacă ambele aspecte 
(autoritatea și capacitatea de infuență) se regăsesc în aceeaşi persoană acesta este 
un lider autentic. 

Managerii trebuie să aibă capacitatea de a îmbina laturile puterii, de a realiza un 
stil de conducere cu valenţe participative. 

Pentru ca managerul să îi poată motiva și antrena pe alţii, acesta trebuie să se 
afirme ca o personalitate puternică, care dovedește că este cea mai influentă per- 
soană a organizaţiei. 

În condiţiile în care capacitatea de influenţă este inferioară autorităţii manageri- 
ale, rezultatele organizaţiei vor fi modeste, chiar dacă managerul are pregătirea de 
specialitate adecvată funcției. Dacă autoritatea managerială este inferioară capaci- 
tăţii de influență, rezultatele organizaţiei vor fi bune, chiar dacă pregătirea de spe- 
cialitate a managerului este insuficient adecvată funcţiei. În acest caz, managerul are 
capacitatea de a-și antrena subalternii, de a-i motiva și de a le asigura satisfacția 
muncii. Există și excepţii de la regulile exprimate mai sus. 

Dacă managerul deţine în mod evident capacitate de influență, atunci el poate fi 
numit conducător sau lider. Dacă predomină latura formală a puterii el va fi numit 
șef, director, dar nu lider. 


Un adevărat manager nu spune: trebuie să facem asta!; face el însuși sau îi determină pe 


colaboratori să facă ceea ce trebuie. 


În studierea personalității managerului de succes se consideră (Mihuţ, 1998, pp. 
300-305) că următoarele variabile deţin o importanță majoră: caracteristicile anato- 
mo-fiziologice, gândirea şi dominanta emisferică, simţul timpului și, ca un corolar, 
temperamentul. 

Caracteristicile fizice pot determina într-o măsură însemnată succesul unui ma- 
nager, dar nu există reţete după care să ne ghidăm; avem doar preferinţe. Statura tre- 
buie să fie impunătoare, iar înfățișarea trebuie să fie agreabilă. Statura nu este per- 
cepută, totuşi, în același mod, în toate continentele și în toate timpurile. Culoarea 
deschisă a ochilor este interpretată în spaţiul european ca aparținând unei persoane 
reci, calculate; nasul proeminent, dar nu dezagreabil, induce în subordonați impre- 
sia de om hotărât, ambițios, energic și plin de încredere. 

Vârsta potrivită pentru un manager este diferită de la o ţară la alta, de la o cul- 
tură la alta. Managerii tineri sunt mai dinamici, mai ambiţioşi, mai liberali, predis- 
puşi să-și asume riscuri, dar sunt lipsiţi de experienţă. Subordonaţii tineri preferă să 
aibă drept manageri persoane tinere, cei vârstnici — persoane vârstnice. 

Sexul nu condiţionează performanţa managerială. Atât bărbaţii cât şi femeile pot 
fi autoritari şi au capacitatea de a influenţa oamenii. Câteva diferenţe psihologice şi 

atitudinale sunt evidente: eficacitatea bărbaţilor este ușor superioară în raport cu cea 
a femeilor; bărbaţii pun accent pe echitate, iar femeile pe egalitate; bărbaţii uti- 
lizează o varietate mai amplă de tactici și de strategii; profilul motivaţional al 
femeilor este ceva mai apropiat de unul optim; subordonații (indiferent de sex) pre- 
feră să aibă manageri bărbaţi. 

Gândirea pozitivă reprezintă orientarea îndreptată spre viitor şi valori superioare, 
fiind caracterizată prin entuziasm și optimism. Referitor la încrederea deplină în 
propriile capacităţi trebuie subliniat că majoritatea succeselor se datorează faptului 
că managerii au dorit să le realizeze; dacă managerii au dubii că un anumit obiec- 
tiv poate fi atins atunci, de regulă, acesta nu va fi atins. În Tabelul 2.4. apar dife- 
rențele dintre gândirea negativă și gândirea pozitivă (adaptare după Mihuţ, 1998, 
p. 303). 

Dominanta emisferică constituie un aspect important care determină comporta- 
mentul managerului. Este cunoscut faptul că emisfera stângă a creierului constituie 
centrul de raționalitate. Funcţiile ei sunt în domeniul concretului, al analiticului; aici 
se formează percepţia detaliilor, percepţia timpului, de aici e controlată vorbirea. 
Persoanele la care predomină funcţiile acestei emisfere sunt, de obicei, „dreptaci“, 
raţionali, tehniciști, cu picioarele pe pământ. Stilul autocrat este adoptat, de regulă, 
de către persoanele din acesată categorie; managerii profesioniști (artizani) şi ma- 
nagerii tehnocraţi sunt, de regulă, dreptaci. 

Emisfera dreaptă a creierului este locul în care se naște imaginaţia, creativitatea, 
simţul estetic şi intuiţia. Managerii la care predomină aceste trăsături sunt managerii 
artiști; nu iubesc matematica și tehnica, le pace să improvizeze, au har, inspiraţie şi 
intuiție; de regulă, sunt stângaci. Ca manageri, sunt orientați spre relaţiile umane — 
pe care le promovează și le întreţin; sunt prietenoși, altruiști, cultivă spiritul de 
echipă şi acordă subordonaţilor libertate de acțiune. 

Stilul managerial democrat apare atunci când funcțiile ambelor emisfere cere- 
brale au aceeași pondere. Marile personalități manageriale au fost beneficiarele unui 
perfect echilibru al funcțiilor celor două emisfere. 

Simţul timpului este una din cele mai importante caracteristici manageriale. Din 
păcate, timpul nu poate fi stocat, nu poate fi înlocuit cu alte resurse și nu poate fi 
recuperat. În calitate de alocator de resurse, managerul are datoria să ierarhizeze pri- 
orităţile organizaţiei, astfel încât să nu fie depăşit de evenimente. În funcţie de 
modul în care managerii gestionează timpul, aceștia se regăsesc într-una din vari- 
antele prezentate în Figura 2.3. (Mihuţ, 1998, p. 305). 

În lucrarea Managementul timpului sau Cum să ne stabilim prioritățile? Stephen 
R. Covey arată că dependenţa de urgență este un comportament autodistructiv, care 
satisface doar temporar un gol creat de necesități neîmplinite (Covey, 2000, p. 33). 
Instrumentele și abordările managementului tradițional al timpului hrănesc de fapt 
această dependenţă. Planificarea zilnică şi listele de obiective menţin atenţia con- 
centrată pe îndeplinirea sarcinilor prioritare axate pe urgență. Atunci când urgenţa 
devine factorul dominant din viaţa individului, sensul importanţei se pierde. 
Prioritățile par a fi lucrurile urgente. 

Tabelul 2.4. 
Gândirea pozitivă (proactivă) Gândirea negativă (reactivă) 
să vedem ce-am putea face nu putem face nimic 
pot şi altceva aşa sunt eu 
prefer să fac asta trebuie să fac asta 
după ce mă voi pregăti, voi putea realiza acest lucru nu pot să fac aşa ceva 
sunt stăpân pe situaţie acest lucru mă enervează 
am o echipă excelentă indivizii ăştia nu se pricep la nimic 
voi obţine rezultatele dorite e o muncă teribil de grea 
puţină odihnă şi la treabă! sunt obosit 


Preocupare — 
a Manager depăşit Manager 
activităţi de evenimente realist 
importante 


Manager Manager 
iresponsabil hiperstresat 


Preocupare pentru activităţi urgente 


Figura 2.3. Managerii și timpul 


Fiecare persoană are de-a face în viaţă cu factorii precum: urgenţa și importanţa. 
Dar în luarea deciziilor de fiecare zi, unul dintre acești factori are tendința să 
domine. 

Când se foloseşte termenul „urgență“, vor fi folsite şi cuvinte ca „epuizat“, „ne- 
împlinit“ sau „istovit“. Când apare însă termenul „importanță“, el va fi asociat cu 
termeni precum: „încrezător“, „împlinit“, „pe calea cea bună“, „semnificativ“, 
„liniştit“. Aceste stări spun o serie de lucruri semnificative despre rezultatele 
obținute în viață (Sadler, 1995, p. 39). 

Sursele de irosire a timpului sunt numeroase: lipsa de obiective clare, planifi- 
carea defectuoasă a activităţilor, ierarhizarea neadecvată a problemelor de soluţio- 
nat, lipsa de perspectivă, motivarea insuficientă a acțiunilor, lipsa disciplinei în orga- 
nizarea priorităților, incompetenţa și altele asemenea. 

În mod frecvent se fac următoarele greșeli de gândire și de comportament: ana- 
liza în termeni de tipul „totul sau nimic“, perfecționismul, generalizarea eveni- 
mentelor particulare, gândirea catastrofică sau amplificarea consecinţelor oricărei 
greșeli, comparaţia exagerată (supraestimarea sau subestimarea calităților celorlalți 
în defavoarea celor personale), acceptarea fără rezerve a părerii celorlalţi, concluzi- 

ile pripite, personalizarea deciziilor — se consideră decizia ca o ofensă adusă pro- 
priei persoane, gândirea de tipul „ar fi trebuit să-mi dau seama“. 

În Figura 2.4. sunt sistematizate cele „patru cadrane“ ale activităților manage- 
riale (Sadler, 1995, p. 36). 


ACTIVITĂŢI URGENTE 


ACTIVITĂŢI MAI PUŢIN URGENTE 


l. Il. 

Exemple: şedinţele de negociere, stin- Exemple: planificarea, perfecționarea 
gerea conflictelor, realizarea comenzilor | profesională, dezvoltarea relațiilor interu- 
scadente, ameliorarea imaginii mane, cercetarea, normarea muncii şi 

pază = organizaţiei, activităţi cu termen fix, alo- activităţile de dezvoltare organizaţională 
a A carea resurselor etc. etc. 

> m Caracterizare şi efecte: stres, epuizare, Caracterizare şi efecte: perspective de 
b Q supra-aglomerare, celelalte activități sunt | dezvoltare, controlul situațiilor, evoluție 
< = amânate. personală 

Mod de rezolvare: sarcinile se rezolvă Mod de rezolvare: se rezolvăla o dată 
imediat şi nu pot fi delegate fixată ulterior sau se rezolvă imediat prin 

delegare 

IIi. IV. 

Exemple: convorbiri telefonice, întâlniri Exemple: corespondența, instruirea 
de afaceri etc. personalului, audiențele, şedinţele de 

-W Caracterizare şi efecte: activitățile de rutină, activităţile reglementate etc. 
KE Z acest tip sunt considerate ca fiind lipsite Caracterizare şi efecte: contribuie la 
= =! de valoare şi consumatoare de timp. menţinerea stabilităţii organizaţiei, dar 
E 2 Mod de rezolvare: prin delegare sunt considerate ca fiind consumatoare 
<H de timp. 
Mod de rezolvare: prin participare 
directă şi prin delegare 


Figura 2.4. Cele patru cadrane ale timpului 


În lucrarea sa Les grandes idees du management Jack W. Duncan (1990) 
prezintă concluziile lui J. P. Kotter privind „radiografia“ unui interval de 500 de ore 
petrecute la serviciu de către 15 directori generali. S-au desprins următoarele con- 
cluzii: 

— Cel puţin 70% din timp managerii se află în compania altor persoane. 

— O bună parte dintre cei cu care discută sunt persoane din afara organizaţiei, 
dar este vorba şi de colaboratori, subordonați, clienți și furnizori, într-o ordine 
aleatoare care fragmentează linia de comunicare funcţională. 

— Subiectele discuţiilor purtate de manageri sunt extrem de diverse. 

— Cu prilejul întâlnirilor menţionate managerii pun numeroase întrebări, care 
sugerează căi de urmat sau ridică probleme noi. 

— Deciziile importante sunt rareori luate cu ocazia discuţiilor respective. 

— În conversațiile managerilor se abordează frecvent subiecte care nu au legătură 
cu domeniul lor de activitate; tonul este relaxat, iar contactele sunt deseori informale. 

— Cel mai adesea sunt aduse în discuţie subiecte fără importanţă pentru organi- 
zaţie — managerii considerându-le pierdere de timp. 

— În timpul discuţiilor respective, directorii dau rareori instrucţiuni şi ordine. 

— Cu prilejul discuţiilor, managerii încearcă, să-i inflenţeze pe interlocutori, să 
le sugereze soluţii și chiar să-i intimideze. 

— Cu ocazia întâlnirilor, care se desfășoară în avans față de programarea inițială, 
managerii au un comportament reactiv. 

— Conversaţiile sunt, de regulă, scurte. 

Pentru buna gestionare a timpului, managerii realiști aplică următoarele reguli 
(Mihuţ, 1998, p. 306): identificarea sistematică a izvoarelor de risipă a timpului, 
stabilirea clară a priorităţilor, adoptarea deciziilor ferme care permit atingerea 
obiectivelor, valorificarea competenţelor subalternilor, motivarea și implicarea tutu- 
ror subalternilor, concentrarea pe activităţi importante, evaluarea fenomenelor în 
echipă, dezvoltarea un sistem de organizare proprie, evitarea întreruperilor, fișe 
clare şi concrete pentru fiecare post, evitarea rezolvării problemelor altora etc. 

Pentru a controla procesele manageriale, managerii trebuie să aibă o agendă de 
lucru în care sunt notate zilnic activităţile din fiecare cadran — importante sau mai 
puţin importante, urgente și lipsite de urgență — ceea ce înseamnă un prim pas spre 
îmbunătăţirea eficienţei personale. Pe măsură ce un manager progresează în carieră, 
este de așteptat ca timpul alocat conducerii să crească direct proporțional cu redu- 
cerea timpului de acţiune propriu-zisă. 


Ce efecte au factorii de mai jos asupra managerului, subordonaților şi imaginii organizaţiei? 
— Convorbiri frecvente şi lungi la telefon 

— Vizite multiple neprogramate sau alte întreruperi 

— Corespondenţa personalizată pentru fiecare adresant 

— Comunicare nesatisfăcătoare cu ceilalți, schimb de informații lent 

— Delegarea sarcinilor nu se face corect, apoi managerii fac munca altora 

— Dificultatea de a spune NU la solicitările altora 

— Tendinţa de a amâna sarcini complexe sau mai puţin plăcute 

— Dificultatea de a urmări până la capăt sarcinile complexe sau mai puţin plăcute 
— Lipsa priorităților 

— Încercarea de a rezolva prea multe lucruri deodată 

— Dificultatea de a stabili scopuri clare și obiective clare 

— Dificultatea de a pune în practică ceea ce s-a stabilit că trebuie făcut 


Recomandarea autorilor lucrării „Manual — Bazele managementului cultural“ 
(Program „Dimensiunea culturală a democraţiei“, RO971-01, Ministerul Culturii 
România, NOMISMA, FIMAN/ECUME)) este ca managerii să-și propună o singură 
prioritate pe zi, o singură sarcină de îndeplinit pentru acea zi. Mulţi manageri 
greşesc stabilindu-și prea multe priorități și direcţii de acţiune, riscând să nu 
reușească nimic. Ziggy Ziggler spunea: „Cel mai important lucru este să știi care 
este cel mai important lucru în fiecare moment.“ 

Principalele deficienţe ale organizării și folosirii timpului de către manageri sunt 
structurarea necorespunzătoare a timpului de lucru (activităţi lipsite de importanță 
la primele ore ale dimineţii, de exemplu ), fragmentarea unei activităţi începute pen- 

tru a răspunde la telefon sau pentru a da indicaţii unor subalterni și prelungirea 
activităților, în mod sistematic peste programul de lucru normat. Efectele acestor de- 
ficienţe sunt stresul, lipsa de coerenţă în desfăşurarea acţiunilor și deciziile pripite. 

Atribuţiile concrete ale unui manager, în viziunea specialistului G. P. 
Achambault de la Ecole des Hautes Etudes Commerciales din Montréal, prezentate 
în cadrul Școlii de vară de la Ascona, Elveţia, în 1997, sunt: 

1. Competența de a efectua transformarea subordonaţilor profesioniști în profe- 
sioniști implicaţi în administrarea afacerilor organizaţiei; 

2. Competența de a-și perfecționa propriul stil de conducere a personalului; 

3. Competența de a identifica problemele și variabilele cheie și de a gestiona 
organizaţia în situaţii complexe; 

4. Competența de a administra organizaţia în situaţii conflictuale interne și de a 
gira implementarea noilor tehnologii; 

5. Competența de a mobiliza personalul pentru aplicarea schimbărilor structurale 
şi funcționale și de a înţelege natura și amplitudinea rezistenţei pe care acesta o 
poate opune; 

6. Competența de a gestiona problemele de personal într-un mod etic: prevăzând 
situaţiile în care principiile eticii pot să fie abandonate, promovând un repertoriu de 
acțiuni pentru a-i împiedica pe alții să se plaseze în situaţii riscante şi contribuind 
la dezvoltarea unui climat organizațional bazat pe principii morale; 

7. Competența de a redresa organizaţia aflată într-o situație de criză. 


2.2. Managerii de resurse umane 


Sarcinile care revin managerilor de resurse umane sunt aplicaţii ale funcțiilor 
managementului, conform schemei din Figura 2.5. 


Previziune şi planificare | | stabilirea obiectivelor, planificare 


Organizare atribuirea sarcinilor, alocarea resurselor, comunicarea 


Coordonare recrutare şi selecţie, salarizare, instruire, consiliere 


Antrenare gestionarea personalului, motivarea, menţinerea moralității 


Control şi evaluare standarde de calitate, evaluarea performanţelor, corecţii 


Figura 2.5. Managementul resurselor umane 


Acestor sarcini şi responsabilităţi li se mai adaugă și altele: realizarea confor- 
mităţii dintre salariaţi și posturi, integrarea noilor salariați, implicarea fiecărui 
salariat, dezvoltarea relaţiilor dintre salariați şi între aceştia și manageri, monito- 
rizarea costurilor de personal, dezvoltarea abilităţilor şi competenţelor salariaţilor şi 
altele (Dessler, 2003, p. 4). 

Conform studiului prezentat la cursurile Școlii de vară de la Ascona, Elveţia, în 
1997, — Habiletes à posséder ou arts à maitriser — studiu elaborat de Francine Harel 
Giasson de la Ecole des Hautes Etudes Commerciales de Montréal, pentru a fi ma- 
nagerul direcţiei de personal sau al departamentului resurselor umane din cadrul 
unei organizaţii, calificarea, caracteristicile, competențele şi abilităţile acestui per- 
sonaj trebuie să fie specifice. Astfel, atributele pe care le-am prezentat în paragraful 
anterior își găsesc concretizarea în lista prezentată mai Jos. 

Managerul de personal trebuie să posede: 

. arta de a alege între a scrie și a vorbi; 

„arta de a scrie; 

„arta de a vorbi; 

„ arta de a stăpâni și utiliza comportamentul nonverbal; 

. arta de a interpreta comportamentul nonverbal al altora; 

6. arta de a utiliza variabilele situaţionale (locul, distanța, momentul, durata, 
cadrul intim, prezenţa altora etc. ); 

7. arta de salva presitigiul subordonaţilor, precum și propriul prestigiu; 

8. arta de a acţiona în echipă; 

9. arta de a anticipa reacțiile; 

10. arta de a lucra cu persoane dificile; 

11. arta de a lucra cu pesonalul în situaţii dificile; 

12. arta de a descrie o situaţie; 

13. arta de a identifica variabilele cheie în analiza unei situaţii; 

14. arta de a concepe un plan de acțiune; 

15. arta de a prevedea efectele (consecinţele) unei acțiuni; 

16. arta de a conduce până la capăt o acțiune; 

17. arta de a învăţa (de la alţii, din propria experiență, prin observare, din lec- 
turi, din expunerile prezentate la conferinţe, simpozioane etc. ); 

18. arta de a se întări din punct de vedere psihologic prin: viaţa interioară, viața 
de familie, cercul de prieteni, colegi, timpul liber utilizat optim, sprijinul pe cei 
apropiaţi etc.; 

19. arta de a diferenţia obiectivele, valorile, punctele de vedere, interesele; 

20. arta de a stăpâni regulile jocului: respectarea convențiilor şi procedurilor sta- 
bilite la niveluri superioare, reglementările adoptate în cadrul direcţiei sau departa- 
mentului; 

21. arta de a lăsa o marjă de manevră; 

22. arta de a identifica sursele de autoritate; 

23. arta de a mobiliza sursele de putere; 

24. arta de a convinge oamenii; 

25. arta de a mobiliza oamenii; 

26. arta de a colabora; 

27. arta de a planifica o reuniune; 

28. arta de a anima o reuniune; 

29. arta de a participa la o reuniune; 


UPU NR = 

30. arta de a pune în valoare hotărârile unei reuniuni; 

31. arta de a stăpâni stările incoerente în timp și în spaţiu; 

32. arta de a înregistra percepțiile altora; 

33. arta de a monitoriza, stăpâni și de a contribui la rezolvarea conflictelor; 

34. arta de a evalua o persoană; 

35. arta de a chestiona și de a dialoga; 

36. arta de a asculta; 

37. arta de a justifica o decizie sau o atitudine comportamentală; 

38. arta de a-și recunoaște erorile. 

În impresionanta listă de mai sus, exprimarea „arta de a ...“ trebuie acceptată în 
sensul larg al cuvântului. 

Caracteristicile prezentate trebuie să poată fi aplicate în contextul extrem de larg 
şi de important al obiectivelor și activităţilor derivate acestora, specifice politicii 
privind resursele umane. 

F H. Giasson propune o lungă listă de activităţi, atribuţii și sarcini care revin 
managerului departamentului de resurse umane. Dintre acestea amintim doar câte- 
va: concertarea activităţilor tuturor direcțiilor, departamentelor și seviciilor care au 
atribuţii privind resursele umane; alocarea posturilor necesare direcţiei sau departa- 
mentului de personal şi a bugetului adecvat; administrarea efectivului de personal 
(număr de posturi, repartiția responsabilităţilor, normarea muncii etc. ); recrutarea 
de personal; integrarea noilor angajaţi în cadrul organizaţiei; transferarea sala- 
riaţilor; evaluarea randamentului și potenţialului personalului; promovarea persona- 
lului; retrogradarea unor salariaţi; concedierea unor persoane; asigurarea asistenţei 
la începerea unei noi activităţi; asigurarea dezvoltării carierei salariaţilor; identifi- 
carea persoanelor cu potenţial înalt; asistarea managerilor inferiori în aplicarea pro- 
priilor politici de personal; asigurarea echităţii în tratamentul personalului și 
obţinerea certitudinii că echitatea este percepută; cuantificarea obiectivelor și activi- 
tăților; asigurarea atingerii rezultatelor scontate; stabilirea regulilor pentru funcțio- 
narea organizaţiei prin prisma managementului resurselor umane; evaluarea rezul- 
tatelor profesionale și analiza cauzelor rezultatelor nesatisfăcătoare; aplicarea co- 
recțiilor în raport cu rezultatele nesatisfăcătoare; promovarea sistematică a mij- 
loacelor de ameliorare a performanţelor; stabilirea „regulilor jocului“ în limitele 
disciplinei în muncă; asigurarea disciplinei; informarea personalului asupra proprii- 
lor decizii (cu argumentarea lor), aspectelor care se petrec la nivelurile superioare 
(cu argumentarea lor), aspectelor care se petrec la nivelurile inferioare (cu argu- 
mentarea lor), fenomenelor din exteriorul organizaţiei și a implicaţiilor lor asupra 
organizaţiei; analiza cererilor provenite din partea mediului exterior organizației și 
a implicaţiilor lor asupra unităţii; apărarea reputației prsonalului; păstrarea confi- 
denţialităţii; acordarea unei atenţii speciale numărului și potenţialului salariaților; 
acordarea unei atenţii speciale opiniilor salariaților; menţinerea şi dezvoltarea com- 
petenţelor personalului; recunoașterea meritelor celor performanţi; compensarea 
carenţelor de personal și ale structurii de personal; prezentarea felicitărilor per- 
soanelor performante; prezentarea observaţiilor pesoanelor care nu au dovedit per- 

formanţă; sesizarea aspectelor premergătoare apariţiei unei probleme privind per- 
sonalul; respectarea nivelurilor de autoritate; asigurarea unei balanțe corecte în 
raport cu subordonații: distanță — familiaritate; corelarea mesajelor de apreciere, de 
reproș, de agresivitate şi de indiferență provenite din partea personalului; asigurarea 
mijloacelor de cooperare cu persoanele dificile sau cu cele aflate în dificultate; spri- 
jinirea formelor de ajutor reciproc din cadrul organizației; sprijinirea cooperării 
între departamente și servicii pentru utilizarea optimă a resurselor umane; spri- 
jinirea activităţilor sociale; participarea la activităţile sociale; asigurarea aplicării 
politicilor și procedurilor adoptate sau stabilite la niveluri superioare; asigurarea 
conformităţii dintre filosofia și managementul organizaţiei; gestionarea situaţiilor 
incoerente (schimbarea unor directive, schimbări de comportament, cazuri de 
excepţie, imposibilitatea de onorare a cuvântului dat); eliberarea cu promptitudine 
şi discernământ a aprobărilor cerute; contribuție la realizarea satisfacţiei subor- 
donaţilor prin acordarea resurselor adecvate; asumarea manifestă a responsabilităţii, 
în situaţia în care managerul însuși are probleme. 

Managerilor de personal le sunt asociate verbe care pot caracteriza succint 
munca și comportamentul lor: a anticipa, a identifica (potenţialul subordonaţilor), 
a alege (în legătură cu recrutarea), a primi (noii salariaţi), a aprecia (performanţa), 
a remunera, a orienta, a forma, a anima și a comunica (Peretti, 2001, p. 19). 

Sintetizând, managerii de personal trebuie să întrunească următoarele compe- 
tenţe şi abilități (Schuler, Huber, 1993, p. 15): 

a) orientare strategică, dar și de afaceri, în măsură să cunoască valoarea 
resurselor investite în personal și să-l poată pune în valoare; 

b) promotor al schimbării, pe baza cunoașterii nevoilor de dezvoltare organi- 
zaţională; 

c) abordare proactivă pentru a putea valorifica oprtunitățile strategice și capaci- 
tatea de a ierarhiza prioritățile; 

d) înţelegerea şi cunoașterea oamenilor, crearea unui climat de afirmare a 
potenţialului uman, capacitatea de a organiza lucrul în echipă; 

e) abilități de organizare, coordonare, comunicare și antrenare; 

f) capacitatea de sinteză și evaluare. 

Tony Sadler a chestionat un eșantion reprezentativ de directori de resurse umane, 
obţinând răspunsuri interesante la întrebarea privind cea mai importantă caracteris- 
tică a managerilor domeniului respectiv (Sadler, 1995, p. 169): 44% dintre ei au pus 
pe primul plan cunoștințele legate de domeniul de activitate al companiei, 20% au 
fost de părere că importante sunt cunoștințele profesionale și capacitatea de 
înţelegere a fenomenelor specifice, alte 20 de procente au indicat gândirea strate- 
gică iar diferenţa până la 100% având alte opțiuni. 

Există aspecte şi practici lipsite de etică, pe care managerul de resurse umane 
nu trebuie să le aplice (Schuler, Huber, 1993, p. 25): angajări preferenţiale, pro- 
movări, evaluări și sancționări discriminatorii, hărțuire sexuală și discriminare, 
absenţa confidenţialităţii privind datele personale ale angajaţilor, evaluarea neprofe- 
sionistă a performanţelor profesionale etc. 

2.3. Delegarea 


Delegarea este „procesul de atribuire temporară a unei sarcini, însoţită de autori- 
tatea și responsabilitatea coespunzătoare realizării ei, aparţinând unui post de mana- 
ger către unul din subordonații săi“ (Zorlenţan, 1996, p. 284), adică a transmite unei 
persoane dreptul de a acţiona ca reprezentant al unui manager sau unei organizații, 
pe timp limitat, cu organizarea sau realizarea unei lucrări. 

În această acţiune, managerul îl investeşte pe subordonat cu autoritate — adică îi 
acordă dreptul de a lua decizii, îi indică mijloacele de acţiune și îi precizează par- 
ticularitățile sarcinii atribuite, acordându-i libertate în desfășurarea acţiunii. Pe de 
altă parte, persoana delegată își asumă responsabilitatea îndeplinirii sarcinii. 

Delegarea reprezintă o formă managerială modernă, care degrevează managerii 
de responsabilitatea directă a rezolvării unor probleme concomitent cu implicarea 
subordonaţilor care participă activ la luarea deciziilor, care devin mai motivaţi în 
activitatea lor în cadrul organizaţiei. Persoanele care au preluat sarcini și care şi-au 
asumat responsabilități vor putea promova mai rapid la nivelurile ierarhice supe- 
rioare pentru că au dovedit că au capacitatea de a guverna procese și de a conduce. 

Prin delegare managerii beneficiază de timp suplimentar pentru rezolvarea acti- 
vităților importante și sunt eliberați de rolul rezolvării sarcinilor de rutină; pro- 
cedeul contribuie la reducerea timpului de adoptarea a deciziilor importante. 

Managerii nu trebuie să încredinţeze toate sarcinile lor altora și nu trebuie să 
evite să acorde încredere subordonaţilor lor. 

Acordarea încrederii este cel mai important factor motivator legat de procesul 
delegării. 

Delegarea sarcinilor şi transferul autorităţii şi responsabilităţi către subordonați 
nu absolvă managerul de răspundere, acesta fiind singurul responsabil legal pentru 
rezultatele obținute de persoanele care au fost delegate și care și-au asumat respon- 
sabilități. 

Delegarea ca formă de conducere este recomandată atunci când managerul este 
prea ocupat, atunci când nu poate acorda suficient timp priorităţilor organizației, 
când doreşte să motiveze subalternii altfel decât prin mijloace pecuniare. Delegarea 
este recomandată și în cazurile în care subordonații pot rezolva mai bine sarcinile 
care reveneau de drept managerului. Delegarea este recomandată în cazurile în care 
subordonații sunt pregătiți să conducă activităţi și să ia decizii, precum și atunci 
când raportul dintre aceștia și manageri a fost consolidat pe baza unor realizări ante- 
rioare. 

Delegarea este recomandabilă numai pentru sarcini clar precizate care au, dacă 
este posibil, rezultate previzibile, lipsite de incertitudine. Cei care fac delegarea sunt 
obligaţi să indice resursele pe care subordonații delegați le pot utiliza, să stabilească 
termenele la care trebuie finalizate activităţile şi să stabilească regulile comunicării 
pe durata procesului. Delegarea se finalizază printr-o evaluare care permite mana- 
gerului și subordonatului să tragă concluzii privind acest stil de conducere demo- 
crat participativ. După caz, managerul monitorizează desfășurarea activităţii supusă 

delegării; acesta poate stabili măsuri de îndrumare și de control, dar este preferabil 
ca decidentul delegat să aibă o independenţă relativă pentru a nu se anula avantajele 
pe care delegarea le presupune. Dacă subordonatul nu se abate de la reglementările 
stabilite atunci când a preluat responsabilitatea unei sarcini, dacă nu a depășit 
resursele alocate și nici termenele de finalizare a sarcinilor, atunci managerul nu are 
motive să intervină. 

În situaţii de criză, când este vorba despre sarcini cu caracter strategic sau de 
activităţi care pot avea consecinţe majore pentru organizaţie, precum și atunci când 
subordonații nu sunt competenţi, nu este permisă delegarea de sarcini și transmi- 
terea de responsabilități. Nu este etic ca atunci când se urmărește retrogradarea sub- 
ordonatului acesta să fie delegat, ca instrument al motivării negative, pentru că 
eşecul procesului este aproape sigur. 

Delegarea de autoritate poate avea două forme (Mihuţ, 1998, p. 187): 

— delegarea implicită, care se stabilește prin înţelegerea nereglementată în scris 
între conducător şi subordonat; 

— delegarea reglementată, care este exprimată printr-un document scris, cunos- 
cut de toate persoanele implicate în activităţile directe şi conexe. 

Ioan Mihuţ și colaboratorii au stabilit principiile care pot asigura succesul 
delegării (1998, p. 187): 

— principiul excepțiilor, conform căruia managerul intervine în activitatea pe care 
a transmis-o subalternilor numai în cazuri deosebite; 

— principiul nivelului deciziei, conform căruia delegarea de competenţe de la un 
nivel dat către un nivel inferior poate fi făcută numai dacă la nivelul inferior infor- 
maţiile sunt percepute corect și resursele sunt asigurate; 

— concordanța dintre nivelul autorității delegate și cel al responsabilităţii asu- 
mate; 

— principiul limitelor controlului, care impune ca efectuarea delegării autorității 
să fie făcută numai până la acele niveluri ierarhice la care este posibilă realizarea 
controlului îndeplinirii sarcinilor delegate; 

— principiul unităţii de conducere, conform căruia subordonatul delegat nu poate 
avea ca șef decât pe managerul care l-a delegat cu autoritate. 

La nivelul managerilor, delegarea implică următoarele dificultăți (Mihuţ, 1998, 
p. 188): apariţia sentimentului de nesiguranță în capacitatea subordonaţilor de a 
duce la bun sfârșit ceea ce și-au asumat; teama că, prin delegare, prestigiul condu- 
cătorilor se va diminua; teama că nu vor fi corect și complet informaţi asupra 
aspectelor cele mai importante ale activităților care au fost controlate de subor- 
donați. 

La nivelul subordonaţilor care și-au asumat responsabilități pot să apară, de 
asemenea, semne de disconfort (Mihuţ, 1998, p. 188): teama că nu vor putea fina- 
liza sarcinile atribuite, nesiguranța legată de delegarea implicită (mai puţin clară în 
specificaţii ) şi tendinţa de suprasolicitare. 

Cu toate aceste inconveniente, delegarea de competenţe și asumarea de respon- 
sabilităţi s-a dovedit a fi una dintre cele mai performante metode manageriale. 

Termenul „împuternicire“ a intrat de curând în management (Manual — Bazele 
managementului cultural, Programul „Dimensiunea culturală a democraţiei“, 
RO971-01, Ministerul Culturii România, NOMISMA, FIMAN/ECUME, p. 8). El 
este o „direcție a managementului care încurajează şi permite angajaților de la toate 
nivelurile să ia decizii şi să fie responsabili pentru acțiunile lor“. Împuternicirea este 
mai mult o stare de spirit sau un mod de lucru, foarte apropiată și legată de moti- 
vare. Ar putea fi descrisă drept crearea unui cadru ce îi încurajează pe angajaţi să 
se automotiveze. Există mai multe elemente care conduc la crearea unei forțe de 
muncă împuternicite. Dintre acestea pot fi enumerate: 

— crearea unei atmosfere pozitive de lucru, care să se concentreze pe rezolvarea 
problemelor şi nu pe identificarea vinovaţilor; 

— dezvoltarea unui spirit şi unei viziuni clare comune asupra direcției de urmat; 

— dezvoltarea sentimentului de încredere și al simțului de responsabilitate. 


2.4. Decizia — funcţie esenţială a conducerii 


2.4.1. Concepte 


Capacitatea de a prevedea îi îngăduie omului să reducă elementele-surpriză ale 
evoluţiei situaţiei și să-şi pregătească din timp mijloacele de acțiune. De aceea, efi- 
cacitatea acţiunilor omului depinde în mare măsură de calitate previziunilor sale. 
Previziunea rezultatelor diferitelor acţiuni posibile și alegerea unei anumite direcţii 
de acţiune reprezintă esenţa actului de decizie, unul dintre cele mai importante 
semne care atestă autenticitatea comportamentului uman. 

Conform lui Valeriu Ceaușu prin decizie se înţelege orice modificare de com- 
portament care, decurgând dintr-o trebuinţă, este declanșată după un proces de eva- 
luare în vederea realizării unui obiect prefigurat (Ceaușu, 1972, p. 35). 

Ca fenomen psihologic complex, decizia are o natură dublă: pe de o parte re- 
prezintă un fenomen psihologic individual (decizii individuale) şi, pe de altă parte, 
un fenomen psiho-social (decizii colective ). 

În primul caz, în centrul problematicii deciziei stă individul și trebuințele sale 
psihologice, decizia apărând ca produs al activităţii cognitive individuale, determi- 
nată de coincidenţa sau concomitenţa acţiunii asupra individului a unor categorii 
multiple de factori (de natură strict individuală, subiectivă, dar și obiectivă sau orga- 
nizaţională). Deciziile individuale sunt strâns legate de trăsăturile de personalitate 
ale fiecărui individ care nu numai că îl orientează pe om spre un anumit tip de com- 
portament decizional, dar își pune amprenta asupra acestuia. Cunoscând trăsăturile 
de personalitate putem prevedea comportamentul decizional. 

În cel de-al doilea caz (decizii colective), în centrul problematicii deciziei stă 
grupul, colectivul uman, necesităţile comune ale grupului care trebuie satisfăcute 
prin intermediul deciziei. Decizia apare ca o expresie a interacțiunii mai multor per- 
soane, a raportării lor în plan afectiv sau comunicaţional, toate fiind interesate în 

aceeași măsură de soarta întregului grup. La stabilirea deciziei optime, finale, fiecare 
îşi aduce contribuţia; însă, în expresia sa ultimă, decizia nu mai poate fi redusă la 
nici una dintre contribuţiile individuale. Ea nu este doar o însumare mecanică a de- 
ciziilor individuale, parțiale, ci o sinteză și o generalizare a lor, un produs in- 
teracțional cu potenţe și valenţe noi, deosebit de importante (Zlate, 1981, p. 224). 

Steve Cooke apreciază că „nu putem avea în centrul atenţiei problematica 
deciziei și a transpunerii ei în acțiune fără a lua în calcul dimensiunile persona- 
lității“ (Cooke, Slack, 1991, p. 232). 

Privită din perspectiva psiho-socială, decizia se înscrie în problematica grupului, 
a organizației şi vizează necesităţile comune ce trebuie satisfăcute prin intermediul 
deciziei. Decizia apare ca expresie a interacțiunii mai multor persoane, a raportării 
lor în plan afectiv şi comunicaţional. 

În esență, a conduce înseamnă a lua decizii. Orice activitate a unui conducător, 
ca și toate funcţiile specifice procesului de conducere (planificare, organizare, coor- 
donare, antrenare, control) implică necesitatea de a lua decizii. Instrumentele cu 
care operează managerii sunt deciziile. 

Atât succesul sau eşecul activităţii de conducere, cât şi performanțele unui con- 
ducător depind în cea mai mare măsură de calitatea deciziilor luate și, ca atare, sunt 
analizate în raport cu capacitatea decidentului de a lua decizii eficiente. Iar capaci- 
tatea unui conducător de a lua decizii trebuie înţeleasă într-un context mai larg, care 
vizează raționalitatea procesului de luare a deciziei. Toate acestea, asociate cu 
deosebita complexitate a vieţii moderne, cu sistemul accelerat de dezvoltare a 
cunoașterii și tehnologiilor informaţionale, precum și cu proliferarea și radicalizarea 
schimbărilor sociale, implică necesitatea considerării procesului decizional ca un 
proces raţional şi nu dependent exclusiv de capacităţile personale ale unui con- 
ducător. 

În general, se consideră că un proces decizional este raţional dacă, utilizând o 
analiză logică a cunoștințelor relevante, ajunge la selectarea deciziei celei mai bune 
(Zamfir, 1990, p. 16). 

În opinia lui J. A. Conger (1998), un nou curent privind luarea deciziei mana- 
geriale tinde să cuprindă tot mai multe organizaţii: metoda convingerii, a persuasi- 
unii. Așa cum s-a arătat, pentru a fi convingător, un manager trebuie să fie credibil, 
demn de încrederea altora și trebuie să dovedească că are o putere de judecată reală. 
Managerul trebuie să fie capabil de a convinge interlocutorii că organizația există 
prin ei și pentru ei, că organizaţia și angajaţii au obiective comune. Managerul tre- 
buie să fie capabil să se adreseze colaboratorilor direct, „pe limba lor“, să aibă un 
discurs simplu, logic și convingător. 

Luarea deciziei de către grup reprezintă, în momentul de față, o ruptură față de 
stilul de management autoritar care se mai păstrează totuși în 90% din organizaţiile 
performante. Cu toate acestea, stilul managerial prin persuasiune se va extinde, pen- 
tru că tinerii absolvenţi ai vremii nu mai acceptă birocraţia, sistemele piramidale 
rigide, încetineala în comunicare, stocarea informaţiei doar la nivelul 

conducătorilor. Compararea modelelor manageriale menţionate este prezentată în 
Tabelul 2.5. 

Etapele managementului prin persuasiune sunt: 

a) construirea credibilității conducătorilor şi creșterea capacităţii lor de convin- 
gere; 

b) adaptarea deciziilor conducătorilor la nevoile şi la aspiraţiile colaboratorilor; 

c) argumentarea temeinică a demersurilor conducătorilor și utilizarea metodelor 


persuasive pentru motivarea şi antrenarea colaboratorilor; 
d) inserarea unei dimensiuni umane în acţiunile iniţiate de conducători. 


Tabelul 2.5. 


Managementul autoritar 


Managementul prin persuasiune 


— puterea (autoritatea) este atributul con- 
ducătorilor; 

— organizaţia este piramidală; 

— nu există colaboratori ci doar subordonați; 

— mijlocul cel mai bun de a conduce subor- 
donaţii este de a le da ordine; 

— se poate avansa ierarhic, prin atitudinea 
obedientă faţă de superiori; 

— nivelul „n“ respectă fără discuţii ordinele 
primite de la nivelul „n + 1“. 


— puterea (autoritatea) se dobândesc în 
măsura în care conducătorii dovedesc aptitudini 
de lider; 

— organizaţia este un sistem; 

— nu există subordonați, ci doar colaboratori; 

— cel mai bun mijloc de conducere este de 
convinge colaboratorii de necesitatea atingerii 
unor obiective comune; 

— se poate avansa ierarhic, prin dovada că 
persoana în cauză are putere de convingere; 


— nivelul „n“ are dreptul să pună în discuţie 
ordinele date de la nivelul „n + 1“. 


2.4.2. Tipuri de decizii 


În lucrările de specialitate sunt menţionate numeroase tipuri de decizie, clasifi- 
carea realizându-se în funcţie de mai multe criterii. Importanţa acestor clasificări 
rezidă, mai ales, în evidenţierea implicaţiilor de ordin psiho-social și organizaţional 
care pot antrena modificări importante la nivelurile grupurilor umane, afectând 
interacțiunea umană în diversele planuri funcţionale (perceptiv, comunicaţional, 
afectiv etc). Din această perspectivă decizia apare ca fiind un reglator al comporta- 
mentului uman grupal (Zlate, 1981, p. 226). 

Redăm în Tabelul 2.6. principalele criterii de clasificare și tipurile de decizii 
corespunzătoare. 

Aceste criterii nu sunt separate, diferitele tipuri de decizii care corespund unui 
criteriu corelându-se într-un anumit fel cu deciziile aparţinând celorlalte criterii. 
Referindu-ne la criteriul nivelului ierarhic putem reface clasificarea, după cum 
urmează: deciziile la nivelurile ierarhice superioare sunt decizii strategice și nepro- 
gramate (nestructurate), în timp ce deciziile la nivelurile ierarhice inferioare sunt 
decizii tactice, operaţionale sau de corecție. 

Tabelul 2.6. 


CRITERIUL TIPUL DE DECIZIE 


Nivelul ierarhic a. decizii la nivelurile ierarhice superioare (de conducere) 
b. decizii la nivelurile ierarhice inferioare (administrative 
şi de execuţie) 


Gradul de angajare a elementelor sistemului şi perpectiva de acţiune a. decizii 
strategice 

. decizii tactice 

. decizii operaţionale 

„ decizii de corecție 


Modalitatea de luare a deciziei „ decizii programate (structurate) 
. decizii neprogramate (nestructurate) 


. decizii semiprogramate 


Condiţiile în care se iau deciziile „ decizii în condiţii de certitudine 
„ decizii în condiţii de incertitudine 


„ decizii în condiţii de risc 


Modalitatea de alegere . decizii raţionale 


. decizii afective 


. decizii individuale 
. decizii colective (decizii luate în grup) 


Natura deciziei 


TA» pe | PP | 92 |2o oo 


DECIZII STRATEGICE 
DECIZII NESTRUCTURATE 
Decizii luate cel mai adesea 

la nivelurile ierarhice superioare 


DECIZII OPERAȚIONALE 
DECIZII STRUCTURATE 
Decizii luate cel mai adesea 

la nivelurile ierarhice inferioare 


Deciziile strategice sunt decizii creative (şi nu de rutină, ca cele tactice), cu 
referire la capacitatea de a descoperi, formula și analiza o problemă pentru a găsi 
cea mai bună soluţie de rezolvare a ei, respectiv cel mai bun curs de acţiune pentru 
implementarea ei. Necesitatea confruntării cu astfel de decizii crește pe măsura 
înaintării spre vârful ierarhiei de conducere. 

Caracteristica principală a deciziilor strategice, indiferent de importanţa sau com- 
plexitatea lor, este aceea că ele nu trebuie luate niciodată prin simpla rezolvare a unei 
probleme (prin încercarea de a descoperi răspunsul corect la o întrebare). Sarcina 
cea mai dificilă a conducătorilor care iau decizii strategice este aceea de a formula 
în mod adecvat întrebarea și nu răspunsul ( Vlăsceanu Mihaela, 1993, p. 234). 

O altă tipologie a deciziilor poate fi stabilită în funcţie de criteriile persoanei (in- 
dividului) şi participării la decizie (Tabelul 2.7.). Scopul invocării acestor criterii 
rezidă în stabilirea situațiilor în care o decizie este de natură individuală sau colectivă. 


Manageri şi leadership 83 


Tabelul 2.7. 
CRITERIUL DECIZIE INDIVIDUALĂ DECIZIE COLECTIVĂ 
Persoana decizia este luată de o decizia este luată de mai multe 
singură persoană persoane 
Participarea decizia este elaborată şi decizia este elaborată prin 
la decizie în funcţie luată la nivelurile ierarhice contribuţia tuturor nivelurilor 
de nivelul ierarhic superioare ierarhice 


Se pune, în mod firesc, întrebarea: Care tip de decizie este mai bună? 

Acest lucru depinde de situație, de specificul ei: 

a) sunt situaţii în care este mai bine ca deciziile să fie luate în colectiv (este 
cazul problemelor complexe, nestructurate, care nu au o soluţie care poate fi găsită 
printr-un algoritm logic; în această situaţie gândirea colectivă este mai eficace decât 
cea individuală, grupul putând aduce în discuţie o cantitate mai mare de informaţii 
relevante, eliminându-se, astfel, unele estimări eronate; 

b) în alte situaţii, este mai indicat ca deciziile să fie luate în mod individual 
(cazul problemelor mai simple, structurate, cu o singură soluţie, prin aplicarea unui 
algoritm logic). 

Se impune încă o precizare: pe fondul unor decizii de tip colectiv, orice act de 
conducere implică o mulţime de decizii individuale. Problema este de a distinge 
corect între condiţiile în care deciziile trebuie supuse unor dezbateri colective şi 
deciziile care trebuie luate în mod individual. 

Este preferabil ca deciziile colective să se refere la activitatea colectivă, iar cele 
individuale la activitatea individuală. Aceasta nu este o regulă absolută, dar pare a 
fi justificată în cele mai multe cazuri. 

Psihologia socială şi organizațională este interesată în aceeași măsură de ambele 
categorii de decizii, însă diferențiat. De prima categorie (decizii individuale) se 
interesează în măsura în care aceasta apare ca rezultat al acțiunii asupra individului 
a unor variabile organizaționale ce conduc spre o decizie individuală. De cea de-a 
doua categorie (decizii colective) este interesată în și mai mare măsură deoarece 
deciziile colective au o extensiune mai mare, sunt de regulă mai puternice, mai greu 
de zdruncinat și totodată mult mai eficace, mai ales atunci când sunt corecte. De 
asemenea, ele sunt mult mai intim legate de problema participării, dând sentimen- 
tul contribuţiei din plin a celor care le iau, chiar dacă aportul lor afectiv la defini- 
tivarea deciziei a fost relativ mic sau chiar nul. 

N. Maier, într-un studiu dedicat capacităţii grupului de rezolvare a problemei, 
arăta că o comparaţie între avantajele grupului şi ale individului în rezolvarea pro- 
blemei depinde de natura problemei scopul ce trebuie realizat (soluţie de înaltă cali- 
tate, soluţie cu un grad înalt de acceptare, comunicare eficientă și întelegerea so- 
luţiei, inovaţie, o soluție ce trebuie rapid găsită) şi capacitatea conducătorului 
discuţiei (Vlăsceanu Mihaela, 1993, p. 262). 

2.4.3. Decizia de grup 


Cercetările au demonstrat superioritatea deciziilor colective față de cele individ- 
uale. 

Cu privire la avantajele grupului în rezolvarea problemelor decizionale sunt 
invocate de regulă următoarele aspecte: 

— în grup există posibilitatea ca numărul variantelor decizionale să fie mai mare, 
dat fiind numărul mai mare al membrilor componenți; 

— potenţialul creator al grupului este mai mare decât cel al individului, ceea ce 
permite soluţiilor decizionale să fie calitativ superioare celor ale indivizilor luaţi 
separat. În grup, prin schimb de opinii, se pot depăși mai ușor tiparele intrate în 
rutină ajungându-se la soluţii noi. 

Pentru creșterea creativităţii gândirii și a calității deciziei colective sunt utilizate 
mai multe metode şi tehnici (brainstorming-ul, metoda Delphi, tehnica Gordon, 
promovarea controversei etc). 

Grupul utilizează o cantitate mai mare de informaţii și cunoștințe. Fiecare par- 
ticipant deţine unele cunoștințe pe care nu le deţin ceilalți. Cumularea acestor 
cunoștințe oferă o bază informaţională mult mai largă pentru decizie decât cea exis- 
tentă în cadrul deciziei individuale. Sunt luate în consideraţie mai multe variante, 
sunt examinate mai multe consecinţe posibile în legătură cu fiecare variantă în parte. 
Astfel, este asigurată o mai mare probabilitate de a găsi o soluţie superioară din 
punct de vedere calitativ. 

În probleme complexe, caracterizate printr-un grad ridicat de incertitudine, 
estimările produse de către grup sunt mai apropriate de estimarea corectă decât cele 
produse de fiecare individ în parte. 

Decizia colectivă generează un grad mai ridicat de consens în raport cu decizia 
individuală, dar acest lucru se întâmplă mai ales în grupurile mari; în grupurile mici 
acest aspect trebuie verificat. În estimarea calității unei decizii este necesar a se lua 
în consideraţie și gradul de consens pe care ea îl creează. Toate cercetările au pus 
în evidenţă faptul că dezacordul blochează decizia, în timp ce consensul are efect 
facilitator. În plus, dezacordul generează tensiuni, conflicte, o stare de spirit nega- 
tivă în grup. 

Grupul, datorită mecanismelor sale interacţionale, dispune de posibilități de 
reglare și compensare mult mai mari decât indivizii. 

Subliniind superioritatea deciziilor colective față de cele individuale, nu trebuie 
să pierdem din vedere faptul că deciziile colective au și o serie de dezavantaje, prin- 
tre care cele mai importante sunt prezentate mai jos. 

Blocarea deciziei. Sunt cazuri în care discuţia nu a reuşit să apropie opiniile 
diferite existente în colectiv, caz în care o decizie comună poate fi luată cu greu sau 
nu poate fi luată deloc. Ca urmare a intrării în funcţiune a unor mecanisme psi- 
hosociale (mentalități, prejudecăți, imitație sau contagiune, iluzii ale percepţiei 
sociale etc) procesul decizional poate fi blocat. De aceea, în cadrul optimizării pro- 
cesului decizional, trebuie avute în vedere aceste procese interacționale. 


Manageri şi leadershipl 85 


Consumul excesiv de timp. Uneori discuţiile de grup consumă mult timp, datorită 
divagaţiilor și insistențelor excesive pentru susținerea propriului punct de vedere. 

Tensiunile și conflictele generate de punctele de vedere diferite sunt păgubitoare. 

Compromisurile. Se poate accepta o soluţie nu pentru că este considerată a fi mai 
bună, ci pentru că împacă puncte de vedere diferite. 

Diferenţele de opinii exprimate fac să transpară adesea interese și atitudini per- 
sonale care duc la scăderea calității deciziei. 


2.4.4. Etapele procesului decizional 


Pentru a înţelege comportamentul decizional, ne vom referi la principalele ele- 
mente și etape pe care le implică procesul de luare a deciziei. 

Orice proces decizional presupune patru elemente esențiale: 

1. decidentul (persoana sau grupul); 

2. problema de rezolvat; 

3. soluţia la respectiva problemă care urmează a fi identificată şi adoptată prin 
decizie; 

4. activitatea de adoptare a respectivei decizii. 

Sub raport psiho-social, decizia implică atingerea mai multor etape. Succesiunea 
lor corectă și riguroasă asigură, în final, eficiența deciziei. Momentul deciziei este 
o sinteză a tuturor aspectelor anterioare, purtând în mare măsură pecetea lor. Mai 
mult, momentul deciziei va declanşa un proces ulterior tocmai în funcţie de felul în 
care s-au concretizat în el cuceririle etapelor anterioare. 

În mersul firesc al procesului decizional se disting următoarele faze esenţiale, 
fiecare dintre acestea necesitând parcurgerea unor pași: 

1. Cu referire la problema de rezolvat: definirea problemei, analizarea problemei, 

2. Cu referire la soluţie: formularea soluțiilor alternative, evaluarea soluţiilor 
alternative; 

3. Cu referire la soluţie: alegerea celei mai bune alternative (decizia); 

4. Cu referire la activitatea de aplicare a respectivei decizii: implementarea 
deciziei cu privire la cursul de acţiune ce trebuie urmat. 

Primele două faze pot fi considerate predecizionale, a treia decizională, iar ulti- 
ma postdecizională (Figura 2.6.). 

Definirea problemei reprezintă unul dintre cele mai importante aspecte legate de 
actul deciziei. Orice proces decizional pornește de la întrebarea: Ce problemă tre- 
buie rezolvată? De modul în care este definită problema de rezolvat depinde între- 
gul proces decizional, calitatea deciziei ce urmează a fi luată. 

Paşii care trebuie parcurşi în definirea problemei sunt următorii: 

a) descoperirea elementelor cu adevărat importante sau relevante pentru proble- 
ma de rezolvat (identificarea problemei reale ); 

b) determinarea condițiilor permisive/restrictive pentru soluţionarea ei. 

A. ETAPA PREDECIZIONALĂ a. Formularea problemei (definirea) 
D 
b. Analizarea problemei 
%3 
c. Formularea soluțiilor alternative 
%3 
d. Evaluarea soluțiilor alternative 
? 
B. ETAPA DECIZIONALĂ e. Alegerea soluției (decizia) 
%3 
C. ETAPA POSTDECIZIONALĂ f. Implementarea deciziei (acțiunea) 


Figura 2.6. Adoptarea deciziei (apud Zamfir, 1990, p. 18) 


Decidentul trebuie să se centreze asupra cauzelor problemei de rezolvat și nu pe 
simptomele ei. Dacă se va lua o decizie pe baza unei diagnoze simptomatice, și nu 
prin descoperirea și definirea problemei reale, decizia agreată ar putea îmbunătăţi o 
situaţie în cel mai bun caz, dar nu ar putea să rezolve problema reală. 

Identificarea sau determinarea condiţiilor necesare soluționării problemei 
înseamnă a stabili activităţile necesare pentru realizarea obiectivelor propuse, dar 
ciare, politica de personal etc). Aceste restricţii deși teoretic ar părea viabile, din 
punct de vedere practic, prin implementarea lor, nu ar conduce la rezultatele aștep- 
tate. A stabili restricţiile unei situaţii presupune de fapt a decide ce nu trebuie făcut 
Şi nu ce trebuie făcut, a elimina dintru început alternativele inacceptabile din per- 
spectiva implementării lor. 

Analizarea problemei. Odată ce problema a fost definită, urmează analizarea ei, 
respectiv clasificarea ei şi colectare datelor. 

Importanţa clasificării problemei derivă din cerința implementării deciziei, deci 
din necesitatea de a o transforma în acţiune efectivă. Iar pentru a specifica autori- 
tatea și responsabilitatea asociate diferitelor tipuri de decizii ce trebuie luate este 
necesar să se știe exact cine trebuie să ia decizia, cine trebuie să fie consultat în 
elaborarea ei şi, totodată, cine trebuie informat cu privire la decizia luată. 

Prin urmare, clasificarea problemei vizează modul esenţial de soluționare a 
acesteia prin decizie. Peter Drucker propune patru criterii de clasificare, în funcție 
de tipul și caracteristicile deciziilor ce trebuie luate, în scopul de a proteja calitatea 
procesului decizional, implicit analizarea problemei. Redăm, în cele ce urmează, 
cele patru criterii de clasificare: 

1. impactul deciziei asupra viitorului organizaţiei; 

2. impactul deciziei asupra funcţiilor sau asupra unităţilor organizaţiei; 

3. numărul factorilor calitativi afectați de o decizie (principii de bază ale con- 
duitei, valori etice, credinţe sociale sau politice și, cel mai important, ființele umane); 

4. periodicitatea sau unitatea deciziei. 

Obţinerea datelor se referă la necesitatea de a colecta informaţii sigure și cu un 
grad crescut de relevanţă pentru explicarea și clarificarea situaţiei. Se decide asupra 
volumului și calităţii informaţiilor necesare pentru luarea deciziei, asupra relevanței 
şi validității datelor disponibile şi asupra surselor din care se vor obține. Sarcina cea 
mai dificilă constă însă, nu atât în colectarea datelor sau informațiilor cât în exami- 
narea și interpretarea lor. 

Aici se impune o precizare. Cele mai multe decizii se bazează pe o cunoaștere 
incompletă, fie datorită imposibilității de a obţine informaţia, fie din pricina cos- 
turilor prea mari implicate de obţinerea ei, fie în legătură cu capacităţile limitate ale 
decidentului de a integra chiar și informaţiile de care dispune. Este vorba de ceea 
ce numim incertitudine cognitivă a decidentului. 

Cătălin Zamfir defineşte incertitudinea cognitivă cu referire la incompletitudinea 
și fragilitatea cunoștințelor relevante în raport cu un proces decizional specificat 
(Zamfir, 1990, p. 39). 

Dacă incompletitudinea cunoştinţelor relevante se referă la cantitatea acestora, 
fragilitatea se referă la calitatea lor; chiar și atunci când decidentul posedă toate 
cunoştinţele şi informaţiile relevante, el poate prezenta un grad ridicat de incertitu- 
dine în ceea ce privește calitatea lor pentru că el nu știe cu exactitate cât de bune 
sunt cunoștințele și informaţiile de care dispune. 

Pentru a lua o decizie validă se impun două cerințe: 

a) decidentul să fie conştient de precaritatea informaţiilor și a cunoștințelor 
disponibile; el va trebui să recurgă la presupuneri și aproximări, ceea ce înseamnă 
că decizia nu este infailibilă fiind supusă unor corecții permanente; 

b) decidentul să ştie măcar ce informaţii îi lipsesc sau care este zona cu o incer- 
titudine mai mare, astfel încât să fie conștient de riscul pe care îl implică decizia, 
ca și de gradul de precizie și rigurozitate ce poate fi așteptat prin implementarea 
deciziei. 

Formularea soluţiilor alternative. După ce problema a fost corect definită și ana- 
lizată, decidentul va trebui să identifice soluțiile alternative. 

Necesitatea formulării mai multor alternative reprezintă o premisă importantă 
pentru calitatea deciziei ce va fi luată. Aceasta întrucât ignorarea tuturor variantelor 
posibile va conduce la limitarea sau restrângerea câmpului de acţiune. 

Identificarea soluţiilor alternative nu reprezintă neapărat și garanția deciziilor 
corecte. Este de presupus însă, că examinarea unui evantai mai larg de alternative 
posibile va împiedica cel puţin luarea unei decizii greșite tocmai datorită analizării 
mai multor soluţii. 

În această fază decidentul se poate baza fie pe propria experienţă, fie pe expe- 
riența altora. Dar această abordare nu este şi suficientă. Complexitatea și dinamica 
problemelor actuale este atât de mare încât aproape nici o decizie nouă nu poate fi 
luată numai pe baza experienţei trecute. Mai mult, premisa cea mai importantă pen- 
tru calitatea deciziei în această fază se referă la creativitatea decidentului, la capa- 
citatea lui de a explora şi imagina soluţii care depășesc cadrul experienţei. 

Peter Drucker afirma că soluțiile alternative sunt singurul nostru instrument de 
a mobiliza și educa imaginaţia; este uimitor cât de mult poate percepe o persoană 
prin educarea sistematică a imaginaţiei ( Vlăsceanu Mihaela, 1993, p. 140). 

Cu alte cuvinte, imaginația poate fi educată și disciplinată, una dintre metode 
fiind aceea de a căuta și elabora mai multe soluţii alternative pentru o problemă 
(brainstorming-ul, sinectica, „tehnica 635“ etc. ). 

Evaluarea soluţiilor alternative. Problema evaluării se pune indiferent dacă este 
vorba de o singură soluţie sau de mai multe, întrucât decidentul va trebui să cântă- 
rească avantajele şi dezavantajele fiecărui curs de acţiune, respectiv să-i determine 
consecințele sau modul în care va contribui la obţinerea unei soluții optime. 
Considerarea avantajelor și dezavantajelor fiecărei alternative este extrem de impor- 
tantă din perspectiva implementării ei. De aceea, este necesară anticiparea even- 
tualelor dificultăţi sau deficienţe pe care le implică o alternativă sau alta. 

Pentru a găsi soluţia cea mai bună, decidentul trebuia să aibă în vedere 
următoarele aspecte cu privire la fiecare alternativă: 

— dacă soluția va elimina reapariția condiţiilor care au determinat necesitatea 
schimbării; 

— dacă ea are în vedere restricțiile impuse unei soluţii în faza definirii proble- 
mei; 

— impactul ei din punct de vedere al problemelor considerate în faza de analizare 
a problemei; 

— ce alte beneficii specifice s-ar putea obține prin aplicarea ei. 

Alegerea soluției (decizia). Pe baza evaluării alternativelor disponibile, decidentul 
va trebui să aleagă soluţia despre care se crede că va contribui cel mai eficient la 
rezolvarea problemei. Alegerea se va face pe baza criteriilor prezentate în Tabelul 2.8. 

Implementarea deciziei. Accentul se mută de la decident la persoanele care o vor 
pune în practică. Acestea vor transforma decizia în acțiune sau soluţia în realitate. 
De modul în care este înțeleasă şi acceptată decizia va depinde calitatea procesului 
decizional. 

Rolul decidentului nu s-a sfârșit însă în acest moment. Pentru ca decizia să poată 
fi efectiv realizată este necesar ca decidentul să dezvolte un plan de implementare 
a sa, în care să fie specificate următoarele aspecte: procedurile specifice de acțiune, 
responsabilitatea persoanelor implicate, modalităţile de comunicare a deciziei, 
strategiile de motivare a oamenilor afectați de decizie etc. 

Problema comunicării deciziei și a planului de acţiune în vederea aplicării ei 
reprezintă condiţiile esenţiale ale implementării eficiente a deciziei. Aceasta, întru- 
cât transformarea unei soluţii de rezolvare a problemei în acţiune propriu-zisă 
implică necesitatea ca oamenii să înţeleagă exact ce schimbări sunt așteptate atât în 
comportamentul lor, cât și în comportamentul celor cu care interferează. 

În consecinţă, decidentul va trebui să determine cu precizie ce, când, cum şi cui 
este necesar să i se comunice informaţiile cu privire la decizia luată. 

Tabelul 2.8. 


Riscul Asumarea rezultatelor alegerii făcute şi evaluarea corectă a raportului 
dintre riscul anticipat şi rezultatele aşteptate. 

Necesitatea de a considera acele alternative care vor conduce la cele 
mai bune rezultate, dar implicând cea mai mică investiţie de efort uman 
şi financiar şi cât mai puţine perturbări la nivelul organizaţiei. 

Timpul disponibil Caracterul de urgenţă impus de o situaţie şi timpul optim de luare a 
deciziei sunt corelate cu valoarea unei decizii; acest aspect solicită o 
gestionare adecvată a timpului de analiză şi a timpului de opţiune pentru 
fiecare alternativă dintr-un set disponibil. 

Resursele umane Alegerea unei alternative trebuie să ia în considerare competenţa, 
energia sau capacitatea de înţelegere a oamenilor care urmează să 
implementeze un anumit curs de acţiune. 


Criteriul economic 


În cadrul tuturor celor trei etape ale procesului decizional (etapa predecizională, 
decizională și postdecizională) figura centrală este omul. Această polarizare implică 
interacțiune umană. 

Etapa predecizională are un caracter colectiv și presupune măcar ca posibilitate, 
participarea activă a fiecărui membru al grupului la furnizarea informaţiilor. Fiecare 
îşi poate exprima opinia, poate aduce sugestii în legătură cu problema asupra căreia 
trebuie să se decidă, astfel încât decizia finală să reflecte nevoile și necesităţile par- 
ticipanţilor. 

Relaţia dintre cel care strânge informaţiile şi cel care le furnizează (individul sau 
grupul) este, practic, o relaţie interpersonală sau intragrupală cu întreaga sa 
funcţionalitate specifică. Aceasta înseamnă că ea va fi în funcție de momentele per- 
ceptive, comunicaţionale, apreciativ-cognitive, afectiv-situaţionale și, mai ales, de 
succesiunea și interacțiunea lor. 

Realizarea corectă sau eronată a percepţiei interpersonale, apariția unor per- 
turbări ale comunicării, a unor relații de preferință sau de respingere ar putea afec- 
ta profund procesul de colectare al informaţiilor. O astfel de relaţie poate genera sau 
reactualiza o serie de comportamente cu impact atât asupra deciziei, cât și asupra 
eficienţei concrete a celor consultați. 

De asemenea, strângerea de informaţii în vederea elaborării deciziei incumbă o 
serie de particularităţi: informaţiile trebuie să fie necesare, pertinente, exacte, com- 
plete, recente şi eficiente din punct de vedere economic. 

Cei mai mulți autori consideră că o decizie este eficientă numai dacă se iau în 
considerare doi parametri: calitatea deciziei (raționalitatea), care răspunde faptelor 
obiective (faptele situaţiei ) și acceptarea deciziei, care răspunde acordului emo- 
ţional al celor care trebuie să o aplice (faptele subiective, sentimentele oamenilor). 

N.R.F Maier este de părere că decizia eficace este produsul dintre calitatea ei și 
acceptarea ei. El stabilește următoarea formulă: 


Decizia eficace (DE) = Calitatea deciziei (Q) x Acceptarea deciziei (A) 

Precizare: nu orice decizie implică în egală măsură cei doi factori. În unele 
cazuri este necesară asigurarea calităţii, în timp ce în altele calitatea are o impor- 
tanță redusă. De asemenea, sunt decizii care implică acceptarea tuturor partici- 
panţilor, în timp ce altele cer fie o acceptare parțială fie mai redusă. 

În raport cu această etapă, Maier consideră că în practică există trei tipuri de 
situaţii: 

1. Situaţii de tipul Q/A, care presupun calitatea deciziei și mai puţin acceptarea 
ei. În acestă categorie intră problemele generale ale organizaţiei legate mai ales de 
realizarea scopurilor ei generale: optarea pentru o anumită tehnologie, realizarea 
unui nou produs etc. Aceste probleme aparţin mai ales conducerii și specialiștilor, 
deoarece implică cunoștințe temeinice de specialitate. Numai după ce s-a adoptat 
decizia cea mai bună din punctul de vedere al calităţii, decidentul se va ocupa de 
obținerea acceptării executanţilor. Sunt decizii luate la nivelul conducerii. 

2. Situaţii de tipul A/Q, care implică o largă acceptare, dar nu și o calitate 
deosebită. Aici sunt încadrate probleme ce se referă la decizia de grup (la care par- 
ticipă și cei care nu au funcţie de conducere). Sunt probleme curente (cine să facă 
ore suplimentare, cine să plece în concediu, cine să facă un curs de perfecționare 
etc.), a căror rezolvare nu necesită cunoștințe de specialitate, dar implică stările 
afective ale participanţilor, acceparea sau non-acceptarea fiind hotătoare. 

3. Situaţii de tipul Q-A în care atât calitatea cât şi acceptarea sunt esențiale. În 
această categorie intră probleme ca: stabilirea ritmului muncii, a unor măsuri de 
evitare a accidentelor, de ameliorare a activităţii etc. Sunt decizii care interesează 
într-un grad foarte mare și individul și organizaţia și care presupun o foarte mare 
abilitate din partea conducătorului pentru a obține acceptarea deciziei de către sub- 
ordonați. 

Autorul citat observă că două treimi din lista situaţiilor descrise implică 
acceptarea din partea subordonaţilor. Maier atrage atenţia asupra faptului că în ochii 
conducătorilor o decizie este mai bună atunci când atestă o valoare mare, trecân- 
du-se deseori cu vederea acceptarea deciziei. El indică și o metodă de clasificare a 
situaţiilor de mai sus, evaluând separat importanţa calității și a acceptării prin acor- 
darea de note de la 0 la 9 (Figura 2.7.). Corelarea acestor indici este importantă pen- 
tru etapele ulterioare ale deciziei. 

Etapa decizională este prin excelenţă participativă: grupul de decizie discută, are 
inițiative şi hotărăște în vederea luării unei decizii optime; interacțiunea tuturor 
membrilor este esenţială, deoarece numai în felul acesta se pot conștientiza toate 
aspectele problemei, se pot inventaria toate alternativele, decizia luându-se în final 
în cunoștință de cauză. 

Executarea deciziilor implică participarea concretă a membrilor organizației (a 
celor care nu dețin funcții de conducere), angajarea lor în vederea aplicării acesto- 
ra. Etapa implică probleme de ordin psiho-social specifice: comunicare, înțelegere, 
autoritate, acceptare, participare. 

Puternică 9 
| 8 | 
O 7 | A/Q Q-A 
| 6 | 
Acceptare 5 
4 Problemele acestui sector 
3 pot fi rezolvate de la sine 
2 (nici calitatea nici acceptarea Q / A 
1 nu au mare importanță) 
Slabă 0 


1 2 3 4 5 6 7 8 9 
Inferioară CALITATE Superioară 


Figura 2.7. Tipologia situaţiilor decizionale (după Maier, 1964, p. 29) 


2.5. Leadership 


Latura informală a puterii — capacitatea de influență — definește ceea ce în litera- 
tura de specialitate este leadership-ul. Leadership-ul reprezintă fenomenul de influ- 
enţare a comportamentului subalternilor, cu ajutorul intrumentelor de natură psiho- 
socială (motivare, implicare în realizarea obiectivelor, generarea satisfacției etc. ), 
astfel încât aceştia să realizeze anumite acţiuni, conform obiectivelor organi- 
zaţionale. The Collins English Dictionary (Harper Collins Publishers, 1998) pre- 
zintă mai multe sensuri pentru acest termen; dintre acestea, cel mai cuprinzător pen- 
tru contextul managerial este abilitatea de a conduce. Adepții liderului acceptă 
relaţia de subordonare, recunosc capacitatea acestuia de a deschide drumuri noi și 
abilitatea de conduce oameni și procese. Persoana centrală a leadership-ului, liderul, 
este cea în jurul căreia gravitează ceilalți membri ai organizației și care se identi- 
fică cu acesta. 

Termenul de leadership reprezintă procesul de influențare și orientare a oame- 
nilor prin abilitatea conducătorului de a-i determina să obțină performanţe înalte; 
leadership-ul este o artă și un stil de conducere eficace în măsură să direcționeze 
energiile creatoare către îndeplinirea obiectivelor pe termen lung. Liderul este per- 
soana care propune obiective de atins și determină subordonaţii-colaboratori sau 
echipele de lucru să şi le asume şi să le realizeze cu convingere şi competență. 

Leadership-ul a apărut în secolul al XIX-lea ca urmare a revoluţiei industriale și 
s-a dezvoltat ulterior pe parcursul secolului XX. Primele teoretizări relevante aparțin 
lui Kurt Lewin, Ronald Lippitt și Ralph White în perioada anilor 1938-1952. 
Experimentele lor au încercat să evidenţieze aspectele leadership-ului eficace. Cei 
trei au studiat stilurile democratic, autocratic și laissez-faire în cadrul unor grupe de 
copii aflate sub responsabilitatea unor monitori adulţi. Pe baza acestor experimente, 
în care se urmăreau anumiţi indicatori de personalitate, performanţă, nivel de agre- 

sivitate, organizare etc. ei au observat că există avantaje și dezavantaje diferenţiate 
pentru fiecare tip de leadership. Aceste studii au fost continuate în timpul celui de- 
al II-lea Război Mondial pe diverse eşantioane ierarhizate ale armatei americane în 
încercarea de a identifica principalele trăsături ale persoanelor care aveau un ascen- 
dent asupra celorlalte. Concluzia: ascendentul era dat de inteligență, inițiativă şi 
încredere în sine. 

În contemporaneitate, leadership-ul înseamnă consolidare democratică. Este de 
neconceput stilul managerial autocratic, într-o lume impregnată de o cultură demo- 
cratică și de respectare a drepturilor civile. În unele părți ale lumii sensul leader- 
ship-ului are încă o conotaţie hegemonică (a fi lider este echivalent cu a fi șef). 

Alain Duluc (2000) observă că stilul democratic, ce se impune odată cu efica- 
citatea dovedită a managementului anglo-saxon (american, cu predilecție), are un 
cadru de referință în care predomină valorile libertății, acțiunii voluntare, auto- 
nomiei în îndeplinirea sarcinii și a preeminenței echipei în raport cu acțiunea indi- 
viduală. 

În viziunea aceluiași autor calitățile fundamentale ale liderului de tip anglo- 
saxon sunt: 

— viziunea — capacitatea de a anticipa crize, evoluţii, tendințe; 

— pasiunea — capacitatea de a acționa cu pasiune pentru a atinge un obiectiv, dar 
şi de a insufla aceeași atitudine celorlalți; 

— a da un exemplu celorlalţi și a fi integrat — capacitatea de a se raporta la echipă 
(a fi coordonatorul ei şi de a face parte din ea); 

— a fi îndrăzneţ, curios, inovator; 

— a încuraja mai degrabă decât a condamna — liderul trebuie să dea echipei sen- 
timentul că munca ei este importantă; el nu trebuie să distribuie culpabilități și să 
creeze privilegii neadaptate la rezultate. 

În 1959 John French și Bertram Raven (apud Duluc, 2000) au identificat surse- 
le puterii, în calitatea lor de pârghii ale acţiunii leadership-ului. 

Distincția acestor surse se face după: 

a) poziţie (puterea coercitivă bazată pe capacitatea de a exercita sancţiuni sau de 
a pedepsi, puterea de recompensă legată de capacitatea de a putea oferi un avantaj, 
puterea legitimă bazată pe definiţia statutară a postului ierarhic ); 

b) putere personală (puterea carismatică, deoarece persoana este subiect de 
admiraţie sau de identificare, puterea bazată pe experiență, întemeiată pe cunoștințe 
şi competenţe profesionale ). 

Autorul observă cu obiectivitate că această teorie nu ţine seama de caracteristi- 
cile personale ale liderului. 

Diferenţa dintre management și leadership decurge din modul de influențare a 
salariaţilor. Managementul este înțeles numai ca o acțiune de sus în jos, se referă 
numai la subordonați şi are ca suport funcțiile managemetului, leadership-ul se 
poate exercita în afara granițelor şi responsabilităților ierarhice și vizează toate 
tipurile de relaţii: cu colaboratorii, cu colegii, cu managerii, cu beneficiarii etc. 

La baza leadership-ului se află spiritul de echipă — definit ca starea care reflectă 
acceptul oamenilor de a gândi, de a se comporta și de a acționa armonizat în vede- 
rea îndeplinirii unui scop comun. 

Spiritul de echipă se realizează pe baza unor aspecte cumulative: o experiență 
anterioară comună care a condus la construirea încrederii reciproce, asumarea unui 
obiectiv comun, existența unor interese convergente care conduc la o motivare pu- 
ternică (individuală și de grup) și desfășurarea proceselor decizionale în regim par- 
ticipativ. 

Motivaţiile liderului sunt legate de realizarea unor proiecte care să ducă la dez- 
voltarea organizaţiilor și la promovarea colaboratorilor pe trepte mai înalte de com- 
petență, în comparaţie cu individul care are motive strict personale pentru a domi- 
na. Liderul altruist — adevăratul lider prezintă o serie de aspecte care îl onorează 
(Locke er al., 1991, pp. 38-40): 

— demonstrează un real echilibru emoţional; 

— dă dovadă de spirit de întrajutorare; 

— este caracterizat prin dinamism și voinţa de a progresa; 

— dă dovadă de înţelegere a naturii umane, sprijinindu-i pe colaboratori, inclusiv 
prin manifestarea încrederii pe care le-o acordă. 

Liderii sunt persoane carismatice, au o mare disponibilitate pentru comunicare 
şi, mai ales, o reală capacitate de înțelegere a cadrului în care evoluează organizaţia. 
Lor le sunt caracteristice realismul, viziunea, curajul de a aborda și dezvolta lucruri 
noi în condiții de moralitate. Lipsa voinţei de a progresa și exprimarea fricii față de 
schimbare sunt contraproductive. Este de dorit ca managerii să se regăsească în 
cadranul patru al diagramei lui Pascal Leleu (citat de Devillard Olivier, 2001, p. 81) 
— Figura 2.8. 

Liderii sunt promotorii schimbării, au un orizont filosofic propriu, au capacitatea 
de a face previziuni, sunt creativi, originali și dinamici, sunt integri, au capacitatea 
de a-şi asuma riscuri, sunt altruiști, au încredere în oameni, sunt capabili de per- 
fecționare continuă și pot lucra în situații complexe. De asemenea, liderii au o per- 
sonalitate remarcabilă, își stăpânesc emoţiile, ţin seama de toate persoanele impli- 
cate în procesele de muncă, ascultă toate părţile înainte de a judeca, sunt onești, 
acceptă critica și sfatul altora, contribuie la promovarea carierei subordonaţilor, 
ascultă mai mult decât vorbesc, sunt buni planificatori ai utilizării resurselor, întrețin 
o atmosferă pozitivă, au simţul umorului, sunt sinceri şi fermi, se grăbesc încet, au 
o bună memorie şi un nivel adecvat al vocabularului, se exprimă direct și eficient, 
au încredere în sine ş.a. Determinarea, entuziasmul, generozitatea și căldura umană 
de care dau dovadă îi face să fie caracterizați ca fiind oameni carismatici. 

Compararea caracteristicilor şefului cu ale liderului este prezentată în Tabelul 
2.9. (Mihuţ, 1998, p. 281). 

Specialist în fenomenul leadership-ului, profesorul John Kotter, (apud Tony 
Sadler, 1995, p. 31), a realizat o listă a lucrurilor care trebuie făcute pentru a pune 
în valoare gândirea proactivă: stabilirea sensului de mers și a obiectivelor strategice, 
crearea unor echipe de lucru puternice, comunicarea privind obiectivele, împuterni- 

cirea echipelor pentru atingerea obiectivelor asumate, planificarea atingerii unor 
reușite — pas cu pas, consolidarea implicării salariaților și valorificarea achizițiilor 


noi, performante. 


Teamă puternică 


2. J; 
dine i Inhibiţie 
Proastă dispoziţie, 1oiție, 
A nelinişte, 
statism, 4 
conservatorism ezitare 
Absența Voinţă 
voinţei EX 4. puternică 
Apatie, inerție, Inovare, schimbare, 
veleitarism, lipsă creativitate, 
de inspiraţie asumarea riscului 
Absența temerii 
Figura 2.8. Diagrama voinţă — teamă 
Tabelul 2.9. 
Caracteristicile şefului Caracteristicile liderului 
administrează inovează 
copiază este original 
menţine dezvoltă 


se concentrează pe sistem şi pe structură 


se concentrează pe oameni 


se bazează pe control 


inspiră încrerdere 


are un orizont de vedere scurt 


are o perspectivă îndelungată 


întreabă „cum?“şi „când?“ 


întreabă „ce?“şi „de ce?“ 


imită creează 
acceptă status — quo-ul îşi schimbă statutul 
bun soldat propriul stăpân 


face lucrurile bine 


face lucrurile bune 


Se pornește de la premisa că liderii trebuie să aibă energie fizică și nervoasă, 
inteligență, deteminare, flexibilitate, entuziasm, curaj, generozitate și căldură 
umană, respectul pentru sine și pentru alții, știința de a asculta, integritate și știința 
de a comunica. Liderul trebuie să fie consecvent cu el însuși. 

Spre anii *50 specialiştii în leadership se confruntau cu o dilemă. Abordarea 
bazată pe personalitate al cărei scop era identificarea calităților marilor lideri nu 
funcționa, iar incoerenţa teoriei împiedica punerea sa în practică. Astfel, cercetarea 
s-a orientat spre abordarea întemeiată pe comportamentul liderului, pe o viziune 
care are în centru noțiunea de situație (secretul oricărei predicții în materie de 
leadeship constă într-un amestec complex în care intră situaţia căreia trebuie să-i 
faca față liderul şi maniera în care acționează). 

Ordway Tead reprezentant al leadership-ului bazat pe personalitate (conform lui 
Duncan, 1990) identifică în lucrarea sa The Art of Leadership (1935) câteva 
trăsături caracteristice liderilor dintre care cele mai importante sunt: 

a) energie fizică şi nervoasă — leadership-ul presupune o mare cantitate de 
muncă, de unde se poate deduce că liderul trebuie să posede o energie ieșită din 
comun; 

b) deteminare — liderul trebuie să aibă scopuri și să-i determine și pe alţii să le 
adopte; 

c) entuziasm — liderul trebuie să fie competent pentru a fi recunoscut ca autori- 
tate; 

d) generozitate și caldură umană — liderul nu trebuie temut ca să fie iubit, ci tre- 
buie iubit ca să fie urmat de ceilalți; 

e) integritate — liderii trebuie să fie demni de încredere. 

Ralph M. Stogdill a inventariat și analizat toate cercetările anterioare legate de 
tradiția personalităţii şi a afirmat că, dacă anumite trăsături se regăsesc la toţi lide- 
rii, leadership-ul relevă mai degrabă interacțiuni variabile care fluctuează și evoluea- 
ză constant (Duncan, 1990, p. 60). Argumentul de mai sus a bulversat viziunea 
despre leadership care dintr-un ansamblu de caracteristici a devenit o activitate. 
Preocupările teoretice sunt orientate acum, mai degrabă, spre analiza comporta- 
mentului liderului decât pe personalitatea sa. În acord cu Ralph M. Stogdill, Fred 
Fiedler a construit o teorie circumstanţială a leadership-ului. Lucrarea sa funda- 
mentală este A Theory of Leadership Effectivenees (1967). În lucrare se arată că 
există contexte favorabile sau nefavorabile liderului. Din punctul de vedere al 
autorului există lideri motivaţi de relațiile cu colaboratorii și lideri motivaţi de natu- 
ra muncii. Este evident că există o interacțiune puternică între personalitatea lide- 
rului şi contextul în care acesta își asumă rolul — la situații diferite, stiluri diferite. 

Cercetarea despre leadership cunoscută ca „teoria cale-scop“ (House și Mitchell, 
1974) priveşte influenţa acţiunii conducătorului asupra modului în care cei conduși 
îşi percep obiectivele profesionale și personale, precum și metodele de urmat pen- 
tru a le atinge. Această observaţie este bazată pe teoria asteptării — eficacitatea 
leadership-ului fiind legată de capacitatea liderului de a-şi recompensa subordonații, 
de a lega recompensa de realizarea unor sarcini sau de atingerea unor obiective. 
Conform autorilor citați de Jack W. Duncan, în Les grandes idées du management 
(1990) comportamentul liderului este acceptat de subordonați dacă aceștia știu că 
va produce rezultate imediate și va satisface nevoi viitoare. Din punct de vedere 
practic, această teorie le sugerează liderilor multiple variante de acţiune, care vor 
stimula performanţele subordonaţilor: recunoașterea și stimularea voinţei subor- 
donaţilor pentru a atinge un obiectiv asupra căruia liderul are control; creșterea 
remuneraţiei angajaţilor care ating obiectivele fixate; facilitarea progresului spre 
obiectivele dorite, prin indicarea direcțiilor (liderul cu rol de mentor); încurajarea 
subordonaţilor să-şi precizeze obiectivele şi aspirațiile, mai ales dacă există ambi- 
guităţi cu privire la ceea ce se aşteaptă de la ei (liderul aduce precizări în plus); 
îndepărtarea obstacolelor care frânează realizarea proiectelor. 

Realitățile şi tendințele sociale cu care se confruntă conducătorul (Cribbin, 
1986, pp. 10-11) sunt multiple: 

— oamenii gândesc — oamenii au învățat să gândească, nu sunt doar executanți 
pasivi şi docili; 

— oamenii nu mai sunt slabi — doresc o parte din prăjitură, vor să câștige; 

— oamenii sunt egocentrici — dorința legitimată psihologic de a accede la o mai 
bună calitate a vieții profesionale; 

— oamenii se aşteaptă să fie ascultați — au idei, opinii și nu se îndoiesc că vor fi 
împărtășite; 

— oamenii sunt mai scumpi ca niciodată — mâna de lucru nu mai trebuie să fie 
neapărat ieftină, ci eficace și productivă; 

— oamenii au un mare potenţial — cei care conduc trebuie să elibereze și să cana- 
lizeze talentul neutilizat al celor pe care îi conduc; 

— explozia cunoașterii — potenţialul de cunoaştere al fiecărui domeniu este în 
creștere. 

Trebuie înţeles în ce măsură îi influenţează aceste realități pe angajaţi; managerii 
trebuie să le ia în calcul. 

După James J. Cribbin, miturile care înconjoară persoana conducătorului (1986, 
pp. 17-19) sunt demne de prezentat și analizat. Le enumerăm în cele ce urmează: 

1. Şeful trebuie să aibă personalitate puternică — a căuta caracteristici magice 
care fac din lider un adevărat conducător nu este profitabil pentru profilul real al 
acestuia. Este adevărat că există un set de caracteristici comune conducătorilor, dar 
important este ca ei să profite de atuurile pe care le au deja și să nu cheltuiască 
energie şi timp pe rețete. 

2. Trebuie să acționeze democratic — democraţia este filosofie politică, nu teorie 
a conducerii, ea poate degenera în pseudo-democraţie. 

3. A fi şef este ceva genetic — e important ca șeful să profite de ereditate, dar 
ereditatea fără învăţare nu te face şef. 

4. Un şef trebuie să fie abil şi strălucitor — un mit manipulator, machiavelic, pen- 
tru că şi cel mai slab dotat poate fi strălucitor în viaţă. 

5. Un şef trebuie să aibă carismă, dar carisma are trei neajunsuri: nu se știe din 
ce e făcută, nimeni nu știe cum să dobândească acest magnetism și cum să-l dez- 
volte, dar aceasta îi face pe angajaţi mai docili. 

6. Un şef trebuie să ştie să profite de situaţii oportune — situaţia este evident 
arena în care şeful operează, dar ea nu este omnipotentă. 

7. Un şef trebuie să fie agresiv — şeful trebuie să posede un repertoriu de com- 
portamente la care face apel, pentru a răspunde unor nevoi sau situaţii date. Există 
o vreme pentru autoritate/agresivitate, dar și pentru demersuri mai subtile. 

În opinia lui James J. Cribbin (1986, p. 46) există o distincție clară între trei 
tipuri de comportamente la conducători (Tabelul 2.10. și Tabelul 2.11.). Mai întâi 
este directorul — personaj al cărui scop este doar de a conduce, de a lua măsuri nece- 
sare pentru a-și influența superiorii, colegii sau angajaţii. Șeful eficace ajunge să-i 
incite pe ceilalți să se comporte potrivit așteptărilor sale, astfel încât munca să fie 

îndeplinită. În fine, șeful competent îi convinge pe ceilalți să acţioneze potrivit 
așteptărilor sale, dar găsește și mijloacele de a le satisface nevoile. Este evident că 
poţi fi eficace utilizând coerciția, amenințările, manipularea, teama sau persua- 
siunea. Nu e mai puţin evident că şefii eficace nu obțin decât rezultate pe termen 
scurt și trebuie să ţină lumea lor mică sub o strânsă supraveghere. Prin urmare, efi- 
cacitatea se referă mai ales la îndeplinirea sarcinilor, în timp ce competența adaugă 
un plus de „satisfacţie“ de care beneficiază cei care muncesc performant și creativ. 


Şefi eficace (după Cribbin, 1986, p. 49) 


Tabelul 2.10. 
Tip Slogan Caracteristici Comportament tipic 
Regulamentul Raţional, formalist, impersonal,| Urmează regulamentele ad 
3 este de o politeţe falsă, diciplinat. litteram. Orientat spre muncă 
S respectat ad litteram. |Foarte lent în reacții şi/sau mai degrabă decât spre relații 
£ ataşat de funcțiile, drepturile şi  |umane. Strateg logic, abil din 
m prerogativele sale. Orientat spre |punct de vedere politic şi/sau 
secretele organizaţiei. iubitor de şicane. 
Facem Solitar, neliniştit, prolix, prea Se consacră în întregime 
aşa cum independent, extrem de compe- |binelui întreprinderii, aşa cum îl 
2 consider eu. tent. Sare etape, îi agasează pe |concepe el. Foarte orientat spre 
a birocraţi. Insensibil la senti- muncă, însă puţin preocupat de 
Ki mentele celorlalţi. Competenţe ceilalţi. Agresiv şi dominator. 
modeste. Drept, dar exigent. Foarte încăpățânat, dar 
susţinător fervent al celor care 
sunt de partea sa. 
Vă depersonalizăm | Egocentric, perspicace, ipocrit, | Oamenii sunt obiecte făcute 
= pentru calculat, amoral, manipulator. pentru a fi exploatate şi înşelate. 
3 a vă folosi. Ghiceşte foarte bine slăbiciunile |Nu colaborează decât atunci 
E: altora. Foarte oportunist. când este spre folosul său. 
E Flexibil, poate merge de la Consideraţiile personale nu intră 
S colaborarea aparentă la agresi- |la socoteală. Trebuie să câştige 
= vitatea nemiloasă. Rece, dar cu orice preț. 
ştie să se arate fermecător. 
Să ne Mult prea preocupat de alţii şi | Administrator afectuos care 
iubim de ceea ce gândesc despre el. |acordă o importanţă supremă 
3 unii pe Orientare subiectivă. Agreabil, (armoniei. Puțin orientat spre 
g alții! dar face prea multe eforturi pen- muncă. Se lasă dominat de pro- 
S tru a fi iubit. Excelente calități pria afectivitate. Plasează 
= interpersonale, dar nu ajunge să (situația pe un plan personal. Are 
câştige respectul. Insistă pentru |tendinţa să facă ceea ce e 
ca fricţiunile şi conflictele să fie |popular. Ignoră exigenţele între- 
aplanate. prinderii. 

Calc în picioare 


Energic, motivat, egocentric. 


Ajunge să se strecoare pe 


simţ al umorului, este lipsit de 
substanţă. 


tot ceea Uneori curtenitor, dar mereu primul loc. Comportament de 
ce-mi stă agresiv. Opotunist, dar mereu  |prădător faţă de colegii mai 
în cale. pe cale de a ţese intrigi sau de (slabi. Primeşte favorabil 
3 a manipula. Lipsit de loialitate  |schimbările susceptibile de a-l 
D faţă de întreprindere sau mem- |face să progreseze. Orientat 
Z brii săi. Adesea foarte compe-  |poate spre muncă, dar are scop- 
s tent. Mereu pe cale de a-şi face |uri personale, nu pentru binele 
față sieşi. întreprinderii. Abil cu ceilalți, dar 
nu are nici un interes pentru 
semeni. 
Când Arogant, insistent, insultător. Îi | Exercită un control personal 
E latru, ei ascultă.  |minimalizează pe ceilalţi, este |constrângător. Flagelează pe 
3 coercitiv, răzbunător, dominator. |oricine se arată vulnerabil. 
T Adesea foarte competent. Rigid, Foloseşte teama pentru a face 
g plin de prejudecăţi, orientat spre |să se execute munca. Cere 
g judecăți foarte prompte. ascultare şi supunere. Foarte 
u Exploatează slăbiciunile altora. (orientat spre muncă. Îi conside- 
ră pe subalterni drept servitori. 
Mirosim de unde | Tendinţă spre compromis. Slab orientat spre muncă. 
bate vântul. Ezitare. Atrage disprețul celor-  |Puţin interesat de relaţii umane. 
E lalţi. Se simte zdrobit, dar nu Se îndoaie la presiunea cea mai 
= face nimic. Instinct de conser-  |puternică. Reacționează nu 
z vare uneori foarte dezvoltat. acționează. Comportamentul 
2 variază în funcție de presiuni. 
5 Se vinde foarte bine. Puțin ori- 
g entat spre muncă. 
Lăsați Efervescent, superfluu, entuzi- | Nu se preocupă de ceilalți, 
copiii ast, prietenos într-un mod deşi se descurcă foarte bine cu 
i să vină la mine! (superficial, extravertit. Excelente |ei. Avansează graţie efectului 
2 calități interpersonale. Lipsă de (personalității sale. Caută mereu 
5 profunzime, mediocru. Instinct  |să impresioneze pentru a-şi 
Ei de conservare foarte dezvoltat. |ameliora poziţia. Se foloseşte 
E Vorbăreţ, dotat cu un anumit uneori de oameni, dar îi 


ameninţă rar. 

Şefi eficace şi competenţi (după Cribbin, 1986, p. 54) 

Tabelul 2.11. 


Slogan 


Caracteristici 


Comportament tipic 


Eu sunt cel care 
comandă. 
Numai cei cărora le 
place să-și asume 
riscuri mă intere- 


Extrem de competent, energic, 
individualist, egocentric, domina- 
tor, încrezător în el însuşi. Mare 
realizator. Inovator. Încăpăţânat 
şi voluntar. Puțin solitar. Nu 


Incapabil să muncească mult 
timp în calitate de subaltern. 
Trebuie să domine şi ştie să 
atragă loialitatea echipei sale. 
Oferă provocări, posibilităţi de 


direct, perfecţionist, indepen- 
dent, analitic, politicos. Îşi 
iubeşte munca. 


S sează. ascultă de alţii şi nu face decât |succes şi de realizări 

S după capul său. Este loial, pro- proporționale cu riscurile asu- 

S tector şi generos faţă de echipa |mate. Nu-i ajută pe angajaţi să 

€ sa. se perfecționeze. Nu este 

s deschis ideilor care diferă de ale 
sale. Se interesează de toate 
aspectele organizației. Exercită 
un control foarte strict. 
Motivează prin exemplu, recom- 
pense şi teamă. 

Eu sunt cel care Dominant dar nu dominator. Se preocupă de succesul 

conduce dansul, (Comandă, dar lasă o libertate  întreprinderiii. Câştigă respectul 
dar lucrăm considerabilă angajaţilor săi. Îi (celorlalți. Foarte orientat spre 

v în echipă. place consultarea, dar nu parti- |muncă. Conducător profesionist 

g ciparea. Evaluează judicios înzestrat cu maniere agreabile. 

S oamenii. Cordial, îi ţine totuşi pe |Dă oamenilor impresia că au de 

5 ceilalți la distanță. jucat un rol. Delegă şi consultă 

o păstrând în acelaşi timp condu- 
cerea de fapt. Îi ajută pe subor- 
donați, dar nu lasă sentimentele 
personale să intre în joc. 

Angajaţii Are încredere în angajaţii săi. | Foarte orientat spre relaţiile 
sunt cea mai impor- |Vrea să-i ajute să-şi realizeze  |umane. Deşi productivitatea 

% tantă resursă potenţialul. Excelente capacităţi |echipei sale este foarte ridicată, 

5 a noastră. de relaţionare. Câştigă loiali- consideraţiile umane îl fură 

Ş tatea celorlalţi. Creează un cli- câteodată. Oamenii simt că sunt 

E mat de susținere şi de succes. |utili. li ajută pe angajati, 

a devenind prietenul lor. 

Facem o muncă Excelent antrenor şi sfătuitor. Îi place să inoveze, să repare, 
importantă Amabil, conservator, extrem de |să lucreze cu produse de cali- 
cât putem conştiincios. Are principii, este |tate. Nu se preocupă peste 

noi mai foarte calificat şi autosuficient.  |măsură de poziţia sa. Motivat de 
& bine. Foarte orientat spre muncă. o dorință de excelență. Exigent 
2 Acordă o importanță capitală cu el însuşi, îi ajută pe subor- 
5 competenţei. Satisfăcut, cinstit, |donaţi. Proiectele şi nu oamenii 


îi trezesc ambiția profesională. 
Nu are îngăduinţă pentru 
întârzierile birocratice. Îi place 
să rezolve problemele singur 
sau în colective restrânse. 

Acordul general Egalitar, îşi susţine personalul | Împarte conducerea. Se 
să şi angajamentul  |şi încurajează participarea. gândeşte la ceilalţi ca la nişte 
£ colectiv Excelente calități interpersonale. |asociaţi mai degrabă decât ca la 
> sunt Constructor de echipă, înzestrat |nişte subalterni. Le dă mare lib- 
£ esențiale. pentru a unifica diverse con- ertate şi putere. Primeşte favor- 
tribuţii. Subtil, preferă ca decizi- |abil ideile altora. Interacţiuni 
ile să fie luate la nivel colectiv.  |pozitive. Rol de catalizator siner- 
gic. 
Câştigăm cu toţii, | Rapid, flexibil, înzestrat pentru | Vrea să devină un strateg 
dar eu câştig mai |a urca. Foarte competent şi cali- [respectat şi să construiască o 
mult decât ficat. Autonom, îndrăzneţ, îşi echipă câştigătoare. Are 
voi. concentrează eforturile spre vic- |plăcerea de a câştiga o victorie 
torie, nu e nici meschin, nici respectând regulile organizaţiei. 
5 răzbunător. Inovator. Nu se Adoră concurenţa, intrigile şi 
3 bucură de eşecul altuia. manevrele. Perspicace, calificat, 
” Oportunist, dar nu imoral. fără prejudecăţi şi rezistent, 
Eşecul nu-i afectează entuzias- |pune la încercare şi recom- 
mul. pensează angajaţii. Se 
debarasează fără scrupule de 
cei slabi şi de perdanţi. 


2.6. Dezvoltarea competenţelor managerilor 


După McClelland, citat de Marc Thicbaud în articolul „Développer des compé- 
tences de direction“ apărut în revista Gestion din aprilie 1995, paradoxul suprem al 
leadership-ului este acela că liderul trebuie să facă astfel încât toți colaboratorii săi 
să devină lideri. În acest efort, managerul-lider trebuie să se preocupe atât propria 
carieră cât și de cariera celor pe care îi conduce. 

Marc Thibaud prezintă o schemă care permite liderului să se autoevalueze și să 
parcurgă etapele care îi permit să rămână performant; adaptarea schemei menţio- 
nate este prezentată în Figura 2.9. 

În articolul „Apprendre ă diriger en dirigeant“, Hamid Bouchikhi, citându-l pe 
Max de Pree, prezintă (în revista Gestion din noiembrie 1995) o definiție extrem 
de concisă şi de interesantă pentru activitatea managerială; acesta spune: a conduce 
este mai întâi o artă, o convingere și o stare de spirit mai mult decât o listă de 
lucruri care trebuie făcute. Semnele vizibile ale reușitei acestei arte se exprimă prin 
practică. 

Referitor la necesitatea managerilor de a învăţa continuu, Hamid Bouchikhi face 
următoarele observaţii: învăţarea și studiul sunt prioritare (emergente), învăţarea 
trebuie să fie graduală, învăţarea este influențată de schemele mentale fixate de 
experienţa trecută, procesul învățării determină adaptarea stilului de conducere, este 
deosebit de important a învăţa din încercări, din erori și din eșecuri, procesele de 
învăţare trebuie să fie colective, a învăța costă, dar a nu învăţa costă enorm. 

Tony Sadler afirmă (1995, p. 199) că managerii de personal trebuie să aibă 
capacitatea de a învăţa permanent în domeniul lor de activitate: arta negocierii, a 
persuasiunii, despre luarea decizei, dar și tehnici computerizate pentru gestiunea 
personalului. 

În opinia autorilor Robert Mathis, Panaite Nica şi Costache Rusu (1997, pp. 
428-429), mutaţiile previzibile în exercitarea funcțiilor manageriale sunt 
numeroase; printre acestea sunt următoarele: managerii vor consuma mai mult timp 
pentru planificarea strategică și mai puţin timp pentru conducerea propriu-zisă a 
organizaţiei, ei vor fi mai puţin autoritari, facilitând deciziile de grup, iar controlul 
privind activitatea salariaţilor va fi mai redus, fiind promovată evaluarea perfor- 
manţei de către înșiși salariaţii. 

Pentru a reuşi, ca manager, nu mai este suficient să fi performant; pentru a reuşi 
trebuie să dai dovadă de excelență. 


Observarea propriilor defecte 


Perfecţionarea autocunoaşterii: cu ocazia 
depăşirii situaţiilor cu caracter de noutate, prin 
obţinerea de informaţii, prin analiza 
feedback-ului, prin introspecţie 


Indiferenţă 


Aşteptarea unei situaţii care să pună în 
evidenţă propriile defecte: mai devreme 


sau mai târziu — o gravă eroare, o 
evaluare nefavorabilă etc. 


Acceptarea responsabilităţi 
Diagnoza lipsurilor 


Ca efect al: personalităţii, capacităţii limitate, 
inadaptării la situaţie 


Negarea 
responsabilităţii 


Neajunsuri date de: lipsa cunoştinţelor, 
lipsa experienţei, lipsa competenţei 


Se ignoră lipsurile 


Ce este de făcut ? 


Consolidarea 
personalităţii: 
identificarea 

situaţiilor din 
care se poate 

învăţa, 


identificarea 
mijloacelor de 
sprijin pe 
perioada de 
învăţare 


Anticiparea 
situaţiilor: 
expunerea directă a 
problemelor, 
cercetarea poziţiei 
salariaților, 
rezervarea timpului 
pentru învăţare, 
folosirea experţilor 


Compensarea: 
evitarea anumitor 
situaţii, delegarea, 
identificarea, 
subordonaţilor care 
pot acoperi 


punctele slabe, 
schimbarea unor 


repere sau 
obiective 


Figura 2.9. Autoperfecţionareea 


Schimbarea: 
angajarea unui 
consilier, 
schimbarea unei 
părţi a 
personalului, 


căutarea căilor 
raţionale de 
schimbare 

2.7. Aplicaţii şi studii de caz 


1. Completaţi lacuna din textul de mai jos cu termenul corespunzător. 

Managerul este persoana care exercită funcțiile .........emceeeeneeeeee în virtutea 
obiectivelor, sarcinilor, competenţelor şi responsabilităţilor specifice funcţiei pe care 
o ocupă. 

2. Indicaţi dacă fraza de mai jos este adevărată sau falsă. 

Managerul trebuie să aibă capacitatea de a identifica și de a înţelege legăturile 
cauzale dintre părțile/resursele conjugate, în vederea realizării obiectivelor asumate. 

3. Care dintre afirmaţiile următoare sunt adevărate? 

a) Managerii de nivel mediu au în subordine atât executanţi, cât și manageri de 
nivel inferior. 

b) Managerul artist se caracterizează prin visuri și ambiţii de mare anvergură, 
existând o mare probabilitate de a obţine performanţe pe termen lung. 

c) Managerul cu temperament flegmatic poate fi un foarte bun lider. 

d) La un lider predomină latura formală a puterii (autoritatea). 

e) Managerul de tip tehnocrat consideră că obiectivele organizaţiei pot fi cel mai 
bine îndeplinite prin tehnica pașilor mărunți. 

f) Tehnocraţii fac să prevaleze aspectele concrete, tehnice ale unei probleme, în 
detrimentul consecințelor sociale. 

g) Percepția managerului profesionist este axată pe obţinerea de rezultate con- 
crete în viitorul apropiat, iar în elaborarea strategiilor se bazează pe părerile 
experţilor. 

h) Liderul inovează, concentrându-se pe oameni, în timp ce șeful administrează, 
punând accent pe sistem și pe structură. 

i) Se consideră că, prin aplicarea politicilor managerului profesionist, organi- 
zaţia va obține performanţe foarte bune pe termen scurt. 

4. Adevăratul lider prezintă o serie de caracteristici printre care: 

a) este matur din punct de vedere emoţional; 

b) are un temperament coleric sau flegmatic; 

c) exercită puterea în beneficiul organizaţiei; 

d) nu este tentat să utilizeze puterea pentru manipularea oamenilor; 

e) este caracterizat prin inițiativă; 

f) îşi exercită cu fermitate autoritatea; 

g) este deschis spre problemele oamenilor; 

h) beneficiază de o largă perspectivă de evoluţie. 

Indicaţi care dintre variantele de mai sus sunt incorecte. 

5. Cercetaţi validitatea inferenţelor de mai jos. 

a) În cazul managerilor de nivel superior ponderile activităţilor acestora în pla- 
nul conceptual, în planul relaţiilor umane și în plan tehnic sunt egale, de vreme ce 
au în subordine toate nivelurile ierarhice ale organizaţiei. 

b) Managerul de tip tehnocrat își fundamentează strategia de acţiune pe opiniile 
experţilor, motiv pentru care lucrează în sistemul pașilor mărunți — întâi repară ceea 
ce s-a greşit în urmă şi abia apoi pornește în parcurgerea noilor etape. 

6. Caracteristicile liderilor sunt următoarele: 

a) cunosc bine oamenii și stimulentele care îi motivează; 

b) cunosc bine domeniul de activitate; 

c) au o bună reputaţie; 

d) au capacitatea de a-și impune ideile; 

e) au aptitudini și competenţe deosebite (capacitate de analiză, raționamente si- 
gure, gândire strategică, facultatea de a stabili bune relații de muncă, sensibilitate 
faţă de semeni, înţelegerea naturii umane ); 

f) au calităţi personale (integritate, onestitate); 

g) sunt puternic motivaţi. 

Printre răspunsurile de mai sus se numără și unul fals. Care este acela? 

7. Atingerea celor „patru colțuri“ ale liderului (caracteristici de bază) — viziune, 
realism, asumarea riscului și moralitate - A, B, C şi D este un ideal (P. 
Koestenbaum). Consideraţi că un individ căruia îi lipsește realismul, de exemplu, 
poate conduce o organizație? Dacă da, în ce împrejurare? 


8. Completaţi lacuna din fraza de mai jos cu noţiunea corespunzătoare. 
oa lana ăia usd șia reprezintă fenomenul de influențare a comportamentului subal- 
ternilor, cu ajutorul instrumentelor de natură psiho-socială (motivare, implicare în 
realizarea obiectivelor, generarea satisfacţiei etc. ), astfel încât aceștia să realizeze 
anumite acțiuni, conform obiectivelor organizaționale. 

9. Indicaţi valoarea de adevăr a frazei de mai jos. 

În timp ce liderii sunt creativi, au capacitatea de a-și asuma riscuri, au încredere 
în oameni, acceptă că pot greși, întrețin o atmosferă pozitivă, cer sfatul altora în caz 
de dubiu ş.a., șefii se concentrează în special pe sistem și pe structură, pot fi buni 
administratori și executanţi, recurg adeseori la controlarea subordonaţilor. 

10. Indicaţi dacă fraza de mai jos este adevărată sau falsă. 

Delegarea înseamnă a transmite unui grup dreptul de a acţiona ca reprezentant 
al unei persoane sau al unei instituţii; a însărcina pe cineva, pe timp limitat, cu exe- 
cutarea, supravegherea sau organizarea unei lucrări. 

11. Studiu de caz (Stanciu, Leovaridis, 2003, p. 40) 

Cosmin şi Alexandru sunt arhitecţi la aceeași firmă. Ei au lucrat asiduu în ulti- 
mul an la proiectul unui nou centru comercial, proiect cu care vor să participe la un 

concurs internațional. Dacă proiectul lor ar ieşi câştigător, firmei lor i se va oferi 
de către beneficiarii proiectului un contract pentru construirea centrului respectiv, 
ceea ce ar însemna obținerea unor sume foarte mari de bani atât pentru firmă, cât 
şi pentru autorii proiectului. 

Managerul firmei, o persoană în vârstă și foarte conformistă, nu este de acord 
cu proiectul lui Cosmin și Alexandru, considerând că are prea multe elemente de 
arhitectură futuristă, ieşite din comun; prin urmare, el crede că ar fi o pierdere de 
timp să-l definitiveze și să participe la concurs, șansele de reușită fiind minime. De 
aceea, îi trimite să termine urgent proiectul a două blocuri de locuinţe dintr-o local- 
itate apropiată, proiect întrerupt de câtva timp și care trebuia predat cât mai curând 
beneficiarului, care deja achitase o mare parte din suma cuvenită. 

Cosmin și Alexandru sunt înzestrați cu un deosebit simţ artistic, sunt foarte bine 
pregătiți profesional și au chiar câte un stagiu de lucru în străinătate; ei știu că stilul 
abordat de ei în proiectul pentru centrul comercial reprezintă tendința actuală în 
arhitectura mondială și că proiectul lor are șanse mari să fie ales. În ciuda acestor 
argumente, sunt ameninţaţi cu scăderea salariului dacă mai îndrăznesc să insiste să 
participe la concurs. 

Cei doi iau în calcul și posibilitatea de a participa la concurs pe cont propriu, 
dar aceasta ar fi însemnat asumarea unui risc destul de mare: acela de a-și pierde 
serviciul, în cazul în care şeful ar fi aflat şi, mai ales, în cazul în care nu ar fi 
câștigat. 

Întrebări: 

a) Ce stil de conducere aplică și ce tip de manager întruchipează șeful celor doi? 

b) A procedat bine managerul”? Justificaţi răspunsul. 

c) Cum ar trebui să acționeze în continuare Cosmin şi Alexandru? 

12. În care parte a programului de lucru trebuie să: 


8 |9 |10| 11 | 12| 13 |14 | 15| 16|17|18 


9 |10|11 | 12 | 13| 14 |15 | 16| 17 | 18/19 


răspundeti la corespondenţă 

organizaţi o reuniune 

cu persoane din conducere 

primiţi subordonații în audienţă 

faceţi evaluarea activităţilor deja efectuate 
vă ocupați de planificarea strategică 

vă ocupați de negocieri/ contracte 


13. Leadership 

Studiu de caz (autor Adrian Cojocaru) 

Localizare: 1998, România 

Compania: Postul de Televiziune Dog Tv, marcă a trustului de presa Dog Media 
S.A., înfiinţat în România în 1994. Televiziunea nou înființată numără circa 150 de 
angajaţi. 

Climat competitiv: Dog Tv a fost încă de la înfiinţare „aerul proaspăt“ de care 
aveau nevoie mass media din România. Pornit la drum cu mult entuziasm, cu o 
echipă de excepţie, în care tinereţea și profesionalismul se armonizau perfect, noul 
post era primul și singurul privat, concurînd cu succes televiziunea națională. 

La 6 luni de la lansarea Dog Tv, apare pe piaţă Cat Tv. Fără a avea la început un 
profil distinct, lipsit de profesioniști de primă mărime și de entuziasmul unor crea- 
tori tineri, Cat Tv se sprijină pe un acţionariat ambițios, cu foarte mari interese 
politice pe termen lung. 

După circa un an de la înființarea Dog Tv, apare pe piaţă un competitor puter- 
nic, cu acţionariat internaţional — Bird Tv. Curînd, noul post, cu o politică agresivă 
de recrutare a celor mai buni profesioniști, cu o politică de marketing susținută de 
experienţa internaţională, cu un departament structurat de vînzări de spaţiu publici- 
tar şi o cotă de investiții care se reflectă în dimensiunea impresionantă a salariilor, 
dotărilor, instruirii oferite angajaţilor, cu un management experimentat și arogant, 
dar sensibil şi flexibil în raport cu valoarea, devine o amenințare de calibru mare. 

Scurt istoric al Dog Tv 

Acţionari: Anton, unul dintre cei mai importanți impresari și producători occi- 
dentali de muzică; Barbu — cel mai puternic acționar într-un trust de presă autohton, 
gestionînd cel mai bine vândut cotidian și cea mai vândută revistă săptămînală; 
Constantin — inginer constructor, fost director al unei importante instituţii de cul- 
tură, de fapt un intelectual idealist devenit prin capriciile destinului său matrimonial 
om de afaceri. 

Manager general: Popescu — cel mai cunoscut și mai activ om de televiziune, de 
un profesionalism necontestat, creator de școală jurnalistică și de vedete, cu 
înnăscut simţ al afacerilor. 

De fapt, ideea și efortul de a înființa Dog Tv i-a aparţinut în întregime, făcînd 
efortul de a găsi din numitele surse finanțarea. Popescu era, fără discuţie, liderul 
carismatic al unei organizaţii caracterizate prin flexibilitate și coordonare, prin con- 
trol direct, cu concentrarea puterii în mîinile directorului general și o minimă dife- 
rențiere între departamente. În acelaţi timp, Popescu își baza organizația pe compe- 
tențele unor specialiști operând în echipe de proiect pentru a face faţă unor pro- 
vocări imediate și schimbărilor rapide. Structura creată de el era extrem de politi- 
zată, dând naștere la competiţii și conflicte interne, pe care, desigur, prin comuni- 
care deschisă, dar şi printr-un sistem obscur de informaţii, Popescu venea să le 
rezolve. 

Dog Tv beneficiase de o publicitate importantă pe postul naţional de televiziune 
şi, cu toate că nu era unicul concurent al acesteia, reușise — pe bună dreptate — să 
stîrnească un enorm interes, nu numai datorită primei lansări de piață adevărate 
făcută de o instituţie cu acest specific, ci şi calităţii oamenilor pe care Popescu avu- 
sese grijă să-i ia cu sine pe arca ce părea că se îndreaptă spre performanță sub 
numele Dog Tv. 

Descrierea crizei şi contextului prezent al organizaţiei 

Popescu își prezintă demisia. 

În pofida faptului că relaţia lui cu Constantin, care deţinea şi autoritatea 
operaţională asupra organizaţiei, intrase în zona prieteniei intime, situaţia a devenit 
conflictuală. De ce? Anton a anunţat că stopează furnizarea de fonduri de producţie 
şi salarii pentru că organizația devenise profitabilă — şi devenise ! 

Barbu a ameninţat că se retrage din societate și începuse să-și pregătească 
ieşirea. 

În cursul unei discuţii Popescu i-a cerut acestuia să îi cesioneze o parte din 
acțiuni. Constantin nu a consimţit. Mai mult, într-o ieşire furioasă, a doua zi după 
discuţie, a poruncit companiei de pază a instituţiei să îi interzică accesul lui Popescu 
la birou și i-a comunicat că a fost concediat din instiuţia al cărei creator era. 

Popescu face totul public, generând în presă un curent de opinie deloc favorabil 
acționariatului și postului Dog Tv, iar apoi își oferă serviciile la Bird Tv, care l-a 
primit cu braţele deschise. 

Atmosfera creatoare de altădată din Dog Tv e înlocuită de un set de lupte intestine 
între veleitarii care se bat pe funcţii nou create și de o prelungită spaimă între pro- 
fesioniștii care se întreabă cine mai urmează să fie dat afară ca pe o măsea stricată. 

Ionescu, un prezentator scăpătat, ocupă scaunul directorial. Zorba, un inginer cu 
o carieră fără strălucire, devine director de programe. 

Organizaţia cunoaște un declin rapid, dar sigur, început cu plecarea celor mai 
tineri şi mai buni creatori de emisiuni, direct la Bird Tv. 

Salariile au întârzieri între 3 săptămîni și 4 luni. Oamenii sunt disperaţi. 

Constantin îl destituie zgomotos pe Ionescu și preia el însuși conducerea. 
Achiziţionează cea mai puternică antenă de transmisie prin satelit din sud-estul 
Europei, cu tehnologia aferentă, menită să asigure o excelentă acoperire pe o arie 
care nu mai fusese vizată de nimeni. Aceasta era axul investiţional al planului său 
de redresare a companiei. Ea trebuia combinată cu noua firmă de cablu tv și cu un 
nou post de televiziune, cu transmisie specializată. Alte două firme ale trustului — 
una de producție muzicală, alta de organizare de evenimente — aveau să susţină dez- 
voltarea. 

Ca parte din planul de refacere, el îl numește director general pe dl. Bunea, un 
teleast expirat, cu relaţii stranii şi o istorie dubioasă, fără să îi dea autoritate mana- 
gerială. 

Conform licenţei de emisie, Dog Tv trebuia să difuzeze în proporție de 47% pro- 
ducții proprii. Cînd Bunea a fost numit, audiența generală a postului era de 1,5% şi 
continua să scadă. 

Cu toate acestea, exista un segment de piaţă pe care îl mai ocupa încă destul de 
confortabil: persoane cu studii superioare, în majoritate bărbaţi, trecuţi de 30 de ani. 

Alte informaţii 

Chiar dacă este uşor îmbătrânită, aparatura de înregistrare și prelucrare video 
funcţionează bine. Carul de transmisie este uneori închiriat, cu personal cu tot, de 
la Cat Tv., pentru că Dog Tv nu mai face emisiuni complexe. Dog Media S.A. a 
investit în construirea unor studiouri grandioase, dar, după turnarea fundaţiei, 
terenul a fost revendicat de foștii proprietari, iar clădirea lăsată pradă degradării. 

Zorba, directorul de programe, a încercat să compenseze lipsa de viziune prin 
atragerea unor realizatori pasionați de meserie. 

Chiar dacă Departamentul Muzical e alcătuit acum din doar patru oameni, direc- 
torul este o persoană extrem de inteligentă și carismatică. Singurul lucru despre care 
oamenii lui cârcotesc este faptul că ia acasă rația de apă minerală destinată întregu- 
lui departament timp de o săptămână. În rest, domnul Luca îi sprijină în inițiativele 
pe care le au și colaborează excelent cu celelalte firme din trust — de producţie mu- 
zicală şi organizare de evenimente, fiind el însuși un fin și experimentat muzician. 

Departamentul de Divertisment este scindat pe echipe de proiect, dedicate emi- 
siunilor. Cei care realizează emisiunea de dimineaţă se preocupă extrem de mult de 
imaginea lor, construindu-și un statut de vedete media, pe care îl utilizează pentru 
a cere patronatului, direct lui Constantin, salarii din ce în ce mai mari, chiar dacă 
nu le primesc la timp. 

Cei care realizează emisiunile de la finalul săptămânii lucrează foarte mult cu 
colaboratori externi, la care renunță cînd aceștia cer banii pe colaborări. În schimb, 
invită tot felul de personalităţi din lumea politică sau de afaceri, iar persoanele care 
se ocupă de producţie au șoptit că s-ar lua bani serioşi de la „sponsori“, cu toate că 
şeful departamentului de publicitate și realizatoarea emisiunii neagă cu tărie acest 
lucru. 

Doamna Zina este o persoană extrem de experimentată, talentată și inteligentă, 
o vedetă legendară printre profesioniștii de televiziune pentru frumuseţea și talentul 
ei de reporter de investigaţie. Ea semnează acum o seamă de emisiuni culturale, 
fiind directoarea Departamentului Cultural și consilierul apropiat al lui Zorba, pe a 
cărui carieră a vegheat-o atent. De fapt, la sfatul ei, Zorba a invitat o tânără rea- 
lizatoare cu potenţial să vină să reformuleze una din emisiunile de week-end care 
îşi pierduseră audiența. 

Tânăra Georgescu, deşi avea formaţie artistică, parcurgea un MBA plătit din 
resurse proprii și demonstrase excelență în mai multe domenii tv: ştiri, divertisment, 
film. Proiectul propus pentru noua emisiune încântase pe toată lumea, dar i se as- 
cunsese faptul că nu va dispune de oamenii și spaţiile de transmisie necesare. 

Cu toate acestea, ea a încercat, în funcţie de noua situaţie, să realizeze o altă 
emisiune, cu resurse minime, pe care o prezenta împreună cu Luca, directorul mu- 
zical. În numai trei ediţii de la lansare, emisiunea avea o cotă de 15%, ocupînd un 
onorabil loc trei în topurile naţionale de audiență, deși emisia era recepționată pe o 
arie mult mai mică decât a concurenţilor. 

Georgescu avusese ideea ca echipa cu care lucra să utilizeze inclusiv reporteri și 
redactori ai postului de radio, care astfel își lărgeau activitatea, iar ei se arătaseră 
încântați. 

Directorul Bunea a adus cu sine o seamă întreagă de debutanţi. În general, 
aceștia aveau sediul în anticamera directorială şi erau trimişi după placul lui Bunea 
să ia interviuri, să prezinte rubrici sau chiar emisiuni, să coordoneze programe. La 
sfatul lui Bunea, Constantin a refuzat să mai onoreze un contact barter de publici- 

tate cu firma care le închiriase spaţiul transformat în studio de transmisie pentru 
emisiunea realizată de Georgescu & Luca. 

Bunea pretindea că trebuie aplicată o politică agresivă de restaurare a imaginii 
publice a postului și invitase un dubios jurnalist de scandal, care a reușit să stâr- 
nească unul dintre cele mai pline de tensiune scandaluri sexuale. Postul şi-a pierdut 
astfel şi din cota lui de siguranță, clatinându-și serios credibilitatea. Mai mult, pos- 
tul național a ameninţat că va da în judecată Dog Tv pentru că utilizează imagini 
din arhiva sa; acestea erau filmate cu circa 25 de ani în urmă de Bunea, care 
pretindea că sunt proprietate personală. 

Temă: 

Realizaţi o analiză a leadership-ului la Dog Tv şi recomandaţi măsuri care să 
ducă la repoziţionarea postului pe piață şi recâștigarea unei cote egale cu a princi- 
palului jucător, Bird Tv, care în prezent deţine peste 14%. 

3 
Strategii, politici şi planuri privind resursele umane 


După parcurgerea acestui capitol veţi putea cunoaște: 


natura relaţiilor dintre organizație și mediul exterior; 


importanţa, cerinţele și opțiunile privind planificarea strategică; 


aspectele cele mai relevante ale politicilor de personal; 


modalitățile de realizare a prosnozelor privind personalul; 


cele mai importante practici legate de gestionarea problemelor personalului; 


aspecte privind practicile discriminatorii. 


3.1. Strategii 


3.1.1. Schimbarea organizațională 


Pentru a se menţine și dezvolta, organizaţiile sunt nevoite să-şi creeze structuri 
capabile să anticipeze tendinţele de evoluție economică și socială, în general, pre- 
cum și modificările structurale și de conținut ale pieţei, în special. Planificarea 
strategică a organizaţiei, inclusiv a fondului resurselor umane, reprezintă cea mai 
importantă activitate managerială cu efecte pe termen lung. Organizațiile perfor- 
mante alocă resurse financiare considerabile pentru elaborarea strategiilor, precum 
şi pentru adoptarea politicilor privind resursele umane. 

Schimbările organizaționale ale ultimelor trei decenii au condus la creșterea 
capacităţii de adaptare la mediu; este vorba de managementul prin obiective, mana- 
gementul participativ, managementul calităţii totale, extinderea cercurilor de calitate 
şi a controlui implicit, planificarea strategică, extinderea comunicării interne, aplati- 
zarea structurilor ierarhice (apropierea managementului de subsistemul operativ ) etc. 

Mediul economic, social și politic actual impune, în condiţiile globalizării, o 
competiţie din ce în ce mai acerbă, astfel că succesul unei organizaţii depinde de 
capacitatea ei de a se diferenția de concurenţă printr-o contribuție multidimensio- 
nală (Carmen-Aida Huţu, 1999, p. 15): să ofere valoare şi satisfacție clienților, să 
deschidă perspective de dezvoltare profesională şi personală pentru angajaţi, să 

asigure prosperitatea proprietarilor și investitorilor și să asigure bunăstarea mem- 
brilor comunităţii din care face parte. 

Strategiile de personal au în vedere următoarele aspecte: dinamica populaţiei, 
gradul de pregătire generală și de specialitate a populaţiei active, tendințele de dez- 
voltare a pieţei — inclusiv a pieţei muncii, fenomenul globalizării, creșterea accesu- 
lui la informaţie, amplificarea ponderii societăţilor productive și comerciale cu ca- 
racter multinațional, creşterea mobilităţii lucrătorilor și modificarea standardelor 
instituţionale, legislative și de calitate, în contextul previzibilei aderări a României 
la Uniunea Europeană. 

În faţa acestor factori de mare complexitate, organizaţia este obligată să facă 
evaluări privind: propria structură, randamentul fluxurilor de informaţie și de 
resurse, nivelul performanţelor, gradul de adaptare a organizaţiei la mediul exterior, 
capacitatea personalului de a utiliza noi tehnologii, capacitatea de a finanța propria 
restucturare, capacitatea de a investi în perfecționare și în recalificarea personalului 
etc. Strategiile organizaționale decurg din obiectivele majore care se referă la dez- 
voltare. 

Strategiile au rolul de a pune în valoare competențele angajaţilor, de a-i păstra pe 
cei performanţi — forța de muncă specializată, de a-i forma pe cei care au potenţial 
de dezvoltare și de a-i îndepărta pe cei care nu corespund nivelului momentului. 

Dacă se doreşte îmbunătăţirea majoră a performanţei în muncă, managerii res- 
ponsabili cu resursele umane trebuie să atingă succesiv nivelurile următoare (Sadler, 
1995, p.126): 

a) nivelul administrativ (personalul administrează organizaţia, fără să fie pre- 
ocupat de obiectivul strategic al acesteia); 

b) nivelul operaţional (personalul conduce sistemul, după indicațiile manage- 
rilor, fără nici o contribuţie la dezvoltarea acestuia ); 

c) aplicarea strategiei (personalul are răspunderea implementării deciziilor 
strategice); 

d) crearea strategiei (personalul are rolul de a participa la elaborarea deciziilor 
strategice). 

Strategia este necesară pentru că în procesul de atingere a obiectivelor sunt 
esențiale continuitatea şi predictibilitatea (Cascio, 1989, p. 8). 

Strategia privind resursele umane implică deseori schimbare: noi proceduri de 
recrutare și de selecţie, noi standarde de evaluare, alte abordări privind promovarea 
şi motivarea. Rezistenţa la schimbare este specifică oamenilor şi, pentru a o depăși, 
sunt necesare: a) reducerea forțelor rezistente care tind să menţină starea anterioară 
și conştientizarea nevoilor pentru perioada următoare; b) punerea în aplicare a 
noului mecanism de funcționare şi promovare a noilor valori și atitudini; c) stabi- 
lizarea în noua stare. 

Două caracteristici socio-economice conjugate legate de resursele umane justi- 
fică managementul previzional: inerția și conservatorismul oamenilor — pe de o 
parte şi capacitatea lor de adaptare — pe de altă parte. Evoluţia mediului este un fac- 
tor care poate inhiba, la aceasta adăugându-se nevoia de securitate pe care oamenii 

o reclamă permanent. Ca urmare, sigurul mod de a face față schimbărilor anticipate 
este previziunea de personal; anunţarea viitoarelor schimbări organizaționale şi 
pregătirea psihologică adecvată îi va face pe oameni să se adapteze mai întâi men- 
tal şi apoi comportamental noului cadru instituţional. Se consideră că adaptabilitatea 
este una dintre cele mai valoroase caracteristici umane — superioară competenţelor 
tehnice, de exemplu. Conjugarea inerţiei sistemelor umane care încetinesc mişcările 
de tip intrare/ieșire cerute de conjunctura mediului în care evoluează organizația, cu 
flexibilitatea oamenilor permite, în cele din urmă, dezvoltarea acesteia. 

Pentru a modela și conduce strategic organizaţia este nevoie să fie înţeleasă atât 
complexitatea factorilor interni implicaţi (Figura 3.1., adaptare după Allaire și 
Fârșirotu, 1993, p. 385) cât şi influenţa celor externi (Figura 3.2., prelucrare după 
Desmarteau, 1997, p.16). 


Mediul exterior Istoria Contingenţa 
organizaţiei 


Cadrul 
mental 


Structura 
organizaţională 


Cultura 
organizaţională 


Contextul 
actual 


— Contextul 
Actorii anticipat 


Figura 3.1. Organizaţia 


LEGENDA: 

Mediul exterior cuprinde totalitatea valorilor culturale, sociale, politice şi 
juridice. 

Istoria organizației se referă la geneza acesteia, la reușitele, eșecurile, valorile 
perene, liderii și eroii evocaţi, factorii de influenţă, caracteristicile şi competențele 
motrice anterioare, reţetele strategice de reușită și altele. Acest ansamblu formează 
o rezervă cumulativă cu valoare de simbol și dau o perspectivă asupra lumii. 

Contingenţa: factorii tehnologici, economici, concurenţiali și de reglementare 
(forma de proprietate, normele de drept) care au influenţat evoluţia organizaţiei. 

Cultura organizațională: valori şi premise de decizie şi de acțiune, viziunea 
asupra lumii, sistemele de simboluri și semnificații, tradiţii şi obiceiuri. 

Structura organizațională: obiective, scopuri și strategii explicite, organigrama, 
politicile şi sistemele de motivare și de remunerare, structura de autoritate și de con- 
trol, sistemele de gestiune (buget, planificare, informatică de gestiune). 

Actorii — salariaţii şi managerii care: încearcă să înțeleagă ce se întâmplă în 
lume, societate şi organizație; au obiceiuri şi se supun unor norme; emit ipoteze de 
lucru și pun în practică planurile anticipate anterior; pretind recompense materiale, 
recunoaștere şi sentimente de apartenenţă la grup; au atitudini oportuniste, dar 
dovedesc și angajament; fac dovada limitelor cognitive în situaţii complexe; influ- 
enţează şi sunt influenţaţi de cultura organizațională. 

al — Legitimare: Cultura organizaţiei contribuie la legitimarea structurii sale. 
Sistemul cultural și cel organizaţional se dezvoltă în interdependență. 

a2 — Sprijin: Structura organizaţiei susține valorile şi așteptările organizaţiei. 

b1, b2 și b3 — Analiză sincronică: Se urmăreşte identificarea caracteristicilor cul- 
turale și organizaționale determinante asupra modalităţilor de elaborare a deciziilor, 
strategiilor, planurilor de acţiune și soluţiilor. 

c — Analiză diacronică — studiul materialelor și documentelor legate de factorii 
anteriori analizei la momentul dat. Aceşti factori stau la baza refundamentării valo- 
rilor, presupoziţiilor, miturilor etc. care caracterizează cultura organizaţională. 


Contextul politic, juridic, social, economic şi tehnologic 


Strategie anticipată (dezirabilă) 


Alegerea unei strategii formale 


F Strategie realizabilă 


Centrul de greutate 


Cultura organizațională Structura organizațională 


Actorii 


Figura 3.2. Elaborarea strategiei organizației 


Kinsey Lord (Sadler, 1995, p. 135) prezintă marile diferențe între organizațiile 
puternic structurate ierarhic (A) și având conducere autoritară, care sunt în deza- 
vantaj față de cele în care structura este aplatizată și deciziile se adoptă în stil demo- 
crat-participativ (B). 

A 


Top managemetul este prea îndepărtat de 
nivelurile inferioare. Acestuia îi revine sarcina 
stabilirii strategiei, contactelor cu mediul 
extern şi executării controlului. 

Managerii de nivel mediu au rolul de a orga- 
niza (inclusiv comunicarea organizaţională), 
de a coordona şi controla. 

Sarcinile salariaţilor sunt clar formulate. 

Rangul salariaților este dat de importanța 
muncii lor. 

Comanda de sus în jos funcţionează cu pre- 
cizie ca un sistem tehnic. 

Personalul a încetat să se mai pregătească 
profesional. 

Energia sistemului este redusă. 


3.1.2. Planificarea strategică 

B 


Top managementul este vizibil, stabilirea 
strategiei se realizează cu participarea 
salariaților. 

Managerii de nivel mediu au ca sarcină prin- 
cipală antrenarea, susținerea şi motivarea 
salariaților. 

Sarcinile nu sunt individualizate, acestea 
fiind atribuite unei întregi echipe. 

Poziţia în cadrul organizaţiei este determi- 
nată de contribuţia la atingerea obiectivului 
comun. 

Organizaţia se bazează pe echipe de lucru, 
mai ales pe cele informale. 

Oamenii se perfecţionează învățând. 

Energia sistemului este ridicată. 


Planificarea strategică este procesul de alegere a obiectivelor și de adoptare a 
deciziilor privind activităţile care trebuie organizate pentru atingerea acestora. Acest 
proces cuprinde (Cascio, 1989, p. 153): 

a) Definirea filosofiei. Care este rațiunea de a fi a organizaţiei? Care este con- 
tribuția semnificativă pe care organizația o aduce pentru dezvoltarea mediului în 
care evoluează? 

b) Formularea declaraţiei de identitate, declararea scopurilor și obiectivelor. 
Care este misiunea organizaţiei? Care sunt obiectivele departamentelor? Sunt aces- 
tea conforme cu obiectivele generale ale organizației? 

e) Evaluarea oportunităţilor și constrângerilor. Identificarea factorilor care pot 
contribui și a celor care pot împiedica atingerea obiectivelor. 

f) Alcătuirea structurii organizaţiei. Care ar trebui să fie departamentele organi- 
zaţiei, ce ar trebui să facă fiecare, cum ar trebui să coopereze pentru realizarea 
obiectivelor și îndeplinirea misiunii? 

e) Dezvoltarea strategiei. Care vor fi obiectivele punctuale pentru fiecare com- 
ponentă a structurii organizaţiei? Cum poate fi evaluată, cantitativ și calitativ, atin- 
gerea lor la momentul preconizat? 

f) Alcătuirea planurilor şi programelor de acţiune. Care vor fi componentele pla- 
nurilor și programelor și care vor fi resursele, inclusiv umane, care trebuie alocate? 


Formalizarea analizei strategice implică contextul mediului exterior, dar și fac- 
torii de mediu intern — dintre care cel mai important este centrul de greutate al orga- 
nizaţiei (a se revedea Figura 3.2.), adică suma competenţelor profesionale și valo- 
rilor comportamentale care permit atingerea obiectivului strategic. 

Avantajele planificării strategice sunt, în opinia autorilor Luis R. Gâmez-Mejia, 
David B. Balkin și Robert L. Cardy (1988, pp. 17-18), următoarele: 

1. Încurajarea orientării proactive în defavoarea acţiunilor reactive. A fi proactiv 
înseamnă a privi către viitor și a ghida resursele umane pentru atingerea scopurilor 
organizaţiei. Prin contrast, a fi reactiv înseamnă, doar, a răspunde provocărilor și 
cerinţelor momentului. 

2. Comunicare explicită și obiective strategice clare. Existenţa obiectivelor 
strategice permite organizaţiei să identifice şi să atragă personal și know-how pen- 
tru a le atinge. 

3. Stimularea gândirii critice și evaluarea din mers a opiniilor exprimate. 
Asigurarea unui mediu propice exprimării ideilor salariaţilor este una dintre căile 
prin care managerii pot să ia decizii în cunoștință de cauză cu acceptul explicit al 
acestora. Managerii trebuie să dea dovadă de flexibilitate, pentru că opţiunile expri- 
mate la un anumit moment pot să nu mai fie potrivite pentru a fi puse în practică 
ulterior, datorită dinamicii accentuate a mediului extern. 

4. Identificarea și evaluarea discrepanţei dintre situaţia curentă şi viziunea 
asupra viitorului. Răspunsurile la întrebările: „Unde ne găsim în prezent?“ și „Unde 
vrem să ajungem?“ pot conduce la identificarea stării resurselor umane și a viitoru- 
lui lor. 

5. Încurajarea participării tuturor managerilor la elaborarea deciziilor. Practica 
curentă este ca doar managerii de vârf să adopte deciziile, managerilor de personal 
revenindu-le doar rolul de a le aplica. 

6. Identificarea constrângerilor și oportunităţilor în domeniul resurselor umane. 
Strategia de personal trebuie să fie în acord cu cea generală, cu respectarea 
aşteptărilor salariaţilor. A căuta noi deschideri și a identifica piedici înseamnă a crea 
şanse pentru viitor şi a limita sursele potenţiale de conflict. 

7. Crearea unei culturi comune tuturor. Firmele pentru care „Cine suntem noi?“ 
este doar întrebarea principală tind către non-performanță, pentru că nu se preocupă 
de ajustarea culturii lor organizaționale la cerințele date. Întrebarea care trebuie pusă 
este: Cine vrem să devenim? 


3.1.3. Cerinţe şi linii strategice 


a) Conectarea permanentă a organizaţiei la mediul exterior, pentru a-i înţelege 
tendințele de evoluţie astfel încât să se poată alege soluţiile pentru viitor în 
cunoștință de cauză. 

b) Evitarea diversificării producţiei prin proiecte care cer resurse peste posi- 
bilităţi sau abordarea proiectelor prea numeroase și insuficient pregătite. 

c) Necesitatea deschiderii spre alianţe strategice cu alte organizaţii pentru a face 
față crizelor şi pentru avantajele date de complementaritate. 

d) A avea înţelepciunea de a elabora proiecte de dezvoltare centrate pe client. 

e) Elaborarea structurii organizaționale centrate pe procese, produse, servicii sau 
proiecte în defavoarea structurii axate pe funcţiile întreprinderii și pe dependențele 
ierarhice neproductive. 

f) Aplatizarea structurii organizaționale pentru facilitarea comunicării. 

g) Responsabilizarea salariaților și promovarea controlului implicit. 

h) Promovarea echipelor de lucru cvasi-autonome. 

i) Promovarea valorilor culturale pozitive: respectul față de client, calitate, spi- 
rit antreprenorial, flexibilitate mai degrabă decât stabilitate, încredere în colabora- 
tori şi parteneri, reducerea surselor de „zgomot“ în procesele de comunicare, valo- 
rificarea și recompensarea performaţei și comportament moral. 


3.1.4. În ce constă strategia de personal? 


Strategia de personal înseamnă calea de urmat pentru a ajunge la o stare supe- 
rioară. De aici și întrebările de plecare: 

1. Unde ne aflăm? 

Care este nivelul competenţei lucrătorilor și managerilor? Este actuala structură 
de personal eficientă și eficace? Este efectivul, calitativ și cantitativ, corespunzător 
sarcinilor asumate anterior analizei? Care parte a personalului are potenţial de dez- 
voltare? Starea resurselor umane este sănătoasă? Comunicarea internă este favora- 
bilă schimbării strategice? Este pregătit personalul pentru schimbare? Există 
metode valide de recrutare și selecție? Există sisteme transparente de motivare, 
remunerare şi evaluare? Cât de sănătoasă este relația cu sindicatele? Care sunt 
reglementările și efectele privind mobilitatea personalului? Care sunt costurile 
sociale ale disponibilizării de personal? Ce prevederi legale există în materie de per- 
sonal? 

2. Unde vrem să ajungem? 

Care este nivelul de competenţe pe care trebuie să-l atingem? Ce structură de 
personal dorim să avem? Care sunt dezideratele privind recrutarea, selecţia, for- 
marea, motivarea, remunerarea, evaluarea și ieșirea din serviciu? Ce imagine a orga- 
nizaţiei dorim să construim? Ce se preconizează în domeniul legislaţiei muncii? 
Care sunt normele pe care firmele românești, în cazul nostru, trebuie să le îndeplin- 
ească în domeniul resurselor umane în contextul aderării la Uniunea Europeană? 

Găsirea răspunsurilor la cele două întrebări capitale se traduce în aplicaţii pe 
care le numim politici. Punerea în aplicare a politicilor se realizează prin planurile 
concrete adoptate prin decizii. 


Strategia înseamnă: ÎNCOTRO MERGEM? 
Politicile înseamnă: CUM MERGEM? 


Strategia ne arată încotro mergem, politicile reprezintă chiar drumul de urmat 
până la ţintă, iar planurile sunt hărţile traseelor. 

Așadar, strategia vizează efectivul și calitatea personalului, precum și nevoia de 
asigurare cu resurse umane apte să facă față schimbărilor de mediu — inclusiv tehno- 
logice. Politicile se referă la modul de angajare, formare continuă, motivare, evalu- 
are, remunerare, dar și la modalitatea prin care organizaţia păstrează sau înde- 
părtează acea parte a personalului care nu mai poate ţine pasul cu noile tehnologii 
şi norme sau care nu este destul de motivată pentru a contribui la atingerea obiec- 
tivelor. Politica de personal trebuie să stabilească câtă responsabilitate pot primi 
salariaţii, cum și în ce măsură se aplică principiul delegării de competenţe, cum și 
în ce măsură pot fi atrași angajaţii pentru a participa la adoptarea deciziilor, cum 
trebuie soluționate conflictele de muncă etc. 

Locul strategiilor și politicilor privind personalul este prezentat în Figura 3.3. 


Figura 3.3. Strategii, politici și planuri 


Strategiile privind resursele umane parcurg, logic, treptele: evaluarea organizației 
în ansamblul său (cultură şi obiective), evaluarea potenţialului uman (performanţe 
şi contraperformanţe ), estimarea capacităţii de dezvoltare a personalului, evaluarea 
costurilor privind restructurarea grupelor de muncă, evaluarea costurilor și oportu- 
nității de a recruta și selecta noi segmente de personal; urmează prognozarea 
efectelor care vor decurge din măsurile deja menţionate (Mathis, Nica și Rusu, 
1997, p. 23). Acest ansamblu de opţiuni face parte din planificarea strategică și este 
prezentat în Figura 3.4. 

Etapele de evaluare, stadiul prognozei și planificarea resurselor de care organi- 
zaţia va avea nevoie se încheie cu alocarea resurselor financiare, cu investițiile. 
Feedback-ul este asigurat de o nouă evaluare, de o nouă confruntare cu piaţa, după 
care ciclul se reia. Este evident că strategia privind resursele umane este coroborată 
cu strategia generală a organizaţiei. 


ORGANIZAŢIA: Filosofie şi cultură. Misiunea şi obiectivele strategice 

Figura 3.4. Strategie și planificare 

3.1.5. Opţiuni strategice 


Opțiunile strategice ale organizaţiilor pot fi multiple (Figura 3.5. — adaptare după 
Gomez-Medjia, 1998, p. 23). 

În cursul lui Adrian Cojocaru (2003, pp. 81-82) sunt prezentate câteva direcții 
strategice concrete de urmat de către manageri: angajaţi-vă într-o dinamică evolu- 
tivă permanent sincronizată cu mediul extern; creaţi structuri în care au loc dezba- 
teri constructive de idei; eliminaţi din echipele de conducere persoanele cu un eu 
hipertrofiat şi pe intriganţi; creați structuri cu niveluri ierarhice minime (structuri 
aplatizate ); recrutaţi persoane capabile care își pot susţine până la capăt ideile și 
inițiativele; înlocuiţi procesele de evaluare formală cu demersuri constante de comu- 
nicare; concentrați-vă pe valoarea adăugată în fiecare structură, relaţie sau proces și 
înlocuiți demersurile care consumă timp şi resurse cu unele care produc rezultate 
imediate; asiguraţi-vă că există în organizaţie atât manageri cât și lideri — oameni 
care ştiu să administreze, dar și oameni care văd perspectiva. 

Alte două recomandări pentru manageri: 

1. Fiţi amabili ! 2. Prezentaţi la loc vizibil „piramida“ ierarhică răsturnată (Figura 
3.6. b), adaptare după Martory și Crozet, 2001, p. 245). 

Strategiile privind resursele umane vizează ţinte limitate sau majore 
(Manolescu, 1998, p. 117). Ţintele limitate sunt recomandate pentru organizaţiile 
care au un statut cvasistabil; este vorba de instituţii publice care beneficiază de 
reglementări de organizare stabilite prin lege, prin hotărâri de guvern sau prin 
deciziile altor autorităţi. În aceste cazuri, conținutul strategiei de personal este 
schematizat în Figura 3.7. Pentru marile companii, îndeosebi pentru cele cu carac- 
ter comercial, aportul exterior de resurse umane poate fi considerabil în anumite 
faze ale dezvoltării lor; de asemenea, perfecționarea și reorientarea profesională a 
personalului existent reprezintă o componentă strategică importantă (Figura 3.8.). 

Figura 3.5. Opțiuni 

a) Reprezentare tradiţională b) Reprezentare modernă 

Figura 3.6. Reprezentări organizaționale 

Figura 3.8. Strategie complexă 


3.2. Politici de personal 


3.2.1. Caracteristicile politicilor tradiționale 


Organigarama este stabilită pe termen mediu și lung. Eliberarea unor posturi 
prin transfer, pensionare sau prin plecarea la studii este previzibilă și foarte puţin 
dinamică. 

Fișele posturilor cuprind generalităţi, dar și norme privind: ce, cum și cât trebuie 
făcut, relațiile de subordonare şi normele de control explicit. Aceste instrumente de 
lucru sunt considerate deseori formale și fără efecte directe asupra activităţii pro- 
priu-zise. 

Recrutarea se rezumă la folosirea anunţurilor interne și a celor publicate în ziare. 
Se preferă recrutarea internă, pentru a motiva salariaţii și întrucât piaţa muncii nu 
este perfect vizibilă. 

Motivarea se rezumă la acordarea de prime, adesea nivelul acestora fiind stabilit 
după consultarea sindicatelor. Salarizarea este foarte puţin flexibilă, diferenţele 
fiind stabilite în funcţie de pregătirea și de vechimea în muncă. Evaluarea se bazează 
pe scale formale puţin relevante în ceea ce privea performanţa propriu-zisă. 


3.2.2. Caracteristicile politicilor moderne 


Mondy R. Wayne, Robert M. Noe şi Shane R. Premeaux afirmă (2002, p. 37) 
că politicile sunt ghiduri predeterminate cu rol de orientare a deciziei. Mai mult 
decât set de reguli, în calitate de ghiduri, politicile prezintă flexibilitate, cer o adec- 
vată interpretare și o bună judecată în aplicarea lor. Multe dintre firmele perfor- 
mante care aplică politici transparente au reușit să determine salariaţii să se implice 
în dezvoltarea acestora și să participe la elaborarea deciziilor. Lucrătorii ajung prin 
efort conștient să găsească soluţii la probleme care anterior erau rezolvate doar de 
superiorii lor, contribuind la scurtarea termenelor de execuţie a lucrărilor, do- 
bândind, astfel, un grad mai ridicat de autonomie. 

Aplicarea politicilor deschise şi pozitive din domeniul resurselor umane are 
efecte importante: 

— contribuie la crearea sentimentului de securitate și siguranță pentru toți 
salariaţii; 

— încurajează salariaţii să-şi valorifice potenţialul; 

— motivează salariaţii, contribuind la creşterea productivităţii şi a producţiei în 
termeni cantitativi și calitativi; 

— conferă salariaţilor convingerea că sunt cei mai buni pe locul lor de muncă și-i 
încurajează să ocupe posturi percepute ca fiind mai importante și mai cuprinzătoare. 

Politicile cu valenţe pozitive sunt destinate tuturor lucrătorilor, creând șanse de 
dezvoltare pentru fiecare. 

După autorii celei de-a noua ediţii a manualului de management de resurse 
umane (Dessler, 2003, p. 9), două sunt căile prin care diversitatea salariaților poate 
fi concertată: a maximiza capacităţile forței de muncă și a crea cât mai multe simi- 
litudini printre aceştia pentru a fi în măsură să lucreze în echipă. 

În perioade de criză se recomandă aplicarea următoarelor măsuri cu caracter 
strategic (Cameron, Sutton şi Whetten, 1998, p. 67): redefinirea politicilor legate de 
personal; crearea și susținerea de subunități operaţionale specializate pentru anumite 
produse sau servicii care să permită relansarea sigură a organizaţiei; selecţie de per- 
sonal riguroasă, strict monitorizată, pentru ca în organizaţie să intre valori autentice 
capabile să revitalizeze subsistemele cu șanse de dezvoltare; promovarea încrederii 
în personal; clarificarea rolurilor, a status-urilor și dependenţelor, precum și a me- 
canismelor de alocare a resurselor. 


Strategii, politici şi planuri privind resursele umane 123 


Politicile moderne dau valoare proceselor și instrumentelor de lucru cu person- 
alul. Oferim mai jos câteva argumente. 

a) Organigarama este flexibilă, având ca rol principal motivarea salariaţilor dor- 
nici de promovare. Se cunoaște că reprezentarea grafică a organigramei are un efect 
psihologic important pentru salariaţii care aspiră la posturi mai cuprinzătoare sau la 
cele în care se exercită puterea. 

b) Fișele posturilor companiilor de mari dimensiuni — în care diviziunea muncii 
este reglementată — cuprind norme stricte privind sarcinile, volumul și calitatea pro- 
duselor cerute lucrătorilor. Calificarea îngustă este utilă firmelor respective pentru 
perioade de vârf de producţie, dar este dezavantajoasă pentru salariați la schimbarea 
profilului acesteia. Fișele posturilor micilor companii sunt foarte cuprinzătoare, 
ceea ce înseamnă că lucrătorii trebuie să fie policalificaţi şi apți să înveţe rapid noi 
tehnologii. Producția de serie mică, menită să acopere cerinţe de piaţă foarte con- 
crete, cere competenţe şi abilități profesionale deosebite. 

c) Principiul care conduce la o integrare rapidă a noului angajat este „omul potri- 
vit la locul potrivit“. De obicei, fişa postului era alcătuită independent de experienţa, 
abilitățile, factorii motivatori și de comportament ai lucrătorului care urmează să 
ocupe acel post. Ca urmare, căutarea „omului potrivit” era dificilă, îndelungată și 
costisitoare. Este mai firesc să fie proiectat postul pe măsura specialistului așa cum 
este el, ceea ce creează premisele motivării pozitive, aşa cum sugerează Figura 1.4. 

d) Controlul este, frecvent, explicit în companiile nord-americane, implicit în 
cele nipone şi mixt în cele europene, în funcţie de complexitatea verificării calităţii. 
Managementul calităţii totale (TQM) este în prezent mai mult decât un concept, 
este o realitate; această practică se referă la asigurarea calităţii în toate fazele muncii 
şi la responsabilizarea directă a tuturor lucrătorilor care alcătuiesc o echipă. 

e) Recrutarea externă este preferată celei interne, pentru că mobilitatea spe- 
cialiștilor este ridicată şi piaţa muncii este transparentă. 

f) Motivarea îmbracă toate formele eficiente cunoscute și se bazează pe prin- 
cipiul că salariatul trebuie respectat și încurajat să se dezvolte profesional. 
Salarizarea foarte bună a lucrătorilor performanţi, care dau dovadă de creativitate, 
este menită să-i menţină cât mai mult timp în cadrul organizaţiei. 

g) Evaluarea performanței este complexă și sistematică și are urmări imediate: 
promovarea, recalificarea, specializarea sau îndepărtarea salariatului, după caz. 
Dacă organizaţia își construiește activitatea pe ideea de proces, atunci evaluarea sis- 
tematică este necesară pentru a măsura potenţialul salariaţilor. Dacă se aplică mana- 
gementul calităţii totale, atunci evaluarea este implicită și continuă. 

h) Politicile se adresează oamenilor foarte diferiți ca moştenire genetică şi per- 
sonalitate, având vârste diferite, aflați în diferite stadii de pregătire profesională, 
care pot fi motivaţi diferit, având probleme sociale deosebite unele de altele, femei 
sau bărbaţi, localnici sau imigranţi, cu sau fără probleme de sănătate, fără probleme 
sau cu deficienţe fizice sau psihice, cu o experienţă aparte de viață profesională, 
debutanţi sau începători etc. 

Particularitățile fondului de resurse umane al organizaţiei sunt diverse 
(Manolescu, 1998, pp. 11-22): 

1. Oamenii reprezintă resursa principală a organizaţiei, aceștia știu ce, când, 
unde și cum trebuie acționat pentru realizarea obiectivelor strategice și celor apro- 
piate. Organizațiile există și se dezvoltă deoarece oamenii au capacitatea fizică și 
intelectuală de a le organiza, de a le pune în funcțiune și de a le dezvolta. 

2. Resursele umane reprezintă cea mai costisitoare și cea mai sigură investiţie pe 
care organizaţia o poate face. 

3. Resursele umane au potenţial inepuizabil de creștere și de evoluţie. 

4. Omul este creator și consumator de resurse. 

5. În societate, omul este subiect, obiect și scop al diferitelor activități. 

6. În domeniul resurselor umane, deciziile manageriale sunt cele mai dificile 
pentru că trebuie să aibă valenţe morale, etice şi legale. Angajarea, promovarea, per- 
fecționarea, motivarea, concedierea ș.a. sunt acte manageriale complexe, pentru că 
implică oameni cu nevoi specifice, cu personalitate, cu obiective și cu probleme per- 
sonale proprii. În cadrul unei organizaţii, adoptarea unor decizii manageriale poate 
afecta sănătatea, cariera, viitorul profesional al salariaţilor sau chiar viaţa acestora. 
În domeniul resurselor umane, deciziile manageriale trebuie să fie responsabile, 
nediscriminatorii şi flexibile; acestea nu trebuie să conducă la apariţia sau la în- 
treținerea conflictelor sociale, nu trebuie să lase loc interpretărilor și nu trebuie 
adoptate împotriva voinţei structurilor sindicale legal constituite. 

7. Deciziile manageriale din domeniul resurselor umane trebuie adaptate per- 
sonalităţii și gradului de pregătire a salariaţilor. Personalul nu este un grup etero- 
gen; acesta trebuie considerat ca un ansamblu de personalităţi distincte, cu țeluri, 
speranţe și obiective individuale care pot fi concertate. 

8. Potenţialul uman nu este același pentru fiecare individ; diferă moștenirea 
genetică, factorii biologici, influenţele sociale, culturale, educaţionale, conjunc- 
turale, familiale etc. 

9. Din spirit de conservare, oamenii prezintă o rezistență deosebit de mare la 
tendința de schimbare; pe de altă parte, oamenii dovedesc o nebănuită adaptabili- 
tate la schimbarea propriu-zisă. Oamenii trebuie ajutați să facă față schimbării și 
încurajați în efortul lor de a participa creativ la proces. 

10. În ceea ce privește mentalităţile, obiceiurile şi comportamentul individual și 
de grup, oamenii sunt relativ conservatori; valorile economice și sociale sunt perce- 
pute diferit de către indivizi diferiţi. Organizaţia trebuie să aibă capacitatea de a con- 
tribui la orientarea pozitivă a indivizilor, la concertarea valorilor proprii acestora. 

11. Încercările de manipulare a oamenilor se răsfrâng împotriva organizaţiei care 
adoptă această metodă de conducere. 

12. Deciziile manageriale în domeniul personalului trebuie adoptate cu 
respectarea demnității umane, indiferent de poziţia pe care subordonatul o ocupă în 
cadrul organizaţiei; oamenii trebuie trataţi decent şi cu condescendenţă contribuind, 
astfel, la motivarea lor pozitivă. 

Analizând cele mai sus prezentate, se înţelege că managementul resurselor umane 
este diferit de managementul general, deoarece acesta serveşte nu numai organizației 
ci şi individului; este locul să specificăm faptul că termenul „resurse umane“ a 
înlocuit termenul „personal“, pentru a sublinia importanţa aportului pe care indivizii 
îl aduc la dezvoltarea organizaţiei, în special și a societăţii, în general. 

În opinia lui Wayne Cascio (1989, p. 25) următoarele sunt aspectele pe care 
salariaţii le urmăresc atunci când se referă la activitatea lor productivă: salariul 
(77% dintre lucrătorii americani au indicat acest factor ca fiind cel mai important); 
facilităţile oferite de companie (asistență medicală asigurată, de exemplu); securi- 
tatea muncii; program de lucru flexibil (ora de începere să fie aleasă de lucrători); 
nivelul de stres; participarea la adoptarea deciziilor; practici democratice la locul de 
muncă; participare la profit; pensionare avantajoasă; programe care să conducă la 
creşterea bunăstării. 

Cum se pot conjuga eforturile tuturor acestor oameni? Potrivit lui Mondy R. 
Wayne et. al. (2002, pp. 39-44) iată câteva răspunsuri posibile: 

1. Managerii de personal trebuie să cunoască toate aspectele legate de oameni 
pentru a le satisface nevoile particulare, pentru a-i determina să lucreze performant 
individual sau/și în grup. Este mai important pentru un manager să reușească să 
coordoneze grupul de oameni pe care-l conduce decât să dea atenție detaliilor 
tehnice ale muncii subordonaţilor lui. 

2. Organizaţia și, în mod concret, specialiştii depertamentului de resurse umane 
trebuie să pună în valoare avantajele „organizaţiei informale“, adică ansamblul 
relaţiilor care se stabilesc spontan și care creează salariaţilor sentimentul de aparte- 
nenţă și siguranţă. Pe de altă parte, disciminările de orice fel pot fi sancţionate într-o 
manieră formală, dar abordarea informală le poate pune capăt mai rapid. 

3. Cooperarea dintre departamentele aflate în legătura dată de logica producției 
este absolut necesară pentru finalizarea acesteia. Ceea ce pentru unii sunt mărimi 
de ieșire, pentru cei aflaţi în aval înseamnă mărimi de intrare. Departamentul de 
marketing, este, în final, cel care asigură desfacerea bunurilor realizate în comun, 
dar lucrătorii din amonte nu trebuie să fie frustraţi datorită faptului că nu ei sunt cei 
care vând produsele. 

4. Politici clare trebuie aplicate pentru salariaţii necăsătoriți şi având copii. 
Pentru aceștia — şi nu numai — organizația poate înfiinţa creșe și grădiniţe sau poate 
găsi alte formule pentru sprijinul lucrătorilor lor aflați în dificultate. 

5. Politici de încurajare trebuie identificate și aplicate și în cazul salariaților — 
soț și soţie — care au în îngrijire copii. În anul 1996, de exemplu, 57,5% dintre per- 
soanele de sex masculin şi 46,4% dintre cele de sex feminin desfășurau activități 
productive (Mihaela Monica Drăghici, p. 3). Programele de lucru care ţin cont de 
prin care organizaţia își păstrează salariaţii și își îmbunătățește imaginea. Nu în 
ultimul rând, facilități cum sunt restaurantele de incintă sau serviciile interne care 
permit efectuarea cumpărăturilor pentru acasă pot conduce la rezolvarea pro- 
blemelor cotidiene ale salariaţilor. Pentru toţi salariaţii pot fi oferite servicii diverse: 

asistență medicală în incinta organizaţiei, săli de sport şi recreere, dar și sprijin în 
a găsi un alt loc de muncă în situaţia când aceasta nu mai poate fi continuată în 
cadrul organizaţiei de origine. 

Creşterea mediei de vârstă a salariaţior și scăderea ratei de creștere a natalității 
face ca organizațiile să apeleze din ce în ce mai des la acceptarea prelungirii 
perioadei de activitate pentru lucrătorii în vârstă sau acceptarea acestora pentru 
activităţi în part-time. În România, vârsta medie a populaţiei active era situată în 
jurul a 39,7 ani (Drăghici Mihaela Monica, p. 2). Piaţa muncii din SUA avea o 
medie de vârstă de 37,8 ani în 1995, iar media de vârstă preconizată pentru 2005 
va fi de 40,5 ani (Dessler, 2003, p. 9). 

Pentru persoanele care au anumite deficienţe fizice sau psihice, angajatorii pot 
să găsească locuri de muncă potrivite și să-i ajute să se integreze. Este și de datoria 
lor să îndepărteze prejudecățile legate de oamenii cu deficienţe și să contribuie la 
crearea unui climat permisiv. 

În ceea ce privește salariaţii debutanţi și tineri, trebuie să se organizeze cu atenţie 
integrarea lor pentru ca aceștia să nu debuteze cu un eșec. Este bine-cunoscută 
întrebarea pusă tinerilor la interviul de angajare: „Ce știi să faci?“ Răspunsul este, 
deseori, ezitant şi neconvingător. Pentru că tinerii au competenţe academice, dar nu 
profesionale, aceștia trebuie ajutați efectiv şi susținuți până îşi găsesc făgașul şi până 
capătă deprinderi cu care n-au mai fost obişnuiţi. 


3.2.3. Politici cu spectru larg 


Politicile definesc relaţia dintre organizaţie și mediul exterior, precum și relația 
organizaţie — angajat, prefigurează activităţile concrete privind recrutarea, selecția, 
angajarea și integrarea profesională, se referă la toate segmentele de personal și sunt 
transparente pentru întreg efectivul. 

În Tabelul 3.1. sunt prezentate sintetic principalele caracteristici care definesc 
politicile privind resursele umane. (Manolescu, 1998, pp. 123-124). 

Analizând diferitele modele de management, François Pichault şi Jean Nizet 
(2000, pp. 114-152) identifică şi politicile de resurse umane asociate acestora, după 
cum se poate urmări în Tabelul 3.2. 

La modelul arbitrar tensiunile pot să apară datorită delegării deficitare și a 
supunerii pe care trebuie s-o manifeste salariaţii față de conducători. Polul pozitiv 
al modelului îl constituie aplicarea principiului încrederii în subordonați. Modelului 
obiectivant îi este asociată trasparența procedurilor, dar motivarea salariaţilor este 
greu de realizat. Modelul individualizant are avantajul că pune în valoare, în mod 
diferențiat, competențele salariaților și că-i responsabilizează, dar controlul explicit 
ar putea să nu fie acceptat cu ușurință de aceștia. Modelului convenționalist nu i se 
pot identifica aspecte slabe; tensiunile pot să apară, totuşi, dacă membrii echipelor 
de lucru nu sunt reciproc compatibili. Modelul valorilor poate avea ca factor de ten- 
siune dificultatea integrării diversităţii comportamentale. 

Tabelul 3.1. 


Politici 
de personal 


Caracteristici 


Politica şanselor 
egale 


Organizaţia acordă tuturor angajaţilor acces la cursuri de perfecţionare 
profesională. Costurile acestei politici sunt ridicate, dar sunt asigurate sta- 
bilitatea şi prestigiul organizaţiei. 


Politica 
de integrare 


Organizaţia sprijină perfecţionarea profesională a tuturor angajaţilor care 
participă la dezvoltarea instituţională şi aplică metode care să combată 
suficiența şi absenteismul. 


Politica 
paternalistă 


Organizaţia se preocupă de problemele sociale ale angajaţilor pe toată 
durata carierei lor, de la angajare până la pensionare. 


Politica 
participativă 


Organizaţia acordă o parte din beneficii acelor angajaţi care contribuie 
la dezvoltarea acesteia. 


Politica motivării 
pozitive 


Organizaţia aplică programe pentru motivarea angajaţilor şi asigură par- 
ticiparea la profit pe măsura contribuţiei lor la dezvoltarea organizaţiei. 


Politica Organizaţia salarizează la cel mai înalt nivel personalul care dovedeşte 
încurajării performanţă. 
performanţei 


Conform unui model aplicat încă din 1993 în cadrul majorităţii firmelor 
japoneze, dar care se regăsește în puţine companii nord-americane (Allaire și 
Fârșirotu, 1993, pp. 356-357), sunt angajaţi oameni cu studii medii sau universitare, 
în care se investește apoi prin pregărire la locul de muncă sau în alte unităţi până la 
formarea lor completă ca specialiști al firmei. Aceşti profesioniști sunt recunoscuți 
ca atare în interiorul firmei, dar nu obligatoriu și în afara acesteia. Randamentul 
profesional al angajaţilor este evaluat sistematic, iar promovarea lor se face numai 
pe baza performanţei dovedite. Remunerarea se face pe criterii legate de poziţia ier- 
arhică și de vechimea în muncă, ţinând cont de rezultatele generale ale companiei. 
Politica de personal vizează securitatea și siguranța muncii, eliminarea absenteis- 
mului și cooperarea cu sindicatele. Politica promovării este transparentă și motiva- 
toare, salariatul manifestând loialitate, angajament și responsabilitate. Recrutarea 
este aproape exclusiv internă, rezultând costuri mici și reprezentând un factor moti- 
vator suplimentar pentru proprii angajați. Costurile pentru acţiunile concertate de 
formare profesională sunt ridicate, dar salariaţii sunt apți să utilizeze tehnologii noi, 
ceea ce permite adaptarea organizației la schimbările mediului extern. Politica 
investiţiilor sistematice în formarea și motivarea personalului permite organizației să 
acumuleze o considerabilă sumă de competenţe profesionale, de cunoştinţe și 
abilități tehnice transmisibile doar în interiorul acesteia. 

Tabelul 3.2. 


Caracteristici: absenţa oricăror criterii predefinite; o parte a angajărilor se bazează pe 
anunţuri sau pe baza unor recomandări personale; pentru noul angajat se prevede o 
„perioadă de probă“, la sfârşitul căreia decizia de angajare este confirmată sau nu; 
slabă planificare a efectivelor; cultura organizaţională articulată pe spirit de castă; 
dezinteres pentru formarea personalului; evaluare/promovare într-un mod intuitiv; 
salarizare bazată pe sarcină autonomă; nediferenţiere între timpul de lucru şi timpul 
liber; comunicare centralizată şi informală; participare slab dezvoltată; relaţii profe- 
sionale inexistente. 


Modelul 
arbitrar 


Caracteristici: gestiunea intrărilor se bazează pe planificare; fişele posturilor sunt ri- 
guroase; planificare cantitativă a efectivelor, acordându-se prioritate recrutării; cultură 
fondată pe respectarea autorităţii ierarhice şi pe aplicarea regulilor; formare centrată 
pe competenţe şi pe know-how; evaluare bazată pe descrierea funcţiilor, cu aplicarea 
unor criterii uniformizante; promovare prin vechime sau prin concurs (nu are întot- 
deauna legătură cu evaluarea); salariul stabilit a priori; distincţie clară între timpul de 
lucru şi timpul liber; comunicare centralizată şi formală; relaţii profesionale bazate pe 
delegare/reprezentare. 


Modelul 
obiectivant 


Caracteristici: model centrat pe noţiunea de competenţă explicită - pivotul central al 
MRU; intrarea în organizaţie centrată pe un proces de selecţie bazat pe interviuri mul- 
tiple şi pe teste care simulează situaţii reale de muncă; gestionarea previzională a 
competenţelor, acordând prioritate selecţiei; cultură organizaţională articulată în jurul 
unui proiect managerial; formare centrată pe know-how; evaluare bazată pe bilanţul 
competenţelor; promovare pe merit; salariu variabil, determinat a posteriori; timp de 
lucru clar delimitat; comunicare descentralizată, laterală şi informală; delegare la nivel 
operaţional; relaţii profesionale bazate pe exprimarea directă. 


Modelul 
individualizat 


Caracteristici: criteriile pentru politicile şi practicile de resurse umane fac obiectul unor 
dezbateri care conduc, cu ajutorul votului, la definirea unor norme formale; validare 
colegială a recrutării şi selecţiei; formarea profesională este condusă în întregime de 
profesionişti; evaluarea legată de recunoaştere şi de competenţe dovedite explicit; 
promovare prin opţiunea ambelor părţi - salariat şi organizaţie; salariu negociat la 
angajare; timpul de lucru controlat în întregime de specialişti, comunicare descen- 
tralizată şi colegială, dar limitată; relaţii profesionale bazate pe etica profesională. 


Modelul 
convenţionalist 


Caracteristici: nici un proces formal de recrutare sau selecţie nu este stabilit a priori; 
selecţie bazată pe identificarea cu misiunea; numeroase plecări voluntare; cultură 
organizaţională articulată în jurul proiectului managerial; formare slab instituţiona- 
lizată, bazată pe cunoştinţe, know-how; evaluare tacită şi consensuală; promovare 
rară; salariul este considerat a fi o problemă secundară în raport cu urmărirea misiu- 
nii; nediferenţiere între timpul de lucru şi timpul liber; comunicare informală, cu ca- 
racter persuasiv; consultare privind orientările doctrinare. 


Modelul 
valorilor 


După opinia cercetătorilor Yvan Allaire și Mihaela Fârşirotu, acest capital de 
cunoștințe și practici nu poate fi achiziţionat nici imitat de către alte companii pen- 
tru că a fost dobândit în timp şi cu eforturi concertate. Această politică de personal 
şi acest „contract psihologic, social și economic“ nu au putut şi nu pot fi aplicate 
în firmele nord-americane datorită deosebirilor esenţiale dintre culturile orga- 
nizaţionale nipone și americane. Pe de altă parte, caracteristicile politicilor de per- 
sonal din organizaţiile nord-americane, citate în lucrarea autorilor amintiți mai sus 
(1993, p. 358) sunt bazate pe o realitate complexă caracterizată prin: 

— specializarea îngustă pe domeniile de activitate cerute de piață (marketing, 
finanţe, resurse umane etc. ); 

— emergența cunoştinţelor de specialitate care, fiind un bun cvasi-comun, ușor 
de transmis, devin adevărate instrumente de producție; 

— flexibilitatea și mobilitatea strategică a companiilor; 

— disponibilitatea firmelor de a-și adapta efectivul în funcţie de conjunctură; 

— proliferarea firmelor de recrutare şi a „vânătorilor de creiere“ care satisfac, la 
cerere, aproape orice nevoie de personal supercalificat; 

— supremaţia marilor companii în comparaţie cu cele mici în materie de crea- 
tivitate, ceea ce reprezintă cauza și consecința migrării forței de muncă inter-firme; 

— marile firme conferă prestigiu social și recompense economice — factor moti- 
vator superior. 

Abandonând treptat recrutarea internă, organizaţiile își atrag din exterior spe- 
cialiștii care le asigură dezvoltarea, iar salarizarea acestora este pe măsură. Aceşti 
profesioniști pot lucra succesiv în decursul carierei lor profesionale în 6-7 companii 
diferite. Sunt promovate astfel, elitele în materie profesională. Oportuniștii și cei 
care nu ţin pasul cu specialiștii de marcă sunt, puţin câte puţin, marginalizați şi 
încurajați să-și găseacă un alt loc de muncă. Compania nu se poate împotrivi cererii 
de plecare a unui specialist către altă firmă, dar poate opta pentru alţii aflaţi în exte- 
rior, utilizând această „armă“ a motivării negative. Este încurajată performanţa înaltă 
pe termen scurt și este transferat managementul carierei către angajatul însuși. 
Revirimentul unor companii ca IBM și General Motors este explicat tocmai prin tre- 
cerea de la politica de personal de tip „contract psihologic, social și economic“ la 
politica recrutării externe și a ajustării de efectiv. În plus — „erezie penibilă“ — la 
aceste companii au fost aduși manageri străini ! (Allaire și Fârşirotu, 1993, p. 359). 

Limitele politicii de personal „liberale“ descrise mai sus sunt importante: 

— există o ruptură însemnată între performeri și restul salariaţilor, ceea ce 
înseamnă o veritabilă sursă de conflicte; 

— specialiștilor nu le este caracteristic spiritul de solidaritate, ceea ce conduce la 
imposibilitatea formării unor echipe durabile cu toate avantajele care decurg dintr-o 
astfel de colaborare; 

— lipsa de loialitate a specialiștilor nu duce la crearea unei imagini pozitive pen- 
tru organizaţie. 

Într-o organizaţie pot fi identificate patru segmente de personal: angajaţii cu per- 
formanţe înalte şi cu potenţial de dezvoltare, angajaţii cu performanţe medii şi înalte 
— fără potenţial de dezvoltare, angajaţii cu performanţe aleatoare și angajaţii cu 
probleme de adaptare și cu potenţial redus de perfecționare — Figura 3.9., adaptare 
după Manolescu (1998, p. 114). 

Grupul „1“, redus numeric, după distribuția Gauss — normală, conferă organi- 
zaţiei capacitatea de abordare a obiectivelor majore, de avangardă, care produc pro- 
fit, care conferă prestigiu și oferă siguranţă pentru viitor. Grupul „1“ este al celor 
„care ajung departe“ — „high flyers“). Grupul „2“ are dimensiuni apreciabile şi 
reprezintă componenta care asigură stabilitate, mai ales pentru organizaţiile ale 

căror obiective sunt tradiţionale. Al treilea grup este eterogen; în compunerea lui 
intră persoane cu posibilități de exprimare limitate, persoane care au dificultăţi 
privind integrarea sau care nu se acomodează la schimbările mediului intern și 
extern. Printre acţiunile sale strategice, organizaţia trebuie să identifice indivizii care 
au probleme de adaptare şi să găsească mijloacele de recuperare şi de integrare 
adecvate. În ceea ce privește incapacitatea de perfecţionare a angajaţilor respectivi, 
departamentului resurselor umane îi revine sarcina de a identifica posturile cele mai 
potrivite pentru aceștia. Putem considera că în acest grup se află și indivizii care au 
atins propria limită de competenţă și care vor trebui să părăsească organizaţia în 
perspectiva alegerii altor tehnologii pe care acești oameni nu le vor putea stăpâni. 
Indivizii cu performanţe aleatoare (grupul ,„4“) vor intra într-un program sistema- 
tic de monitorizare; în acest fel, se pot determina atât disfuncţionalitățile organi- 
zaţiei cât și carențele de pregătire ale respectivilor salariaţi. Evaluarea organizației 
şi a fondului resurselor umane pune astfel în evidenţă călile de urmat, pentru ca 
riscurile și accidentele care pot surveni în evoluţia de ansamblu să nu fie majore. 


A 
4. 1. 

CI eta T 
$ angajaţii cu perfomanţe aleatoare angajaţii cu perfomanţe 
g înalte şi cu potenţial de 
£ dezvoltare 
[0] 
Q 
3 3. 2, 
= angajaţii neperformanţi, angajaţii cu perfomanţe medii şi înalte, fără 
= cu probleme de adaptare | potenţial de dezvoltare 
z şi cu potențial redus de 
a: perfecţionare 


Performanţa actuală 


Figura 3.9. Angajaţi diferiţi — probleme diferite 


Un aspect de care politicile de personal trebuie să ţină seama este „piramida“ 
vârstelor. În funcţie de competențele dovedite, de gradul de motivare, de loialitate, 
de potenţialul de dezvoltare profesionlă şi de alți indicatori, distribuţia poate fi 
foarte diferită. Un bun exerciţiu este acela de a găsi raţiuni pentru una sau alta din- 
tre „formele“ prezentate în Figura 3.10. în care N este numărul salariaţilor. 


3.2.4. Politici privind plecările voluntare 


Un fenomen care trebuie atent monitorizat de organizaţie este acela al plecărilor 
datorate incompatibilității unor salariaţi cu domeniul de activitate, cultura organi- 
zaţiei sau cu stilul de management aplicat. Acest fenomen nu costituie un semnal 
de alarmă, dar în cazul managementului deficitar poate fi. 

Organizațiile sănătoase acceptă mai ușor plecările voluntare, datorită efectelor 
pozitive pe care acestea le atrag: diminuarea tensiunilor interne și a stărilor conflic- 
tuale latente, posibilitatea atragerii de personal cu competenţe corespunzătoare ne- 
voilor de dezvoltare — fără creșterea masei salariale, primenirea personalului, redu- 
cerea vârstei medii a salariaților etc. Alte plecări voluntare se datorează supracali- 
ficării unor lucrători și imposibilității utilizării corespunzătoare a competenţelor lor. 

Acceptarea unei rate relativ înalte de intrări-ieșiri poate face ca organizaţia să se 
dezvolte în acord cu cerințele mediului exterior în permanentă schimbare, dacă pot 
fi menținute la valori rezonabile costurile acestui fenomen. 


61-65 de ani 
56-60 de ani 
46-50 de ani 
41-45 de ani 
36-40 de ani 
31-35 de ani 
24-30 de ani 
18-23 de ani 


Figura 3.10. Distribuţia pe grupe de vârstă 


Este raţional ca plecările voluntare să fie încurajate atunci când piaţa este în 
scădere, când produsele organizaţiei nu mai sunt căutate sau când se dorește schim- 
barea semnificativă a domeniului de activitate, ceea ce înseamnă necesitatea altor 
competenţe. 


3.2.5. Previziunea şi planificarea personalului 


Wayne F Cascio constată cu convingere (1989, p. 152): 

„Marii antrenori de fotbal îl aveau. Istoria ne arată că marii conducători de oști 
îl aveau. Managerii performanţi îl au. 

— Ce anume? 

— Câte un plan.“ 

Consecința adoptării strategiei și politicii de personal constă în apariţia nece- 
sității ca specialiștii departamentului de resurse umane să aplice principiile și să 
parcurgă etapele planificării, dezvoltării, modernizării și restructurării schemei de 
personal. 

Principiile planificării resurselor umane sunt simple: a) planificarea resurselor 
umane trebuie cuantificată prin indicatori numerici, calitativi și financiari; b) plani- 
ficarea (cantitativă și calitativă) trebuie să fie exactă, în măsura în care prognoza pe 

termen lung a organizaţiei a fost efectuată cu rigurozitate (abaterile tolerate față de 
estimări pot fi cuprinse între 5 — 10 %). 

După însușirea de către managerii firmei a direcțiilor strategice și politicii adop- 
tate privind resursele umane, cele mai firești întrebări pe care specialiștii departa- 
mentului resurselor umane trebuie să și le pună sunt, de exemplu, următoarele 
(Manolescu, 1998, p. 202): Care sunt categoriile de personal pe care trebuie să le 
selectăm? Care este efectivul de personal pe care trebuie să-l selectăm? Care sunt 
standardele pe care le impunem pentru procesul de selecție? Care sunt mediile din 
care se poate face selecţia? Care sunt şansele ca o parte din personalul actual să 
poată fi recalificat? Care sunt costurile cerute de recrutarea, selecția, angajarea și 
integrarea noului segment de personal? (Atenţie !) Cum se va proceda cu persoanele 
disponibilizate? (Atenţie!) Care sunt costurile sociale şi financiare antrenate de 
disponibilizarea unor salariaţi”? Care sunt avantajele (cuantificate) care rezultă prin 
disponibilizare? 

Găsind răspunsurile la aceste probleme, managerii departamentului resurselor 
umane pot pune în aplicare etapele planificării personalului pentru perspectiva ime- 
diată sau medie (Figura 3.11., adaptare după Martory și Crozet, 2001, p. 17). 

Din schema prezentată în Figura 3.11. rezultă că planificarea resurselor umane 
este în interdependenţă cu planificarea organizaţională și succede acesteia. După 
Michael Armstrong (apud Manolescu, 1998, p. 207), „succesul planificării 
resurselor umane este determinat de raportul acesteia cu planificarea strategică a 
organizației“. 

Administrarea/gestionarea personalului în perspectivă imediată sau medie (6 
luni până la 3 ani) este mai ușor de realizat, pentru că factorii perturbatori de mediu 
economic, tehnologic şi social sunt mai bine cunoscuţi și au un grad mai mic de 
incertitudine. Proiecţia pe termen mediu se realizează pe baza analizei posturilor, 
fără legătură cu persoanele care le ocupă la momentul „t“. Analiza posturilor con- 
tinuă cu etapele: diagnoză, prognoză și proiectare de noi posturi sau de reproiectare 
a celor existente, pentru a face față cerinţelor momentului „t + 1“. 

Schema prezentată reflectă un proces dinamic, timpul fiind principala variabilă 
a funcţiei de personal. Pe de altă parte, sistemele productive sunt în continuă trans- 
formare, dar nici fluxul resurselor materiale, financiare și informaţionale nu este 
constant. 

Un deficit cantitativ de resurse umane poate fi compensat prin mobilități interne: 
redimensionarea formațiilor de muncă, promovare, formare sau reformare profe- 
sională, dar şi prin îmbunătăţirea condiţiilor de muncă sau prin creșterea timpului 
de lucru. Penuria de personal poate fi compensată și prin mobilități externe: angajări 
(inclusiv pe durată determintă) sau externalizarea temporară și parţială a unor 
lucrări. 

Excedentul de personal poate fi compensat, de asemenea, prin mobilități interne, 
respectiv externe: rotirea pe posturi, redimensionarea formațiilor de muncă, reduce- 
rea timpului de muncă, respectiv prin încurajarea pensionărilor și prin concedieri, 
cu respectarea prevederilor legale în materie. 

Dezechilibrele calitative sunt mai greu de gestionat. Astfel, incompetenţa profe- 
sională a unor lucrători — dovedită prin evaluarea performanţelor individuale con- 
duce la: nevoi de formare sau de reformare profesională; modificarea componenţei 
formațiilor de lucru, având în vedere o mai judicioasă conjugare a eforturilor lucră- 
torilor cu vârste diferite; îmbunătăţirea sistemului de stimulare; concedieri și recru- 
tare externă. 

Luând în considerare succesiunea strategiilor, politicilor şi planurilor se ajunge 
la schema dinamicii managementului previzional care este prezentată în Figura 3.12. 
— după François Vettes, „Informatique et gestion prévisionnelle des resources 


Nevoi de personal Resurse umane 


Producţia PI | Starea 
de bunuri şi servicii d a la ela resurselor umane 
la momentul „t+1“ e dezvoltare la momentul „t“ 


Starea i A Sistem 
; P Plan de investiții de 
sistemelor productive : 
menţinere 
< Modificarea duratei 
operaţiunilor şi productivității 
Matricea „cerere“ a Matricea „ofertă“ a 


posturilor la momentul posturilor la momentul 


„t+1“ „t+1“ 
> Compararea CI 


nevoilor cu 
resursele 


Mobilităţi interne: Starea sistemului 

rotaţie pe posturi, promovări, — J] intern de formare 
formare sau perfecţionare profesională profesională 

Mobilităţi externe: Constrângeri 
transferări, demiteri, demisii, —] legislative 
pensionări, întreruperi de activitate şi de piață 


Starea de echilibru a resurselor umane la momentul „t+1“ 


Figura 3.11. Dinamica de personal 

Strategii şi politici 


Competenţe Posturi 


conformitate 
om / post 


aspecte 
calitative 


Nevoi de resurse umane 
Organigrame previzionale 


Estimări privind recrutarea, selecţia, formarea 
profesională, rotirea pe posturi, plecările 
voluntare, pensionările, demisiile, promovarea 

internă 


Simulări, analiză comparativă, cercetarea 
aspectelor financiare (masă salarială) 


aspecte 
calitative şi 
cantitative 


Planuri de recrutare 
Planuri de rotire pe posturi şi de promovare 
Planuri de formare profesională 


Figura 3.12. Management previzional 


humaines: espoirs et recommandations“, Enjeu humain, nr. 2, CEPP Publications, 
1990, citat de Martory și Crozet (2001, p. 15). 

Previziunea calitativă este, evident, prealabilă anticipării meseriilor și nevoilor de 
calificare profesională necesare evoluţiei organizației într-un nou context. 
Previziunea calitativă se referă în mod concret la posturi și la relaţiile dintre aces- 
tea. În sfârşit, recrutarea este operaţia care permite realizarea conformităţii dintre 
posturile proiectate pentru viitorul apropiat sau îndepărtat și persoanele apte să le 
ocupe. Procesul previzional este anevoios pentru că există o multitudine de factori 
cu grad redus de certitudine care trebuie anticipați. Însăși perioada de 3 până la 5 
ani pentru care se face de obicei previziunea este un factor greu de stăpânit. 

Printre metodele analitice de estimare a necesarului de personal se numără, în 
primul rând, studiul fișelor competenţelor angajaţilor pentru fiecare dintre sub- 
unităţile organizaţiei. Modelul acestui instrument de lucru este prezentat în Tabelul 
3.3. (Manolescu, 1998, pp. 219-220, şi Lefter, 1995, p. 71). 

I se atribuie fiecărui angajat, de la A la N, pentru fiecare activitate (S1, S2, ..., 
Sn), un punctaj între O şi 4, cu semnificaţia: O puncte — angajatul nu deţine nivelul 
profesional cerut de natura sarcinii; 1 punct — angajatul nu cunoaște în ce constă 

sarcina, dar are nivelul profesional de bază; 2 puncte — angajatul cunoaște sarcina 
în general; 3 puncte — angajatul știe bine ce are de făcut; 4 puncte — angajatul 
cunoaște foarte bine sarcina. 


Tabelul 3.3. 
Numele salariatului Sarcina S41 Sarcina S> | .......... Sarcina Sp 
A 
B 
C 
N 


Fişa permite determinarea numărului persoanelor competente pentru realizarea 
mai multor sarcini de producție şi a numărului persoanelor competente să 
desfăşoare un singur gen de activitate. 

Planificarea strategică și tactică (operațională) contribuie decisiv la reducerea 
factorilor de risc, permite proiectarea organizației și alegerea personalului astfel 
încât misiunea organizației să fie îndeplinită. 

Planul tactic se referă la stabilirea activităților și operațiilor, precum și la alo- 
carea resurselor — inclusiv umane — pe departamente. 

Planul tactic pentru personal se proiectează în dependență de planul tactic de 
afaceri general și are menirea să pună în valoare resursele materiale, financiare și 

Inventarierea 
personalului 


Planul strategic Obiectivele Cerinţa netă Planuri 
şi planul de resurse [| şi programe de 
tactic umane acţiune 

intrări şi ieşiri 


E, 


Piaţa muncii | 


Figura 3.13. Conexiuni ale organizaţiei cu mediul exterior 

informaţionale. Legătura dintre acestea este sugerată de Figura 3.13. (adaptare după 
Cascio, 1989, p.164). 

În rezumat, planificarea resurselor umane cuprinde mai multe etape (Viorica 
Ana Chişu, 2002, p. 60). Prima se referă la estimarea necesarului de resurse umane 
pe termen mediu și lung. A doua este analizarea disponibilităților cantitative și cali- 
tative (personal existent, nou recrutat și pierdut prin demisii, pensionare și demi- 
teri) pentru fiecare categorie de personal. Urmează analizarea posibilităților de asi- 
gurare cu resursele necesare prin recrutare internă și externă. Se identifică apoi 
posibilele promovări şi se stabilesc persoanele care vor urma programe de pregătire 
profesională. Se trece la elaborarea şi punerea în aplicare a planului (acțiuni, 
responsabilități, calendar şi buget). După aplicarea planurilor, activitatea se încheie 
cu evaluarea rezultatelor, acestea pot fi evaluate cantitativ (costuri şi sporuri de 
productivitate ) şi calitativ (noi competențe și valori umane). 


3.3. Prognoza resurselor umane 


Prognoza resurselor umane face parte dintre activitățile manageriale strategice 
ale organizaţiei. Se doreşte dimensionarea fondului resurselor umane, în raport cu 
viitoarele activităţi care vor decurge din strategiile adoptate la un moment dat. Sunt 
cunoscute numeroase tehnici de previziune/prognoză privind necesarul de personal, 
pentru perioade medii și lungi de timp. Este de subliniat că această prognoză tre- 
buie să fie în concordanță cu prognoza privind resursele materiale și financiare și, 
mai ales, cu tendinţele de evoluţie economică, socială, tehnologică și de piaţă (a se 
vedea interdependențele prezentate în Figura 3.14., preluată după Mathis, Nica și 
Rusu, 1997, p. 30). 

Dintre metodele intuitive de prognoză a resurselor umane, cele mai cunoscute 
sunt metoda Delphi și metoda brainstorming-ului. Metodele analitice cunoscute și 
aplicate cu succes sunt: extrapolarea, cercetarea operaţională și metoda balanței. 

Metoda extrapolării pornește de la evaluarea dinamicii cifrei de afaceri și a pro- 
ductivității muncii, pentru perioade semnificative de timp (Tabelul 3.4. și Tabelul 
3.5.). În acest fel, sunt identificate colectivele de muncă performante și cele care 
prezintă probleme de ritm sau de adaptare la tehnologiile folosite; se măsoară, de 
asemenea, durata operaţiilor pentru diferitele activităţi, pe grupe de lucrători și pe 
indivizi. Un indicator care permite redimensionarea cifrei de personal este raportul 
dintre „valoarea adăugată“ și numărul lucrătorilor. Aceste evaluări permit: identifi- 
carea viciilor de organizare și de comunicare, identificarea indivizilor care sunt sub- 
încărcaţi, respectiv supraîncărcaţi şi, nu în ultimul rând, a indivizilor care manifestă 
grevă de zel. Cunoscând volumul activităților anticipate și ieșirile previzionate de 
personal, se redimensionează fondul resurselor umane. 


Strategii, politici şi planuri privind resursele umane 


Prognoze 
politice 


Prognoze 
sociale 


Prognoze 
tehnologice 


137 


Prognoze privind 
piaţa muncii 


Obiective 
organizaționale 


Planuri şi programe 


Dezvoltarea 
organizaţiei 


Planificarea 
resurselor umane 


Dezvoltarea 
resurselor umane 


Prognoza resurselor 
financiare 


materiale 


Prognoza resurselor 


Prognoza resurselor 
umane 


Figura 3.14. Prognoza resurselor umane 


Tabelul 3.4 
Anul Cifra de afaceri (%) Productivitatea muncii (% ) 
1999 100% 100% 
2000 
2001 
2002 


3.4. Tendinţe în domeniul resurselor umane 


Transformările pe care le va aduce deceniul deja început sunt conturate: dez- 
voltarea organizaţiilor multinaționale și internaţionale, deschiderea cvasitotală a 
pieţei muncii, dezvoltarea accesului la informaţie, creșterea gradului de specializare 
a companiilor și creşterea interdependenţei dintre acestea, promovarea tehnologiilor 
nepoluante, schimbări ale mediului înconjurător — ca urmare a exploatării intensive 
anterioare, diminuarea resurselor primare convenţionale, creșterea gradului de 
pregătire generală și de specialitate a populaţiei active, promovarea și generalizarea 
aplicării standardelor de calitate și de performanţă pentru bunuri și servicii etc. 

Marile companii sunt compuse, de regulă, din zeci de unități cvasi-independente 
de mici dimensiuni; declinul unei unităţi nu va putea antrena căderea companiei 
care este capabilă să solicite altei unităţi, în timp extrem de scurt, să preia angaja- 
mentele/contractele inițial asumate de către prima și/sau să-i preia pe angajaţii aflați 
în dificultate. Dezvoltarea întreprinderilor mici și mijlocii prezintă avantaje impor- 

tante: angajarea unui segment mai mare din populaţia activă și, implicit, reducerea 
şomajului, posibilitatea adaptării firmei la cerințele pieţei și utilizarea judicioasă a 
resurselor de energie primară; de asemenea, firmele de mici dimensiuni dovedesc 
flexibilitate structurală și pot utiliza forța de muncă în regim modular (activităţi la 
domiciliu, activități cu program de lucru redus, activități temporare). Costurile 
administrative și manageriale pentru întreprinderile mici și mijlocii sunt mult mai 
reduse, în termeni relativi, comparativ cu cele pe care le înregistrează unitățile cu 
mii de angajați. 


Tabelul 3.5. 
Indicatorul 1999 2000 2001 | 2002 
Cifra de afaceri (milioane lei) 
Profit (milioane lei) 
Productivitatea pe un lucrător din sectoarele operative 
(milioane lei) 
Productivitatea muncii pe un angajat (milioane lei) 
Efectiv de personal (calificarea 1) 
Efectiv de personal (calificarea 2) 
Efectiv de personal (calificarea 3) 
Efectiv de personal (calificarea 4) ... 
Efectiv total de personal 


În toate organizaţiile este evidentă creşterea cererii de specialiști de înaltă cali- 
ficare. Creşterea cantitativă a resurselor umane de valoare este mai puţin pregnantă 
decât a resurselor materiale și financiare. Fenomenul are caracter exponențial; cali- 
ficările mai înalte atrag după sine tehnologii noi și o nevoie acută de a ţine pasul 
cu acestea prin noi competenţe. Această dinamică nu mai poate fi monitorizată 
empiric; este imperios necesar ca managerii să achiziţioneze și să utilizeze pro- 
grame specializate în gestiunea de personal. Acele organizaţii care vor fi gestionate 
după principii și cu mijloace moderne vor fi în măsură să facă față viitoarelor 
cerinţe ale pieţei. 

Creşterea frecvenței și amplitudinii comunicării organizaționale este unul dintre 
factorii care pot asigura creşterea satisfacției în muncă, a loialității şi motivării. 
Absența comunicării sau comunicarea aleatoare este un semn al managementului 
deficitar şi neperformant. 

Creșterea salariilor este un fenomen generalizat. Pe de o parte, acest fapt apare 
ca urmare a creșterii productivităţii, dar și datorită creșterii numărului lucrătorilor 
din ce în ce mai specializaţi. Efectele fenomenului se regăsec, cel mai adesea, în 
inflaţie sporită. 

Creșterea importanţei recrutării de personal se datorează faptului că operaţiunea 
ţine de managementul strategic — singurul în măsură să asigure supraviețuirea orga- 
nizației pe termen lung. 

Investiţiile în resursele umane fac diferența dintre organizaţiile performante şi 
cele care luptă pentru supravieţuire. 

Bernard Martory și Daniel Crozet (2001, p. 249) au constatat că managementul 
strategic de personal este aplicat deja în bună măsură în multe întreprinderi 
europene. Astfel, 73% dintre întreprinderile din Marea Britanie, 83% dintre cele 
franceze, 81% dintre întreprinderile spaniole, 92% dintre cele suedeze și 64% din- 
tre organizaţiile germane sunt performante, pentru că au aplicat deja acest sistem de 
conducere de personal, departamentele de resurse umane fiind, în aceste cazuri, fac- 
torii activi în dezvoltarea de ansamblu. Schema prezentată în Figura 3.15. permite 
compararea managementului clasic cu cel performant. 

Aceste trăsături definitorii pentru viitorul resurselor umane au condus la modi- 
ficări manageriale de substanţă (Mathis, Nica și Rusu, pp. 428-429): organizaţia este 
concepută ca un sistem cu mărimi de intrare şi mărimi de ieșire, funcţiile ei fiind 
modelate după caracteristicile acestora din urmă; pentru manageri, planificarea 
strategică devine activitate prioritară; tehnicile de planificare, inclusiv prin simulare, 
devin din ce în ce mai rafinate și mai cuprinzătoare; deciziile manageriale se descen- 
tralizează; rolul consiliilor de administraţie crește; deciziile strategice se vor adopta 
prin consens; pentru valorificarea optimă a potenţialului uman, posturile de lucru vor 
fi adaptate calificărilor şi competenţelor indivizilor; pregătirea psihologică a perso- 
nalului va avea aceeași pondere cu pregătirea de specialitate; organizaţiile sindicale 
vor face parte din ansamblul forurilor și persoanelor care adoptă decizii majore; 
stilul managerial autoritar va fi înlocuit cu proceduri de negociere; se va extinde 
regimul prestărilor de servicii în regim contractual individual prin particularizarea 
contractului colectiv de muncă; evaluarea rezultatelor muncii se va face, de regulă, 
de angajaţii înșiși; autoevaluarea reprezintă deja o pârghie managerială eficientă; 
evaluarea globală a rezultatelor activităților va fi posibilă prin informatizarea orga- 
nizaţiei; programe expert vor asista managerii în adoptarea deciziilor majore. 


OBIECTIV: CONSTRÂNGERI: Respectarea ierarhiilor, 
Nivel calitativ Resursele materiale, coordonare, 
şi cantitativ înalt Bi financiare antrenare 

al producţiei şi umane şi control explicit 

OBIECTIV: CONSTRÂNGERI: Gestionarea diversităţii şi complexităţii 

Eficacitate şi D Resurse umane resurselor, managementul schimbării, 
eficiență, competente, scumpe motivarea prevalează asupra 
inovare şi greu de motivat controlului explicit 


Figura 3.15. Sisteme de management 


140 Managementul resurselor umane 


3.5. Practici privind personalul 


3.5.1. Demotivarea, absenteismul şi abandonul 


Demotivarea, absenteismul și abandonul pot fi cauzate de numeroși factori: ma- 
nagementul autoritar, deficitar sau improvizat, condiţiile precare de muncă, nivelul 
scăzut al tehnologiei utilizate (ultimii doi factori conducând la o rată înaltă de rebu- 
turi şi contribuind la înregistrarea accidentelor de muncă), nivelul scăzut al salari- 
zării, lipsa facilităților (creșe, grădiniţe, locuri pentru servirea mesei, cabinete me- 
dicale etc. ), lipsa programelor de dezvoltare profesională, evaluarea și promovarea 
subiectivă, discriminările, absenţa comunicării etc. 

Absenteismul îmbracă numeroase forme: concediile de boală, concediile 
datorate bolilor profesionale și accidentelor de muncă, concediile de maternitate și 
pentru îngrijirea copiilor, concediile de studii, zilele libere destinate sărbătorilor 
legale, detașările şi delegaţiile, absenţele autorizate în interes personal și absenţele 
voluntare. 

Absenteismul poate fi cuantificat prin raportarea numărului de ore de inactivi- 
tate la numărul lunar/anual de ore de muncă. Un alt indicator este frecvența 
absenţelor, adică raportul dintre numărul de absenţe într-o unitate de timp și 
numărul de salariaţi. 

Cauzele absenteismului trebuie corelate cu factorii prezentaţi în cele ce urmează, 
unii dintre aceștia fiind, în opinia autorilor Bernard Martory şi Daniel Crozet (2001, 
pp. 178-179), determinanți. 

1. Sexul. Absenteismul este mai ridicat la femei decât la bărbaţi atât din cauze 
naturale, dar mai ales din pricina discriminărilor la care sunt supuse. 

2. Vârsta. Tinerii sub 30 de ani absentează perioade scurte de timp și vin cu 
întârziere la lucru, iar vârstnicii absentează perioade de timp mai lungi, îndeosebi 
datorită îmbolnăvirilor. 

3. Natura organizaţiei și a formei de proprietate. Instituţiile finanţate de la buge- 
tul de stat suferă, de regulă, de o mai mare rată a fenomenului decât organizaţiile 
comerciale. 

4. Locaţia organizaţiei. În regiuni geografice diferite rata absenteismului nu este 
acceaşi, datorită toleranţei diferite manifestate de conducători — în acord cu normele 
nescrise ale culturii organizației. 

5. Distanţa dintre locuinţă și locul de muncă. Acest factor poate fi însemnat, dacă 
infrastructura orașelor este precară, iar transportul în comun este insuficient de bine 
organizat. Puţini salariați au autoturism propriu, dar problema traficului rutier este 
aceeași și pentru aceștia. 

6. Ziua din săptămână. Din cauze diferite, în zilele de luni și vineri se înregis- 
trează cele mai multe absenţe totale sau parţiale, la începutul zilei, respectiv la 
sfârșitul acesteia. 

7. Perioada din an. Ianuarie, februarie şi decembrie sunt, evident, perioadele cele 
mai afectate de absenteism, dar în cadrul organizațiilor care au ca salariați oameni 

cu sau în legătură proprietăţi agricole lipsa de la serviciu apare și în perioadele în 
care se efectuează anumite munci de sezon. 

8. Stabilitatea organizațională. Neadaptarea la dinamica pieţei și a economiei, în 
general, poate constitui una dintre cauzele de nesiguranţă a lucrătorilor, contribuind 
la tendinţa de abandon parţial sau total, pe baza demotivării. 

9. Natura și felul muncii. Muncile grele, periculoase, stresante sau lipsite de 
atractivitate sunt cele care conduc, de regulă, la fenomene de mobilitate accentuată 
a personalului. 

10. Calificarea salariaților. Salariaţii cu înaltă pregătire generală și de speciali- 
tate sunt mai atașați de organizaţie, având în vedere că au posibilitatea de a se infor- 
ma și de a evolua în consecință. 

Limitarea absenteismului și motivarea salariaţilor este un proces costisitor, dar 
absolut necesr. El poate fi realizat prin eliminarea cauzelor deja prezentate. 

Pe lângă acestea, de exemplu: 

— trebuie încurajat dialogul sistematic și direct dintre manageri și subalterni, la 
inițiativa mangerilor, pentru că feedback-ul îi motivează pe salariaţi și le asigură 
managerilor informaţii suplimentare despre sistem; 

— aplicarea sistemului de management al carierei; 

— încurajarea accesului direct al subalternilor la manageri; 

— amenajarea birourilor manageriale „deschise“, fără pereţi despărțitori, pentru 
că în felul acesta managerii demonstrează deschidere, orizont larg și spirit de soli- 
daritate; 

— eliminarea termenilor „subaltern“ sau „subordonat“, în favoarea termenului de 
„colaborator“ pentru a demonstra formal că șefii și salariaţii au aceleași obiective şi 
că interesele și aspiraţiile lor sunt convergente; 

— flexibilitatea salarizării, motivarea nepecuniară şi îmbunătăţirea climatului de 
muncă; 

— rotirea pe posturi, practica delegării de competenţe ș.a. 


3.5.2. Fluctuaţia de personal 


Aspecte pozitive: 

a) eliberarea/vacantarea unor posturi creează posibilitatea promovării unor 
salariaţi; 

b) plecările intenţionate trebuie să conducă la revizuirea politicilor de personal 
şi la îmbunătăţirea condiţiilor de muncă. 

Aspecte defavorabile: 

— perturbarea fluxului de producție; 

— încărcarea suplimentară (temporară) a colegilor celor care au părăsit posturile; 

— perturbarea relaţiilor dintre salariați; 

— prejudiciu de imagine pentru organizație, mai ales dacă fenomenul este sem- 
nificativ; 

— cheltuieli legate de recrutarea altor persoane pentru posturile eliberate; 

— costuri mari și prejudiciu de imagine pentru organizație, dacă cel care a părăsit 
postul era un manager de vârf. 

Fluctuaţia de personal, ţinând cont de fenomenul globalizării, a fost studiată în 
profunzime de Yvan Allaire şi Mihaela Fârşirotu care în lucrarea L’ Entreprise 
stratégique: penser la strategie (Gaëtan Morin Éditeur, 1993, p. 365) au prezentat 
un tablou sinoptic al vulnerabilității organizației în coordonate geografice și de timp 
(Figura 3.16.). 


3.5.3. Discriminare şi practici negative 


Se consideră că există anumite greşeli majore în domeniul resurselor umane; 
acestea sunt (Dessler, 2003, p. 3): 

— angajarea persoanelor nepotrivite cu posturilor vacante; 

— angajarea persoanelor după alte criterii decât cele legate de performanţa pro- 
fesională; 

— practici discriminatorii de personal; 

— acordarea discreţionară a salariilor. 

În unele firme angajările se fac sub presiunea momentului, pe criterii subiective 
şi discriminatorii, de către personal fără pregătire de specialitate; de asemenea, nu 
există nici grile de salarizare, nici sisteme de evaluare a performanţelor, iar servi- 
ciul de salarizare nu este integrat celui de resurse umane. 

În alte firme, femeile câștigă mai puţin decât bărbaţii care ocupă aceleași poziţii. 
În timp, decalajul între salarii crește, iar rata promovării va fi în favoarea bărbaților. 

Organizațiile adoptă uneori politici globale care nu ţin cont de particularitățile 
individuale specifice. Se acordă, de exemplu măriri de salariu pentru toţi angajaţii, 
fără a avea în vedere faptul că aceştia ar putea fi interesaţi și de altceva în afară de 
bani. Sau, dimpotrivă, se oferă programe sofisticate de perfecţionare unor angajati 
care ar prefera o mărire de salariu. 

Un demers care favorizează crearea sentimentului de loialitate este o prezentare 
detaliată a organizaţiei și postului care urmează să fie ocupat; în realitate, de multe 
ori, există tendinţa de a trece sub tăcere aspectele mai puţin atractive ale postului. 
Greșeala aceasta este una dintre principalele elemente care duc la plecarea volun- 
tară, implicând pierderi financiare și de imagine pentru angajator. 

Un prim factor demotivator îl constituie agresiunea la locul de muncă manifes- 
tată printr-un comportament persistent, ofensator, abuziv, de intimidare, răutăcios 
sau jignitor, prin abuz de putere sau sancţionare nedreaptă, aspecte care îl fac pe 
angajat să se simtă amenințat, umilit sau vulnerabil, care îi subminează încrederea 
în sine și care pot să-i provoace afecțiuni legate de stres. 

De asemenea, agresiunea verbală din partea managerilor este, de asemenea, un 
aspect care duce la demotivare. Atunci când se produce un astfel de abuz, el este 
cunoscut atât de către colegii de muncă cât și de către angajator. Agresorul se află 
într-o poziţie de autoritate asupra persoanei sau persoanelor pe care le terorizează 
şi, de aceea, el este prima autoritate căreia i s-ar putea aduce la cunoștință existența 

actului verbal. Existenţa cercului vicios va suprima automat orice potenţială plân- 
gere; cei care își manifestă într-un fel sau altul nemulţumirea vor fi ridiculizați chiar 
şi de ceilalți membri ai departamentului. 

Atitudinea managementului față de agresori este determinantă, aceștia privind 
distanțarea conducerii de problemele angajaţilor ca pe o amplificare a tendințelor 
lor de conducere pe bază de intimidare. Dar agresivitatea generează la rândul ei 
agresivitate — cauză pentru apariţia conflictelor majore de muncă. 

Se consideră că ființa umană a păstrat intacte de-a lungul evoluţiei sale mecan- 
ismele hormonale și chimice de răspuns la pericol, care îi dădeau posibilitatea omu- 
lui primitiv să reacționeze în fața amenințării respective sau, dimpotrivă, să se 
retragă. Stilul de viaţă al omului modern nu-i mai permite reacții de ordin fizic la 
problemele întâmpinate, iar retragerea ar însemna părăsirea voluntară a locului de 
muncă; evitarea reacţiilor de orice fel conduce la stres și la afecţiuni legate de stres. 

În manifestările sale primare stresul este un factor care stimulează organismul 
uman și conduce la rezultate profesionale mai bune, pe termen scurt. Dacă factorii 
stresanţi se manifestă timp îndelungat, fără existenţa unor compensaţii acceptate de 
lucrători, persoanele respective dau semne de slăbiciune, surmenaj intelectual și 
fizic, iar sănătatea le este pusă în pericol, datorită faptului că organismul le este 
bombardat cu factori de stimulare care produc în creier substanţe chimice asociate 
cu prezenţa stresului. A fost demonstrată legătura dintre agenţii stresanţi și efectele 
acțiunii lor: unele afecțiuni ale inimii, alcoolism, depresii, stări de anxietate, acci- 
dente de muncă și agravarea unor probleme familiale. 

Este indiscutabil faptul că stresul are un impact negativ asupra sănătăţii indi- 
vizilor, dar şi asupra sănătăţii organizaţiei. 

Din punct de vedere legal, discriminarea este definită prin tratamentul defavo- 
rabil sau nedrept aplicat unei persoane în comparaţie cu alți membri ai organizației 
pe motive de rasă, culoare a pielii, religie, origini, vârstă, handicap fizic sau psihic 
sau pe motive de orientare sexuală. Legislaţiile europeană și românească interzic 
unui angajator să aplice tratamente discriminatorii persoanelor angajate, indiferent 
de poziţia lor, începând cu procesul de recrutare, selecţie, evaluare, promovare, 
training, aplicarea măsurilor disciplinare sau pensionare. Deciziile legate de ges- 
tionarea forței de muncă trebuie să fie bazate doar pe factori legați direct de per- 
formanţă și merit. Discriminarea poate afecta toate practicile de resurse umane: 
salarizarea (egalitatea salariului pentru aceeași muncă depusă), accesul nedife- 
renţiat în câmpul muncii, programele de formare profesională conform necesităților 
postului, condiţiile de muncă egale, promovarea sau demiterea, publicarea de 
anunţuri referitoare la posturile vacante etc. 

Hărţuirea sexuală se definește prin intimitate fizică nedorită, cereri de favoruri 
sexuale, adresarea de cuvinte sau fraze cu conotaţie sexuală și punerea în circulație 
a unor materiale cu caracter obscen sau altele de acest tip la locul de muncă. Forme 
de comportament inacceptabil în practica organizaţională sunt: a) pătrunderea 
nepermisă a şefului în spaţiul intim al subordonatei; b) glumele cu caracter sexual; 
c) limbajul obscen. Cererile nedorite sau comportamentele percepute ca având tentă 

sexuală sau legată de gen, care aduc ofense, umilesc sau intimidează, sunt consi- 
derate a fi hărțuire sexuală. 

Harţuirea sexuală este o formă de discriminare care îngrădește dreptul unei per- 
soane de a lucra într-un mediu liber de avansuri sexuale nedorite și de alte presiuni 
de ordin sexual. 

Toate formele de hărțuire sexuală sunt considerate ilegale. Exemplele pot fi 
următoarele: oferta de compensare pentru anumite favoruri sexuale poate fi conside- 
rată o formă de dare de mită; angajarea în hărțuire sexuală, în detrimentul prestației 
la locul de muncă, poate constitui o neglijare a îndatoririlor de serviciu; utilizarea 
poziţiei pe care o deţine cineva pentru a obţine gratificaţii sexuale creează premise- 
le comiterii infracțiunii de extorcare; atingerea unei persoane într-o manieră necu- 
venită ar putea constitui o formă de agresare. 

Prevederile Legii nr. 202 din 2002 stabilesc principiile egalităţii de șanse și nece- 
sitatea promovării unui comportament nediferenţiat în interiorul organizaţiei: 

„Art. 4. — Termenii și expresiile de mai jos, în sensul prezentei legi, au 
următoarele definiţii: a) prin discriminare directă se înțelege diferența de tratament 
a unei persoane în defavoarea acesteia, datorită apartenenţei sale la un anumit sex 
sau datorită gravidităţii, nașterii, maternității ori acordării concediului paternal; b) 
prin discriminare indirectă se înţelege aplicarea de prevederi, criterii sau practici, în 
aparenţă neutre care, prin efectele pe care le generează, afectează persoanele de un 
anumit sex, exceptând situaţia în care aplicarea acestor prevederi, criterii sau prac- 
tici poate fi justificată prin factori obiectivi, fără legatură cu sexul; c) prin hărțuire 
sexuală se înţelege orice formă de comportament în legătura cu sexul, despre care 
cel care se face vinovat știe că afectează demnitatea persoanelor, dacă acest com- 
portament este refuzat și reprezintă motivația pentru o decizie care afectează acele 
persoane; d) prin măsuri stimulative sau de discriminare pozitivă se înțeleg acele 
măsuri speciale care sunt adoptate temporar pentru a accelera realizarea în fapt a 
egalității de şanse între femei şi bărbaţi și care nu sunt considerate acțiuni de dis- 
criminare; e) prin munca de valoare egală se înțelege activitatea remunerată care, în 
urma comparării, pe baza acelorași indicatori şi a aceloraşi unităţi de măsură, cu o 
altă activitate, reflectă folosirea unor cunoştinţe și deprinderi profesionale similare 
sau egale și depunerea unei cantităţi egale ori similare de efort intelectual și/sau fizic. 

Prezentăm în continare alte câteva prevederi ale Legii nr. 202 din 2002. 

Art. 5. — (1) Este interzisă discriminarea directă sau indirectă după criteriul de 
sex. 

(2) Nu sunt considerate discriminări: a) măsurile speciale prevăzute de lege pen- 
tru protecția maternității, naşterii şi alăptării; b) măsurile stimulative, temporare, 
pentru protecția anumitor categorii de femei sau bărbați; c) cerințele de calificare 
pentru activități în care particularitățile de sex constituie un factor determinant 
datorită specificului condiţiilor și modului de desfășurare a activităților respective.“ 

Aspectele care pot constitui surse de discriminare sunt: sexul, statutul marital, 
statutul familial, vârsta, deficienţele: absenţa parțială a abilităților fizice sau men- 
tale, boli cronice manifeste sau nu, deficienţe de învăţare sau de personalitate, o 

Mobilitatea de personal inter-firme (manageri şi tehnicieni) 


Ridicată -< 


Scăzută 


Sentiment de vulnerabilitate şi precaritate a organizaţiei faţă de membrii săi 


> Puternic 


Slab 


— Contractul economic şi valorile fundamen- 
tale stabilesc relaţia dintre salariat şi organi- 
zaţie 

— Aport de competenţe tehnice mai degrabă 
decât dezvoltare internă 

— Raportul risc/randament foarte ridicat se 
traduce în recompense financiare foarte ge- 
neroase pentru performanţe înalte 

— Strategie de promovare personală şi de 
mobilitate pentru manageri 

— Incitare pentru dezvoltarea competenţelor 
organizaționale inamovibile şi dificil de imitat 

— Rivalitate raţională între sindicate şi ma- 
nageri 

— Adaptare rapidă la noul context 

— Căutarea formei adecvate pentru contrac- 
tul de angajare pentru a prezerva personalul 
cu valoare strategică 

— Dificultăţi în gestionarea efectivelor de per- 
sonal pe termen scurt 


America de Nord (1975-), Japonia 
(199?), Europa (post-Masstricht?) 
3 


— Angajament raţional al personalu- 
lui pentru asigurarea succesului fimei 

— Formarea şi dezvoltarea întregului 
personal 

— Piaţa şi clienţii devin valorile domi- 
nante pentru întreg personalul 

— Controlul echilibrului dintre com- 
portamentul oportunist şi constrânge- 
rile de ordin general 

— Cunoştinţe, abilităţi şi tehnologii 
dobândite şi dezvoltate în cadrul 
firmei şi care rămân proprietate exclu- 
sivă 

— Cooperare între manageri şi sindi- 
cate 


America de Nord 
(1950-1975), Japonia (1995-199?) 
1 


— Calculul raportului cost/beneficii din partea 
personalului 

— Remunerare forfetară generoasă şi pro- 
ductivitate ridicată 

— Aport de resurse în conformitate cu 
nevoile de dezvoltare 

— Asimetrie a personalului cvasi-mobil în 
raport cu salariaţii staţionari în funcţie de con- 
junctură 

— Situaţie de tranziţie mai mult sau mai puţin 
rapidă spre cadranul 3 


De exemplu: marile întreprinderi în fază de 
privatizare sau supuse schimbării cadrului de 
dezvoltare a domeniului de activitate 


4 


— Importanţa valorilor şi socializării 
ca mecanism de control a oportunis- 
mului 

— Puternice tendinţe de birocratism 
şi de politizare 

— Nivel ridicat al formării profesio- 
nale interne şi al dezvoltării tehnolo- 
gice în cadrului modelului de condu- 
cere birocratică 

— Măsuri de protecţie a siguranţei 
locurilor de muncă şi de ridicare a 
nivelului salariilor 

— Utilizarea resurselor financiare 
excedentare pentru asigurarea păcii 
sociale interne 


America de Nord, Japonia şi Europa 
(pentru sectoare de activitate supuse 
unor reglementări, monopoluri, socie- 
tăţi de stat, instituţii publice) 

2 


Figura 3.16. Fluctuaţia de personal 

boală sau un neajuns care afectează procesele mentale ale unei persoane, percepția 
realităţii, emoțiile sau judecata sau care are ca rezultat tulburări de comportament; 
se referă, de asemenea, la disfuncționalităţi trecute, prezente sau pasibile de a se 
manifesta datorită unor factori exteriori. 

Discriminarea poate să se manifeste în gestionarea resurselor umane datorită 
existenţei unor politici care dezavantajează o persoană sau un grup, dezavantaje ge- 
nerate de o anumită trăsătură personală, care, la rândul ei, este absolut irelevantă din 
punct de vedere al performanţelor în muncă. 

În situaţiile în care promovarea se face pe baza vârstei sau vechimii în muncă, 
fără a se lua în considerare competenţa profesională, poate apărea favoritismul sau 
„nepotismul“ și se pot declanșa conflicte interne. 

„Art. 8. — (1) Este interzisă discriminarea prin utilizarea de către angajator a 
unor practici care dezavantajează persoanele de un anumit sex, în legatură cu 
relaţiile de muncă, referitoare la: a) anunţarea, organizarea concursurilor sau exa- 
menelor și selecția candidaţilor pentru ocuparea posturilor vacante din sectorul pu- 
blic sau privat; b) încheierea, suspendarea, modificarea și/sau încetarea raportului 
juridic de muncă ori de serviciu; c) stabilirea sau modificarea atribuţiilor din fișa 
postului; d) stabilirea remuneraţiei; e) beneficii, altele decât cele de natură salaria- 
lă şi măsuri de protectie și asigurări sociale; f) informare și consiliere profesională, 
programe de iniţiere, calificare, perfecţionare, specializare și recalificare profesio- 
nală; g) evaluarea performanţelor profesionale individuale; h) promovarea profe- 
sională; i) aplicarea măsurilor disciplinare; j) dreptul de aderare la sindicat şi acce- 
sul la facilitățile acordate de acesta; k) orice alte condiții de prestare a muncii, 
potrivit legislației în vigoare. 

(2) Sunt exceptate de la aplicarea prevederilor alin. (1) lit. a) locurile de muncă 
în care, datorită naturii sau condițiilor particulare de prestare a muncii, prevăzute 
de lege, particularităţile de sex sunt determinante.“ 

„Art. 10. — (1) Este considerată discriminare după criteriul de sex și hărţuirea 
sexuală a unei persoane de către o altă persoană la locul de muncă sau în alt loc în 
care aceasta își desfășoară activitatea. 

(2) Constituie discriminare după criteriul de sex orice comportament definit 
drept hărțuire sexuală, având ca scop: a) de a crea la locul de muncă o atmosferă 
de intimidare, de ostilitate sau de descurajare pentru persoana afectată; b) de a 
influenţa negativ situaţia persoanei angajate în ceea ce privește promovarea profe- 
sională, remuneraţia sau veniturile de orice natură ori accesul la formarea și per- 
fecționarea profesională, în cazul refuzului acesteia de a accepta un comportament 
nedorit, ce ţine de viaţa sexuală.“ 

„Art. 11. — Pentru prevenirea și eliminarea oricăror comportamente, definite drept 
hărțuire sexuală la art. 4 lit. c) și la art. 10, angajatorul are următoarele obligații: a) 
să prevadă în regulamentele de ordine interioară ale unităților sancțiuni disciplinare, 
în condiţiile prevăzute de lege, pentru angajaţii care încalcă demnitatea personală a 
altor angajaţi, comiţând acţiuni de discriminare definite la art. 4 lit. a) — c) şi la art. 


Strategii, politici şi planuri privind resursele umane 147 


10; b) să asigure informarea tuturor angajaţilor cu privire la interzicerea hărțuirii 
sexuale la locul de muncă, inclusiv prin afișarea în locuri vizibile a prevederilor regu- 
lamentare de ordine interioară pentru prevenirea oricărui act de hărțuire sexuală; c) 
să aplice imediat după sesizare sancțiunile disciplinare împotriva oricărei manifestări 
de hărțuire sexuală la locul de muncă, stabilite conform lit. a).“ 


3.6. Aplicaţii şi studii de caz 


1. Studiu de caz (autor Adrian Cojocaru) 

Localizare: România, azi 

Compania: 

Firma WiCa tocmai a împlinit 3 ani — 3 ani care, cînd operezi în dezvoltarea de 
software, aşa cum e cazul companiei respective, trec repede. 

Acţionari sunt doi entuziaști, prieteni — un inginer, specializat în dezvoltarea de 
programe şi un economist care nu are cunoștințe aprofundate despre IT. 

Descrierea contextului prezent al organizaţiei: 

În trei ani, de la o aventură începută entuziast firma a crescut neașteptat, 
numărând în prezent 15 angajaţi, majoritatea programatori. 

Până acum, lucrau la cerere pentru clienți mici sau mijlocii care doreau să dez- 
volte programe pentru gestionarea datelor interne. Acum, în urma unei licitaţii în 
care firma a trebuit să-și demonstreze potențialul de creştere și competenţa în dez- 
voltarea de soft, au câștigat dreptul de a fi unicii reprezentanţi ai celui mai mare 
producător mondial de soft destinat managementului întreprinderilor. Au un con- 
tract inițial pe cinci ani, în care: 

a. trebuie să contacteze marile întreprinderi locale și să le aducă pe lista lor de 
clienţi; 

b. trebuie să-şi creeze o bază de clienţi mijlocii cu potenţial de creştere; 

c. trebuie să-și creeze în Sud-Estul Europei o întreagă reţea de companii care să 
le revândă produsele, în termen de doi ani. 

În cazul în care la finalul perioadei convenite analiza dă rezultate satisfăcătoare, 
firma poate fi vândută — extrem de profitabil — chiar celor pe care îi reprezintă. Până 
atunci, însă, au loc evaluări ale rezultatelor trimestriale, semestriale și anuale, firma 
primind tot sprijinul partenerului extern — know-how şi feed-back consistent în pri- 
vinţa a ceea ce trebuie făcut pentru atingerea obiectivelor convenite. 

Cei doi acţionari decid: 

a. Pentru a nu pierde baza de clienţi deja existentă, cel specializat în IT să se 
ocupe în continuare atent de această parte a afacerii și să-și asume titlul de direc- 
tor executiv; 

b. Economistul să conducă dezvoltarea acelei părți din companie care ges- 
tionează crearea și creșterea pieţei pentru soft-urile destinate managementului între- 
prinderilor și să se numească director general. 

Deciziile ulterioare legate de strategie le vor lua împreună. 

După primele șase luni întîlnirea de evaluare cu partenerii externi nu a fost deloc 
veselă. Ei au constatat că majoritatea persoanelor pe care WiCa încercase să le anga- 
jeze demisionau încă înainte de finalizarea perioadei de probă. Mai mult, cînd au 
încercat un dialog cu angajaţii mai vechi, care urmau să asiste marile companii în 
implementarea produselor lor, n-au prea avut succes. Aceștia au arătat o tehnică 
ieșită din comun și o înţelegere deplină a produselor pe care aveau să le gestioneze, 
dar după aceasta au început să fie mai atenţi doar la monitoarele și tastaturile lor. 
Aveau stabilită o întîlnire cu programatorul care urma să se ocupe de cel mai sofisti- 
cat produs, dar acesta a întîrziat trei ore, declarând nonșalant când a apărut răvășit 
la birou, că nu reuşise să se trezească decât după prânz. 

Persoana care se ocupase de lansarea firmei și parteneriatului în România, 
extrem de agreată la recrutare de partenerii din străinătate, demisionase. După ce 
strategia de marketing îi fusese acceptată, practic nu se putea executa nimic din ea 
pentru că acţionariatul refuza să își asume costurile, în pofida faptului că pe niște 
proiecte foarte bine argumentate, ale căror beneficii se evidenţiau clar, puteau ușor 
obţine sprijin financiar nerambursabil de la parteneri — mai exact, de unul din 
acţionari, directorul general. 

Tot el a decis că, din considerente de cost, își va asuma managementul financiar, 
al vânzărilor și al resurselor umane — în fond, nu era mare lucru. 

Climat competitiv: 

Extrem! Este o piață în care, de la o zi la alta, apar fie integratori sau dezvolta- 
tori de software care oferă cele mai noi și tentante soluții. 

Alte informaţii: 

Nici unul din angajaţii sau acţionarii firmei nu are pregătire managerială — de 
fapt, nimeni nu s-a gîndit că ar fi nevoie de așa ceva, chiar dacă în cursul discuţiei 
de evaluare a activităţii partenerii străini au sugerat că aceasta ar fi o urgenţă. 

Relaţia de afaceri cu partenerii străini presupune colectarea comenzilor de pe 
piaţa locală, trimiterea de comenzi on-line, primirea, livrarea, implementarea și 
service-ul post-vânzare al soft-urilor, adică on-line business. 

Chiar dacă aranjamentul biroului este făcut în maniera spațiului deschis, anga- 
jaţii nu vorbesc între ei. Cantitatea de e-mail-uri venite fie de la top-management, 
fie de la colegi este de 30-40 pe zi. Acesta este și motivul pentru care directorul 
general, cel de marketing și cel de vânzări aveau programate întâlniri la aceeași oră, 
în aceeaşi încăpere, dar fiecare cu altă persoană, cu toate că la toate întâlnirile ar fi 
trebuit să participe toţi trei, conform directivelor directorului general. 

Directorul de vânzări era o persoană care inovase, practic, piaţa video locală, 
propunînd unor producători soluţii care le-au crescut semnificativ profiturile. Totuși, 
aici se simţea stînjenit: nu știa nici o iotă despre software și nici nu găsea pe cine- 
va care să îi prezinte produsele într-un limbaj accesibil. Directorul general l-a sfătuit 
să aibă răbdare şi să înveţe singur, de pe site-ul companiei pe care o reprezentau, 
dar când rezultatele la vânzări nu fuseseră nici pe departe aliniate cu angajamentele 

asumate contractual, acesta a căzut pradă crizei de nevi, insultându-și grav subor- 
donatul (fost amic) şi acuzându-l de incompetență. 

Tema: 

a. Aveţi în continuare un set de funcțiuni de afaceri, care ar trebui să se 
regăsească în structura firmei. Sarcina dumneavoastră este să le numerotaţi pe cele 
vitale afacerii, în ordinea priorităților. Începeţi cu cifra 1, pentru cel mai important 
departament. Plasaţi-vă numerele în căsuţa din dreapta fiecărei funcțiuni. 

Dacă vedeţi ca utilă contractarea din exterior, nu ezitaţi să specificaţi. 

Argumentaţi-vă pe scurt deciziile (maxim 200 cuvinte/paragraf). 


Financiar 
Aprovizionare 

Resurse umane (RU) 
Tehnologia informaţiei 
Cercetare — Dezvoltare 


Vînzări 
Marketing 
Trade marketing 
Relaţii publice 
Logistică 


Ü O C O L 
Ü O C O L 


b. Aveţi în continuare un set de politici de resurse umane. Sarcina dumneavoas- 
tră este să le numerotați pe cele vitale afacerii, în ordinea priorităţilor. Începeţi cu 
cifra 1, pentru politica prioritară. Plasaţi-vă numerele în căsuţa din dreapta fiecăreia. 

Dacă vedeţi ca inutilă dezvoltarea vreuneia dintre ele, nu ezitaţi să specificaţi. 

Argumentaţi-vă pe scurt deciziile (maxim 100 cuvinte/paragraf). 


POLITICA de RU PRIORITATEA ARGUMENTUL 
lerarhie 

Definirea posturilor 
Recrutare 

Selecţie 

Salarizare 

Beneficii 

Disciplină 

Relaţii cu angajaţii 
Relaţii cu sindicatele 
Evaluarea performanţei 
Comunicare internă 
Dezvoltare 

Instruire 

Fidelizare 

Plecare din firmă 
Administraţie 


c. Aveţi în continuare un set de formulare și documente utilizate de o bună parte 
din departamentele de resurse umane. Sarcina dumneavoastră este să le numerotaţi 
pe cele vitale afacerii, în ordinea priorităţilor. Începeţi cu cifra 1, pentru docu- 
mentele prioritare. Plasaţi-vă numerele în căsuţa din dreapta fiecăreia. Dacă obser- 
vaţi inutilitatea vreunuia, treceţi în dreptul lui cifra 0. Precizaţi în maxim 8 cuvinte 
beneficiul adus de fiecare document. 

DOCUMENT PRIORITATE BENEFICIU 
Scrisoare de ofertă a 
Contract individual de muncă 

Manualul angajatului 

Regulament de ordine interioară 

Plan de acomodare cu organizaţia 
Directive pentru conducerea 

în siguranţă a maşinilor companiei 
Specificaţia postului 

Profilul psihologic al angajatului 

Fişa nivelurilor de salarizare a angajatului 
Fişa personală a angajatului 

Fişa nevoilor de instruire ale angajatului 
Planul de dezvoltare personală 

Fişă de evaluare a performanţei individuale 
Fişa cursurilor parcurse de angajat 

Plan individual de beneficii 

Angajament individual de respectare 

a normelor din Regulamentul intern 
Condica de prezenţă 

Formular final (la plecarea din organizaţie) 
Fişa abaterilor individuale şi a sancţiunilor 


0 O DL D 


DID DU mig mii mi mig mig mig m: 

4 
Proiectarea, analiza şi evoluţia posturilor 


După parcurgerea acestui capitol veţi dobândi cunoștințe legate de: 

— proiectarea posturilor (obiective, sarcini, competențe, responsabilități ); 

— variantele de proiectare a posturilor; 

— definirea posturilor; 

— analiza posturilor şi metodele de analiză; 

— descrierea posturilor (identificarea, definirea sumară, sarcinile de efectuat şi 
cerințele, respectiv specificarea posturilor ); 

— normele cerute pentru elaborarea fişei postului; 

— evaluarea posturilor. 


4.1. Definiţii şi concepte 


Postul reprezintă componenta primară a structurii organizatorice și funcţionale a 
unei organizaţii (Manolescu, 1998, p.128). Gruparea posturilor conduce la reali- 
zarea structurilor numite, după caz: colective, ateliere, birouri, servicii, secţii, depar- 
tamente, direcţii și direcții generale. 

Postul poate fi definit ca fiind un grup de poziţii sau situaţii identice în privința 
sarcinilor lor principale sau un grup de poziții similare privind sarcinile și înda- 
toririle (Peretti, 2001, pp. 50-51); el reprezintă ansamblul sarcinilor, activităților şi 
responsabilităţilor care presupun un anumit grad de calificare școlară (universitară) 
şi profesională (Mathis, 1997, p. 60). 

Pentru individ, postul reprezintă suma activităţilor pe care acesta trebuie să le 
presteze în coordonate spaţiale și de timp determinate. Ca urmare a efectuării în 
condiţii contractuale a sarcinilor postului, indivizii sunt salarizaţi. Postul este impor- 
tant pentru fiecare salariat pentru că-i determină standardul de viaţă, aşezarea domi- 
ciliului, status-ul, precum și recunoașterea de sine și de către ceilalți. Experienţa 
managerială în domeniul resurselor umane a demonstrat că performanţele organi- 
zaţiei pot fi asigurate pe termen lung, dacă fiecare post este atractiv; motivarea 
salariaților, nu neapărat prin majorări salariale, este mijlocul prin care organizaţia 
îşi asigură capacitatea de producţie, de inovare și de dezvoltare. 

Postul este important pentru organizație pentru că este „vehicolul“ cu ajutorul 
căruia sunt realizate obiectivele muncii (Wayne Cascio, 1989, p. 115). 

Funcţia: ansamblul sarcinilor corespunzătoare unui rol într-un sistem de muncă. 

Ocupația (pentru individ): ansamblul funcţiilor încredințate parţial sau integral 
unui salariat. 

Ocupaţia (în general) — grup de posturi similare care se regăsesc în diferite 
organizaţii la momente diferite (inginer, vânzător). Termenul ocupaţie este mai 
cuprinzător decât termenul post — job (Wayne Cascio, 1989, p.119). 

Ca urmare, putem afirma că, pe baza definiţiilor de mai sus, 


postul = ocupația + locaţia 


Meseria: ansamblul cunoștințelor profesionale şi competenţelor care permit unui 
salariat să ocupe un post. 


Tabelul 4.1. 
Elementele de bază ale postului 

(adaptare după Manolescu, 1998, p. 131) 
Obiective Standarde de calitate 
Sarcini (repetitive sau variate) Interdependenţă internă şi externă 
Metode de lucru Autoritate 
Tehnologie şi tehnici Responsabilităţi 
Timpi, ritm, frecvenţe şi secvenţialitate Mijloace de control şi evaluare 


Wayne Cascio (1989, p. 119) are în vedere următoarele definiţii care le com- 
pletează pe cele deja prezentate: 

Sarcina — activitate distinctă îndeplinită pentru un scop concret (a realiza cu aju- 
torul programului Excel un tabel cu preţurile unor mărfuri, de exemplu); în limba 
engleză — task. 

Datoria — suma unor sarcini de realizat pentru un lucrător (a realiza analize de 
preț utilizând date multiple, de exemplu); este înțelesul termenului duty din limba 
engleză. 

Postul (job — în limba engleză) — una sau mai multe datorii de îndeplinit într-un 
timp dat (director de marketing, de exemplu). 

Cariera — succesiunea posturilor și/sau ocupațiilor pe care un individ le ocupă 
de-a lungul timpului. 

În limba română termenii „post“ sau „serviciu“ se referă la suma activităților de 
efectuat, iar „funcția“ este titulatura angajatului (contabil, şef de gară, redactor). 

Dezvoltată de Richard Hackman şi Greg Oldham (apud Luis R. Gómez-Mejía 
et al., 1988., pp. 58-59), teoria caracteristicilor postului aduce clarificări privind 
influența acestora asupra motivării personalului. În opinia autorilor, caracteristile de 
bază ale postului pot avea efecte psihologice semnificative care conduc la implicare 
şi la performanță. Acestea sunt prezentate în cele ce urmează. 

Varietatea sarcinilor. Se consideră că posturile care presupun activități variate 
sunt foarte atractive și conduc la o motivare pozitivă. 

Identitatea postului. Posturile în care se iniţiază și se finalizează activități care 
au ca rezultat obţinerea de bunuri și de servicii finite sunt cele care conduc la satis- 
facţii profesionale importante în comparație cu posturile care contribuie doar la 
realizarea lor. 

Semnificaţia postului — recunoaşterea importanței muncii respective atât în inte- 
riorul cât şi în exteriorul organizaţiei. 

Autonomia. Factorii cu impact asupra comportamentului lucrătorilor sunt: pro- 
gramul flexibil (flex-time), libertatea de adoptare a deciziei și organizarea muncii 
fără constrângeri. 

Feedback-ul. Salariaţii cărora li se comunică sistematic rezultatele muncii lor 
sunt mai motivaţi şi se implică în dezvoltarea organizației. 

În plus, recunoașterea valorii și a experienței muncii, recunoașterea formală și 
informală a responsabilităţii pe care o exercită, precum și a rezultatelor obţinute de 
salariaţi le creează acestora starea propice pentru performanţă, limitează abandonul 
şi absenteismul. 


4.2. Proiectarea posturilor 


Cu referire la posturi se pot pune numeroase întrebări: 

Câte posturi sunt necesare într-o organizaţie? 

Ce rol și ce obiectiv are fiecare post? 

Care trebuie să fie și care este conţinutul specific postului? 

Care este relaţia funcțională dintre posturi? 

Cum se comunică între posturi? 

Care sunt calificările necesare ocupării fiecărui post? 

Cum poate fi evaluată eficacitatea fiecărui post? 

Capitolul de faţă încearcă să arate cum pot fi găsite răspunsurile la acest gen de 
întrebări. 

La proiectarea posturilor trebuie să fie luate în considerare atât variabilele me- 
diului exterior organizaţiei (competitorii, gradul de pregătire a populaţie active și 
disponibile, nivelul dezvoltării tehnologice etc.) cât şi variabilele mediului interior 
(strategia privind resursele umane, politica de dezvoltare și resursele organizaţiei). 

Toate teoriile motivaționale arată că posturile pot fi proiectate astfel încât să con- 
ducă la creșterea performanţei și motivării (Luis R. Gómez-Mejía er al., 1988, pp. 
59-61). 

Proiectarea postului este procesul care permite organizarea muncii în conformi- 
tate cu sarcinile și cerinţele atribuite unui post. 

Factorii de care se ţine seama la proiectarea postului sunt: 

a) Continuitatea muncii. Postul are mărimi de intrare, precum şi procese și 
mărimi de ieșire, care se îndreaptă către alte posturi. Fluxul materialelor și infor- 

maţiilor trebuie să se afle într-o înlănţuire logică. Nu sunt permise stagnări, întreru- 
peri sau suprapuneri ale fazelor de lucru. Calitatea bunurilor sau serviciilor realizate 
într-un post se regăsește, cu efecte pozitive sau negative, la postul care le preia. 

b) Strategia organizaţiei și structura adecvată strategiei. De exemplu, o puternică 
diviziune a muncii cu secvenţe simple și înguste conduce la o structură birocratică, 
care trebuie administrată cu acuratețe pentru a fi eficientă. 


Proiectarea posturilor este activitatea managerială de atribuire a obiectivelor și sarcinilor, pre- 
cum şi a competențelor și responsabilităților pe care și le vor asuma titularii acestora. 


Obiectivele postului sunt ţintele de atins prin activităţile care se derulează în 
cadrul acestuia și reprezintă motivaţia care a stat la baza înființării postului. 

În raport cu anvergura lor, obiectivele pot fi punctuale, limitate și largi. 

După factorul timp, obiectivele sunt apropiate, de medie și de lungă durată 
(cvasipermanente ). Obiectivele de durată medie sunt numite și tactice, iar cele cu 
bătaie lungă de timp au caracter strategic. 

Sarcinile postului sunt activităţile concrete, anticipate sau nu, care urmează a se 
produce în perioade de timp determinate sau previzibile; acestea sunt periodice, 
cvasiperiodice sau aleatoare. 

Caracteristicile sarcinilor posturilor sunt conforme cu tipurile obiectivelor care 
trebuie atinse. Legătura cauzală, liniară, dintre obiective şi sarcini este schematizată 
în Figura 4.1. a). Legătura cauzală de tip neliniar între obiective şi sarcini (Figura 
4.1. b) este întâlnită în organizaţiile mari, care dovedesc o mare flexibilitate mana- 
gerială în ceea ce priveşte organizația și personalul acesteia. 

Este posibil ca proiectarea posturilor să conducă la o suprapunere parțială a 
sarcinilor (activităţilor) prevăzute pentru posturi care vizează realizarea aceluiași 
obiectiv; schema din Figura 4.2. a) sugerează o asemenea situație. De asemenea, 
este posibil ca, printr-o greșită proiectare a posturilor să existe activităţi care nu 
revin niciunui post — Figura 4.2. b). Suprapunerea parțială a sarcinilor pentru unele 
dintre posturi are dezavantaje evidente: neefectuarea acestora, efectuarea sarcinilor 
în paralel de către doi angajaţi, disconfortul creat de confuzia privind atribuţiile și 
disiparea responsabilităţilor. Cazul existenţei unor secvenţe de activități neacoperite 
cu personal reprezintă o gravă greșeală de proiectare a posturilor. 

Competenţele postului se referă la natura problemelor asupra cărora salariatul 
poate lua decizii și la limitele în care poate desfășura activități hotărând, de exem- 
plu, asupra succesiunii, tempoului și duratei unora dintre acestea. Competenţele 
implică aspectele: autorizare, autoritate profesională și putere de decizie. 

Responsabilitatea este obligaţia salariaţilor de a asigura calitatea şi cantitatea 
produselor și serviciilor pentru care s-au angajat și de a respecta termenele la care 
vor fi îndeplinite activitățile corespunzătoare postului. Managerii departamentului 
de resurse umane trebuie să aplice sistematic și fără discriminare principiul respon- 
sabilizării fiecărui salariat, indiferent de poziţia pe care o ocupă pe scara ierarhică 

Figura 4.2. a) Posturi redundante Figura 4.2. b) Sarcinin neacoperite 


a organizației, pentru că este unul dintre cele mai importante mijloace pentru moti- 
varea și evaluarea salariaților. 

Este de remarcat că supradimensionarea responsabilității poate conduce la o ati- 
tudine autoritară subiectivă, iar lipsa responsabilizării poate conduce, de regulă, la 
neimplicare, absenteism sau abandon. 

Proiectarea posturilor se realizează în regim dinamic și, în acest proces, mana- 
gementul resurselor umane trebuie să aibă în vedere interacțiunea dintre post și 
salariat. 

Variante de proiectare a posturilor 

1. Activităţi simple 

Activităţile sunt împărţite în secvenţe scurte și simple, repetitive sau nu, astfel 
încât să se asigure maximum de eficiență și eficacitate. Asigurarea continuității 
muncii presupune o planificare riguroasă și o logistică adecvată pentru conjugarea 
rezultatelor intermediare ale muncii. Metoda este recomandată cu precădere pentru 
realizarea produselor standardizate sau pentru domenii care nu sunt afectate de 
schimbările mediului economic. Posturile astfel proiectate nu sunt atractive, nu 
motivează şi pot duce la absenteism. Salariaţii care ocupă astfel de posturi au difi- 
cultăți în a cunoaște adevărata semnificaţie și valoare a muncii lor și pot considera 
că ei nu reprezintă decât simpli „pioni“. 

2. Posturi cu activități variate 

Efectele negative pe care posturile simple le determină nu se mai regăsesc la pos- 
turile cu activități multiple, variate, bogate în conţinut și lipsite de repetitivitate. 
Lucrătorilor acestor posturi li se cer calități deosebite: competenţă înaltă, creativi- 
tate, spirit de inţiativă și responsabilitate adecvată. Pentru aceștia munca nu este prea 
obositoare, iar stresul atinge pentru ei doar nivelul care asigură performanța. 

3. Rotirea pe posturi 

Activitatea predominantă sau stereotipă care revine unui salariat poate alterna cu 
o alta — atractivă; astfel, se creează condiţiile pentru evitarea oboselii și scăderii 
calității muncii. 

4. Posturi cu activități integrate 

Pentru lucrători capabili, implicaţi și cu experienţă se pot proiecta posturi în care 
se derulează câte un set întreg de activităţi, rezultând produse sau servicii finite. 
Aceştia își vor asuma responsabilitatea organizării, desfăşurării și calităţii întregu- 
lui proces. Motivația dată de aceste posturi este semnificativă, iar gradul de impli- 
care atinge cote superioare. Posturile cu activități integrate conferă autonomie, pres- 
tigiu și satisfacţie. 

5. Posturi pentru echipe de lucru 

Echipele respective vor fi împuternicite să decidă asupra organizării și 
desfășurării întregii activităţi și vor prelua responsabilitatea muncii lor. Avantajele 
muncii în echipă sunt importante: motivare înaltă, conjugarea competenţelor, for- 
mare și perfecționare continuă, autonomie și altele. Proiectarea posturilor în această 
manieră este caracteristică organizaţiilor cu structuri aplatizate — cu puţine niveluri 
ierarhice — la care descentralizarea este principiul cheie de acţiune. 

6. Posturi cu ocupare alternativă 

Este vorba despre posturi ocupate de persoane care se află pentru anumite 
perioade din zi acasă, pentru îngrijirea copiilor lor sau membrilor bolnavi ai famili- 
ilor lor. Pregătirea suplinitorilor trebuie să fie egală cu cea a titularilor posturilor 
respective, dar motivaţia lor este diferită. Planificarea activităţii pe aceste posturi tre- 
buie să ţină cont de discontinuitatea prilejuită de actul predării-primirii sarcinilor și 
responsabilităţilor. Se estimează, de exemplu, că în Franţa 20% dintre lucrători 

ocupă posturi din această categorie, în Marea Britanie 30%, iar în Spania circa 70% 
(Luis R. G6mez-Mejia er al., 1988, p. 72). 

7. Posturi pentru sezonieri 

Sunt posturi suplimentare pentru perioade de vârf de activitate. Sarcinile și 
cerințele acestor posturi sunt aceleași cu ale celor permanente, diferența fiind că 
activitățile sunt prevăzute pentru durată determinată. 

8. Posturi part-time 

Sunt posturi pentru activităţi care nu se desfășoară pe toată durata zilei sau pen- 
tru că există persoane care nu pot munci câte 8 ore pe zi. Studenţii, de exemplu, au 
prilejul ca, ocupând aceste posturi, să capete experiență, pregătindu-şi debutul în 
carieră. 


4.3. Definirea posturilor 


4.3.1. Concepte 


Definirea posturilor se bazează pe activitatea de proiectare a obiectivelor, 
sarcinilor, competenţelor și resonsabilităților salariaților care şi le vor asuma 
(Manolescu, 1998, p. 129). 


Definirea unui post cuprinde analiza, descrierea și evaluarea acestuia. (Mathis, 1997, p. 60). 


Sarcina definirii posturilor revine managerilor organizaţiei atât la înființarea 
acesteia, precum și în perioadele de schimbare organizaţională. 

Premisele care permit definirea unor posturi noi sunt: 

— necesitatea atingerii obiectivelor de viitor; 

— necesitatea realizării unor activităţi de factură nouă pentru organizaţie; 

— nevoia de restructurare a organizației. 

Acestor premise le pot fi asociate întrebările: 

— Care sunt motivele majore care justifică definirea a noi posturi? 

— Câte posturi noi sunt necesare? 

— Care trebuie să fie configuraţia noilor posturi? 

— Ce resurse materiale și financiare trebuie alocate noilor posturi? 

Definirea posturilor este un proces continuu și participativ în care sunt implicate 
toate departamentele organizației. Procesul de definire a posturilor are o dinamici- 
tate ridicată pentru că este condiționat de evoluţia organizaţiei și de noile cerinţe 
tehnologice. În mod firesc, când se restructurează, organizaţia definește mai puţine 
posturi decât sunt necesare, pentru a nu se înregistra eșecuri majore, urmând ca 
fluctuațiile favorabile sau nefavorabile să conducă la redimensionarea structurii şi 
efectivului de personal. 

4.3.2. Analiza posturilor 


Analiza posturilor este activitatea managerială de studiere și evaluare perma- 
nentă a obiectivelor, sarcinilor, competenţelor şi responsabilităților aferente, fără a 
ține cont de caracteristicile profesionale şi comportamentale ale persoanelor care le 
ocupă. Procesul mai cuprinde identificarea caracteristicilor personale ale celor care 
vor ocupa posturile respective: educaţie, experiență, cunoștințe, competenţe, cali- 
ficări necesare, îndemânare, abilităţi sau dexterităţi. De asemenea, este un proces de 
căutare sistematică a informaţiilor despre condiţiile de lucru și de ocupare. Analiza 
posturilor servește nemijlocit procesului de luare a deciziilor privind activitățile 
acelui post. 

Informaţiile privind posturile se referă şi la durata activităţilor care se desfășoară 
— fapt care permite anticiparea discontinuităţilor și interferenţelor, precum și a 
situațiilor de risc. 

Analiza posturilor poate pune în evidență aspecte legate de apariţia bolilor pro- 
fesionale și de eventualul risc de poluare a mediului. 

Analiza posturilor presupune identificarea tuturor informaţiilor privind: activi- 
tățile zilnice periodice sau aleatoare, conexiunile cu alte posturi, mijloacele de 
comunicare, salarizarea şi alte facilități, condițiile de lucru etc. 

Aceste date sunt supuse permanent schimbărilor, astfel încât analiza posturilor 
se constituie ca activitate periodică. 

Postul trebuie analizat la momentul și în împrejurările date; pe de altă parte, nu 
este relevantă evaluarea postului prin prisma persoanei care îl ocupă, ci doar în ceea 
ce priveşte conținutul acestuia. În același scop, este necesar ca titularii posturilor 
evaluate să fie reprezentativi și să aibă experiență pe posturile respective. Acestora 
trebuie să li se explice că analiza este făcută în scopul optimizării activităţilor carac- 
teristice şi nu vizează evaluarea performanţei lor; altfel, salariaţii vor fi stingheriți 
şi vor compromite sau denatura procesul. 

Analiza postului urmărește stabilirea aspectelor lui caracteristice, după cum 
urmează: 

a) denumirea postului şi a funcţiei aferente; 

b) denumirea postului ierarhic superior și a funcţiei aferente; 

c) obiectivele directe și indirecte pentru a se confirma necesitatea existenţei lui; 

d) activitățile principale și activităţile secundare descrise calitativ şi cantitativ 
pentru a răspunde la întrebările: ce, cum, unde, cu ce, cât; 

e) calendarul activităților; 

f) tehnologiile, echipamentele și alte resurse utilizate; 

g) relațiile şi mijloacele de comunicare cu alte posturi; 

h) mijloacele de autoevaluare și de evaluare a rezultatelor activităţilor planificate 
pentru post; 

i) condiţiile de muncă (program, loc, timp); 

j) cerințele postului: pregătirea, aptitudinile, experienţa anterioară; 

k) limitele de competenţă, responsabilităţile, gradul de confidenţialitate cerut 
pentru activităţile și informaţiile aferente postului și nivelul până la care se pot lua 
decizii, precum și marja de eroare acceptată; 

1) salarizarea, bonificaţiile şi alte facilităţi acordate, corelate cu rezultatele 
obținute. 

Se recomandă ca analiza postului să fie efectuată de specialiști în managemen- 
tul organizaţiei și al resurselor umane, în psihologia muncii și ergonomie; echipa 
este completată cu șeful departamentului în care este integrat postul. Menţionăm că 
ergonomia reprezintă domeniul interdisciplinar (sociologie, psihologie, fiziologie, 
medicina muncii — inclusiv antropometria, ştiinţe economice, științe tehnice — inclu- 
siv protecția muncii) care studiază condiţiile de solicitare a omului în procesul 
muncii (Lefter, 1995, p. 161). Ergonomia permite asocierea caracteristicilor postu- 
lui cu specificaţiile postului (trăsături și caracteristici umane adecvate postului), 
adică permite personalizarea acestuia. 


descrierea postului — sarcinile, îndatoririle şi responsabilităţile 
cerute de postul respectiv 


Aee specificarea postului — cerințele privind pregătirea, experiența, 
lui æ trăsăturile de personalitate, aptitudinile fizice şi speciale necesare 
postului ocupării postului respectiv 

conduc la: 


proiectarea sau reproiectarea posturilor şi punerea lor în relaţii 
—>| cu alte posturi din cadrul organizaţiei 


Analiza postului respectă principiile: 

— se referă numai la ceea ce se face în realitate la locul de muncă analizat, nu la 
ceea ce ar trebui să se facă; 

— se referă doar la activităţi și sarcini, nu la angajat. 

Acest proces trebuie să conducă la aflarea utilității activităţilor postului şi să 
descrie factorii implicați în muncă: materiale, relaţii și mediu. 

Analiza postului nu este o activitate agreată de salariaţi pentru că este percepută 
ca având menirea să schimbe ordinea anterioară cu orice preţ și, mai ales, să 
afecteze poziţia și veniturile lor. De aceea, această activitate trebuie bine pregătită, 
inclusiv prin comunicarea adevăratelor raţiuni pentru care se desfășoară. 

Analiza postului este procesul de descriere a caracteristicilor esenţiale ale unui 
post, informaţii prin care acesta se diferențiază de un altul: a) activităţile procesu- 
lui de muncă; b) activităţile legate de post (proceduri, procese) și caracteristicile 
legate de angajat (modele de comportament uman și cerințele personale pentru cel 
care ocupă postul respectiv); c) echipamentul folosit în cadrul muncii; d) ele- 
mentele și procesele de legătură a postului cu altele (schimburi de materiale, ser- 
vicii şi informații); e) standardele de performanţă și intervalul de timp necesar pen- 

tru a îndeplini sarcinile aferente postului; f) contextul postului (condiţiile fizice, 
programul de muncă, mediul social și organizaţional); g) cerințele de personal 
(cunoştinţele şi abilităţile cerute de post, nivelul de educaţie, pregătire și experiență, 
aptitudinile, dexteritățile și trăsăturile de personalitate). Acest proces este necesar 
pentru că permite elaborarea sistemului de remunerare în condiţii de echitate și, în 
plus, serveşte direct recrutării şi selecției de personal, evaluării performanţelor, sta- 
bilirii sistemelor de salarizare şi nevoilor de perfecționare profesională (Figura 4.3. 
după Dessler, 2003, p. 61). 


Analiza postului 


Descrierea şi specificarea postului 


Recrutarea Evaluarea Evaluarea postului Perfecţionare/ 
şi selecţia performanţelor şi salarizarea Training 


Figura 4.3. Contextul analizei posturilor 


Analiza posturilor este o activitate importantă din următoarele motive (Schuler, 
Huber, 1993, pp. 153-154): 

— îi ajută pe şefii departamentelor şi pe subalternii lor — titulari ai posturilor — 
să cunoască în aprofunzime sarcinile și responsabilitățile postului; 

— servește ca ghid pentru salariaţii care optează pentru mutarea pe alte posturi; 

— determină importanţa factorului timp în activitățile postului; 

— identifică adevăratele interdependenţe și relaţiile de muncă; 

— conduce la eventuala schimbare a sistemului de management; 

— conduce la determinarea valorii financiare a postului; 

— serveşte la dezvoltarea carierei salariaților; 

— identifică redundanţele legate de muncă; 

— servește în mod direct prezentării posturilor vacante pentru recrutare. 

Scopul analizei posturilor este complex: creşterea fluenţei și eficacității muncii, 
studiul metodelor de muncă în vederea aplicării normelor ergonometriei, stabilirea 
standardelor şi normelor de muncă şi dezvoltarea altor activități de personal 
(recrutarea, selecția, evaluarea performanței salariaţilor şi perfecționarea profesio- 
nală). 

Analiza poate duce la concluzia că unele dintre posturi sunt supraîncărcate și 
altele nu. Procesul de analiză are drept consecinţă elaborarea fișei postului. 

Această analiză caută răspunsuri la întrebările: ce, de ce, când, în ce condiţii, cu 
ce, cum etc. sau, mai concret: 

— Care sunt activităţile care trebuie executate în decursul unei zile de lucru? 

— Ce aptitudini și ce calităţi trebuie sa aibă cel care ocupă postul? 

— Munca se desfășoară în condiții de stres sau nu? 

— Ce responsabilități implică postul? 

Informaţiile asupra caracteristicilor postului ajută la identificarea persoanei care 
ar putea ocupa postul respectiv. 


Etapele analizei postului: 

— definirea obiectivelor analizei 

— alegerea metodelor de lucru 

— identificarea postului 

— strângerea informaţiilor 

— descrierea atribuţiilor și evidenţierea cerinţelor postului pentru ocupantul său 

— stabilirea responsabilităţilor 

— descrierea postului 

— elaborarea fişei postului și informarea salariaților privind rezultatele procesului. 


Chestionar pentru analiza postului (exemplu) 

1. Generalităţi 

— Care este numele postului pe care îl ocupați? 

— Cui îi sunteţi subordonat? 

— Cui raportați asupra activității desfăşurate? 

— Care sunt subunitățile de care răspundeţi? 

— Cine vă sunt subordonații? 

— Care sunt atribuţiile subordonaţilor dumneavoastră? 

2. Obiective 

— Care este obiectivul activităţii postului dumneavoastră? 

— Cum se regăsește obiectivul respectiv în obiectivul general al organizaţiei? 

3. Sarcini 

— Care sunt activităţile pe care le aveți de îndeplinit şi care este ordinea lor? 

— Care este ordinea activităților după importanţa lor? 

— Care sunt îndatoririle zilnice, periodice și ocazionale? 

— Cine vă transmite sarcinile? 

— Cînd, cu ce frecvenţă şi cum vi se transmit sarcinile? 

— Ce departamente sau posturi preiau bunurile, serviciile sau informaţiile pe care 
le produceți? 

— Care sunt duratele în care realizaţi sarcinile? 

4. Mijloace şi condiţii 

— Enumeraţi aparatele, dispozitivele, mașinile, echipamentele și instrumentele pe 
care le folosiţi. 

— Arătaţi în ce scop și pe ce durată folosiți mijloacele de mai sus. 

— Care sunt mijloacele software pe care le folosiţi? Indicaţi frecvenţa și scopul. 

— În ce condiţii se desfășoară munca dumneavoastră? 

— Care sunt solicitările fizice, psihice și intelectuale pe care le cere postul? 

— Ce responsabilități aveţi faţă de propria muncă, de resurse şi de munca subor- 
donaților dumneavoastră? 

— Care sunt factorii de risc de care trebuie să ţineţi seama? 

5. Contacte 

— Care sunt departamentele și persoanele cu care sunteţi în legătură în procesul 
muncii? 

— Care este frecvenţa contactelor interne şi care sunt exigenţele legate de aces- 
tea? 

— Cu ce entități exterioare organizaţiei aveţi contacte”? 

— Care este frecvenţa contactelor externe și care sunt exigenţele legate de aces- 
tea? 

— Care sunt problemele dificile legate de contactele menționate? 

6. Evaluare și efecte 

— Cine, când şi cum controlează activitatea dumneavoastră? 

— Cu cine vă consultaţi atunci când aveţi o problemă cu caracter de noutate? 

— Care sunt limitele autorităţii pe care sunteți abilitat să o exercitaţi? 

— Cine este autorizat să vă îndrume munca? 

— Aveţi libertatea de opţiune asupra procedeelor sau soluţiilor de urmat? 

— Care sunt limitele impuse în ceea ce privește luarea deciziei? 

7. Cerinţe 

— Ce pregătire este necesară pentru a realiza ceea ce se cere pe postul dum- 
neavoastră? 

— Ce experienţă este necesară pentru ocuparea postului? 

— Ce calităţi trebuie să aibă titularul postului pe care-l ocupați? 


4.3.3. Metode de analiză a posturilor 


Metodele de analiză a postului sunt: analiza documentelor, observarea, autoe- 
valuarea sau jurnalul, interviul, chestionarul de analiză a postului, chestionare spe- 
cializate, analiza incidentelor critice și procedeele grafice. Pentru a fi cuprinzătoare, 
analiza postului trebuie realizată prin mai multe metode; una singură poate duce la 
concluzii parţiale sau chiar eronate. Cea mai frecventă combinaţie de metode de 
analiză este binomul observaţie-interviu. 

Aplicarea metodelor prezentate conduce la o evaluare obiectivă, dacă este rea- 
lizată de profesioniști. Dată fiind diversitatea lor, nu există reţete unice de analiză a 
posturilor; aplicarea mai multor metode de investigare se face obligatoriu înaintea 
restructurării firmei, dar și atunci când, deși firma are asigurat segmentul de piață 
pentru desfacerea produselor și serviciilor sale, cantitatea sau calitatea acestora este 
nesatisfăcătoare. Analiza posturilor pune în evidență aspectele critice pentru orga- 
nizaţie şi cauzele care conduc la neîndeplinirea sarcinilor la termenele stabilite. 

Metodele folosite în analiza posturilor sunt prezentate în Tabelul 4.2. (adaptare 
după Mathis, 1997, p. 62). 

Tabelul 4.2. 


METODA 


PERSOANELE 
IMPLICATE 


COMENTARII 


Analiza documentelor, 
inclusiv a organi- 
gramei şi a regula- 
mentului de organi- 
zare şi funcţionare — 
ROF 


Analiştii, alţi specialişti, 
reprezentanţi ai departamen- 
tului de resurse umane, 
şeful compartimentului în 
care este încadrat postul 


Documentele se referă la intrările şi la 
ieşirile de materiale, echipamente, ser- 
vicii, resurse financiare, productivitate ş.a. 
Metoda presupune arhivarea tuturor do- 
cumentelor referitoare la postul analizat. 


Observarea 


Analiştii şi titularul postului 


Cu sau fără avizarea salariatului este 
observată activitatea acestuia la intervale 
semnificative de timp. 


Autoevaluarea sau 
jurnalul 


Titularul postului 


Angajatului i se cere un raport scris 
privind caracteristicile postului, fără a i se 
impune un standard; metoda reprezintă şi 
mijlocul pentru evaluarea persoanei care 
ocupă postul respectiv, dar aplicarea ei în 
mod unilateral poate conduce la 
informaţii eronate datorită supraevaluării. 


Interviul individual 


Analistul postului 
şi salariatul 


Se desfăşoară în absenţa şefului direct; 
este structurat pe aspectele legate de 
activităţile caracteristice, conexiuni, 
mijloace, resurse, surse de disconfort. 


Interviul colectiv 


Analiştii şi salariaţii 


Se desfăşoară în absenţa şefului direct. 
Poate fi dublat de interviul luat în 
prezenţa şefului direct; sunt reluate 
aspectele de la interviul individual, pentru 
obiectivarea datelor. 


Chestionarul de ana- 
liză/evaluare a postu- 
lui 


Analistul postului 
şi salariatul 


Chestionarul este structurat pe aspecte 
privind: obiectivele, sarcinile, 

competențele şi responsabilităţile postu- 
lui, precum şi pe specificitatea acestuia. 


Chestionare 
specializate 


Analiştii, economişti, spe- 
cialişti în ergonomie, psi- 
hologie, managerul compar- 
timentului şi angajatul 


Se urmăreşte clarificarea unor aspecte 
caracteristice postului sau domeniului de 
activitate. 


Analiza incidentelor 
critice 


Analiştii, lideri ai sindicatelor, 
manageri, specialişti în me- 
dicina muncii ş.a. 


Metoda presupune o evidenţă clară a 
tuturor activităţilor desfăşurate în unitatea 
în care se află postul; se pun în evidenţă 
situaţiile care conduc la stagnări, erori, 
accidente de muncă ş.a. 


Procedee grafice 


Analiştii şi managerii 


Activităţile sunt reprezentate grafic în 
simultaneitatea sau în succesiunea lor; 
metoda permite identificarea secvenţelor 
care împiedică desfăşurarea cursivă a 
muncii. Metoda se utilizează în special 
pentru activităţi tehnice, dar şi pentru 
altele, predominant practice. 

1. Analiza documentelor 

Este vorba de studierea oricărui document care are legătură cu postul. Aceste 
informaţii reprezintă punctul de plecare al viitoarei analize. 

2. Observarea 

Prin observare sunt puse în evidenţă activitățile care se desfășoară pe post în 
dinamicitatea lor firească, sunt evidenţiate relaţiile dintre participanţi, factorii care 
condiționează derularea activităţilor, factorii de risc, condițiile de muncă şi sursele 
de disconfort fizic sau psihic, suprapunerea sau inconsistenţa unor activități, precum 
şi cauzele care induc stări confuze etc. În urma fiecărei sesiuni de observare se 
întocmește un raport care se pune în legătură cu cele referitoare la posturile conexe. 

Analistul observă activitatea persoanei care ocupă postul analizat, fără a se inter- 
fera cu aceasta. Pentru a prelucra mai bine informaţiile și pentru acuratețe, obser- 
varea este înregistrată. Acest procedeu nu se poate aplica în cazul posturilor noi și 
nici în cazul în care titularii lor efectuează preponderent o muncă intelectuală. 
Uneori informaţiile pot fi neconcludente, pentru că se observă modul în care ocu- 
pantul postului își desfășoară activitatea — aspect pur subiectiv şi personal — și nu 
activitățile în sine. 

Avantajul metodei este faptul că analistul vede direct cum se desfășoară activi- 
tăţile postului, surprinzând aspecte care nu pot fi descrise cu acuratețe. În plus, 
metoda este directă, facilă și prezintă omogenitatea grilelor de analiză. 

Pentru a fi eficientă, observarea trebuie făcută după consultarea instrucțiunilor 
şi manualelor pe care însuși lucrătorul le utilizează. 

Dezavantajele metodei sunt (Peretti, 2001, p. 53): 

— necesită mult timp; 

— este limitată la procesele scurte și/sau repetitive; 

— este posibilă interferența analist — lucrător, fapt care poate denatura procesul; 

— apare stresul lucrătorului; 

— poate să apară reticenţa lucrătorului aflat la post; 

— nu poate pune în evidență procesele mentale, precum și aspectele de creativi- 
tate pentru care lucrătorul poate opta. 

3. Interviul 

Interviul reprezintă una dintre metodele cele mai des utilizate pentru analiza pos- 
turilor, mai ales pentru activităţi care se derulează în timp îndelungat (posturi de dis- 
pecer, de exemplu) sau pentru care prezenţa observatorului nu poate fi asigurată 
(posturi de instalator în locuri inaccesibile sau posturi de realizator de programe TV, 
de exemplu). 

Interviul poate fi structurat sau nestructurat. Analistul poate intervieva indivizi 
sau grupuri. Cele mai bune informaţii sunt oferite de interviul individual, dar aces- 
ta cere mai mult timp decât interviul de grup. Interviurile de grup nu oferă infor- 
maţii la fel de detaliate ca interviurile individuale, dar informațiile obținute sunt mai 
obiective. Se recomandă realizarea interviurilor individuale urmate de interviul de 
grup. Este evident că interviul de grup are un caracter stresant și poate da naștere 
la conflicte intergrup. 

După analiza documentelor legate de post se structurează interviul, urmărindu-se 
aflarea răspunsurilor la întrebările: 

— Ce se face concret zilnic, săptămânal și lunar? 

— Care sunt sarcinile majore și care sunt cele secundare? 

— Cu ce instrumente, echipamente și mașini se lucrează? 

— Care sunt relațiile funcţionale şi de subordonare? 

— Care sunt responsabilitățile? 

— Ce mijloace și ce standarde sunt folosite pentru evaluarea rezultatelor muncii? 

— Ce studii sunt necesare pentru exercitarea atribuţiilor postului? 

— Ce exigenţe fizice, psihice, intelectuale și formative cer activităţile postului? 

— Ce experiență profesională cere postul? 

— Care sunt riscurile și constrângerile postului? 

— Există aspecte la care nu ne-am referit, dar care au relevanță pentru dum- 
neavoastră? 

Pentru că răspunsurile la interviu sunt prompte, metoda este rapidă și conduce 
la informaţii semnificative. Gary Dessler (2003, p. 63) consideră că interviul este și 
prilejul cu care i se pot da salariatului informaţii în plus despre nevoia și importanța 
postului, dar și despre oportunităţile de promovare. Analiza poate duce la concluzia 
că postul a fost proiectat greșit, că unele sarcini nu sunt înlănţuite logic cu altele 
sau că responsabilitățile sunt atribuite nesatisfăcător. Ca și în cazul observării pos- 
tului, din răspunsurile primite de la lucrător se poate stabili eventuala incompatibi- 
litate a acestuia cu postul sau faptul că nu este instruit pentru a realiza sarcinile co- 
respunzătoare acestuia. Menţionăm că analiza postului nu se identifică cu evaluarea 
performanţelor salariatului (nu folosește aceleaşi mijloace și nu are aceleași sco- 
puri), dar ocazia poate aduce informaţii și despre acest aspect. Totuși, dacă analiza 
postului vizează şi conformitatea post — individ, acest aspect va fi adus la cunoștință 
salariatului. 

Interviul individual are avantajul că, fiind condus de analiști, pune în evidență 
aspecte care nu au fost înregistrate în documente, care au scăpat observatorului sau 
care au fost prezentate denaturat în urma evaluării. Analistul trebuie să-l asigure pe 
salariat că scopul analizei postului, indiferent de metoda aplicată, nu se referă la 
verificarea activităţii persoanei, ci la ordonarea, simplificarea și la siguranța muncii. 

Pentru departamentul de resurse umane, elaborarea structurii de interviu este o 
problemă dificilă și importantă, cu atât mai mult cu cât acestea sunt aplicații diferite 
pentru posturi extrem de diverse. Dezavantajul major al interviului este dat de 
subiectivismul și de reticența salariatului, care percepe că acțiunea poate duce la 
pierderea locului de muncă. 

4. Chestionarul de analiză/evaluare a postului este varianta scrisă a interviurilor. 
Foarte concis, chestionarul corectează dezavantajele interviului, asigurând mai 
multă acuratețe datelor. Această metodă de investigare și obţinere de informaţii 
despre postul vizat este rapidă și puţin costisitoare; informaţiile primite de analiști 
în urma aplicării chestionarului trebuie coroborate cu cele obținute cu ocazia inter- 
viurilor. 

Chestionarul de analiză a postului trebuie să cuprindă informaţiile complete 
privind condiţiile locului de muncă, pentru a permite ameliorarea acestora și pentru 
asigurarea securităţii muncii. În Tabelul 4.3. (Mathis, 1997, p. 68) sunt prezentați, 
ca exemplu, posibilii factori de evaluare (A — H) și criteriile cantitative și calitative 
care descriu condiţiile de lucru. Fiecare criteriu este evaluat după o scară având 5 
niveluri ergonomice de apreciere: nivelul 1 este cel mai favorabil, iar nivelul 5 cel 
mai defavorabil. 

Chestionarele prezintă avantajul că orientează investigația, realizând o impor- 
tantă economie de timp în raport cu interviurile. Alte avantaje ale utilizării ches- 
tionarelor: rigurozitatea alcătuirii lor permite surprinderea tuturor aspectelor muncii 
şi posibilitatea prelucrării datelor obținute, în sistem centralizat, cu programe adec- 
vate. În plus, dacă sunt mai multe posturi asemănătoare, chestionarul poate fi dis- 
tribuit tuturor titularilor lor, obținânu-se mai multe informaţii, inclusiv prin com- 
pararea răspunsurilor obținute. Dezavantajul principal al metodei este dat de timpul 
îndelungat necesar elaborării chestionarelor diferite pentru posturi diferite. 


Tabelul 4.3. 
FACTORI CRITERII 
Denumire Nr. Denumire 
Concepţia locului de muncă Inălţime — Distanţă 
Intrări - leşiri 


Aglomerare — Accesibilitate 
Comenzi — Semnale 


Factorul de securitate A Securitatea muncii 

Factori Ambianţă fizică B Ambianţă termică 

ergonomici Ambianţă sonoră 
Iluminat artificial 
Vibraţii 


Igiena atmosferică 
Aspectul postului 

Sarcină fizică C Poziţie principală 

Poziţie defavorabilă 

Efort de muncă 

Poziţie de muncă 

Efort de manipulare 

Poziţie în timpul manipulării 


Sarcină nervoasă D Operaţiuni mentale 
Nivel de atenţie 
Factori Autonomie E Individuală 
psihologici De grup 
şi Relaţii de muncă F Independente de muncă 
sociologici Dependendente de muncă 
Repetitivitate G Ciclică 
Conţinutul muncii H Potenţial 


Responsabilitate 
Interes faţă de muncă 

Chestionarele structurate au la bază liste de întrebări care se referă la sarcini, 
atribuţii, timpi, conduită, responsabilităţi etc. Sunt cerute, de asemenea, date despre 
frecvenţa activităţilor, gradul lor de dificultate, importanţa muncii respective, despre 
relaţii și comunicare, constrângeri și altele. 

În opinia lui Wayne Cascio (1989, p. 125), un chestionar structurat cuprinde 
capitolele: 

a) mărimi de intrare (de unde și cum obţine lucrătorul informaţii despre 
sarcinile care trebuie efectuate ); 

b) procese mentale (gândirea, planificarea şi implicarea); 

c) mărimi de ieșire (activităţi fizice şi aparatura utilizată); 

d) relații de muncă (cu superiorii, colegii și subordonații ); 

e) contextul muncii (mediul fizic și social). 

5. Jurnalul zilnic. Pentru posturile bogate în conţinut, variate și dificil de urmărit 
de către un observator, salaraţii care le ocupă ţin evidenţa activităţii lor, în scris, 
inserând date, timpi și aspecte caracteristice. 

6. Metoda incidentelor critice 

Această metodă constă în studierea tuturor documentelor și relatărilor despre 
fenomene aparte legate de un anumit post: anomalii, perturbări, abateri, erori, amâ- 
nări de activități, percum și lipsa sau insuficienţa resurselor — fenomene care au 
împiedicat ca sarcinile postului să fie realizate la timp și în condiţiile stabilite inițial. 

Pentru fiecare incident se analizează cauzele, circumstanţele și acţiunile lucră- 
torului aflat în situația respectivă și, nu în ultimul rând, consecinţele evenimentului 
deosebit. 

Sinteza incidentelor conduce la concluzii privind neajunsurile pe care însuși pos- 
tul le-a generat. 

7. Procedeele grafice analizează desfăşurarea activităţilor în raport cu variabila 
timp. Un exemplu simplu de grafic om — mașină este cel al unui muncitor care 
deservește trei aparate identice — A 1, A 2 și A 3, succesiv (Figura 4.4.). T1 este 
timpul de lucru la aparatul A 1; T2 reprezintă durata deplasării la aparatul A 2 
ş.a.m.d. Pe scara timpului apare, prin însumare, durata totală de lucru activ și dura- 
ta totală de transfer TN. 

Utilizând aceeași categorie a procedeelor grafice se pot urmări fluxurile de mate- 
riale şi cele informaţionale. 

8. Analiza funcţională. Analistul și angajatul alcătuiesc liste de sarcini atribuite 
postului. Fiecare sarcină trebuie astfel formulată încât să răspundă la întrebările: 
Cine execută? Ce acţiune îndeplineşte? Cu ce scop? Ce echipamente foloseşte? 
După ce reglementări se lucrează? 

După ce sarcinile, responsabilitățile, conexiunile și contextul sunt identificate, 
analistul le stabileşte complexitatea pe baza unor scale de măsură pentru domeniile: 

— date — angajatul se raportează la date, informaţii și fapte; 

— oameni —interacțiunea angajatului cu colegii, superiorii și clienţii; 

— lucruri — interacțiunea cu mașinile și echipamentele. 


170 Managementul resurselor umane 


Analistul asistat de angajat urmează apoi să determine procentul în care cele trei 
domenii sunt prezente în activitatea specifică unui post. Nivelul de complexitate și 
procentajele oferă o descriere globală a postului. 


o minute 


Figura 4.4. Activități paralele 


4.3.4. Descrierea postului 


Descrierea postului se bazează pe datele și concluziile rezultate în urma analizei 
postului şi include lista principalelor sarcini şi responsabilități. Aceasta constă în 
identificarea postului (poziție, rol, atribuții) şi în specificarea postului — cerințele 
privind educaţia, trăsăturile comportamentale, experiența și aptitudinile (pregătirea 
generală, pregătirea de specialitate, abilitățile fizice şi deprinderile intelectuale, 
experiența de muncă, nivelul competențelor profesionale și relaționale, capacitatea 
de a lucra în condiții de stres, atitudinea față de risc, capacitatea de a lucra în echipă 
etc. ). 

Descrierea postului cuprinde: 

— identificarea postului; 

— definirea sumară; 

— sarcinile de efectuat; 

— cerințe (specificarea postului) și minimul de calificări; 

— observații generale. 

Identificarea postului conține ansamblul informațiilor care servesc situării pos- 
tului în organigrama organizației: numele postului, locația, numele analistului care 
a redactat documentul și data redactării acestuia. Denumirea postului nu trebuie să 
fie prea generală, ea va reflecta cât mai exact conţinutul muncii respective. 

Definirea sumară este ceea ce se prezintă de obicei în anunţurile ocazionate de 
recrutare (obiectivul general, principalele funcţii și natura lor, precum și sarcinile 
principale ). 


Proiectarea, analiza şi evoluţia posturilor 171 


Sarcinile de efectuat concretizează şi completează activităţile cuprinse în 
definirea sumară. În această secțiune a descrierii postului sunt cuprinse: sarcinile 
principale și secundare în ordinea în care acestea apar, precum și sarcinile oca- 
zionale și specifice. Pentru fiecare sarcină se indică modul în care trebuie dusă la 
îndeplinire şi timpii care sunt prevăzuţi pentru fiecare activitate în parte. În această 
parte a documentului trebuie să se utilizeze verbe active (Mathis R., 1997, p. 70) cu 
înţeles clar. De exemplu, pentru un manager sunt folosite verbele: a planifica, a dez- 
volta, a coordona, a menţine etc. 

Cerințele (specificarea postului) şi minimul de calificări. Secţiunea prevede 
cunoştinţele tehnice, metodele, programele de calcul, abilitățile etc. și studiile pe 
care ocupantul postului trebuie să le aibă. 

Rubrica observații generale cuprinde acele indicaţii care-l ajută pe lucrătorul 
care urmează să ocupe acel post la buna înțelegere a muncii în contextul în care 
aceasta este prevăzută să se desfășoare. 

Un exemplu de document numit „Descrierea postului“ este prezentat mai Jos. 


DESCRIEREA POSTULUI 


Departamentul Serviciul 

Denumirea postului Poziţia în organigramă 

Suboidonat fat denes isaac pct cae 3 pe at a aa aa aaa Ne ăn at i a A a e ba 
Subordonat direct faţă de... eee eee căruia îi raportează 


Obiectivul general;al postului: ee ee tea ceata aia e da ae e ata ma a tat i a ed a 
Principalele'activităţi ss ce cec e aa e e ea d an nl o pa aa at da pă a 

Cerinţe (echipamente şi tehnici folosite, stabilirea de contacte interne şi externe etc.).................. 
Condiţii de lucru (schimburi, serviciu de noapte, condiţii de lucru speciale etc.) ... 
Cerinţele postului (cunoştinţe, abilităţi, dexterităţi etc.) ............mmmmeeeeeeee eee 


Calificări necesare ocupării postului .............mme eee nea eee 


Descrierea postului serveşte la stabilirea cadrului în care salariatul își va asuma 
responsabilități pentru a putea să dea dovadă de spririt de iniţiativă și creativitate. 


Sintetic, descrierea postului este compusă din: 

a) identificarea postului — stabilirea rolului și poziției acestuia, precum și precizarea 
atribuţiilor; 

b) specificarea postului — cerințele privind educaţia, experienţa, trăsăturile de personalitate, 
calitățile fizice şi psihice și aptitudinile necesare angajatului care va ocupa postul. 


Descrierea postului se regăsește în „fisa postului“ (job description). Acest docu- 
ment se referă la post și nu la titularul acestuia. Documentul este elaborat de 
analiștii care au evaluat rezultatele obţinute la analiza postului. 

După Carmen Novac (2003, p. 21) specificarea postului reprezintă portretul 
angajatului ideal pentru acel post. 

Descrierea postului trebuie să fie mereu actualizată, în funcţie de schimbările 
care au loc în cadrul organizaţiei. 

Fişa postului este documentul care descrie în termeni cantitativi şi calitativi 
atribuţiile salariatului, condiţiile de muncă, durata activităţii zilnice, recompensele 
ş.a. Datorită faptului că postului îi corespund anumite caracteristici funcționale, per- 
soanei care îl ocupă îi revin funcțiile/atribuţiile corespunzătoare. Astfel, salariaţii au 
anumite „funcţii“ adică poziţii/ranguri ierarhice determinate, acompaniate de res- 
ponsabilităţile aferente. Văzute prin ochiul salariaților, posturile reprezintă ele înse- 
le jaloanele care marchează evoluţia profesională, statutul în cadrul organizaţiei, 
premisele pentru asigurarea câștigurilor salariale. Ocuparea anumitor posturi con- 
feră salariaţilor sentimentul realizării profesionale, mijlocul de informare și afir- 
mare, motivaţia pentru perfecţionare, posibilitatea de progres pe plan profesional și 
social. 

Nu se admite ca fișa postului să conţină elemente vagi, activităţi și termene 
nedefinite. Fișa postului are, pe lângă aspectele formale, rolul de a stimula creativi- 
tatea salariatului, de a conduce la obţinerea de către acesta a recompenselor morale 
şi material-financiare la care aspiră. Dacă fișa postului este judicios întocmită se 
evită fluctuaţia de personal şi absenteismul. 

Fișa postului este documentul care formalizează angajarea și salarizarea per- 
sonalului. 

Fişa postului cuprinde un sumar al sarcinilor şi cerinţelor care sunt esenţiale 
pentru poziţia respectivă. Analiza postului este procesul prin care aceste sarcini și 
cerinţe sunt identificate, iar fișa postului este un scurt sumar al rezultatelor obținute 
printr-o analiză a postului. 

Fișa postului cuprinde: 

1. Data întocmirii 

2. Denumirea postului, locaţia și departamentul din care face parte, numele și 
funcţia titularului 

3. Codul, conform nomenclatorului de profesii și meserii 

4. Numele superiorului direct 

5. Obiectivele postului 

6. Relaţiile cu celelalte posturi pe verticală (superiori și subordonați) și pe ori- 
zontală (colaboratori ) 

7. Sarcinile cheie sau un scurt sumar al muncii prevăzute pentru postul respec- 
tiv 

8. Atribuţiile postului și responsabilitățile, precum și descrierea sarcinilor, pre- 
cizarea materialelor folosite şi indicaţii privind eventualele atribuții de conducere. 
Indicaţii privind autonomia postului 

9. Condiţiile de muncă și programul de lucru 

10. Mediul social. Informaţii despre mărimea grupului de muncă și nivelul de 
relații interpersonale necesar pentru îndeplinirea activităţilor specifice postului 

11. Modul de evaluare şi recompensare 

12. Specificarea postului: studii, experiență profesională, cunoștințe, abilități etc. 

Fișa postului trebuie actualizată periodic, datorită diferitelor schimbări care 
intervin în procesul muncii. 

Un exemplu de model de fișă a postului este prezentat mai jos. 


FIŞA POSTULUI 
Denumirea postului 
Sarcini şi îndatoriri 
Subordonat faţă de 

Direct subordonat faţă de 
Superior faţă de 
Programul de lucru 
Condiţii fizic 

de stres psihic 
Nivelul de autoritate 
Limitele autonomiei 
Mijloace materiale folosite 
Bonificaţii salariale şi alte stimulente 


Penalizări .......ccce eee eee eee eaeeaeee în cazurile în care .......mcmme eee 
Oportunităţi ierarhică ......... salarială......... altele............ 
de promovare 

Observaţii 

Profilul candidatului ideal 

Sex Calităţi fizice 

Vârstă Abilităţi tehnice 

Educaţie generală Abilităţi intelectuale 
Formare profesională Dexterităţi 

Trăsături de personalitate Experienţă în domeniu 
Limbi străine cunoscute Alte cerinţe 


Prezentăm, în continuare, ca exemplu, fișa postului de inspector școlar general 
(sursa: http://www.edu.ro/download/dgepd6cpdf.pdf ) 


FIŞA POSTULUI ISG 

FIŞA POSTULUI NR.. oaeee 

Ministerul Educației, Cercetării şi Tineretului 

Inspectoratul Școlar al Judeţului .............ccceee /Municipiului București 

Denumirea postului — Inspector şcolar general 

Grad profesional al ocupaţiei postului — inspector şcolar general 

Nivelul postului — proiectare şi execuţie 

Cerinţe. 

— studii 

— studii specifice postului 

— grade didactice 

— vechime 

— Punctajul postului: a) minim b) maxim c) mediu 

STANDARDUL DE PERFORMANȚĂ ASOCIAT 

Cantitatea (numărul de activităţi realizate, numărul de documente elaborate şi 
de dosare soluționate) 

Stabilirea strategiei de coordonare și direcţiile de dezvoltare ale inspectoratului. 
Planificarea activităţilor din cadrul inspectoratului. Asigurarea repartizării re- 
surselor financiare necesare desfășurării activităţii inspectoratului. Organizarea acti- 
vităţilor inspectoratului. Conducerea/coordonarea activităţilor inspectoratului. 
Asigurarea climatului de muncă eficient în inspectorat. Asigurarea resurselor umane 
necesare desfășurării activităţii inspectoratului. Verificarea activităţii inspectorilor 
generali adjuncți, inspectorilor, a întregului personal din subordine și a directorilor 
unităților de învățământ. Elaborarea materialelor de sinteză. Reprezentarea în relații 
publice. Consilierea și facilitarea schimbului de informaţii. Asigurarea dezvol- 
tării/formării profesionale a personalului din inspectorat și din unităţile din subor- 
dine. Prezintă Direcţiei Generale pentru Învățământ Preuniversitar şi Direcţiei 
Generale pentru Evaluare, Prognoze şi Dezvoltare rezultatele analizei diagnostic pe 
baza standardelor și criteriilor de performanţă, obiectivelor, strategiilor de adaptare 
a politicilor educaţionale, listei priorităţilor și grupurilor ţintă, programelor, respon- 
sabilităţilor stabilite fiecărui membru al compartimentului, metodelor și proce- 
durilor selectate pentru realizarea obiectivelor stabilite, programelor de pilotare a 
proiectelor, modalităţilor de corecţie/actualizare a obiectivelor, metodelor/varian- 
telor de monitorizare a activităților, modalităţilor de dezbatere a rezultatelor și de 
luare a deciziilor în vederea elaborării planului managerial și stabilirii activităţilor 
şi acţiunilor semestriale și anuale la nivelul inspectoratului școlar. Informarea perio- 
dică a Directiei Generale pentru Învăţământ Preuniversitar și Direcţiei Generale 
pentru Evaluare, Prognoză și Dezvoltare din MECT asupra progresului înregistrat 
în aplicarea practică a planului managerial și în îndeplinirea obiectivelor, asupra 
apariţiei unor eventuale situații neprevăzute și solicitarea de consultanță în vederea 
luării de măsuri operative pentru rezolvarea acestor situații. 

Calitatea (gradul de satisfacere a solicitărilor/solicitanţilor ) 

Stabilirea obiectivelor activităţii inspectoratului. Stabilirea metodelor și proce- 
durilor de coordonare a activităţilor inspectoratului. Stabilirea metodelor de moni- 
torizare şi evaluare a activității inspectoratului. Elaborarea proiectului de plan mana- 
gerial al inspectoratului. Întocmirea listei de priorităţi. Stabilirea necesarului de 
resurse financiare, materiale și umane. Propuneri privind bugetul, în baza unei ana- 
lize riguroase. Alocarea resurselor financiare, materiale și umane. Repartizarea sar- 
cinilor și responsabilităţilor. Controlul folosirii eficiente a resurselor alocate/repar- 
tizate; monitorizarea îndeplinirii sarcinilor și a deontologiei profesionale. 
Verificarea îndeplinirii obiectivelor și activităţilor planificate. Delegarea autorităţii. 
Asigurarea funcţionării inspectoratului. Sprijinirea iniţiativelor și stimularea crea- 
tivităţii. Promovarea lucrului în echipă și a unui stil de conducere cooperant. Mo- 
nitorizarea progresului și a disfuncţiilor apărute. Asigurarea corectitudinii și trans- 
parenţei în activitate. Verificarea îndeplinirii, potrivit graficului, a planului de îndru- 
mare şi control. Redactarea materialelor de sinteză, pe baza analizei informaţiei. Ra- 
portarea semestrială/anuală și ori de câte ori este solicitată. Transmiterea propuneri- 
lor şi măsurilor de îmbunătăţire a activităţii educaţionale din teritoriu. Dezvoltarea 
şi menţinerea legăturilor cu partenerii sociali, cu autorităţile, cu organizaţii nongu- 

vernamentale și instituții de specialitate. Consilierea personalului și consultarea 
angajaţilor din inspectorat și din unităţile de învățământ. Analiza necesităţilor de 
pregătire a personalului şi stabilirea modului de participare a acestora la forma de 
dezvoltare profesională. 

Timpul (timpii de execuţie a lucrărilor) — respectarea termenelor. 

Costurile — reducerea la minim a cheltuielilor financiare, consumului de energie 
şi materiale, folosirii de personal, convorbirilor telefonice inutile. 

Utilizarea resurselor: asigurarea resurselor umane calificate, utilizarea rațională 
a resurselor materiale și resurselor financiare potrivit prevederilor programului ma- 
nagerial aprobat; tehnoredactarea documentelor; fax, telefon, E-mail, internet; bază 
de date computerizată. 

Modul de realizare (atitudini comportamentale): folosirea cunoștințelor, expe- 
rienţei, competenţei profesionale, capacităţii de analiză, sinteză, de planificare, de 
organizare şi coordonare, de monitorizare; capacitatea de comunicare și negociere, 
respectul, corectitudinea, onestitatea, receptivitatea, comportamentul empatic, spi- 
ritul de iniţiativă și sprijinirea iniţiativelor, obiectivitatea, promptitudinea, discernă- 
mântul și responsabilitatea, eliminarea birocraţiei excesive, transparenţa în luarea 
deciziilor privind activitatea inspectoratului. 

Capacitatea de lucru în condiţii de stres, mobilitate, seriozitate, pregătirea con- 
tinuă, colaborarea cu membrii echipei și cooperarea cu celelalte compartimente și 
servicii din inspectorat și cu structuri din afara inspectoratului. 

DESCRIEREA POSTULUI 

1. Pregătirea profesională impusă ocupantului postului: studii superioare de 
lungă durată cu diplomă de licenţă sau diplomă echivalentă; titular în învățământ, 
cu gradul didactic I sau doctorat și o vechime în învățământul preuniversitar de cel 
puţin 8 ani; calificativul „foarte bine“, în ultimii cinci ani și recomandarea Con- 
siliului şcolar/consultativ; să aibă vârsta cu 4 ani mai mică decât vârsta maximă de 
pensie pentru munca depusă și limită de vârstă; parcurgerea tuturor etapelor de dez- 
voltare profesională în învățământul preuniversitar și experiență managerială (de 
conducere, de îndrumare și control); perfecţionări periodice necesare menţinerii 
competenţei (minim 120 ore — maxim 2 ani); cunoștințe operare PC; o limbă de 
circulaţie internaţională. 

2. Experienţa necesară executării operaţiunilor specifice postului: experienţa în 
învățământ pentru specialitatea cerută de post: minim 1 an; perioada necesară 
inițierii în vederea executării operațiunilor specifice postului: 90 zile. 

3. Dificultatea operaţiunilor specifice postului: cunoașterea învățământului pre- 
universitar sub toate aspectele; cunoașterea R.O.D.LS. și M.A.R.O.D.L.S.; cunoașterea 
și aplicarea legilor, hotărârilor de guvern, ordonanţelor de urgență ale Guvernului, 
metodologiilor, regulamentelor și a celorlalte documente legislative și de manage- 
ment educațional; aprecierea ofertelor de recrutare angajare, formare managerială 
şi dezvoltare instituțională. Soluţionarea contestaţiilor şi sesizărilor; consultanță de 
specialitate; informarea, monitorizarea informaţiei și a acţiunilor la nivelul inspec- 
toratului şcolar şi la nivelul unităţilor de învățământ, în vederea asigurării calităţii 

managementului educaţional; organizarea, controlul-verificarea, evaluarea și luarea 
deciziilor; experienţa practică corespunzătoare. 

4. Responsabilitatea implicată de post: responsabilitate privind organizarea, 
managementul, controlul-verificarea, comunicarea, autoritatea informală; responsa- 
bilitatea privind corectitudinea și aplicabilitatea documentelor elaborate, corecti- 
tudinea aplicării prevederilor documentelor normative; responsabilitatea soluționării 
stărilor conflictuale sesizate direct sau exprimate prin reclamaţii. Responsabilitatea 
propunerilor decizionale. 

5. Sfera de relaţii (comunicare/relaţioare ) cu: Ministerul Educaţiei, Cercetării şi 
Tineretului, compartimentele inspectoratului școlar, membrii inspectoratului, unită- 
tile conexe, conducerile unităților de învățământ, comunitatea locală, sindicatele, or- 
ganizaţiile guvernamentale, organizaţiile non-guvernamentale etc. 


4.3.5. Evaluarea postului 


Evaluarea postului ataşează o valoare financiară postului. Pentru a stabili sala- 
riul ce corespunde postului respectiv, trebuie să fie cunoscute cât mai multe infor- 
maţii despre el. Ca urmare, evaluarea postului urmează analizei postului. Evaluarea 
postului constă în determinarea complexităţii acestuia, comparativ cu alte posturi. 

Evaluarea postului presupune determinarea cât mai obiectivă a ponderii pe care 
o are fiecare factor de muncă și a dificultății muncii pentru a se putea stabili o ierar- 
hie a posturilor numită „grila posturilor“. 

Evaluarea postului decurge din analiza acestuia și se bazează pe descrierea pos- 
tului. Ea urmărește determinarea importanţei relative a postului, în scopul asigurării 
echităţii interne a sistemului de salarizare şi recompensare. 

După Carmen Novac (2003, p. 45) evaluarea posturilor are și alte rațiuni: 

— compatibilizarea cu sistemele de salarizare din alte organizații similare; 

— măsurarea performanțelor individuale; 

— reducerea cauzelor care ar putea duce la conflicte de muncă; 

— stimularea salariaţilor pentru promovare pe posturi superioare; 

— selecţia personalului necesar dezvoltării organizaționale. 

Evaluarea posturilor — care decurge din analiza acestuia — trebuie să parcurgă 
două etape: identificarea factorilor care dau valoare postului respectiv (specifici- 
tatea muncii și dificultatea muncii, gradul de creativitate și de autonomie etc.) şi 
determinarea nivelului fiecărui factor caracteristic. Suma cotaţiilor factorilor carac- 
teristici reprezintă scorul care permite poziționarea postului în ierarhia organizaţiei. 

Un exemplu de stabilire a nivelului factorilor caracteristici este prezentat în 
Tabelul 4.4. (adaptare după Carmen Novac, 2003, pp. 49-50). 

Faţă de postul cu încărcare maximă posibilă, postul evaluat reprezintă 66%. 
Gradul de complexitate pentru fiecare subfactor a fost stabilit de analist, pe baza 
analizei anterioare și a comparării cu posturi de aceeași natură. 

Clasificarea postului. Prin acest proces se grupează posturile în funcție de 
sarcini, cunoștințe, abilităţi şi deprinderi, dar și de factori precum: dificultatea, com- 

plexitatea și responsabilităţile presupuse de post. Aceste informaţii ajută la stabilirea 
similarităţii dintre posturi. După ce similaritatea este determinată, categoriile (sau 
nivelurile de clasificare) pot fi stabilite. 


Tabelul 4.4. 
Factori Punctaj | Subfactori Puncte alocate pe Ponderea 
maxim grade de subfac- 
şi complexitate torului în 
pondere totalul 
postului 
% 
l II Iil IV 
Aptitudini (abilităţi) 260 1. Cunoştinţe 35 | 70 | 105 140 70:660x 
26% 100%= 
10,6 
2. Experienţă 20 | 40 | 60 80 9 
3. Iniţiativă 10 | 20 | 30 40 6 
Efort 240 4. Fizic 20 | 40 | 60 80 3 
24% 5. Intelectual 40 | 80 |120| 160 18,1 
Respon- 360 6. Pentru politica firmei | 20 | 40 | 60 80 6 
sabilitate 36% 7. Pentru munca 
subordonaţilor 40 | 80 | 120| 160 24,3 
8. Pentru relaţiile 
cu clienţii 20 | 40 | 60 80 6 
9. Pentru resursele 
firmei 10 | 20 | 30 40 4 
Condiţiile 140 10. Condiţii de lucru 20 | 40 | 60 80 3 
postului 14% 11. Riscuri 15 |30 |45 60 9 
Total 1000 Suma cotaţiilor pentru 
punctaj posibil 100% postul evaluat este, 100% 
de exemplu 660 


4.4. Evoluţia postului 


Organizațiile trebuie să anticipeze schimbarea și să admită că posturile vor 
evolua cantitativ și calitativ în decursul timpului. 

De obicei, durata activităţilor legate de un loc de muncă este de 8 ore pe zi, timp 
de cinci zile pe săptămână, adică 40 de ore în total. Există tendinţa ca, în unele 
domenii de activitate, să se treacă la 10 ore lucrătoare pe zi și la doar patru zile 
lucrătoare pentru a lungi week-end-ul și pentru a limita absenteismul înregistrat în 
zilele de vineri. Măsura are avantaje, dar este dificil de estimat dacă pe toată dura- 
ta celor 10 ore muncă desfășurată este la fel de productivă. Pentru multe persoane 
oboseala este cea care nu conduce la randament egal pe toată durata zilei. 


178 Managementul resurselor umane 


Un concept și o practică modernă, dar care nu poate fi aplicată oricărei ramuri 
de activitate, este programul de lucru flexibil așa-numitul flexible time — flextime. Se 
ştie că intervalul orar central de la 10 la 15 este cel în care trebuie să se afle toți 
lucrătorii la posturile lor. Completarea celor 8 ore general obligatorii de muncă 
poate fi, deci, realizată din intervalele alese de lucrător. Satisfacţia este asigurată, 
rolul social al părinţilor salariaţi este valorificat, dar proiectarea posturilor și con- 
trolul acestui nou sistem de lucru sunt sarcini dificile pentru managerii de personal. 
Compania Hewlett-Packard are prevăzut, de exemplu, intervalul orar central de 8,30 
la 14,30, venirea la serviciu fiind aleasă de lucrători între 6,30 și 8,30. Întâlnirile de 
lucru sunt programate totdeauna în intervalul orar central (Luis R. Gomez-Mejia er. 
al.,1998, p. 74). 

Principalele căi de flexibilizare a timpului de lucru sunt prezentate în Tabelul 
4.5. (după Peretti, 2001, p. 250). 

Postul îşi poate modifica structura și conținutul și datorită introducerii tot mai 
accentuate a tehnicii de calcul în toate domeniile de activitate. 

Reproiectarea posturilor trebuie să aibă în vedere toate aceste transformări, 
urmărindu-se eliminarea posturilor care devin lipsite de conținut. 

Tabelul 4.5. 


Variante de 
flexibilizare 


Avantaje Costuri 


Gestionare mai dificilă 
Cereri salariale mai mari 


Timp de lucru 


parțial 
(part-time) 


Prelungirea vieții echipamentelor 
Polivalență complementară a salariaților 


Modularizarea 


timpului anual de 
lucru 


Adaptarea capacităților de producție pentru 
atingerea obiectivelor asumate 


Dificultăţi de organizare 
Scăderea duratei anuale de 
lucru 


Segmentarea 
timpului de lucru 
zilnic 


Creşterea randamentului 
Creşterea aportului de polivalență 


Creşterea efectivelor 


Săptămâna de 
lucru condensată 


Mai buna folosire a echipamentelor 
Scăderea absenteismului 


Creşterea costurilor de inte- 
grare 

Creşterea oboselii către 
sfârşitul programului de lucru 


Orar variabil 


Creşterea randamentului 
Climat agreabil de muncă 


Coordonare dificilă 


Muncă la domici- 
liu 


Reducerea constrângerilor legate de timp 


Coordonare dificilă 


Regim flexibil al 
concediilor 


Echilibrarea sarcinilor de producție 


Costuri mai ridicate decât 
pentru concedii regulate 


Externalizarea 
producției 


Scăderea costurilor cu mâna de lucru 


Creşterea şomajului, 
pierderea unor competențe, 
creşterea termenelor de 
livrare a produselor şi difi- 
cultăți de coordonare 

Evoluţia cantitativă poate fi anticipată prin metodele (Peretti, 2001, p. 56): 

a) estimarea făcută de manageri pentru perioade de 2, 3, 5 și 10 ani; 

b) analiza tendinţelor prin metoda regresiei (modelele matematice pot conduce 
la rezultate privind numărul și calitatea posturilor, dacă se iau în calcul factori pre- 
cum nivelul producţiei, cota de piaţă, schimbările tehnologice etc. ); 

c) analiza tendinţelor prin indicii productivităţii (compararea sistematică a 
nivelului productivităţii şi a gradientului de variaţie a productivităţii cu normele sta- 
bilite). 

Evoluţia calitativă a posturilor se poate previziona prin modificările anticipate 
ale tehnologiei domeniului, care cer alte meserii, calificări și posturi. 


4.5. Reproiectarea posturilor 


Reproiectarea posturilor este etapa care poate urma analizei posturilor, dacă 
rezultatele activităţilor respective nu au fost satisfăcătoare în ceea ce privește pro- 
ductivitatea, securitatea muncii și alte criterii majore. 

Reproiectarea posturilor apare ca necesară și atunci când obiectivele organizaţiei 
se modifică, precum și în cazul în care se hotărăște retehnologizarea. 

Reproiectarea posturilor poate cuprinde aspectele: 

a) lărgirea atribuţiilor și/sau responsabilităţilor titularului postului prin asumarea 
de sarcini suplimentare în defavoarea unor posturi aflate pe același palier (adițiune 
pe orizontală ); 

b) diminuarea atribuțiilor și/sau responsabilităților titularului postului; 

c) asumarea de competenţe și responsabilități suplimentare în relaţiile cu pos- 
turile cu care se învecinează pe verticală; 

d) combinarea sarcinilor mai multor posturi și rearanjarea lor; 

e) redimensionarea timpilor de desfășurare a activităților; 

f) diversificarea sau restrângerea aplicaţiilor specifice; 

g) modificarea identificării postului; 

h) modificarea specificării (cerinţelor) postului ș.a. 

Reproiectarea posturilor urmează etapele cerute definirii posturilor; acest ansam- 
blu se constituie ca o activitate ciclică; sunt luate în considerare atât nevoile orga- 
nizației cât și personalitatea distinctă a fiecărui salariat. 

Proiectarea și reproiectarea posturilor trebuie să pună în valoare talentul, califi- 
carea, motivaţia, deschiderea spre nou, capacitatea de comunicare și alte trăsături 
umane şi să răspundă nevoii de dialog și de participare activă şi conștientă a 
salariaţilor la realizarea obiectivelor organizaţiei. 

4.6. Anexe 

4.6.1. Criterii de evaluare a posturilor 


(conform ANEXEI Nr. 1 a Legii nr. 154/1998 privind sistemul de stabilire a 
salariilor de bază în sectorul bugetar și a indemnizaţiilor pentru persoane care ocupă 
funcţii de demnitate publică). 


Criterii 


Conţinut 


1. Pregătirea profesională 
impusă ocupantului postului 


1.1 Pregătirea de bază (corespunzătoare studiilor absolvite, 
potrivit prevederilor legale): 

1.1.1. şcoală generală 

1.1.2. medie — liceală 

1.1.3. medie — postliceală 

1.1.4. superioară de scurtă durată 

1.1.5. superioară de lungă durată 

1.2. Pregătire de specialitate: 

1.2.1. calificare tehnică, economică sau de altă specialitate, 
necesară postului (medie, superioară) 

1.2.2. perfecţionări (specializări) periodice, necesare menţinerii 
pe post 


2. Experienţa necesară exe- 
cutării operaţiunilor specifice 
postului 


2.1. Experienţa în muncă 

2.2. Experienţa în specialitatea cerută de post 

2.3. Perioada necesară iniţierii în vederea executării operaţiunilor 
specifice postului 


3. Dificultatea operaţiunilor 
specifice postului 


3.1. Complexitatea postului, în sensul diversităţii operaţiunilor de 
efectuat 

3.2. Gradul de autonomie în acţiune 

3.3. Efortul intelectual caracteristic efectuării operaţiunilor speci- 
fice postului 

3.4. Necesitatea unor aptitudini deosebite 

3.5. Tehnologii speciale care trebuie cunoscute 


4. Responsabilitatea impli- 
cată de post 


4.1. Responsabilitate de conducere, coordonare structuri, echipe, 
proiecte 

4.2. Responsabilitatea pregătirii, luării unor decizii, păstrarea 
confidenţialităţii 


5. Sfera de relaţii (de a intra 
în relaţii, de a răspunde) 


5.1. Gradul de solicitare din partea structurilor interne ale 
instituţiei publice 

5.2. Gradul de solicitare din partea structurilor externe instituţiei 
publice 

5.3. Gradul de solicitare din partea cetăţenilor şi subiecţilor ser- 
viciilor oferite de instituţia publică 

4.6.2. Indicatorii standardelor de performanță 


(conform ANEXEI Nr.l a Legii nr. 154/1998 privind sistemul de stabilire a 
salariilor de bază în sectorul bugetar și a indemnizaţiilor pentru persoane care ocupă 
funcţii de demnitate publică). 

a) Cantitatea 

Se măsoară volumul lucrărilor exprimate în unități de măsură specifice 
operaţiunilor sau activităţilor executate într-un anumit post. 

De exemplu: 

— Numărul de dosare soluționate; 

— Numărul de apeluri telefonice la care s-a răspuns. 

b) Calitatea 

Se măsoară nivelul completitudinii și corectitudinii soluționărilor prezentate în 
lucrările specifice postului. 

De exemplu: 

— Numărul de corecții operate de şeful direct; 

— Numărul de contestaţii/reclamaţii primite; 

— Gradul de satisfacere a beneficiarilor serviciilor oferite (măsurate sistematic 
sau prin sondaj). 

c) Costurile 

Se măsoară interesul angajatului pentru a limita costurile administrative. Prezintă 
interes raportul dintre volumul de activitate şi costurile implicate. 

De exemplu: 

— Numărul de convorbiri telefonice, numărul de accesări ale serviciilor de tip 
Internet; 

— Numărul de deplasări. 

d) Timpul 

Se măsoară timpii de execuţie a lucrărilor mai ales pentru acele lucrări pentru 
care nu se pot stabili norme de timp. 

e) Utilizarea resurselor 

Se apreciază capacitatea angajatului de a utiliza eficient resursele puse la dis- 
poziţia postului (echipamente, programe de calculator etc. ). 

f) Modul de realizare 

Se apreciază capacitatea angajatului de a se integra în efortul colectiv depus de 
echipa din care face parte, modul în care pune la dispoziţia colectivului cunoștințele 
şi experienţa pe care le deţine etc. 


4.7. Aplicaţii şi studii de caz 
1. Studiu de caz (autor Adrian Cojocaru) 


Localizare: România, în zilele noastre 
Compania: 

Compania este înființată de circa 8 ani și operează în domeniul distribuţiei 
bunurilor de larg consum. 

Acum își creează o divizie de vânzare cu amănuntul, pe care a numit-o „Peste 
drum“ și care își propune înființarea unui set de chioșcuri-standard. În afara unităţii 
principale a chioșcului, în care urmează să fie vîndute toate mărcile prestigioase de 
țigări, băuturi răcoritoare, băuturi alcoolice, ciocolată, produse de panificaţie şi 
lapte UHT existente pe piaţa românească, firma oferă acces gratuit la două WC-uri 
ecologice. 

Climat competitiv: 

Firma este prima și unica de acest fel de pe piața românească. De-a lungul celor 
8 ani de existenţă relaţiile sale cu firmele ale căror mărci le distribuie au fost exce- 
lente. 

Descrierea contextului prezent al organizaţiei: 

„Peste drum“ este concepută să funcţioneze independent, aflându-se în prezent 
în etapa recrutării masive de personal. 

Chiar dacă nu există o strategie pe departamente, strategia generală a companiei 
este să ofere permanent produse de înaltă calitate, accesibile tuturor segmentelor de 
consumatori, de la omul de afaceri care ajunge seara târziu acasă, până la școlarul 
care își cumpără gustarea de pe drum. Preţul este unul din elementele de atracție, pro- 
dusele fiind mai ieftine decît la concurenţa micilor chioșcari, astfel încât este exclusă 
posibilitatea ca firma să plătescă pentru orice mijloc convenţional de publicitate. 

Alte informaţii: 

Patronul este tânăr. El vede în utilizarea contractorilor externi o manieră foarte 
eficientă de a reduce costurile cu personalul. Tot ce ar trebui să însemne departa- 
mentele de Resurse Umane şi Financiar aparține furnizorilor externi. 

Sediul firmei este în București, dar afacerea a început în două dintre cele mai 
mari orașe din provincie şi se va extinde treptat, într-un ritm mediu de 6 orașe anual. 

Pentru aprovizionarea chioșcurilor firma va utiliza sistemul de distribuţie al 
firmei-mamă, fiind, practic, încă un client al acesteia. Avantajul este că „Peste 
drum“ nu trebuie să își asume costurile cu o flotă costisitoare de mașini sau cu per- 
sonalul care asigură aprovizionarea. 

Tema: 

În urma unei licitaţii, dumneavoastră sunteți consultantul de RU chemat să reco- 
mande structura organizației şi setarea ei pentru performanţa optimă pe piaţă. 

Sunteţi rugat să specificaţi structura departamentelor mai ales al celui de mar- 
keting în care la numărul de persoane veţi atașa și sarcinile specifice fiecăreia. 

2. Completaţi lacunele din propoziţia următoare cu termenii corespunzători. 

Fişa postului descrie ..........mceeeeeee SI eră ac aa a at atribuțiile salariatului, 
condițiile de muncă, durata activităţii zilnice, recompensele ș.a. 

3. Înlocuiţi spaţiul punctat din afirmaţia de mai jos cu noţiunea adecvată. 

Ansamblul sarcinilor, activităţilor și responsabilităților care presupun un anumit 
grad de calificare şcolară (universitară) și profesională poartă numele de 

4. Definirea posturilor are caracter: 

a) aleator 

b) dinamic 

c) interactiv 

d) iterativ 

e) limitat 

Care dintre răspunsurile de mai sus sunt corecte? 

5. Menţionaţi care dintre următoarele variante sunt corecte. 

Descrierea posturilor are ca scop stabilirea: 

a) obiectivelor 

b) sarcinilor 

c) timpilor de lucru pe activităţi specifice 

d) competenţelor 

c) responsabilităților 

6. Înlocuiți punctele de suspensie din propoziția de mai jos cu sintagma core- 
spunzătoare (două cuvinte). 

Activitatea managerială care are drept scop stabilirea caracteristicilor structurale 
şi funcţionale ale posturilor se numeşte ................ i 

7. Care este valoarea de adevăr a următoarei fraze? 

Sarcinile postului reprezintă ansamblul activităţilor concrete, anticipate sau 
neanticipate a se produce în perioade de timp nedeterminate. Sarcinile postului sunt 
definite pentru a conduce la atingerea obiectivelor posturilor, fiind subsumate aces- 
tuia. Sarcinile posturilor sunt, de regulă, concrete, bine definite în spaţiu și în timp; 
de cele mai multe ori, sarcinile posturilor sunt repetabile/periodice, pe durată 
îndelungată de timp. 

8. Responsabilitatea este acea trăsătură a postului care caracterizează 
POENAE salariaților de a gira pentru calitatea, cantitatea și termenele la 
care activitățile corespunzătoare postului vor fi îndeplinite. 

Înlocuiți spațiul punctat din afirmația de mai sus cu noțiunea corespunzătoare. 

9. La proiectarea posturilor, trebuie să fie luate în considerare și variabilele 
mediului exterior organizației: 

a) politica de dezvoltare a organizației 

b) cererea, respectiv oferta pieței muncii 

c) indicatorii motivării 

d) gradul de pregătire a populației active disponibile 

e) pragul atins de dezvoltarea tehnologică în domeniul de activitate al organi- 
zației. 

Care dintre variantele enumerate sunt corecte? 

10. Indicați valoarea de adevăr a frazei următoare. 

Scopul analizei posturilor este acela de a determina salariaţii care ocupă respec- 
tivele posturi să muncească la randamentul lor maxim, în vederea obținerii unui 
profit cât mai mare de către organizația din care fac parte. 

11. Descrierea postului constă în identificarea postului (poziţie, rol, atribuţii) și 
în specificarea postului — cerințele privind educaţia, trăsăturile comportamentale, 
experienţa și aptitudinile: 

a) pregătirea generală 

b) pregătirea profesională 

c) norme privind salarizarea 

d) abilităţi fizice şi deprinderi intelectuale 

e) experiență de muncă 

f) marja de eroare 

g) nivelul competenţelor relaționale 

h) capacitatea de a lucra în condiţii de stres 

i) atitudinea față de risc 

j) spiritul de echipă 

Unele dintre răspunsurile de mai sus sunt false. Care sunt acelea? 

12. Studiu de caz (Stanciu, Leovaridis, p. 54) 

Iată o scrisoare primită de un specialist în domeniul resurselor umane din partea 
unui prieten, salariat al unei mari companii, foarte bine pregătit în domeniul său de 
activitate: 

Compania la care lucrez doreşte să-mi rezilieze contractul de muncă. Deși poli- 
tica firmei nu permite această procedură decât dacă angajatul dorește sau are trans- 
fer în altă parte etc., cauza pentru care se dorește această reziliere este o greșeală 
a unui manager, care după un an de zile a observat neconcordanţa între calităţile 
mele şi cele cerute de postul respectiv. Am aflat că ultima analiză a posturilor a fost 
făcută de respectivul manager în urmă cu 5 ani, atunci când când compania şi-a 
deschis prima filială în țara noastră, iar de atunci s-au schimbat o mulțime de 
lucruri în procesul de producție. 

Ce mă sfătuiți să fac în acest caz, în condiţiile în care la compania respectivă 
îmi merge destul de bine (din punct de vedere al salariului, dar și al satisfacțiilor 
profesionale ), însă cel care m-a angajat nu mai doreşte colaborarea cu mine? 

Întrebări: 

1. Dacă aţi fi în locul specialistului în resurse umane, ce l-aţi sfătui să facă pe 
expeditorul scrisorii? 

2. În cazul în care angajatul are dreptate, iar greșeala aparține managerului, cum 
o poate repara? 

13. Fişa postului cuprinde: 

a) denumirea 

b) departamentul 

c) caracteristicile psihomotoare ale salariatului 

d) codul, conform nomenclatorului de profesii și meserii 

e) categoria de încadrare 

f) normele privind concediul legal 

g) descrierea sumară a postului 

h) activitățile de efectuat 

i) cerinţele postului 
j) contextul postului 
Menţionaţi care dintre răspunsurile enumerate sunt false. 

5 
Recrutarea şi selecţia resurselor umane 


La finalul parcurgerii acestei secțiuni veţi putea dobândi următoarele compe- 
tențe: 

— să cunoaşteţi semnificația proceselor de recrutare și selecție; 
să caracterizați mediul intern și extern de recrutare și selecţie; 
să descrieți etapele proceselor de recrutare și selecţie; 

— să identificaţi sursele și metodele interne și externe de recrutare; 

— să cunoaşteţi importanța interviului preliminar; 

— să descrieți tipurile de teste, metodele de intervievare și tipurile de interviuri 
utilizate în procesul de selecție; 

— să descrieţi Centrele de evaluare (Assessment Centers) pentru selecție; 

— să descrieţi specificul recrutării prin Internet; 

— să utilizați aparatul teoretic în rezolvarea unor situaţii practice. 


5.1. Recrutarea resurselor umane 


Majoritatea studiilor dedicate analizei funcției de recrutare a resurselor umane, 
fie că sunt concepute din perspectivă teoretică, fie că se bazează pe acumulări 
empirice, înţeleg prin recrutare procesul de identificare și atragere într-o organizaţie, 
pe o bază adecvată și în număr suficient de mare, a persoanelor care dovedesc 
pregătirea și abilităţile necesare să candideze la un post vacant sau ce urmează a fi 
creat. 

Găsirea unui mod adecvat de a încuraja persoanele calificate să candideze pen- 
tru un post este un factor extrem de important atunci când o firmă are nevoie de 
personal. Recrutarea implică, așadar, căutarea și atragerea unui număr de candidaţi 
calificaţi pentru un post, astfel încât organizația să poată selecta apoi cea mai potri- 
vită persoană care să satisfacă cerințele postului respectiv (Mondy R. Wayne, Noe 
M. Robert, Premeaux R. Shane, 2002, p. 125). În plus, activitatea de recrutare tre- 
buie să aibă în vedere și nevoile candidaţilor la post. 

Recrutarea nu reprezintă doar un proces de atragere a candidaţilor pentru ocu- 
parea unui loc într-o organizaţie, ci şi un proces de creștere a șanselor de a-i păstra 

odată ce i-a angajat. Activitatea de recrutare a resurselor umane trebuie făcută în 
conformitate cu prevederile legale în vigoare. 

Recrutarea presupune un set de activităţi realizate cu scopul general de a obține 
un număr semnificativ de candidaţi calificaţi pentru un post. Altfel spus, ea atrage 
în organizaţie resursele umane, recunoscute astăzi ca fiind cele mai importante pen- 
tru supraviețuirea și competitivitatea organizaţiei. 

Obiectivele specifice ale recrutării sunt (Schuler S. Randall, Huber L. Vandra, 
1993, pp. 189-190): 

— determinarea nevoilor de recrutare actuale și viitoare ale organizaţiei în cola- 
borare cu planificarea resurselor umane și analiza posturilor; 

— contribuţia la creşterea ratei de reuşită a procesului de selecţie prin reducerea 
numărului de candidați necalificaţi sau supracalificaţi; 

— micșorarea numărului de candidaţi, care, odată recrutaţi și selectaţi, părăsesc 
organizația după o scurtă perioadă de timp; 

— dezvoltarea eficienţei individuale și organizaționale pe termen scurt, mediu şi 
lung; 

— evaluarea eficienței diverselor tehnici și surse de recrutare pentru toate tipurile 
de candidați. 


Companiile inițiază procese de socializare chiar din etapa de recrutare cu scopul de a-i fami- 
liariza pe viitorii angajaţi cu așa numita cultură orgnizațională, cu noile modalități de lucru, cu 
valorile organizaţiei etc. Printre companiile care au perfecționat procesele de socializare se 
numără Procter&Gamble și IBM. Când aceste procese se desfășoară cu succes se pot câştiga 
multe. Puteţi arăta în ce constau aceste câștiguri? 


Corelate cu obiectivele, activităţile de recrutare presupun: 

— determinarea nevoilor organizaţiei pe temen scurt, mediu şi lung în funcție de 
profilul postului şi nivelul pe care îl ocupă în ierarhia organizaţională; 

— strângerea de informaţii despre candidaţii de pe piaţa muncii; 

— realizarea materialelor necesare recrutării; 

— dezvoltarea programelor de recrutare în colaborare cu conducerea organizației; 

— atragerea candidaţilor calificaţi pentru posturi vacante sau ce urmează a fi cre- 
ate prin apelul la diverse surse și metode de recrutare; 

— evaluarea eficienţei efortului de recrutare; 

— îndeplinirea tuturor activităţilor de mai sus în condiţiile repectării legalităţii. 

Toate aceste activităţi au ca rezultat identificarea persoanelor calificate în vede- 
rea selecției și plasării ulterioare. Figura 5.1. evidenţiază aspectele recrutării din 
perspectiva relațiilor cu alte activități de resurse umane (Schuler S. Randall, Huber 
L. Vandra, 1993, p.191). 

Unul dintre punctele nevralgice ale acestui proces constă în găsirea unui mod cât 
mai adecvat de a încuraja persoanele calificate să candideze pentru un post pe care 
organizația îl are în vedere. De fapt, această problemă se convertește într-o problemă 
de găsire a surselor şi metodelor celor mai potrivite de recrutare a candidaților. 

Conform ultimelor studii, recrutarea și selecția se plasează în priorităţile organi- 
zaţiei (Milkovich George, Boudreau W. John, 1991, p. 262). Într-adevăr, resursa cea 


Recrutarea şi selecţia resurselor umane 189 


mai importantă a unei organizații este reprezentată de oamenii săi. Această afirmaţie 
a depășit de mult stadiul de slogan. Angajarea celor mai buni oameni a devenit o 
problemă critică și de primă importanţă în contextul globalizării și al competiţiei 
actuale. 


5.1.1. Organizarea şi desfăşurarea recrutării 


Actorii implicați în procesul de recrutare sunt numeroși, dar fiecare își asumă o 
partitură foarte limpede structurată. Departamentul de resurse umane (DRU), coor- 
donat de managerul de resurse umane este arareori singurul implicat în procesul de 
recrutare. DRU coordonează această activitate, pregătește recrutorii, colaborează cu 
şefii de departamente şi cu aparatul de conducere. DRU trebuie să știe exact ce pre- 
supune postul respectiv, să revadă fișa postului pentru a se asigura de faptul că 
cerințele nu s-au schimbat. De asemenea, DRU trebuie să dea recrutorilor informaţii 
despre: 

— cerinţele postului respectiv; 

— stilul de conducere al organizaţiei respective; 

— condiţiile de lucru; 

— abilităţile pe care trebuie să le aibă noul angajat. 


Activităţi conexe Surse interne Activităţi 
recrutării Promovare de recrutare 
Planificarea Transfer 
resurselor umane Rotaţia posturilor 
Analiza posturilor = Reangajare 
SpA A Recrutarea | 
Pregătirea şi dez- Cine? 
voltarea resurselor = Câti 5 Metode interne | 
umane Unde? Anunţurile 
œ| | Oferfeţe de can- 
a Bar | didatură xl ai 
Mediul economic 
Competiţia Aspecte legale Surse externe 
Agenţii de 
| plasare H 
Şcoli 
Alte companii 
Sindicate Selecție 
Asociaţii profe- şi integrare 
sionale 


Metode externe 
Radio 
Televiziune 
Preda scrisă 


Figura 5.1. Conexiuni ale recrutării 


190 Managementul resurselor umane 


O echipă de cercetători a încercat să afle care sunt percepțiile candidaţilor în pri- 
vința practicilor de recrutare. Ei au chestionat un grup de recrutori, cerându-le să caute 
un număr de candidați cât mai diferiţi între ei ca sex, rasă, vârstă etc. Au fost identifi- 
cați 41 de candidaţi care au fost intervievaţi de recrutori la începutul campaniei de 
recrutare și la final, 8-10 săptămâni mai târziu. Rezultatele au arătat că, inițial, percep- 
fiile candidaților au fost influențate de caracteristicile postului şi ale companiei și mai 
puțin de contactul cu recrutorii. Rezultatele interviurilor desfășurate spre finalul proce- 
sului de recrutare au arătat că opiniile majorității susțin ideea că recrutorii le-au influ- 
ențat raportarea la post. De pildă, unii s-au simţit foarte speciali, pe când alții, din 
cauza recrutorilor, au considerat postul mai puțin atractiv. 

Din perspectiva unei clasificări pe sexe, s-a observat că femeile au simţit din plin 
influența recrutorilor. Peste 50 de procente au susținut că interacțiunile cu recrutorii au 
fost ofensive. 

Acest studiu a sugerat limpede că este foarte important ca un angajator să-și selec- 
teze cu atenţie recrutorii întrucât succesul şi diferențele între organizaţii sunt susținute 
și de oamenii pe care-i punem în prima linie ( Randall S. Schuler, Vandra L. Huber, 1993, 
p. 203). 


Coordonarea pe orizontala şi pe verticala organizației este capitală pentru suc- 
cesul recutării. 


Managerul de resurse umane are responsabilitatea de a realiza fișa postului. Poate o organi- 
zaţie să-şi desfășoare eforturile de recrutare și să determine unde pot fi localizaţi și cum pot fi 
atrași cei mai buni candidaţi, bazându-se doar pe fișa postului? 


Din perspectiva organizaţiei, recrutarea resurselor umane implică crearea unei 
strategii ce presupune trei decizii fundamentale (Barber A., 1998, passim): 

1. determinarea publicului țintă — prima problemă pe care trebuie să şi-o pună 
organizaţia atunci când se referă la tipul de candidat căutat. Localizarea sa se 
ghidează după următoarele aspecte: competențele necesare ce atestă calificarea (se 
stabilesc prin analiza posturilor, analiza naturii relaţiilor de muncă pe care organi- 
zaţia dorește să le menţină etc.) și tipul de angajare (angajare temporară sau per- 
manentă). Pe baza acestor informaţii organizaţia poate determina: 

— limitele geografice ale procesului de recrutare (de exemplu, se poate face 
recrutare la nivel local, judeţean, regional etc. ); 

— tipul de pregătire specifică (proaspeţi absolvenţi de liceu, persoane cu studii 
superioare etc. ); 

— interesul pentru un grup anume (absolvenţi cu rezultate foarte bune, minorităţi, 
pensionari etc. ). 

2. determinarea surselor de recrutare — organizaţia are la dispoziţie mai multe 
surse de recrutare a candidaţilor. Descrierii acestora li se va acorda o secțiune spe- 
cială. 

3. identificarea modurilor celor mai adecvate de atragere a candidaților spre 
organizație pentru că, pe o piaţă în plină competiţie, organizaţia trebuie să decidă 
cum să atragă candidaţii cei mai competenți. În acest scop, ea trebuie să aibă în 
vedere: 

— natura informaţiilor pe care le oferă potenţialilor solicitanți (salarizare, bene- 
ficii, mediu de lucru); 

— sursele acestor informaţii — de pildă, managerul de resurse umane care coor- 
donează o astfel de acţiune trebuie să aibă grijă ca organizaţia să fie prezentată cât 
mai realist, dar şi mai stimulativ în broșuri, pliante sau pe site-ul propriu; 

— perioada de iniţiere a eforturilor de recrutare. 

Identificarea surselor de recrutare şi antrenarea indivizilor să candideze şi să 
accepte oferte de muncă sunt lucruri diferite. Luarea acestei decizii reprezintă un 
element important în atingerea scopului recrutării. Atunci când se hotărăsc să par- 
ticipe la fiecare stadiu al procesului de recrutare, candidaţii au în vedere anumiţi 
factori care pot fi sistematizaţi astfel: atributele postului (salariu, beneficii, tip de 
muncă, oportunități de avansare etc.), potrivirea dintre valorile organizaţiei şi cele 
ale individului, practicile de recrutare (Belcourt M. er al., 1999, p. 99). 


Recrutarea unei forțe de muncă cât mai diversă presupune nu doar o asumare a rigorilor legis- 
lative, dar și o necesitate datorată creșterii numărului candidaților ce fac parte din rândul 
minorităților, a candidaţilor în vârstă sau femei. Ce alte grupuri care să se poată încadra la capi- 
tolul diversitatea forței de muncă mai puteți identifica? Cum îşi poate canaliza eforturile o firmă 
pentru a recruta o forță de muncă cât mai diversă? 


Etapele procesului de recrutare a resurselor umane. Procesul de recrutare a 
resurselor umane comportă anumite etape ce sunt schematizate în Figura 5.2. 
(Mondy R. Wayne, Noe M. Robert, Shane R. Premeaux, 2002, p. 125). 

Schema prezentată sugerează că, atunci când planificarea resurselor umane 
indică o nevoie de personal, firma trebuie să evalueze alternativele de angajare. Dacă 
aceste alternative nu sunt satisfăcătoare, va începe procesul de recrutare. Pasul 
următor constă în identificarea angajaţilor disponibili din interiorul organizației, 
care întrunesc condiţiile de calificare cerute de post (sursă internă de recrutare ) sau 
a candidaţilor disponibili din exteriorul organizaţiei (apel la surse externe de 
recrutare ). 


Arătaţi în ce constă evaluarea alternativelor de angajare ce precedă iniţierea procesului de 
recrutare? 


Procesul de recrutare nu are loc în gol. Atât mediul intern al organizaţiei cât și 
mediul extern reprezintă poli importanți de influenţă. 

Factorii externi organizaţiei care pot afecta semnificativ eforturile de recrutare 
sunt: 

— raportul dintre cererea şi oferta de pe piaţa muncii; 

— condiţiile economice și sociale; 

— condiţiile legislative în vigoare; 
— imaginea organizaţiei. 


Mediul extern 


Mediul intern 


Planificarea 


Y 


Alternativele 
la recrutare 


Y 


Recrutarea 
Recrutarea Ria Recrutarea 
Recrutarea Recrutarea 


L| Persoane recrutate 


Figura 5.2. Etapele procesului de recrutare 


Cum influențează condițiile economice și sociale procesul de recrutare? Dar imaginea orga- 
nizației? Exemplificați. 


Mediul intern de recrutare implică faptul că recrutarea poate fi influențată și de 
politicile și practicile organizaționale. De pildă, organizația poate să aibă o politică 
de promovare din interior. Ea are avantajul de a favoriza un mediu de lucru motivat, 
stimulativ și, totodată, de a se baza pe cunoașterea prealabilă a angajaţilor. Pot 
apărea însă și scurtcircuite precum nepotismul sau traficul de influenţă. 


5.1.2. Surse şi metode de recrutare 


Datorită costurilor mari ale recrutării, organizaţia trebuie să utilizeze cele mai 
eficiente surse și metode de recrutare disponibile. Sursele de recrutare reprezintă 
locurile în care pot fi găsiți candidaţii calificați pentru un post. Merodele de 
recrutare sunt mijloacele specifice prin care potenţialii angajaţi pot fi atrași în orga- 

nizaţie. Sursele şi metodele de recrutare pot fi interne și externe. Pentru atingerea 
obiectivelor recrutării trebuie utilizate surse și metode ce se colează pe nevoile 
specifice ale organizaţiei. 

Metodele interne de recrutare reprezintă mijloacele specifice prin care sunt iden- 
tificați angajaţii actuali, capabili să ocupe posturile disponibile dintr-o organizaţie. 
Instrumentele specifice pentru recrutarea internă includ: bazele de date cu angajaţii, 
anunţurile despre posturile disponibile și ofertele de candidatură. Anunţurile 
reprezintă o procedură de informare a angajaţilor asupra existenţei unor posturi 
diponibile. Ofertele de candidatură reprezintă o tehnică ce permite angajaților care 
cred că posedă calificările necesare să candideze la un post anunţat. 

Responsabilitatea recrutării interne revine departamentului de resurse umane 
care, odată ce a identificat posturile disponibile, va trimite o informare șefilor 
departamentelor unde sunt localizate posturile respective. Aceștia, la rândul lor, îi 
vor anunţa pe subordonați despre activităţile legate de recrutarea internă. 

Procedurile enunțate mai sus au următoarele avantaje: 

— previn suspiciunile angajaţilor legate de faptul că nu ar fi niciodată informaţi 
de existenţa unui post disponibil; 

— evidențiază transparenţa organizaţiei faţă de angajaţi; 

— este încurajată libertatea de alegere și dezvoltarea carierei; 

— se salvează timp și bani. 

Din categoria dezavantajelor acestor tehnici fac parte următoarele situaţii: 

— dacă solicitanții nu reuşesc să obțină postul, atunci trebuie să li se explice de 
ce nu au fost aleși; 

— dacă se face o alegere nepotrivită, atunci aceasta echivalează cu diminuarea 
credibilității conducătorilor; 

— chiar dacă procedurile ar fi implementate cu succes, nu se pot preîntâmpina 
nemulțumirile celor ce nu au fost selectați. 


Care dintre dezavantajele procedeelor de recrutare internă invocate aici pare a fi insur- 
montabil? Odată identificat, cum ar putea fi totuși preîntâmpinat? Argumentaţi răspunsurile. 


Metodele externe de recrutare se referă la mijloacele de atragere într-o organi- 
zaţie a candidaţilor localizaţi prin sursele externe de recrutare. Metoda externă con- 
venţională de recrutare este publicitatea. Dar acest proces poate decurge cu succes 
apelând și la sprijinul agențiilor de recrutare și al asociaţiilor profesionale. În plus, 
organizațiile pot face recrutare externă cu ocazia evenimentelor speciale sau pe 
perioada desfășurării stagiilor de practică a studenților. 

Publicitatea este o modalitate prin care se comunică publicului nevoile de anga- 
jare ale unei organizaţii. Cei care fac recrutarea trebuie să aibă în vedere: 

— mijloacele de publicitate — alegerea celui mai bun medium (presă scrisă, tele- 
viziune, radio, internet) depinde de natura posturilor pentru care se face recrutarea; 

— modul de construire a anunţurilor. 

În construirea anunţurilor specialiştii recomandă folosirea ghidului AIDA 
(Atenţie, Interes, Dorinţă, Acţiune ) (Dessler Gary, 2003, pp. 101-102). Anunţul tre- 
buie să atragă atenţia, să dezvolte interesul și dorința pentru post (să conţină 
cuvinte-cheie de genul „provocare“, „călătorii“, „avansare“ ) și nevoia de a acţiona 
(prezenţa unor formulări precum „sună azi“, „sună pentru mai multe detalii“). 

Nu trebuie uitat faptul că, prin publicitate, se oferă o imagine a organizaţiei. 
Compania trebuie să dea potenţialilor angajaţi o imagine despre sine și despre post. 


În cele două casete de mai jos sunt anunțuri publicitare apărute în presa scrisă românească. 
Faceți o analiză a acestora pe baza itemilor de mai sus. Reconstruiţi-le corect, dacă este cazul. 


Companie cu capital integral străin, cu sediul comuna Cornu, județul Prahova, domeniul de 
activitate: producător de piese mecanice de precizie, scoate la concurs un post pentru activitatea 
de aprovizionare și operațiuni import-export. Cerinţe: Studii superioare; experienţă în domeniul 
comercial (operaţiuni import-export, transporturi, aprovizionare); posesor permis de conducere 
categoria B; cunoașterea limbii engleze, cunoștințe operare PC, abilităţi de comunicare. Se oferă: 
salariu motivant, oportunitatea de a lucra într-un mediu occidental într-o companie modernă. 
Persoanele interesate vor depune CV-urile până la data de 10 septembrie 2003, prin e-mail la 
adresa salesQmicron.ro sau fax: 0244/367.238 sau 0244/367.673. 


Acum căutăm persoane serioase (avantaj supraponderali), 200 $. 322.74.94. 


Agenţiile publice şi private de recrutare sunt organizaţii specializate care ajută 
firmele să recruteze angajaţi și, totodată, îi asistă pe indivizi să localizeze un post 
vacant. Agenţiile publice sunt oficii de recrutare a forței de muncă care nu percep 
taxe nici viitorului angajat, nici angajatorului, costurile recrutării fiind suportate de 
către stat sau acoperite din publicitate. Agenţiile private de recrutare percep însă 
taxe de recrutare fie potenţialului angajat, fie organizaţiei. 

Evenimentele speciale reprezintă o metodă de recrutare care implică efortul unui 
angajator de a atrage un număr cât mai mare de candidaţi pentru interviuri. De pildă, 
târgurile de muncă sunt proiectate pentru a-i strânge laolaltă atât pe candidaţi cât și 
pe reprezentanţii diverselor companii. Avantajele acestora, din perspectiva angaja- 
torului sunt: 

— oportunitatea de a întâlni un număr cât mai mare de candidaţi în cel mai scurt 
timp; 

— costurile scăzute (în general, ele sunt sponsorizate de organizaţii caritabile, de 
stat sau de partenerii de afaceri). 

Stagiul de practică reprezintă o formă specială de recrutare ce implică plasarea 
unui student/elev într-un post temporar, cu lipsa obligativității companiei de a-l 
angaja ori a studentului/elevului de a accepta postul permanent. Practica se poate 
desfășura fie în timpul anului școlar, fie pe perioada verii. Avantajele acestei metode 
sunt: 

— se poate evalua dăruirea față de carieră a celui care efectuează practica; 

— practicanţii pot deveni recrutori în sensul că vorbesc altora despre organizație; 

— practicanţii sunt un instrument de relații publice ce conferă vizibilitate com- 
paniei; 

— în perioada practicii se pot evalua performanțele și se pot aprecia calificările, 
abilitățile aplicanților. 

Asociaţiile profesionale. Multe asociaţii profesionale din diverse domenii 
(finanţe, relații publice, marketing, publicitate etc. ) pot furniza servicii de recrutare 
şi plasare pentru membrii lor. 

Sursele interne de recrutare îi includ pe actualii angajaţi care devin candidaţi în 
vederea promovării, transferului sau rotației pe posturi, precum și pe foștii angajaţi 
care sunt disponibili pentru reangajare. 

Promovarea din interior. Avantajele acestei surse rezidă în faptul că: 

— angajaţii pot fi mai bine calificaţi; 
angajaţii sunt deja familiarizați cu colegii, procedurile și politicile organizaţiei; 
— angajaţii se simt mai în siguranță; 
angajaţii își identifică interesele pe temen lung cu cele ale organizaţiei; 

— disponibilitatea pentru promovarea organizaţională îi motivează mai mult în 
muncă pe angajaţi; 

— este mai puţin costisitoare ca timp și bani. 

Printre dezavantajele promovării interne putem nota: 

— inconvenientul de a nu găsi cea mai calificată persoană; 

— chiar dacă este găsită persoana potrivită, aceasta poate refuza promovarea. 

Transferul este un alt mod de recrutare internă important pentru o organizaţie din 
perspectiva promovării ulterioare a angajatului. Criteriile transferului sunt vechimea 
şi meritele. 

Rotaţia pe posturi este folosită pentru a-i pune pe candidaţi în situația de a lua 
contact cu diferite aspecte ale vieții organizației. Rotaţia are un caracter temporar. 
Ea presupune avantajul eliminării stresului, dă oportunitatea de a testa funcționali- 
tatea unor noi posturi fără teama de eșec, iar conducerea are șansa de a verifica 
angajamentul pe temen lung al salariatului. 

Reangajările/rechemările reprezintă o sursă de recrutare relativ necostisitoare. 
Organizaţia are informaţii despre performanţele și așteptările candidaților. Aceștia 
sunt familiarizați cu valorile companiei și tind să muncească mai bine și să fie mai 
loiali. Această sursă se utilizează, mai ales, în organizaţiile unde există fluctuații 
sezoniere de personal (construcţii, turism etc. ) 

Sursele externe de recrutare 

La un moment dat, o firmă trebuie să caute potenţiali angajaţi dincolo de 
granițele sale, îndeosebi pentru ocuparea unor posturi noi, să coopteze angajați cu 
abilităţi pe care nu le posedă salariaţii actuali, să angajeze personal cu un back- 
ground diferit faţă de cel existent, în scopul încurajării creativității. În plus, 
recrutarea internă nu produce suficienți candidaţi calificați, mai ales în organizațiile 
care au o ascensiune rapidă sau care au mare nevoie de creativitate şi talent. În 
această situație, se apelează la recrutarea externă. Cert este că organizațiile au 
nevoie, de obicei, de ambele resurse. 

Sursele externe de recrutare pot fi: liceele și şcolile vocaţionale, universitățile, 
competitorii și alte firme dar și şomerii, pensionarii și liber profesioniștii. 

Liceele și şcolile vocaţionale au programe de pregătire ce vizează dezvoltarea 
anumitor abilităţi și deprinderi specifice în funcție de profilul acestora. 

Universitățile reprezintă o sursă de recrutare importantă pentru multe organizații. 
Potenţialii profesioniști sunt găsiţi în aceste instituţii. Relevantă în acest sens este 
dezvoltarea parteneriatelor de tip public-privat prin care firmele și universitățile 
întreţin relaţii apropiate din care câștigă ambele. 

Competitorii și alte firme din aceeaşi arie geografică și de interes pot fi surse 
importante de recrutare pentru posturi în care se cere experienţă. 

Somerii și pensionarii sunt adesea o sursă foarte prețioasă de recrutare. De pildă, 
pensionarii muncesc mai bine decât tinerii, nivelul absenteismului este mai mic, se 
implică mai mult și sunt mai fideli organizaţiei. 

Liber profesioniștii pot reprezenta o sursă de candidaţi pentru orice tip de pos- 
turi care cer expertiză tehnică, administrativă sau antreprenorială. Ei pot activa cu 
succes în posturi care solicită creativitatea. 

Majoritatea lucrărilor de specialitate se pun de acord în privința faptului că, dată 
fiind unicitatea unei organizații, reușita procesului de recrutare depinde de 
adaptarea acestuia la nevoile specifice ei. Altfel spus, sursele și metodele de 
recrutare trebuie să se coreleze atât cu tipul de organizaţie cât și cu natura postului 
ce urmează a fi ocupat. Înainte de a alege metodele, trebuie identificate sursele de 
recrutare. Metodele specifice de recrutare folosite sunt influențate de factorii externi 
de mediu (raportul cerere-ofertă de pe piaţa muncii ș.a.). De aceea, fiecare organi- 
zaţie trebuie să determine metodele şi sursele adecvate unor circumstanţe diferite. 


Avantajele surselor interne de recrutare 


Dezavantajele surselor interne de recrutare 


— încurajarea unei etici a promovării 

— evaluarea eficientă a abilităţilor 

— minimalizarea costurilor 

— motivarea în vederea atingerii unei mai 
bune performanţe în muncă 


— probleme de natură etică cu cei care nu au 
fost promovați 
— apariţia luptelor interne pentru promovare 


Avantajele surselor externe de recrutare 


Dezavantajele surselor externe de recrutare 


— „sânge nou“ şi perspective noi 

— costuri mai mici în raport cu programele de 
pregătire a specialiştilor 

— pot furniza informaţii privind activitatea con- 
curenţei 


— poate fi selectat cineva nepotrivit cu 
cerinţele postului, cultura şi valorile 
organizaţiei 

— pot apărea probleme cu potenţialii candidaţi 
din interior 

— necesită adaptare mai lungă în timp 

5.1.3. Recrutarea prin Internet 


Nu putem neglija formularea unor puncte de reper în ceea ce privește raportarea 
procesului de recrutare la noile tehnologii care conduc, la scară mare, spre o recon- 
strucţie a tabloului explicativ al lumii. Chiar dacă filosofia procesului de recrutare 
nu a suferit schimbări majore totuși, din perspectiva noilor achiziţii tehnologice, ne 
confruntăm cu un set de resemnificări ce nu poate fi neglijat. Astfel, putem spune 
că recrutarea este influențată progresiv de apariţia Internetului. 

Într-un studiu de specialitate (Belcourt, M. er al., 1999, p. 110) se estima exis- 
tența a peste 35.000 de site-uri specializate în recrutare. Tot mai multe organizaţii 
apelează la această sursă de recrutare din mai multe motive: 

— costurile scăzute în raport cu alte surse de recrutare; 

— rapiditatea — de cele mai multe ori candidaţii sunt identificaţi în aceeaşi zi în 
care s-a făcut anunţul; 

— schimbul de informaţii suplimentar și relevant atât despre organizaţie cât şi 
despre candidat, în timp real. 


În România există peste 20 de site-uri specializate în recrutare. În toamna lui 2003, a fost 
organizat primul târg virtual de locuri de muncă. Pe site-ul pus la dispoziție (www.bestjobs.ro) au 
fost depuse peste o mie de oferte de către firme publice și private. 


Identificarea completă a unei liste de dezavantaje este totuși prematură. De 
aceea, nu le vom nota decât pe cele mai evidente: 

— media de vârstă a celor care utilizează Internetul se plasează în zona sub 40 
de ani, bărbaţi în special. Pericolul rezidă în reducerea îndeplinirii obiectivelor orga- 
nizației legate de recrutarea unei forțe de muncă cu potenţal diversificat; 

— prezenţa unor solicitări pentru alte posturi decât cele disponibile; 

— un număr foarte mare de CV-uri ce solicită mult timp de analiză; 

— violarea confidenţialităţii în cazul în care nu există sisteme de protecţie. 

Internetul oferă organizaţiei trei căi de recrutare: 

1. site-uri generale și specializate în recrutare; 

2. crearea propriei pagini de Internet care să ofere secțiuni dedicate posturilor 
vacante, să pună la dispoziţie mijloacele prin care solicitanţii pot să-și construiască 
şi să-şi trimită CV-ul; 

3. participarea la forumuri de discuţii on line despre carieră. 

Foarte multe organizații au obţinut rezultate impresionanate utilizând recrutarea 
prin Internet, în special prin apelul la propria pagină web. Numărul site-urilor spe- 
cializate în recrutarea de personal a crescut uimitor în ultimii ani. Trecerea în revistă 
a acestora nu face obiectul prezentării noastre. Putem sublinia însă că majoritatea 
profesioniştilor în resurse umane preferă să primească CV-urile și să utilizeze o 
serie de teste prin Internet. Foarte multe pagini de web ale organizaţiilor pun la dis- 
poziţie solicitanţilor secţiuni speciale care afișează formate de CV-uri ce pot fi com- 
pletate on line. 

În completarea unui astfel de CV sunt de evitat următoarele greșeli: 

1. folosirea caracterelor speciale; 

2. folosirea tastei Tab în loc de tasta destinată spaţiului; 

3. folosirea caracterelor bold sau italice. 

În ciuda faptului că majoritatea organizaţiilor şi-au creat propria bancă de CV- 
uri care variază în funcție de mărime, conţinut şi acesibilitate, regulile de mai sus 
rămân valabile în toate cazurile. 

Alte aspecte ale recrutării pe Internet vizează redefinirea rolului recrutorilor și a 
surselor și metodelor externe și interne de recrutare. Recrutorul, numit în literatura 
de specialitate cyber-recrutor, devine, în primul rând, o persoană responsabilă de 
utilizarea Internetului în procesul de recrutare cu tot ce implică acesta. Pe de altă 
parte, sursele externe de recrutare conexate cu metodele aferente sunt utilizate din 
perspectiva legăturilor cu Internetul. Recrutarea internă se schimbă și ea semnifica- 
tiv, în măsura în care firmele și angajaţii dezvoltă folosirea intranetului. Dacă un 
angajat dorește să afle ceva despre un post vacant este suficient să verifice agenda 
trimisă prin intranet. 


5.2. Procesul de selecţie 


Dacă procesul de recrutare are scopul de a-i determina și încuraja pe oameni să 
caute un post într-o organizaţie, procesul de selecție are scopul de a-i identifica și 
angaja pe cei mai calificaţi solicitanți. 

Selecția reprezintă procesul prin care se aleg candidaţii cei mai potriviţi pentru 
ocuparea unui post vacant într-o organizaţie, conform unor reguli și criterii bine sta- 
bilite. Selecţia este un proces prin care se acumulează informaţii despre candidaţii 
la un post vacant, în condiţii legale, cu scopul de a determina cine poate fi angajat 
pe termen scurt, mediu sau lung într-o organizaţie. Selecţia implică alegerea unor 
candidaţi ale căror nevoi să fie adecvate nevoilor organizaţiei. Potrivit lui Lawrence 
A. Klatt er al. (1985), selecţia personalului este o activitate de previziune care 
încearcă să acomodeze nepotrivirile dintre caracteristicile indivizilor şi cerinţele 
posturilor nou create sau vacante. Selecţia se corelează cu celelalte etape ale mana- 
gementului resurselor umane: planficarea resurselor umane, analiza posturilor, 
recrutarea, evaluarea performanţelor personalului. Legăturile dintre aceste procese 
sunt prezentate în Figura 5.3. (Schuler S .Randall, Huber L. Vandra, 1993, p. 234). 

Responsabilitatea selecţiei revine departamentului de resuse umane, alături de 
specialiștii din departamentele care au posturi vacante și, după caz, managerii din 
poziţiile ierarhic superioare. DRU este responsabil îndeosebi cu verificarea preli- 
minară a dosarelor de candidatură, primirea candidaţilor la sediul organizaţiei, rea- 
lizarea preselecţiei, pregătirea interviurilor și coordonarea procedurilor de selecție 
până în etapa finală. 

Procedurile de selecție asigură și îmbogăţesc esenţa unei organizaţii care constă 
în resursele sale umane. Selectarea candidaţilor capabili să lucreze performant 
aduce îmbunătăţiri substanţiale la nivelul productivităţii şi scade costurile. Scopul 

procesului de selecţie este de a găsi cea mai bună îmbinare între personal, post și 
organizaţie. Dacă personalul este subcalificat sau supracalificat sau, pur și simplu, 
nu se potrivește culturii organizaționale atunci probabil va părăsi organizaţia. 

Potrivit sistematizării propuse de Randall S. Schuler şi Vandra L. Huber (1993, 
p. 233) obiecivele selecţiei rezidă în: 

— contribuţia la realizarea obiectivelor organizaţiei în mod eficient și eficace; 

— obţinerea certitudinii că investiţiile financiare ale organizaţiei nu sunt inutile; 

— evaluarea și angajarea candidaţilor atât în interesul acestora cât și al organi- 
zaţiei; 

— minimalizarea pericolului neadaptării la legislaţia în vigoare cu privire la 
selectarea personalului; 

— contribuţia la realizarea strategiilor şi obiectivelor organizației. 

Este foarte important de reţinut că succesul recrutării are un impact semnifica- 
tiv asupra calităţii procesului de selecție. Pe de altă parte, trebuie cunoscut faptul că 
procesul de selecție a personalului reprezintă una dintre cele mai dificile și mai 
importante decizii ale unei organizaţii. „Dacă o firmă angajează mai multe «mere 
stricate», nu poate avea succes pe termen lung, chiar dacă are planuri perfecte, o 
solidă cultură organizațională și sisteme de control adecvate.“ (Mondy R. Wayne, 
Noe M. Robert, Premeaux R. Shane, 2002, p. 176) Această afirmaţie întăreşte ideea 


Activităţi conexe Culegerea de Aspecte legale 


selecţiei informațiilor 
Planificarea despre candidat 
resurselor umane prin 
Analiza posturilor Interviu 
Recrutarea Teste 
Evaluarea perfor- Cererea de 
manţelor angajare 
Pregătirea Referinţe T 
şi dezvoltarea Luarea deciziei 
de selecţie 
Candidații J Angajare 
edt [>] potenţial Respingere 
ediul $ nem calificați Promovare 
Strategia 
organizațională 
Cultura | 
Procesul de luare 
a deciziei Evaluari 9 
Criteriile şi etapele vaiditatg E 
de selecție Consistent 
Obiectivele 
selecției 
Performanța 


Figura 5.3. Conexiunile selecției 

că obiectivele şi scopurile organizaţiei nu pot fi atinse în absenţa oamenilor com- 
petenți. Mai mult, putem nota în acord cu lucrările de specialitate că, actualmente, 
chiar dacă multe organizații au acces la aceeași tehnologie, ceea ce le diferențiază 
realmente sunt oamenii. 


De pildă, firmele mici nu-şi pot permite să facă greșeli de angajare; în firmele mari, existența 
unei singure persoane incompetente are consecințe mai puţin nefavorabile, dar nu în orice 
condiții; o eroare asemănătoare într-o organizaţie mică poate fi devastatoare. De ce? Argu- 
mentaţi-vă răspunsul. 


5.2.1. Factorii care influențează selecţia 


Factorii care influenţează procesul de selecție pot fi sintetizaţi astfel: legislaţia, 
viteza de decizie, ierarhia organizațională, lotul candidaţilor, tipul de organizație și 
perioada de probă (Mondy R. Wayne, Noe M. Robert, Premeaux R. Shane, 2002, 
pp. 177-179). 

1. Legislaţia. Managementul resurselor umane este condiţionat într-o mare mă- 
sură de legislație. Conducerea și specialiștii în resurse umane trebuie să stăpânească 
foarte precis toate aspectele legale ale procesului de selecție atunci când fac 
angajări. Ca o organizaţie să nu piardă timp și bani, este foarte important să cu- 
noască condiţiile legale în vigoare sub umbrela cărora se desfășoară procesul de 
selecție. Altfel spus, dacă în procesul de selecţie se produc scurtcircuite de natură 
legală (discriminări de gen, etnice ş.a.m.d.), atunci organizaţia poate fi antrenată în 
procese costisitoare și, totodată, poate pierde din capitalul de imagine. 

2. Viteza de decizie. Timpul disponibil pentru a lua o decizie cu privire la candi- 
datul ce urmează a fi selectat poate avea, de asemenea, un efect major asupra pro- 
cesului de selecție. Dacă procesul de selecţie durează prea mult este foarte proba- 
bil ca cei mai buni candidaţi să se orienteze către alte organizaţii. 

3. Ierarhia organizațională. Procesul de selecţie este constrâns și de cei care fac 
selecţia, în sensul că posturile vacante ce urmează a fi ocupate aparţin unor niveluri 
diferite. Astfel, apare necesitatea adecvării celor care selectează la natura postului. 
De pildă, există o diferenţă evidentă între un post de şef de departament într-o orga- 
nizaţie şi un post de recepţioner. În primul caz, selecţia va fi condusă nu numai de 
departamentul de resurse umane, dar și de persoane din poziţiile ierarhice supe- 
rioare. În cel de-al doilea caz, este suficientă implicarea DRU. 

4. Lotul candidaților. Procesul de selecţie poate fi influenţat şi de numărul can- 
didaţilor calificați pentru un post anume. În cazul în care există mai mulți candidaţi 
calificați este mai ușor să-i alegi pe cei mai buni. Dacă plaja de opţiuni este mai 
mică, atunci procesul de selecţie se poate transforma într-o „alegere din ce avem la 
îndemână.“ Procesul de selecție mai poate fi afectat și de extinderea sau, dimpotrivă, 
micșorarea pieţei de muncă. Raportul dintre numărul de posturi ce urmează a fi ocu- 
pate şi numărul de candidaţi disponibili este un factor de prim rang. 

5. Tipul organizației. Selecţia mai poate fi predeterminată de tipul de organizație 
în care candidaţii urmează să fie angajaţi. Dacă organizaţia este privată, publică/de 
stat sau nonprofit, selecţia se va desfășura în mod diferit. 

6. Perioada de probă. Multe organizaţii apelează la o perioadă de probă, care 
durează de obicei între 3 și 6 luni, ce le permite să evalueze abilităţile angajatului 
de probă. Această practică influenţează procesul de selecție deoarece poate substi- 
tui unele faze ale sale sau îi verifică validitatea. 


5.2.2. Descrierea procesului de selecție 


Procesul de selecție comportă anumiţi pași. Figurile de mai jos (Figurile 5.4. și 
5.5.) indică etapele tipice ale unui proces de selecție. Evident, acestea pot varia în 
funcţie de organizaţie, dar ele exprimă, în genere, cum se desfășoară acest proces 
(Mondy R. Wayne, Noe M. Robert, Premeaux R. Shane, 2002, p. 179; Cherrington 
D. J., 1991, p. 198). 

Examenul medical 2> 
Proaspătul angajat 


Figura 5.4. Etapele selecției 

Adesea, în activitatea practică, nu se respectă toate aceste etape, apărând situaţii 
în care decizia de angajare se ia chiar la nivelul interviului preliminar, fără ca aceas- 


ta să fie neapărat stigmatizată de umbra insuccesului. 


Coroborarea 
rezultatelor selecţiei 
cu aspectele legale 


Obţinerea confirmării 
de angajare din partea 

asupra deciziei 

senzorio-motorii 


Interviul final 

Teste pentru determinarea 
abilităţilor, personalităţii şi 

Interviul preliminar 


Primirea dosarelor şi a 

Figura 5.5. Etapele selecţiei 


Analiza rezultatelor selecţiei 

De regulă, selecția debutează cu interviul preliminar care are drept scop elimi- 
narea candidaţilor necalificaţi pentru postul respectiv sau a celor care nu răspund 
unor cerințe minime. În pasul următor, candidaţii rămași completează cererea de 
angajare. Urmează filtrarea lor printr-o serie de teste de selecţie, interviul de anga- 
jare, verificarea referinţelor, examinarea medicală și, în fine, evaluarea rezultatelor 
selecţiei în vederea luării deciziei de angajare. Și în procesul de selecţie factorii de 
mediu au un impact considerabil (pentru detalii a se vedea secțiunea dedicată 
recrutării resurselor umane). Luarea deciziei de angajare trebuie raportată și la 
influenţele mediului intern și extern. 

Vom descrie în continuare, pe larg, etapele procesului de selecție. 

1. Interviul preliminar. Procesul de selecţie începe, de regulă, cu interviul pre- 
liminar. Scopul principal al acestei selecţii inițiale este acela de a-i elimina pe cei 
care nu îndeplinesc în mod vizibil cerințele postului în cauză. În acest stadiu, 
reprezentantul DRU pune întrebări clare și la obiect. Această etapă aduce beneficii 
organizaţiei pentru că, pe de o parte, identifică și elimină rapid candidaţii neadec- 
vaţi și, pe de altă parte, poate conduce la recunoașterea unor candidați care dispun 
de abilități pentru alte posturi vacante din organizaţie. 

Pot fi folosite mai multe tipuri de interviuri preliminare: interviul telefonic, 
interviul față în față, interviul asistat de calculator. 


În anii '80 întrebarea cea mai frecventă adresată în timpul unui interviu era „vorbiţi despre 
dumneavoastră“. Această întrebare a devenit desuetă? Argumentaţi răspunsul. 


Interviul telefonic are avantajul că menţine la un nivel scăzut costurile selecţiei. 
Dezavantajul ţine de faptul că se pierde contactul direct. De pildă, nu se pot obser- 
va manifestările nonverbale ale candidatului și nici aptitudinile de relaţionare inter- 
personală așa cum se întâmplă în interviul față în faţă. Acesta din urmă presupune 
însă costuri mai mari, dar nesemnificative în raport cu beneficiile. O formă nouă de 
interviu este cel asistat de calculator, mai precis folosind pagina de Internet a orga- 
nizaţiei. Aici sunt postate formulare cu întrebări la care trebuie să răspundă candi- 
daţii. După completare, ele sunt prelucrate de un program ce afișează rezultatele. 

2. Analiza cererilor de candidatură. Această etapă poate preceda sau urma inter- 
viul preliminar. Prin intermediul său se conturează o perspectivă asupra candidaţilor. 
Angajatorul evaluează datele din cererea de angajare pentru a vedea dacă există o 
potrivire între cerinţele postului vacant și candidat. Cererea de angajare trebuie să 
fie bine concepută, să fie cerute informațiile esenţiale şi să aibă un format standard. 
Cererile de angajare diferă de la organizaţie la organizaţie și în funcţie de tipul pos- 
tului. 

O cerere de angajare tip conţine următoarele rubrici: nume, adresă, număr de 
telefon, serviciu militar, pregătire și experiență profesională. Dacă organizaţia nu 
solicită completarea unei cereri de angajare atunci înseamnă că se va baza pe ana- 
liza curriculum-ului vitae (v. Anexa). 

Cererea de candidatură sau CV-ul vor fi analizate având în vedere cerinţele fişei 
postului pentru a determina adecvarea dintre solicitările organizației și calificările 
individului. Este de notat că, în această fază, procesul de selecție poate fi îngreunat 
întrucât unii candidaţi tind să se pună într-o lumină favorabilă, dar nu neapărat rea- 
listă. 

3. Administrarea testelor de selecţie. Utilizarea testelor de selecţie a devenit o 
procedură prevalentă în evaluarea abilităţilor, aptitudinilor şi capacităţilor 
candidaţilor. În funcţie de ceea ce se urmărește prin testare, testele pot fi conduse 
de reprezentanţi ai departamentului de resurse umane, specialiști din organizaţie, 
firme specializate în testare, experţi şi consultanţi din afara organizaţiei. 

Testele de selecție reprezintă mijloace precise care vizează selectarea candi- 
daţilor calificaţi pentru un post. Costul testelor de selecție este mic raportat la fap- 
tul de a câştiga un angajat bine calificat. Principalul motiv al utilizării testelor con- 
sistă în identificarea aptitudinilor, motivaţiei necesare ocupării postului în cauză. 
Aceste aspecte nu pot fi decelate în interviul preliminar. Testele reprezintă mijloace 
eficiente de a acumula acel tip de informaţii la care nu se poate ajunge prin inter- 
viul preliminar sau prin analiza CV-ului și a cererii de candidatură. Și la nivelul 
acestei proceduri de selecţie este fundamentală cunoașterea funcțiilor și cerințelor 
esenţiale ale fiecărui post pentru că numai astfel se pot proiecta teste potrivite 
naturii sale. 

Testele de selecție constituie un bun suport de predicţie în ceea ce privește 
abilităţile unui candidat, dar nu au același succes atunci când este vorba de deter- 
minarea motivaţiei. Întrucât performanța în muncă este dependentă nu doar de 
abilităţile personalului, dar şi de motivaţia sa, această indigenţă a testelor devine 
importantă. O altă problemă pe care o pot genera testele este anxietatea. Candidaţii 
devin adesea neliniștiți când trebuie să se confrunte cu un obstacol care vizează 
eliminarea lor din cursă. În aceste circumstanțe performanţa lor poate fi subevalu- 
ată. De aceea, modul în care sunt realizate şi aplicate testele și modul cum sunt aleşi 
profesioniștii care participă la această procedură trebuie să reducă din amenințare. 
În plus, testele trebuie conjugate cu alte instrumente de selecţie. 

Conform lui Gary Desler (2003, p. 128, passim) caracteristicile testelor bine 
proiectate sunt: standardizarea, obiectivitatea, fiabilitatea şi validitatea. 

Standardizarea se referă la uniformitatea procedurilor şi condiţiilor legate de 
administrarea testelor. De pildă, conţinutul instrucţiunilor oferite, timpul alocat sau 
mediul de testare trebuie să fie aceleași pentru toți candidaţii. Obiectivitatea este o 
condiţie ce trebuie îndeplinită atunci când se consideră că aplicanţii pot obţine 
rezultate foarte asemănătoare la un test dat. Fiabilitatea reprezintă măsura în care 
testele de selecţie oferă rezultate certe. Ea relevă gradul de încredere ce i se poate 
acorda testului. Validitatea reprezintă cerința de bază a testelor de selecţie. Ea sem- 
nifică acurateţea cu care testele măsoară ceea ce trebuie să măsoare sau satisfac 
funcţiile pe care sunt proiectate să le satisfacă. 

Tipuri de teste de selecție. În funcţie de performanţele avute în vedere pentru 
ocuparea unui post este nevoie să fie testate și măsurate anumite capacităţi precum: 

aptitudinile cognitive, psihomotorii, vocaţionale, personalitatea, nivelul de interes, 
cunoştinţele profesionale etc. 

Testele de aptitudini cognitive sunt instrumente ce determină capacitatea de 
gândire în general, memoria, vocabularul, fluenţa verbală ș.a. Ele sunt utilizate pen- 
tru identificarea candidaţilor cu o bază temeinică de cunoștințe, care în condiţiile 
unor schimbări de natură tehnologică sau de organizare, să îi ajute să se poată adap- 
ta repede. 

Testele de abilități psihomotorii măsoară forţa, coordonarea şi dexteritatea. Sunt 
meserii care solicită o bună coordonare a mișcărilor, dexteritatea manuală sau alte 
reacții motorii. De pildă, pentru meseria de salvamar este nevoie de stăpânirea pro- 
cedurii de înot. Evident că un candidat la acest post va trebui să facă față unui test 
de abilități psihomotorii. 

Testele privind profesia măsoară gradul de cunoaștere de către solicitant a înda- 
toririlor postului pentru care candidează, dar și cunoștințele în diverse domenii pro- 
fesionale ca economie, marketing etc. Aceste teste sunt proiectate pe baza datelor 
furnizate de analiza posturilor. 

Testele de simulare cer candidaţilor să îndeplinească o sarcină reprezentativă 
pentru postul respectiv. Aceste teste sunt, prin natura lor, legate de configuraţia pos- 
tului. Ele au avantajul că rezultatele nu pot fi falsificate, candidaţii nu-i pot înșela 
pe evaluatori asupra performanţelor și ajută la configurarea unor predicții bune. Prin 
simulări, candidatul își poate evidenția abilităţile, cunoştinţele, experienţa profe- 
sională în act. Testele de simulare trebuie să fie monitorizate de specialiști în pro- 
fesia respectivă. 

Testele vocaţionale indică faptul că un candidat este interesat și poate fi satis- 
făcut de postul respectiv. Aceste teste compară motivaţia candidatului cu motivaţia 
altui individ care realizează performanţe într-un post similar celui scos la concurs. 

Testele de personalitate. Aptitudinile cognitive sau fizice ale unei persoane cer- 
tifică doar performanţele sale legate de profesie; dar şi alți factori precum motivaţia, 
temperamentul sau caracterul candidaţilor sunt foarte importanți. Testele de per- 
sonalitate pot fi folosite pentru a-i identifica pe indivizii care sunt puternic motivaţi, 
flexibili și capabili să lucreze bine în echipă. Deși folosirea testelor de personalitate 
în procesul de selecţie este considerată controversată întrucât ele sunt cel mai greu 
de evaluat și folosit, totuși sunt utilizate cu succes. 

Centrele de testare ( Assessment Centers ) — tehnica centrelor de testare/evaluare 
are în vedere identificarea și selectarea candidaţilor prin supunerea lor la probe care 
le cer să îndeplineaască sarcini similare cu cele specifice postului pentru care can- 
didează. Ele reprezintă o metodă mai scumpă de selecție și de aceea sunt folosite 
mai degrabă pentru ocuparea poziţiilor manageriale sau în selecția internă. Într-un 
astfel de centru, candidaţii sunt supuşi unui număr de teste de simulare, evaluate de 
specialişti profesioniști. Aceste centre au avantajul că oferă informaţii valide în pro- 
cesul de selecţie. 

Există și alte tipuri de teste precum testele grafologice, genetice sau astrologice care sunt însă 
fie controversate din punct de vedere legal, fie inspiră neîncredere. 

În Statele Unite testele grafologice au devenit obișnuite. În Europa un număr mare de anga- 
jatori folosesc aceste teste pentru a selecta și plasa candidaţii. Peste 80 de procente din firmele 
din Israel și Elveţia utilizează testele grafologice. 

Care credeți că sunt avantajele și dezavantajele acestor teste? 


Interviul reprezintă o conversaţie structurată, orientată către un scop, în care atît 
intervievatorul cît și candidatul schimbă informaţii. Interviurile reprezintă metoda 
de bază pe care organizaţiile o utilizează ca să evalueze candidaţii. Ele sunt semni- 
ficative dat fiind faptul că solicitanții ajunși la acest stadiu sunt „supraviețuitorii“ 
etapelor de selecţie preliminare. În această etapă se confirmă sau se infirmă 
predicțiile făcute în etapele anterioare. Până la acest punct, candidaţii rămaşi în 
cursă par calificaţi pentru postul la care concurează. Este necesară însă o informaţie 
suplimentară care să ateste dacă individul se poate adapta sau nu la organizaţia 
respectivă. 

Planificarea interviului reprezintă o acţiune esenţială în procesul de selectare a 
candidaţilor. În planificarea interviului majoritatea specialiştilor susţine că trebuie 
avute în vedere următoarele aspecte: 

— calendarul interviului, unde se specifică data când are loc acesta; 

— locaţia trebuie să fie plăcută și să ofere minimum de întreruperi; 

— intervievatorul trebuie să aibă o personalitate plăcută, să fie empatic, comu- 
nicativ şi să ştie să asculte; 

— stabilirea unui profil al postului bazat pe fișa postului; 

— existența unui punctaj care să se refere explicit la următoarele elemente: con- 
formitatea dintre cererea de candidatură şi CV cu cerinţele postului, calitățile vizate 
de post, planul de prezentare pe puncte a postului, companiei, departamentului, 
comportamentul profesional al candidatului relativ la istoria sa profesională. 

Desfășurarea interviului 

După stabilirea contactului cu aplicantul, intervievatorul trebuie să obțină infor- 
maţii suplimentare în ceea ce-l privește, complementare celor oferite de alte instru- 
mente de selecţie. Interviul ajută la clarificarea unor aspecte și aduce informaţie 
suplimentară despre candidat astfel încât decizia selectării să fie întemeiată. 
Intervievatorul trebuie să dea informaţii despre companie, post şi răspunsuri la 
așteptările candidatului dacă nu a făcut-o DRU. Studiile de specialitate arată că ar 
fi un gest necugetat ca un candidat să nu se informeze în prealabil despre compa- 
nia unde vrea să se angajeze (a se vedea Mondy R. Wayne et al., 2002, p. 191). 

Subiectele tipice incluse în interviu sunt analizate în cele ce urmează. 

— Experienţa profesională a candidatului. Intervievatorul trebuie să exploreze 
cunoștințele, deprinderile, abilităţile şi gradul de asumare a responsabilităţii a can- 
didatului. 

— Realizările academice. Dacă persoana intervievată nu are o experienţă profe- 
sională semnificativă, abordarea performanţelor școlare este foarte importantă. 

— Aptitudinile de relaţionare interpersonală. Actualmente, munca în echipă este 
adeseori vitală într-o organizaţie. De aceea, pe lângă deținerea unor abilităţi profe- 
sionale, o persoană trebuie, de cele mai multe ori, să aibă capacitatea de a lucra 
foarte bine şi cu alții. 

— Calitățile personale. Pe durata interviului, intervievatorul trebuie să observe 
calitățile fizice, abilitățile de vorbire, vocabularul, echilibrul, adaptabilitatea candi- 
datului. Aceste atribute sunt urmărite în măsura în care sunt esenţiale în satisfacerea 
cerințelor postului. 

— Adecvarea la cultura organizațională se referă la conformitatea dintre valorile 
candidatului și cultura organizației. Acest lucru este foarte important întrucât, în 
cazul unei nepotriviri, organizația investește suplimentar timp și bani. 

— Obiectivele candidaţilor. Trebuie reamintit faptul că şi solicitanţii își fixează 
anumite obiective în vederea susţinerii unui interviu. Cel mai frecvent este acela de 
a afla ce salariu îi va plăti firma pentru început. Alte obiective pot fi: să fie ascul- 
taţi şi înţeleşi, să aibă ocazia să-și prezinte abilităţile, să fie trataţi corect și respec- 
tuos, să primească informaţii despre post şi companie. 

Aspectele pe care le probează un interviu sunt: factorii intelectuali, motivaţio- 
nali, de personalitate, experiență, cunoaștere etc. Interviul trebuie să se încheie într-o 
notă pozitivă și destinsă. 

După încheierea interviului, intervievatorii trebuie să identifice candidaţii potri- 
viți pentru post și să întocmească lista de propuneri de acceptare. 


Într-un interviu este mai important să afli informaţii negative sau pozitive despre candidat? 


Tipuri de interviuri 

Există mai multe tipuri de interviuri ce pot fi utilizate în procesul de selecție. 
Vom insista asupra interviului nestructurat și interviului structurat. 

Interviul nestructurat nu are un format predeterminat; prin urmare, intervieva- 
torul își poate orienta întrebările spre direcții diferite. Lipsa unei structuri îi dă posi- 
bilitatea intervievatorului să urmărească puncte de interes ce apar spontan în 
răspunsurile date de candidat, la întrebările adresate. Pe de altă parte, candidaţii pot 
sau nu pot primi aceleași întrebări. În afară de câteva întrebări specificate dinainte, 
celelalte sunt formulate pe moment. 

Interviul structurat. În cadrul acestui tip de interviu întrebările și răspunsurile 
potrivite sunt specificate dinainte. Intervievatorul urmează un format prestabilit. În 
practică, nu toate interviurile structurate specifică și răspunsurile așteptate pentru a 
se asigura conformitatea om-post. Interviul structurat are avantajul creșterii fia- 
bilităţii şi acurateţei procesului de selecție și minimalizează gradul de subiectivitate 
şi inconsistență al interviului nestructurat. De regulă, interviul structurat conţine 
cinci tipuri de întrebări: 

— contextuale — sunt întrebări care-l pun pe candidat într-o situaţie anume pen- 
tru a determina cum s-ar comporta într-un context similar la locul de muncă. Se pot 

pune întrebări de tipul: să presupunem că faceţi o prezentare şi apare o problemă 
tehnică la care nu puteţi răspunde, ce faceţi? 

— cu caracter profesional — sunt întrebări care testează cunoștințele şi abilităţile 
profesionale ale candidatului. Ce factori credeţi că trebuie să luaţi în considerare 
pentru dezvoltarea unei campanii de publicitate la TV ?, de exemplu. 

— de simulare, care se referă la situaţii reale, în care solicitanților li se cere să 
îndeplinescă o anumită sarcină legată de cerinţele postului pentru care candidează 
— să facă un proiect de exemplu. 

— legate de experienţa profesională (puteți da exemplu de o situaţie în care ați 
făcut o campanie de prezentare care s-a soldat cu succes?). 

— ce testează dorința de adaptare la cerinţele postului — întrebări care demons- 
trează dorinţa aplicanţilor de a se conforma cu cerinţele postului (vă place să faceţi 
o muncă statică sau să călătoriţi ? ). 


lată câteva exemple de întrebări ce pot fi adresate candidaților: 

— De ce doriți să vă schimbaţi locul de muncă? 

— De ce ați părăsit ultimul loc de muncă? 

— Ce v-a plăcut și ce nu v-a plăcut la ultimul loc de muncă? 

— Ce calități vă recomandă pentru postul disponibil? 

— Vă menţine postul pe care doriți să-l ocupați în câmpul dumneavoastră de pregătire? Cum? 
— Ce faceţi în timpul liber? 

— Care sunt obiectivele dumneavoastră legate de carieră în următorii cinci ani? 
— Care sunt punctele tari și punctele slabe? 

— Ce strategie v-aţi propus pentru îndeplinirea obiectivelor dvs.? 

— Ce vă motivează în muncă? 

— Caracterizaţi situația economică actuală. 

— De ce consideraţi că trebuie să vă angajăm? 

— Cum vă caracterizați colegii de la ultimul loc de muncă? 


Metode de intervievare 

Interviurile pot fi realizate și aplicate în mai multe feluri. Alegerea lor și a 
metodelor de aplicare se face în funcţie de natura postului. Dintre acestea amintim: 
interviul unu la unu, interviul de grup și interviul sub presiune. 

Interviul unu la unu este folosit preponderent și presupune întâlnirea dintre un 
candidat şi un intervievator. El este mai puţin amenințător pentru candidat. În tim- 
pul desfășurării sale, poate avea loc un adevărat schimb de informaţii. De regulă, 
reprezentantul DRU utilizează acest tip de interviu, în faza preliminară a procesu- 
lui de selecţie. 

Interviul de grup, în timpul căruia mai mulți candidaţi interacționează atât între 
ei cât şi cu reprezentanţii companiei. Are avantajul de a furniza mai multe date 
despre candidaţi, despre competenţelor lor interpersonale și de a salva timp pentru 
organizație. 

Interviul sub presiune. Se ştie că majoritatea interviurilor este proiectată pentru 
a elimina presiunea candidaților. În cadrul acestui interviu, presiunea este creată 
deliberat pentru a observa cum reacţionează un candidat în condiţii de stres. În mod 

intenţionat, intervievatorul îi pune candidatului întrebări inconfortabile, într-un ritm 
alert, pentru a determina toleranța sa la stres. 

Potenţialele probleme ale intervievării sunt: 

— întrebările neadecvate. Nu trebuie adresate întrebări care pot genera probleme 
în evaluare sau din punct de vedere legal. 

- judecăţile premature. Cercetările arată că intervievatorii își fac o părere despre 
candidaţi în primele minute. 


Se spune că la interviurile de selecție prima impresie contează și, prin urmare, nici nu mai tre- 
buie să mai deschizi gura. Comentaţi această afirmaţie. 


— dominația intervievatorului. Informaţia trebuie să fie schimbată de ambele 
părți. Intervievatorii trebuie să ştie să fie și buni ascultători dar și surse de infor- 
mare. 

- întrebările inconsistente. Dacă intervievatorii le pun candidaţilor aceleași 
întrebări atunci îi judecă pe aceleași baze. De aceea, dacă posturile sunt diferite și 
întrebările trebuie să fie diferite. 

— efectul de halo apare atunci când intervievatorii consideră că doar una dintre 
caracteristici este determinantă. Rezultatul constă în faptul că, probabil, cel mai bun 
candidat nu este selectat. 

— efectul contrastelor apare atunci când intervievatorul se întâlnește cu candidați 
slabi şi mediocri. Prin comparaţie, cei slabi vor părea buni. 

— comunicarea nonverbală. Intervievatorii nu trebuie să trimită semnale nonver- 
bale care să-i favorizeze pe unii dintre candidaţi. 


În ciuda carenţelor sale, de ce credeţi că interviul este cel mai popular instrument de selecție? 


5. Verificarea referinţelor, a experienţei profesionale și a studiilor candidaţilor 

Etapa reprezintă un mijloc prin care se câștigă un plus de informaţie despre can- 
didat. Totodată se verifică acurateţea informaţiei date de acesta. Acest pas este foarte 
important întrucât există foarte multe persoane care tind să minimalizeze sau chiar 
să falsifice referințele. 

Această etapă mai include examinarea următoarelor aspecte: 

— locul de muncă anterior; 

— pregătirea școlară; 

— cazierul; 

— experienţa profesională. 

Verificarea este esenţială și din perspectiva nivelului ierarhic al postului. Dacă 
este vorba despre posturi de conducere, unde responsabilitatea este mare, candida- 
tul trebuie să fie eligibil din punct de vedere legal. 

6. Luarea deciziei în procesul de selecție 

După ce organizaţia a obținut și evaluat informaţiile despre finaliștii procesului 
de selecţie, a alcătuit lista de propuneri, va fi luată decizia de angajare. Va fi selec- 
tat individul cu calificările cele mai adecvate postului scos la concurs. Evident că 

DRU trebuie să fie implicat în toate etapele procesului de selecţie, dar decizia o ia 
conducerea, în special pentru posturile manageriale. Ea trebuie să revadă rezultatele 
selecției și, în funcţie de ele, să decidă. 

Rezultatele procesului de selecție sunt comunicate cât mai curând posibil, atât 
celor care au reușit cât și celor care nu s-au calificat. Candidaţilor care nu au reușit 
trebuie să li se comunice informaţia cu respect și eleganţă, lăsând loc pentru o even- 
tuală candidatură ulterioară. În fiecare etapă a procesului de selecţie sunt eliminaţi 
candidaţi din joc. Ca şi în celelalte, şi în etapa finală, cei care nu s-au calificat tre- 
buie informaţi. Mijloacele de informare pot fi diferite: prin contact personal, prin 
telefon sau în scris. Scrisoarea de respingere este obligatorie, pentru a contribui la 
consolidarea imaginii pozitive a organizaţiei, dar mesajul ei nu trebuie să-l descu- 
rajeze pe aplicant. Ea trebuie să conţină o tușă personală care va mai îndulci refuzul 
şi nu va suscita reacţiile negative ale candidatului faţă de organizaţie. În plus, o 
selecţie obiectivă și corectă îl face pe un candidat să accepte respingerea mai ușor. 


5.2.3. Anexe 


Scrisoarea de intenție 

Candidatura pentru ocuparea unui post presupune, de cele mai multe ori, pe 
lângă atașarea la dosar a documentului numit Curriculum Vitae, și elaborarea unei 
scrisori de intenţie. Scopul principal al scrisorii de intenţie constă în prezentarea 
candidatului astfel încât să atragă atenția organizaţiei asupra sa. Scrisoarea de 
intenţie nu trebuie să repete informaţiile din CV. Ea reprezintă mijlocul prin care 
solicitantul se prezintă ca om și ca specialist, în care vorbește despre realizările și 
aspiraţiile sale şi, nu în ultimul rând, despre resorturile care îl animă. În scrisoare, 
candidatul face demonstraţia compatibilităţii lui cu postul dorit. 

Conţinutul scrisorii de intenție este diferit în funcţie de circumstanţe. Iată câte- 
va reguli ce servesc drept ghid de îndrumare în scrierea unei scrisori de prezentare: 

1. când concepeţi o scrisoare de acest fel utilizaţi un format standard, recunos- 
cut în mediul în care doriţi să activaţi. Numele, adresa şi numărul de telefon trebuie 
plasate în colțul din stânga sus, iar data — în colțul din dreapta sus al paginii. 
Numele celui căruia vă adresaţi trebuie să apară în stânga paginii. Formula de 
adresare cea mai indicată este: Stimată Doamnă/Stimate Domnule X. Nu trebuie să 
vă adresaţi unei persoane folosind titulatura funcției sale (de pildă, Stimate 
Domnule manager de resurse umane ); 

2. atunci când concepeţi o scrisoare, puneți-vă în locul celui care o citește. 
Cititorul ar vrea să afle cine sunteţi, de ce îi scrieţi, ce doriți și ce-i puteţi oferi. 
Stilul de comunicare trebuie să fie direct. Altfel spus, utilizaţi propoziţii scurte, ter- 
meni accesibili și persoana întâi, singular. (Am capacitatea de a ...); 

3. începeţi scrisoarea cu o frază simplă și fermă (Vă scriu ca urmare a anunţului 
publicat în ziarul România liberă din data... ); 

4. scrieți într-un paragraf ce ştiţi să faceţi și motivele care vă recomandă ca fiind 
calificat pentru post (În experiența mea de patru ani în finanţe, am făcut... ); 

5. nu vă supraestimaţi, nu vă supraevaluaţi, folosiţi verbe active; 

6. încheiaţi scrisoarea într-o notă fermă (În speranța unei întâlniri directe... ); 
7. verificaţi scrisoarea încă o dată pentru a evita greșelile şi confuziile; 

8. scrisoarea de intenţie nu trebuie să aibă mai mult de o pagină. 


Curriculum Vitae (CV) 

În general sunt utilizate trei tipuri de Curriculum Vitae: 

— Curriculum Vitae cronologic. Pe lângă datele de identificare, CV-ul cronologic 
prezintă fiecare loc de muncă deţinut, începând cu cel mai recent și sfârșind cu 
primul ocupat. Este cel mai întâlnit și este ideal pentru persoanele care au avut 
inițial o profesie, au trecut prin perioade fără ocupaţie și au schimbat mai multe 
locuri de muncă. 

— Curriculum-ul Vitae funcțional este centrat pe abilități și experiență profesio- 
nală. Este recomandat celor care au avut mai multe locuri de muncă, diferite ca 
natură, persoanelor aflate în proximitatea vârstei pensionării ori care s-au reîntors 
în câmpul muncii după o lungă absenţă. 

— Curriculum-ul Vitae cronologico-funcțional combină atât criteriul funcţional 
cât și cel cronologic. Este ideal pentru persoanele care au o carieră semnificativă și 
doresc să folosească avantajele ambelor abordări. De asemenea, poate fi utilizat și 
de un tânăr absolvent. 


Componentele unui Curriculum Vitae 

1. Numele — evitaţi folosirea inițialelor; scrieți mai întâi prenumele şi apoi 
numele (Ana Spătaru). 

2. Adresa — evitați abrevierile (strada şi nu str. ). 

3. Numărul de telefon sau fax — includeți întotdeauna codul zonei și indicaţi 
numărul de telefon personal (de pildă, 021.822.33.44 și nu 822.33.44) şi nu pe cel 
de la serviciul actual (este posibil să fiți căutat într-un moment nepotrivit și, astfel, 
pierdeţi din discreţie). 

4. Adresa de e-mail — dacă aveţi o adresă sau un site în care sunteţi înregistrat 
include-ţi-le în CV. 

5. Pregătirea — această secţiune trebuie să conţină referiri la diplomele obţinute, 
numele școlilor absolvite, datele de absolvire, bursele, distincţiile obţinute. De 
regulă, pregătirea trebuie plasată după experienţa profesională. Doar în cazul în care 
este vorba despre un proaspăt absolvent poate trece înainte de aceasta. 

6. Experienţa profesională (posturi, funcţii, colaborări la diverse proiecte, sar- 
cini, responsabilități ). 

7. Activităţi şi realizări extraprofesionale în acord cu domeniul de interes sau cu 
cel pentru care se face aplicația. 

8. Centre de interes profesional. 

9. Hobby-urile pot fi precizate în CV numai în măsura în care pot întregi tabloul 
activităţilor şi competenţelor profesionale. 

Ce hobby credeți că l-ar face eligibil pe un candidat la postul de funcționar la un ghişeu 
poștal? 


CURRICULUM VITAE 

IOANA STAMATE 

Strada Viilor, numărul 8, Bl. 4 A, scara 1, etajul 1, sector 2 

București 

Telefon: 021.586.43.81 

E-mail: ioana.stamate @yahoo.com 

OBIECTIV: 

— obținerea unei poziţii superioare într-un Departament de Resurse Umane, la o companie pri- 


vată. 


EXPERIENŢĂ PROFESIONALĂ: 

Ianuarie 1999 — prezent, Asistent manager la Rose Cosmetics 

— coordonarea magazinelor de desfacere; 

— strângerea datelor din departamentele specializate ale firmei pentru realizarea raportului 


lunar; 


— organizarea şedinţelor; 

— planificarea agendei manageriale zilnice; 

— organizarea întâlnirilor de afaceri și întocmirea rapoartelor finale; 
— menținerera contactului cu asociaţii și partenerii de afaceri; 

— coordonarea activităților de protocol. 

septembrie 1997 — ianuarie 1999, Secretară la Metropolitan Asigurări 
— întocmirea evidențelor de contabilitate primară; 

— primirea şi selectarea corespondenţei; 

— redactarea scrisorilor către clienţi și partenerii de afaceri; 

— activități de relaţii cu publicul; 

— activități de protocol. 

PREGĂTIRE 

— Masterat în Resurse Umane, Universitatea București (în curs); 

— Facultatea de Psihologie, Universitatea București, 2000, nota examenului de licenţă: 9.88; 
— Liceul Mihai Bravu — profilul economic, Videle, 1996. 

ABILITĂȚI: 


cunoștințe de operare pe calculator: Microsoft Word, Power Point, Excel, Corel Draw, 


Internet Explorer; 
— carnet auto categoria B. 
ALTE ACTIVITĂȚI: 


participarea la sesiuni de comunicări științifice cu lucrări legate de psihologia 


organizaţiilor; 


coordonator al Târgului de Locuri de Muncă pentru Studenţi organizat de Universitatea 


Bucureşti. 


Ce nu trebuie să includă un Curriculum Vitae 


va fi 


Motivele pentru care aţi părăsit un loc de muncă (întrucât această problemă 
abordată la interviu, este de prisos aici); 

Referințele; 

Supraaprecierile, exagerările (nu sunt recomandabile pentru că pot fi 


descoperite la interviu). 
Cum se scrie un Curriculum Vitae 


l. 


Un CV trebuie să fie clar, concis și direct; 

2. Se recomandă folosirea verbelor de acţiune: a face, a acționa, a se adapta, a 
crește, a produce etc.; 

3. Este preferabilă folosirea temenilor cantitativi ori de câte ori este nevoie (o 
creştere a vânzărilor cu 40%); 

4. Se recomandă folosirea unei fraze mai lungi decât a mai multor propoziţii 
prea scurte; 

5. Sunt de evitat exprimările ambigue, confuze. 


5.3. Aplicaţii şi studii de caz 


1. Faceţi o vizită la o agenţie publică de recrutare a forței de muncă din orașul 
dumneavoastră. După această vizită, încercaţi să răspundeţi la următoarele întrebări: 

Ce tipuri de posturi sunt disponibile în agenție? Clasificaţi-le. 

Care sunt documentele pe care trebuie să le prezinte și să le completeze un can- 
didat la o astfel de agenţie pentru a fi înregistrat în baza de date? 

Ce alte servicii mai furnizeză agenția? 

Faceţi o comparaţie dintre agenţia respectivă și o agenţie privată. 

2. Care credeţi că sunt sursele şi metodele de recrutare a cadrelor didactice într-o 
universitate? 

3. Analizaţi cel mai slab interviu la care aţi luat parte ca intervievat/intervieva- 
tor. Care sunt punctele slabe ce v-au determinat să-l catalogați astfel? 

4. Ce tipuri de teste de selecţie aţi aplica candidaţilor la un post de director de 
creaţie într-o agenţie publicitară de dimensiuni medii. 

5. Care credeţi că sunt obiectivele interviului preliminar la o firmă ce dorește să 
angajeze agenţi de pază? 

6. Studiu de caz 

George Manda, specialist în recrutarea resurselor umane la compania Bestsoft, a 
încercat în nenumărate rânduri să identifice candidaţii potriviți pentru ocuparea unui 
post de inginer de sistem care cerea un set de competenţe de rang superior. 

— Nu ştiu ce mai pot face, îi spune el directorului de resurse umane, Matei Călin. 
Am recrutat peste trei sute de candidaţi din toate facultăţile de profil din zonă. Am 
apelat şi la studenţii care au făcut practică la noi în companie. Până acum nu am 
ajuns la nici un rezultat și nici unul dintre candidaţi nu are nivelul de experiență 
care ne trebuie. 

Întrebări: 

1. De ce acţiunea de recrutare a lui George Manda a fost un eșec? 

2. Identificaţi sursele corecte de recrutare în situaţia dată şi corelaţi-le cu 
metodele adecvate. 

3. Studiu de caz (adaptat după Dessler Gary, Human Resource Management, 
2003) 

Software Inc. este una dintre companiile cu cea mai rapidă dezvoltare din in- 
dustria software. Ea este mândră de cultura sa organizaţională unică și neobișnuită. 

Majoritatea demersurilor sale de afaceri sunt neconvenţionale, dar par să meargă 
ținând cont de schimbările rapide şi de mediul antrenant din organizaţie. 

La Software Inc. nu există reguli privind îmbrăcămintea, iar angajaţii își fac pro- 
priul lor program, adesea mult peste opt ore. Ei discută tot timpul, se întâlnesc la 
cantina unde iau masa și participă la evenimentele organizate de companie. S-a dez- 
voltat chiar un jargon al casei și o istorie comună în cei opt ani care au adus firmei 
un statut „de legendă“. 

Responsabilitatea este foarte mare și asumată încă de la angajare, caracterizată 
de atitudinea lui „fă acum !“, atitudine care elimină stagiile lungi de ucenicie. Noilor 
angajaţi li se acordă câteva săptămâni de pregătire intensivă. Participanţii descriu 
programul de antrenament ca fiind mai mult o „tabără de instrucție“ decât o școală 
de training profesional. Software Inc. așteaptă de la noii angajaţi să-și investească 
întreaga experienţă și vitalitate în activitățile companiei. 

John Smith, un director de numai 28 de ani, responsabil cu recrutarea absol- 
venţilor cu studii superioare, admite că această firmă puternică și neconvenţională 
nu este un angajator pentru oricine. „Este însă, în mod sigur, un mediu în care 
oamenii pasionaţi de ceea ce fac pot reuși“, susţine el. 

Compania are cam 500 de asemenea oameni pasionați. Conducerea de la 
Software Inc. ştie că dezvoltarea rapidă pe care o doreşte depinde de posibilitatea 
de a avea o echipă formată din cei mai buni oameni pe care îi pot găsi, antrenați 
rapid și cărora să li se dea responsabilități mari și libertate de decizie cât mai repede 
posibil. 

Software Inc. încearcă să găsească oamenii potriviţi pentru îndeplinirea obiec- 
tivelor companiei. Cei care recrutează personalul îi urmăresc îndeaproape pe cei mai 
„proaspeţi“, chiar dacă mai puţin experimentați, oameni de pe piața muncii. Ei 
cutreieră târgurile de muncă organizate în facultăți pentru a coopta oameni talentaţi, 
cu ambiţie și instinct de afaceri. 

Managerii conduc prima rundă de interviuri, informându-i pe aspiranţi că vor fi 
impulsionaţi să muncească, dar vor fi și bine plătiţi. Angajaţii îi iau pe candidații 
cu cele mai bune rezultate într-o vizită preliminară a companiei ce durează trei zile. 

În ultimul an, Software Inc. a studiat 15.000 de CV-uri, a condus 4.000 de inter- 
viuri, a selectat 850 de candidaţi pentru interviurile de angajare și a angajat efectiv 
262 de absolvenţi de facultate. Acest proces a justificat munca a mai mult de trei 
angajaţi. Costul pentru fiecare angajare a fost de 12.000 de dolari. John Smith crede 
că a meritat fiecare bănuţ. 

Întrebări: 

1. Identificaţi câteva tehnici de recrutare ce caracterizează modul neconvențional 
de la Software Inc. de a atrage noi talente. 

2. Ce elemente specifice din cultura sa organizaţională solicită compania la 
potenţalii angajaţi? 

3. Ce sugestii aţi face firmei Sofware Inc. în vederea îmbunătăţirii procesului de 
recrutare? 

4. Cum este proiectat procesul de selecţie la Software Inc.? 

6. EVALUAREA PERFORMANȚELOR PERSONALULUI 
6.1 Definirea performanţei. Satisfacţia în muncă 


În general, o firmă se menţine pe piaţă numai dacă utilizează judicios toate 
resursele de care dispune, îndeosebi resursele umane. Valorificarea potențialului uman 
este singura cale pentru a pune în valoare celelalte categorii de resurse. Mijloacele care 
stau la îndemâna managerilor pentru a pune în valoare capacitatea productivă şi 
creativitatea umană sunt stimularea salariaților pentru implicare, dezvoltarea relațiilor 
interpersonale, încurajarea comunicării şi asigurarea unui climat de responsabilitate în 
cadrul acesteia. 

După cum este cunoscut, motivaţia pentru muncă conduce la obținerea 
recompenselor, a satisfacțiilor profesionale şi la dobândirea recunoaşterii personalității. 
Performanţa profesională individuală este determinată de motivația salariatului, de 
capacitatea şi de dorinţa lui de a se instrui, precum şi de a se perfecționa; pe de altă parte, 
performanța profesională individuală este dependentă de capacitatea fizică şi de 
capacitatea intelectuală pentru realizarea obiectivelor asumate. 

Performanţa individuală poate fi caracterizată prin: productivitate, creativitate şi 
loialitate. 

Productivitatea este definită ca fiind raportul dintre „mărimile de ieşire“ şi 
„mărimile de intrare“ identificate în procesele de muncă. Termenul „mărimi“ este 
impropriu, pentru că în procesele de muncă sunt implicate, într-adevăr, mărimi 
cuantificabile dar şi energie umană, competențe, abilităţi, stări, relații şi altele diverse 
care nu sunt măsurabile. Formal, pentru produsele fizice, productivitatea individuală 
poate fi calculată ca fiind raportul dintre numărul produselor realizate şi timpul de lucru 
necesar realizării acestora. Aceeaşi mărime poate fi dată de valoarea adăugată produsului, 
prin valoarea suplimentară dată serviciului oferit sau prin acţiunea de modificare a 
mediului exterior. Aceste aspecte permit sublinierea faptului că activităţile intelectuale şi 
serviciile nu pot fi cuprinse în simple formule pentru calculul productivităţii, deşi acest 
aspect al muncii este necesar. 

Creativitatea este o altă formă de exprimare a performaţei individuale. Această 
trăsătură este caracteristică persoanelor pasionate de autoperfecționare, de instruire şi de 
creație. Firmele de mare anvergură investesc în cercetare, pentru a-şi asigura şanse de 
supravieţuire în viitor; beneficiul pentru societate este, de asemenea, asigurat. 

Loialitatea este caracteristica umană care asigură stabilitate firmei şi satisfacerea 
nevoii de siguranță pentru salariat. Se poate accepta că loialitatea. Loialitatea este 
corelată cu motivaţia; motivaţia pozitivă determină loialitate şi echilibru social, iar 
demotivarea conduce la absenteism sau la abandonarea organizației. Cultivarea loialității 
poate fi realizată prin încurajarea comunicării, asigurarea echităţii în promovarea 
profesională, asigurarea perfecționării profesionale a salariaților printr-un program 
coerent, aplicarea unei politici salariale transparente etc. 

Satisfacțţia în muncă este starea pe care o pot avea salariaţii cărora le este 
recunoscută participarea la realizarea produselor şi serviciilor organizației. Insatisfacția 
este starea de nemulțumire pe care o înregistrează salariaţii care nu au obținut rezultatele 
aşteptate de către ei înşişi sau de către superiori. Evaluarea stării de satisfacţie este, de 
regulă, proprie individului dar este determinată şi de atitudinea colegilor şi a superiorilor. 


Satisfacţia în muncă are aceleaşi origini ca şi motivaţia: recompensele pecuniare, 
recunoaşterea valorii profesionale, posibilitatea de perfecționare, de exprimare a 
opiniilor, participarea la adoptarea deciziilor şi dobândirea dreptului de autocontrol 
asupra muncii prestate. 

Dacă managerii nu sesizează dezechilibre structurale şi funcţionale, dacă aceştia 
nu încurajează dezvoltarea relaţiilor de grup şi comunicarea, dacă organizaţia nu practică 
politici performante privind resursele umane şi altele asemenea, personalul se va angaja 
din ce în ce mai puţin în muncă, vor apărea conflicte de muncă, se va dezvolta 
absenteismul şi abandonul. Toate aceste efecte pot fi prevenite prin mijloace complexe: 
analiza şi soluționarea disfuncțiilor manageriale, rotația posturilor, identificarea cauzelor 
demotivării şi absenteismului, încurajarea comunicării organizaționale, aplicarea politicii 
de perfecționare profesională, aplicarea unor politici transparente de selecție şi de 
promovare, asigurarea echităţii în relațiile de muncă etc. 


6.2 Obiectivele evaluării performanţelor 


Evaluarea performanţelor este una dintre activitățile de bază ale managementului 
resurselor umane; această activitate permite determinarea gradului în care angajaţii 
îndeplinesc eficient sarcinile şi se achită corect şi complet de responsabilitățile care le-au 
fost atribuite. Procesul implică evaluarea rezultatelor obţinute, evaluarea potențialului 
fizic, intelectual, profesional şi managerial şi compararea lor cu obiectivele şi cerințele 
postului ocupat de către salariat. 

Evaluarea trebuie să fie sistematică (aplicarea procedurile de evaluare trebuie să 
facă parte din politica firmei) şi formalizată; în plus, ea permite dialogul angajator — 
salariat. Scopul final al evaluării comportamentului profesional al angajaților este 
evaluarea organizaţiei. 

Spre deosebire de analiza postului, care se referă la conținutul şi cerinţele 
postului, activitate care implică o descriere impersonală a obiectivelor, sarcinilor şi 
responsabilităților postului, evaluarea performanţelor se concentrează asupra îndeplinirii 
obiectivelor, sarcinilor, responsabilităților şi cerințele postului de către titularul acestuia. 

După M. Bosche (apud Mathis, 1997, p.165), obiectivele evaluării performanţelor 
pot fi clasificate ca în Tabelul 6.1. 


Tabelul 6.1 
Obiective e concordanța contribuţiilor individuale cu misiunea şi cu 
organizaționale obiectivele organizaționale 


e sesizarea neconcordanţelor dintre obiectivele organizaționale 
şi strategiile privind resursele umane 

e descrierea posturilor şi ajustarea conţinutului lor 

e ameliorarea eficacităţii organizației 

e garanția că responsabilitățile sunt bine definite şi că planurile 
sunt echilibrate 

e realizarea concordanței dintre oameni şi funcțiile 
corespondente 

Obiective e posibilitatea individului de a situa contribuţia sa în raport cu 


psihologice normele şi de a comunica cu superiorii 

e şansa dialogului 

e cunoaşterea de către fiecare salariat a contribuţiei sale la 
realizarea obiectivelor organizației 

e perceperea poziţiei şi a relațiilor în ierarhia organizației 


Obiective de e posibilitatea oferită fiecărui salariat de a cunoaşte şansele de 
dezvoltare evoluţie, în funcție de performanţele proprii şi de obiectivele 
organizației 
Obiective e realizarea unui diagnostic corect şi permanent privind resursele 
procedurale umane 
e gestiunea carierei (promovare, schimbarea funcției, 
retogradare) 


identificarea nevoilor de formare şi de perfecționare 
ameliorarea relațiilor interpersonale 

dimensionarea salariilor 

sesizarea deficienţelor structurale şi actualizarea grilelor de 
calificare 


Evaluarea performanţelor reprezintă un element de sprijin al procesului de 
planificare managerială, inclusiv privind resursele umane, pentru că procesul poate 
asigura motivarea personalului, recompensarea echitabilă, identificarea nevoilor de 
instruire şi de perfecționare, dezvoltarea carierei angajaților, validarea programelor de 
selecție, îmbunătățirea relaţiei salariați — manageri, dezvoltarea comunicării etc. 


6.3 Criterii de evaluare şi standarde de performanţă 


Criteriile de performanță reprezintă seturi de cerinţe (norme) specifice fiecărei 
profesii, meserii sau fiecărui loc de muncă. Criteriile de performanţă trebuie stabilite pe 
baza analizei posturilor. În vederea realizării acestui aspect, analiza posturilor trebuie 
actualizată sistematic, pentru a constitui o bază sigură de referință. 

Evaluarea performanţei înseamnă compararea realizărilor, comportamentului, 
atitudinilor, nivelului specific de pregătire etc. cu criteriile de performanţă. Altfel spus, 
criteriile de performanță stabilesc ce trebuie făcut, iar standardele de performanță 
înseamnă cât şi cum trebuie făcut. 

Evaluarea performanţelor salariaţilor se centrează pe următoarele aspecte: 
potenţialul fizic şi intelectual, caracteristicile de personalitate şi profesionale, 
performanța generală şi performanţa specifică, potenţialul de perfecționare profesională; 
în plus, se analizează conformitatea dintre realizările salariatului şi nivelul câştigurilor 
salariale. Printre criteriile pentru evaluarea performanţei se pot identifica (Matis, 1997, p. 
166): 

- competenta pe post; 

- orientarea spre excelență; 

- caracteristici profesionale (autocontrol, disponibilitate); 

- preocupare pentru obiectivele firmei; 

- adaptabilitate pe post; 

- capacitatea decizională; 


- spiritul de echipă; 

- capacitatea de comunicare. 

Performanţele salariaţilor variază în raport cu natura activităților şi cu gradul lor 
de complexitate; ca urmare, criteriile de evaluare trebuie să fie clare şi, după caz, 
cuantificate. Datorită faptului că nivelul de pregătire generală este diferit de la un individ 
la altul, chiar dacă nivelul pregătirii profesionale este acelaşi, este necesar ca formularea 
criteriilor de evaluare să fie adecvată fiecărui salariat. 

Evaluarea performanțelor trebuie să fie dedicată numai prestaţiei şi 
comportamentului individului în legătură cu activitățile desfăşurate în incinta organizației 
şi la locul de muncă. Criteriile de evaluare nu pot cuprinde aspecte şi interpretări 
subiective. Referirea la standardele de performanță este suficientă pentru a se stabili care 
este nivelul de pregătire al salariatului, care sunt nevoile sale în procesele de muncă, care 
sunt rezultatele şi care sunt căile care pot conduce la realizări superioare. 

Toate informaţiile necesare evaluării performanțelor unui salariat trebuie să fie 
documente scrise; avantajele sunt multiple: utilizarea acestor documente este posibilă 
tuturor mangerilor, creează posibilitatea realizării materialelor privind evoluția dinamică 
a performanţelor, documentele scrise pot constitui probe în cazul litigiilor etc. 

Alegerea criteriilor de performanță presupune identificarea prealabilă a celor mai 
importante particularități psihologice, de comportament şi de personalitate, a celor mai 
adecvate calificări, competenţe şi abilități specifice unui post. 

Pentru definirea criteriilor de performanţă specialiştii, desemnaţi anume în acest 
scop, trebuie să se consulte cu: şefii compartimentelor de muncă, cu alți specialişti ai 
firmei, cu psihologi, medici, jurişti ş.a. Pentru elaborarea criteriilor de evaluare a 
performanței este necesară cunoaşterea obiectivelor strategice ale organizației, a 
planurilor şi programelor acesteia. 

Standardele de performanţă pot fi exprimate prin următorii indicatori: cantitate 
(număr de produse, volum de servicii); calitate; costuri; timp (durata în care au fost 
realizate produsele şi serviciile); eficienţa utilizării resurselor materiale şi financiare; 
modul de realizare a produselor şi serviciilor etc. 

Normele la care facem referire nu sunt unice pentru toate domeniile de activitate; 
marile firme îşi stabilesc ele însele echipele de specialişti care elaborează obiectivele 
evaluării, criteriile şi standardele de evaluare. Există, de asemenea, firme specializate 
care acordă consultanţă şi asistență pentru întregul procesul de evaluare a performanțelor 
salariaţilor. Pentru anumite ramuri de activitate, criteriile de performanţă, standardele de 
performanță şi indicatorii acestora sunt adoptați de către ministere sau de către alte 
organizații guvernamentale; în acest caz, normele dobândesc caracter naţional. 

Pentru asigurarea transparenţei procesului şi pentru motivarea pozitivă a 
personalului, criteriile şi standardele de performanţă trebuie comunicate persoanelor care 
urmează a fi supuse evaluării aspect care trebuie să reprezinte o activitate de rutină a 
şefilor de compartimente. 

Procesul evaluării performanţelor se finalizează prin acordarea calificativelor 
salariaţilor care au fost supuşi testelor de evaluare. Convenţional, se admit 5 trepte de 
calificare: foarte bun, bun, satisfăcător (mediu), slab şi foarte slab. Tabelul 6.2 reprezintă 
caracteristicile principale ale acestor calificative. 

Prin evaluare se constată o stare de fapt caracterizată prin loc, timp şi mod; 
finalitatea evaluării este clasificarea salariatului ceea ce atrage după sine recompense, 


promovări, specializări, administrarea de măsuri disciplinare ş.a. Starea constatată la un 
moment dat va fi cu siguranță alta decât cea înregistrată anterior datorită dinamicii 
organizației, a mediului exterior şi datorită transformării individului însuşi; clasificarea 
nefavorabilă nu trebuie să conducă la demotivare; organizaţia are mijloacele de a-l ajuta 
pe individ să se plaseze, ulterior, într-o poziţie superioară. 


Tabelul 6.2 


Califica- | Simbolul | Va- Caracteristici 
tivul are 


Conform distribuţiei normale (Gauss), ponderea 
salariaților care se situează în acest domeniu este 
cuprinsă între 2 — 5%. Salariaţii acestei categorii 
dovedesc excelență şi urmează a fi recompensaţi. 
Ponderea salariaţilor din acest segment este cuprinsă 
între 5 — 20%. Salariaţii respectivi sunt cei pe care 
organizația se poate baza, atât prin rezltatele obținute 
cât, mai ales, pentru motivare şi angajarea de care dă 
dovadă; în aceste cazuri recompensele sunt fireşti şi 


necesare. 

Satisfă- Ponderea salariaţilor din acest segment este cuprinsă 
cător între 50 — 86 %. Segmentul de personal în cauză este 
(mediu) caracterizat prin rezultate aleatoare, inconstante, 
mediocre. Managerii sunt obligaţi să analizeze cauzele 


fenomenului şi să decidă fie asupra schimbărilor 
manageriale, fie asupra adoptării programelor de 
perfecționare, ținând cont de faptul că este vorba de 
majoritatea salariaților. 

Ponderea salariaţilor din acest segment este cuprinsă 
între 5 — 20%. Performanţele sunt situate sub nivelul 
minim al indicatorilor de referință. În acest caz, se 
impun programe de perfecţionare, schimbarea locului de 
muncă, conversia profesională ş.a. 

Foarte Ponderea salariaţilor din acest segment este cuprinsă 
slab între 2 — 5%. Non-performanţa poate fi cauzată de 
probleme personale, de organizare şi de pregătirea 
insuficientă. Dacă programele de reabilitare nu sunt 
eficace, se impune schimbarea locului de muncă în 
cadrul organizaţiei sau externalizarea persoanelor 
respective. 


6.4 Etapele procesului de evaluare 


Pe baza considerentelor de mai sus se pot schematiza paşii pe care procesul de 
evaluare a performanţelor îi va urma (Manolescu, 1998, p. 326): 

e definirea obiectivelor evaluării performanţelor; 

e stabilirea politicilor de evaluare a performanțelor; 


stabilirea periodicității evaluării; 
alegerea standardelor şi criteriilor de performanţă; 
alegerea metodelor şi tehnicilor de evaluare; 
alegerea şi pregătirea personalului care va aplica tehnicile de evaluare; 
pregătirea personalului supus evaluării; 
mediatizarea internă a procesului; 
evaluarea propriu — zisă; 
sintetizarea informaţiilor achiziţionate şi analiza acestora; 
comunicarea rezultatelor evaluării performanţelor; 
adoptarea măsurilor care decurg din analiza rezultatelor procesului. 
Este posibil ca unele firme să adopte o altă ordine a etapelor menționate, dar nu 
poate renunţa la nici una dintre acestea, atunci când acestea se află în pragul adoptării 
unor decizii strategice majore. 


6.5 Metode şi tehnici de evaluare a performanțelor 


În Tabelul 6.3 este prezentată lista principalelor metoder şi tehnici de evaluare a 
performanţelor. 


Tabelul 6.3 

Scale de evaluare e scale de evaluare grafice 

e scale de evaluare cu paşi multiplii 

e scala standardizată 

e scala pe puncte 

e scale de evaluare axate pe 

comportament 

Metode comparative e compararea simplă sau ierarhizarea 

e compararea pe perechi 

e compararea prin distribuire forţată 


Metoda incidentelor critice 
Testele de aptitudini, de personalitate sau de performanţă 


6.5.1 Metoda scalelor de evaluare 


Scalele de evaluare sunt cele mai vechi mijloace pentru evaluarea performanţelor. 
Principiul metodei constă în evaluarea separată a fiecărui salariat, în raport cu fiecare 
caracteristică profesională şi cu fiecare factor de performanţă, dintr-un set de factori sau 
de caracteristici specifice unei anumite profesii sau unui anumit post. De exemplu, se 
evaluează cantitatea produselor sau volumul serviciilor realizate, nivelul pregătirii 
profesionale, nivelul abilităților, spiritul de iniţiativă, comportamentul faţă de colegi, 
modul de respectare a disciplinei muncii ş.a. Scalele de evaluare trebuie să cuprindă 
caracteristicile specifice fiecărei meserii, profesii şi fiecărui loc de muncă. În raport cu 
standardele de performanță stabilite anterior, scalelor de evaluare le sunt asociate 
calificative. Este important de subliniat că indicatorii de calitate trebuie să fie cuantificați 
şi să răspundă unor caracteristici precis formulate; nu se poate evalua satisfăcător 


performanța dacă este vorba de adaptabilitate, spirit de inițiativă şi alte caracteristici 
formulate la modul general sau subiectiv; calificativele precum normal, mediu, relativ 
slab ş.a. sunt irelevante. Ca urmare, tehnicile scalelor de evaluare pot fi utile, dacă sunt 
concrete şi dacă operează cu indicatori măsurabili. 

Scalele de evaluare grafice operează cu atributele specifice postului ocupat de un 
salariat. În Fig. 6.1 este prezentat exemplul unui set de scale axate pe dimensiunea 
calității muncii, cuprinzând scale formalizate şi scale cu descriptori necuantificați 
(Manolescu, 1998, p. 354). Setul de scale prezentat în Fig. 6.2 este mai nuanţat, oferind 
posibilitatea unei evaluări mai exacte, precum şi comparația dintre performanțele 
realizate de lucrătorii aceleiaşi echipe (Manolescu, 1998, p. 355). Evaluatorul va marca 
pe fiecare scală poziţia în care se plasează cel mai bine performanţa persoanei evaluate. 


A. Calitatea performanţei O OL_——_ o o 
scăzută înaltă 


B. Atenţie la detalii l | l l j 


scăzută înaltă 
1 3 5 11 


C. Calitatea generală | | | | | j 


inacceptabilă remarcabilă 


1 2 


D. Calitatea produselor 
aa 


(1 — extrem de multe greşeli; 2 — foarte multe greşeli; 
3 — multe greşeli; 4 — puţine greşeli; 5 — câteva greşeli) 


Figura 6.1 


Scalele de evaluare grafice sunt uşor de elaborat şi de folosit, pot include multiple 
aspecte ale performanţei şi permit compararea performanţelor salariaților care ocupă 
posturi echivalente. Erorile de evaluare pot să apară datorită definirii imprecise a 
caracteristicilor aferente postului. 

Scalele de evaluare cu paşi multipli constau în alcătuirea unei liste de aspecte, 
calități sau caracteristici profesionale detaliată pe câteva niveluri de performanță (Fig. 6.3 
prelucrată după Manolescu, 1998, p. 357). 

Scalele de evaluare cu paşi multipli prezintă o imagine analitică a tuturor 
aspectelor evaluate, o descriere succintă a calităților constatate, precum şi a nivelului de 
performanță atins. 

Scala standard permite evidenţierea gradului în care există o corespondenţă între 
anumite afirmaţii/calificative/dexterități/obiective şi performanţele angajatului. Scala 
poate fi astfel elaborată încât afirmațiilor şi calificativelor să le corespundă anumite valori 


numerice care nu sunt cunoscute de cel supus evaluării. Un exemplu concret este 
prezentat în Tabelul 6.4 (Mathis, 1998, p. 182). 


A. Calitatea muncii 
Munca Produsul Calitate De obicei execută Calitate 
este rareori conţine defecte medie munca la un excepțională 
satisfăcătoare frecvente a muncii nivel superior a muncii 


ÎI i) 


Nivelul performanţei 
Slab Sub mediu Mediu Peste mediu 


| INI NI NI N 


B. Cantitatea muncii 
1 2 3 4 


ÎI E = 


Inferioară Superioară 


Nivelul performanţei 
1 2 4 


Slab Sub mediu Mediu Peste mediu 


C. Nivelul global al performanței 


0|0[0[0[10[0|[0|[0|1|1 
213|4151617|8|9|0|1 


Scăzut Sub mediu Peste mediu 


Figura 6.2 


Dificultatea utilizării acestor scale constă în faptul că nu pot fi evidenţiate 
condițiile de lucru, că este greu de nuanţat diferitele atitudini comportamentale. 

Scala pe puncte este o listă de evaluare caracterizată prin atribute care pot 
caracteriza o persoană. Se poate atribui valoarea (+ 1) pentru un atribut pozitiv, respectiv 
(- 1) pentru un atribut negativ; în final se obține un „scor“ care poate fi util prin 
compararea lui cu un altul, caracteristic unui salariat care lucrează în condiții similare. 
Dezavantajul metodei constă în faptul că lista nu poate fi corelată pe deplin cu 
particularitățile locului de muncă. 

Scalele de evaluare axate pe comportament sunt mijloace de evaluare continuă în 
care punctele de clasificare sunt posibile exemple de comportament legate de un anumit 
post, de regulă nou. Scalele respective reprezintă nivelurile specifice performanţei, pentru 
fiecare dintre dimensiunile caracteristice locului de muncă sau profesiei. Scalele de 


evaluare axate pe comportament evidenţiază comportamente concrete, observabile şi 
măsurabile corespunzătoare postului vizat. Un astfel de exemplu este prezentat în Fig. 6.4 
(apud Manolescu, 1998, p. 360), cu referire la competențele manageriale. Avantajul 
tehnicii menționate este dat de faptul că se contează pe o implicare directă a salariaților în 
procesul de evaluare, iar dezavantajul este dat de faptul că pentru fiecare loc de muncă 
trebuie concepută o scală adecvată. 


Dimensiuni Nivelul de performanţă 
profesionale 


Calitatea 
lucrărilor: 
precizia; 
economia 
de materiale 
şi de timp, 
promtitu- 
dinea 


Realizează 
lucrări de 
calitate 
superioară 


Lucrări de 
calitate 
corespunză- 
toare 


Destul de 
des, dar nu 
întotdea- 
una, 
lucrările 
sunt de 
calitate 
corespunză- 
toare 


Se 
încadrează 
în 
prescripții- 
le minime 
de calitate; 
uneori, 
trebuie 
controlat 


Calitate 
îndoielnică; 
în general, 

se încadrează 
în prescripțiile 
minime 
de calitate 


Pregătire 
profesio- 
nală: 
experiență; 


cunoştinţe 
profesionale 


Are 
cunoştinţe 
pentru toate 
activitățile 
cerute şi 

le aplică 
consecvent 


Are 
cunoştinţe 
satisfăcă- 
toare; 
aplică 
ceea ce 
ştie 


Nu 
întotdeauna 
dovedeşte 
cunoştinţe 
satisfăcă- 
toare, 
pentru toate 
operațiile 
cerute 


Are 
cunoştinţe 
pentru 
majoritatea 
operaţiilor 
(lucrărilor) 
cerute 


Pentru unele 
operaţii, se 
dovedeşte 
pregătit; 
necesită o 
pregătire 
sistematică 


Adaptarea 
la condiții 
noi şi la 
lucrări noi; 
durata 
instruirii 


Se 
acomodea- 
ză uşor şi 
repede la 
condiţii noi 
de muncă 


Cu mici 
dificultăți, 
se 
adaptează 
în mod 
satisfăcător; 
necesită 
istructaj 
normal 


Adaptare 
satisfăcă- 
toare, dar 
cere o 
instruire 
mai 
îndelungată 
decât în 
mod 
obişnuit 


Mai lent în 
adaptarea la 
condiţii noi; 
necesită 
instructaje 
complete şi 
amănunțite 


Se adaptează 
lent; necesită 
instructaje 
repetate 


Notă: se bifează în spaţiile corespunzătoare. 


Figura 6.3 


Termină lucrul Niciodată 


la timp 


Tabelul 6.4 


Situaţii efective şi calificative 


Afirmaţii 


Foarte rar 


De regulă Întotdeauna 


Refuză 
întotdeauna 


Este de acord 
să lucreze ore 
suplimentare 


De regulă, 
refuză 


De regulă, Da 
acceptă 


Este cooperant Nu 
şi săritor 


De regulă, nu 


De regulă, da Da 


Acceptă Niciodată 
observaţiile 


critice 


Foarte rar 


Atunci când este 
vinovat 


De regulă, da 


Se străduieşte Este 
să-şi îmbunătă- dezinteresat 
țească 
performanţele 


Numai cât să nu 
aibă probleme 


In permanenţă 


De regulă, da 


Exemple de scale pentru evaluarea comportamentului managerilor privind 
atitudinea față de subordonați sunt prezentate în Fig. 6.5 (după Manolescu, 1998, p. 361) 


şi în Fig. 6.6 (Mathis, 1997, p. 187). 


Scalele de observare a comportamentului au avantajele: sunt bazate pe analiza atentă a 
posturilor; conținutul incidentelor sau aspectelor relevante de comportament sunt 
evaluate direct; sunt mijloace de asigurare a feedback — ului performanţei salariaților şi 
sunt mult mai bogate în informaţie decât scalele de evaluare axate pe comportament. 


Este de aşteptat să rezolve 
integral problemele 
controversate 


Este de aşteptat să rezolve 
problemele de dificultate 
medie 


Este de aşteptat să ia decizii 
fără a lua în considerare 
reacțiile subalternilor 


Este de aşteptat să refuze să 
ia decizii când este nevoie 


Figura 6.4 


Este de aşteptat să conducă 
problema la un nivel superior, când 
aceasta este peste capacitatea de 
acțiune a subalternilor 


Este de aşteptat să găsească soluţii 
temporare la problemele care pot fi 
ținute în aşteptare 


Este de aşteptat să dea prioritate 
mentalităților sau impresiilor, când 
se iau decizii 


6.5.2 Metode comparative 


Metodele comparative de evaluare a performanţei sunt (Pitariu, 2000, pp. 58-66, 
Manolescu, 1998, pp. 362-364): compararea simplă sau ierarhizarea, compararea pe 
perechi şi compararea prin distribuire forțată. Aceste tehnici au în vedere identificarea 
performanţei fiecărui angajat în raport cu ceilalți angajaţi, nu atât în vederea ierarhizării 
acestora cât, mai ales, pentru realizarea unei competiţii loiale între colegii de serviciu; 
acest aspect trebuie bine stăpânit pentru a nu conduce la apariția tensiunilor sau 
conflictelor interne. 

Compararea simplă constă în ierarhizarea indivizilor întregului grup în sens 
descrescător, de la cel mai bun până la cel mai slab, de la cel mai competitiv până la cel 
mai puţin competitiv, pe baza unui anumit criteriu. Salariaţii grupului sunt plasați în 
ordine, de la cel care a obţinut performanţa cea mai înaltă până la cel cu nivelul cel mai 
scăzut de performantă. Metoda este facilă, dar prezintă dezavantajul că mărimea 
diferenței dintre performanţele celor evaluaţi este egală, ceea ce nu corespunde totdeauna 
realității. De asemenea, ierarhizarea salariaților poate fi inflențată de subiectivismul 
evaluatorilor şi de presiunile care pot să apară din partea managerilor. Pe de altă parte, 
persoanele cele mai slab cotate dintr-un grup pot avea performanțe superioare 
persoanelor cotate la fel, dar aparţinând altui grup. Principalul dezavantaj al metodei 
constă în faptul că evaluarea nu are ca obiect compararea standardelor de performanță cu 
performanţele efective ale salariaților. Ca urmare, metoda prezentată trebuie folosită în 
asociere cu o alta, complementară. 

Compararea pe perechi este potrivită atunci când persoanele evaluate în dublet 
ocupă posturi identice sau echivalente. Scopul este identificarea celui mai performant 
salariat dintre cei doi supuşi evaluării. Procedeul se repetă şi se generalizează, pentru toți 
salariaţii unităţii, dacă numărul acestora nu este prea mare. Matematic, numărul 
perechilor de angajaţi evaluați este dat de relația: 


N perechi =n (n = 1) /2 


în care n este numărul total de salariaţi. În final, printr-un simplu program 
informatic se obţine ierarhia salariaţilor unității pentru momentul evaluării. În Fig. 6.7 
sunt prezentate două exemple privind operarea cu tablourile de ierarhizare pe perechi; 
A,B,C, şi D sunt salariați cu atribuţii identice sau apropiate. Metoda este importantă 
pentru că permite realizarea evoluţiei în carieră pentru fiecare salariat. 


Aproape Aproape 
Atunci când sunt niciodată întotdeauna 
aplicate politici l 4 5 
sau procedee noi, 
notează şi evalează 


Atunci când vorbeşte 
Angajaţilor menține 
contactul vizual 


Când dă instrucțiuni, 
foloseşte notițele 


Discută schimbările 
de politici sau de 
procedeele, înainte de 
aplicarea lor 


Consemnările sunt 
clare, concise şi 
uşor de înţeles 


Nivelul total al performanţei: 

- sub nivelul acceptabil 5-9 
- acceptabil 10 — 14 
- bun 15-19 
- excelent > 20 


Figura 6.5 


1 i Managerul îi ridiculizează pe subordonații ale căror păreri 
nu concordă cu ale lui 


: Managerul se adresează subordonaților, numindu-i după 
2 elemente impersonale (culoarea vestimentației, de exemplu) 
: şi nu prin numele acestora 


3 Managerul solicită subordonaţilor să-şi exprime opiniile, 
dar nu le ia în considerare 


4 Managerul încearcă să învețe numele subordonaţilor, dar 
nu reuşeşte şi, de aceea, face confuzii 


Managerul ascultă cu obiectivitate criticile subordonaților, 
5 dar nu le dă nici un răspuns 


6 Dacă un subordonat remarcă o greşeală a managerului, 
acesta o recunoaşte şi îi mulţumeşte pentru observarea ei 


..........cccccneeneeeeeneoeeoeeneeneeneoeeoneneeeeeneeneoeeeeeoeoneeeeeneeeeoeoneeeeoneneeenoneeeeoneneeeeoneeeeoneneeoeoneeeeoneeeeoeceeeeecoeeeeeoeceeee 


Figura 6.6 


Criteriul: Criteriul: 
calitatea produselor creativitatea 
A B C B 


+ 


Semnul (+) pune în evidență superioritatea relativă iar semnul (-) pune în evidență 
inferioritatea relativă. Individul cu cele mai multe semne (+) se află în fruntea grupului. 


Figura 6.7 


Compararea prin distribuire forțată porneşte de la premisa că pot fi identificați 
salariaţii corespunzători diferitelor niveluri de performanță (5, de exemplu) care să 
verifice distribuția normală (Gauss). După Manolescu (op. cit., p. 364) nivelurile de 
perfomanță şi ponderea salariaților care corespund acestora este prezentată în Tabelul 
6.5. 


Tabelul 6.5 


Nivelul performanţei 


Nivelul 1: angajatul este sub standardele de performanță 
Nivelul 2: angajatul realizează standardele de performanţă şi are 


Nivelul 3: angajatul realizează un nivel bun şi uniform al performanţei 
Nivelul 4: angajatul realizează un nivel foarte înalt al performanţei 
Nivelul 5: angajatul realizează o performanţă remarcabilă 


Este evident că ponderea prezentată în tabelul menționat este dependentă de 
numeroşi factori şi nu poate constitui un standard valabil pentru oricare unitate. 


6.5.3 Tehnica incidentelor critice 


Prin tehnica incidentelor critice, managerii diferitelor compartimente înregistrează 
permanent toate aspectele, evenimentele sau elementele favorabile şi nefavorabile, 
pozitive şi negative care privesc procesele de muncă, atitudinile comportamentale ş.a. 
care reprezintă excepţii (incidente critice) față de evenimentele de rutină care 
caracterizează activitatea unui salariat. Din lista incidentelor critice sunt extrase, pentru 
fiecare subaltern, secvențele în care a fost implicat. Pentru ca tehnica să fie obiectivă şi 
eficientă, este necesar să fie definite cu rigurozitate aspectele care pot fi considerate 
incidente critice; o a doua cerinţă este ca înregistrarea faptelor să fie făcută imediat ce 
acestea s-a produs. Cu prilejul producerii unui astfel de eveniment (o performanță 
deosebită, absenţa nemotivată etc.), managerul are datoria de a lua contact cu salariatul 
pentru a-l felicita sau pentru a stabili cauzele evenimentului nefavorabil; în nici un caz nu 
trebuie să se aştepte un timp, eventual până la data la care se face evaluarea 
performanţelor, pentru a discuta cu persoana în cauză asupra celor înregistrate. 


6.5.4 Testele de aptitudini, de personalitate sau de performanță 


Structura testelor este adecvată diferitelor meserii, profesii sau locuri de muncă; 
pe de altă parte, conţinutul acestora nu este public, fiind produsul anumitor firme. 
Evaluarea cu ajutorul testelor nu poate fi realizată decât de către personal strict 
specializat; acesta are datoria să facă pregătirea prealabilă a persoanelor evaluate şi să 
aplice cu rigurozitate mijloacele de prelucrare a informațiilor obținute. 

Obţinerea unor rezultate concludente privind activitatea profesională a salariaţilor 
necesită luarea în considerare a stării fizice şi psihice, personalitatea, cultura, experienţa, 
ambianța, atitudinea evaluatorilor ş.a. 


6.6 Aplicaţii privind evaluarea performanţelor 
a) Evaluarea de către manageri sau de către şefii direcți 
Managerii şi şefii direcți ai compartimentelor de muncă cunosc obiectivele, 


mijloacele, structurile şi relațiile funcționale ale organizaţiei, astfel încât evaluarea se 
face frecvent de către aceştia, direct sau cu ajutorul altor specialişti. Managerii au o 


vedere generală asupra întregului ansamblu al organizației, astfel încât frecvenţa evaluării 
„de sus în jos“ este mai frecventă. Ultimul argument în acest sens este faptul că managerii 
au pregătirea şi capacitatea de analiză a informațiilor obținute prin evaluarea 
performanţelor. 

Documentul cel mai des utilizat pentru evaluarea simplă a subordonaţilor este 
Formularul de evaluare a personalului. În Tabelul 6.6 este prezentat modelul unui astfel 
de formular (Manolescu, 1998, pp. 374-375). Menţionăm că formularul prezentat este 
doar un exemplu; pentru aplicaţii concrete, formularele trebuie să fie mult mai elaborate 
şi să fie adecvate locului de muncă. 


b) Evaluarea managerilor şi a şefilor direcți de către subordonați 


Această practică este caracteristică anumitor domenii de activitate şi anumitor 
instituţii (de regulă în unele universităţi) care promovează managementul prin obiective 
sau managementul prin rezultate; de asemenea, metoda este aplicată de organizaţiile în 
cadrul cărora comunicarea este prioritară. Avantajele procedurii sunt majore: conferă 
salariaţilor responsabilitate; conduce la dezvoltarea relaţiilor interumane; conferă 
salariaţilor o marjă de autonomie şi de decizie; determină şi ajută managerii să se 
perfecționeze. 

Dezavantajele sunt legate de reticența tradițională a salariaților, de acceptarea 
stării de simplu subordonat, de tendinţa unor angajaţi de a nu-şi asuma responsabilități şi 
de teama că, după o evaluare care se dovedeşte a fi nefavorabilă superiorului, acesta va 
recurge la represalii şi la îndepărtarea salariatului din cadrul unității; evaluatori pot fi 
indulgenți cu superiorii, dovedind lipsă de obiectivitate etc. 

Uneori, cu ocazia evaluării, superiorii încercă să câştige simpatia salariaţilor; pe 
de altă parte, subordonații nu sunt pregătiți să realizeze ei înşişi evaluarea, iar tensiunile 
existente se pot amplifica. 

Punând în balanță avantajele şi dezavantajele, rezultă că nu se poate obține 
performanță decât dacă se aplică şi evaluarea „de jos în sus“. 


Tabelul 6.6 


FORMULARUL DE EVALUARE A PERSONALULUI 


Numele şi prenumele ... | Data naşterii ...... Vechimea în unitate east dac da e irita d 
Calificarea actuală ...... Locul de muncă .. | Vechimea la locul de muncă actual ........... 
Clasificarea legală a locului de muncă ...........cceceeee (se completează de către DRU) 
De cât timp este cunoscut salariatul de şeful său? .........nmee eee ae 
De cât timp este salariatul subalternul şefului său? .......ce eee 
I. Aprecierea performanței 
(se încercuieşte numărul corespunzător; 
1 — performanţă mimină, ... 5 — performanță maximă) 
1. Cunoaşterea lucrărilor 


1.1 Salariatul cunoaşte corespunzător lucrările? 1 203 e 3 
1.2 Care sunt cunoştinţele complementare care trebuie să fie | (2134.13 
asimilate? 


2. Calitatea lucrului prestat 


2.1 Calitate lucrului este corespunzătoare? 


2.2 Dacă nu, cum se poate ameliora? 


3. Volumul produselor sau serviciilor realizate de salariat 


3.1 Volumul este satisfăcător? 


3.2 Dacă nu, de ce? 


4. Respectarea reglementărilor 


4.1 Respectarea reglementărilor privind activităţile atribuite 1 |2 |3 |4 J5 


4.2 Respectarea reglementărilor privind protecția muncii 


4.3 Precizări privind rezolvarea aspectelor negative 


5 Capacitatea de asimilare a instrucțiunilor privind munca E (9 8 e HAS 


6. Capacitatea de adaptare la noi tehnologii 


7.  Calităţi personale 


7.1 Memorie 


7.2 Spirit de echipă 


7.3 Iniţiativă 


7.4 Creativitate 


7.5 Care sunt calitățile specifice salariatului? 


7.6 Sistematic, care sunt punctele slabe ale salariatului? 


Se însumează punctajele parțiale constituindu-se punctajul general PI 


Aprecierea generală P I permite stabilirea performanței la momentul actual: 
a) salariatul se află în progres evident faţă de evaluarea anterioară ............sseccssserresssen 


b) salariatul a progresat .........cmc eee 
c) salariatul are aceeaşi performanță ...........ceeeeeee, 
d) salariatul a regresat ies pacea astuia dea da pa Due E Dada 


II. Orientarea profesională 


A. Salariatul este încadrat OO [eee 
corespunzător pe locul pe care îl | .........cceeeeeeee. 
ocupă? 


Da — 5 puncte 


Nu — zero puncte 


B. Salariatul este calificat pentru | .......cceeeei. 
alte lucrări? (care şi de ce?) O eee. 


Da — 5 puncte 
Nu — zero puncte — 


Aprecierea generală P II (suma punctajelor de mai sus) 


III. Potenţialul 


Potenţial de conducere (salariatul are cunoştinţe şi competenţe 1 12 13 14 15 


pentru a ocupa funcții de conducere?) 


Potenţial de promovare (salariatul are cunoştinţe şi competenţe 1 12 |13 14 I5 


pentru a ocupa funcţii superioare?) 


C. Care este postul pe care poate fi promovat salariatul? 


D. Care este funcţia pe care o poate deține salariatul? 


Aprecierea generală P III se face prin adiţiunea punctelor pentru rândurile C şi D 


APRECIEREA GENERALĂ se obține prin adiționarea punctajelor P I, P II şi P III. 


Prezentul chestionar a fost: 


Întocmit de Avizul Vizat de şeful 
şeful superiorului departamentului 
comparti- şefului de 
mentului compartiment 
Numele şi 
prenumele 
Data 
Semnătura 


Discuţiile cu salariatul 
Discuţiile au fost conduse de ...............u.... şi au permis stabilirea următoarelor elemente: 
a) Salariatul este mulţumit de postul pe care îl ocupă? 


N cat ata 0000 la alta al e 003 (comentarii) 
b) Ce post doreşte să ocupe salariatul? .........mcene eee (comentarii) 
c) Ce funcţie doreşte să dețină salariatul? ..........cmce eee eee ( comentarii) 


d) Care sunt observaţiile salariatului referitor la management, la politica de personal şi la 
relațiile de muncă ş.a.? 


Plan de pregătire profesională 
Se sintetizează rezultatele de la capitolele II şi III; propunerile de pregătire se adoptă cu 
acordul salariatului 


je. ou. e. 


PERREN 


= stagii în alte compartimente; 

= inițiere sau perfecționare în 
informatică; 

= perfecționare de specialitate 

= inițiere sau perfecționare în studiul 
limbilor străine 


c) Evaluarea între salariaţii situați la acelaşi nivel ierarhic 


Dacă setul de probleme sunt structurate şi astfel formulate încât să nu lase loc 
subiectivismului, metoda poate da rezultate bune; pentru a nu genera sau amplifica 
animozități, metoda trebuie aplicată fără ca subiecţii care participă la evaluare să ştie unii 
de alții. 

Avantajul principal al metodei constă în faptul că membrii unui colectiv, egali 
între ei din punct de vedere profesional, cunosc cel mai bine domeniul de activitate. 

Rezultatele evaluării sunt comunicate superiorilor care, dovedind discreție, iau 
acele măsuri care apar ca deosebit de importante; evaluarea „încrucişată“ trebuie 
completată prin alte metode, pentru a se face verificări asupra situațiilor neclare sau care 
apar ca fiind subiective. 


d) Evaluarea de către evaluatorii externi 
De regulă, evaluarea managerilor generali se face de către specialişti din afara 


organizaţiei, pentru că aceştia reprezintă firme specializate în materie şi pentru că 
activitatea lor nu poate fi pusă sub semnul subiectivismului. Dezavantajul metodei constă 


în faptul că evaluatorii externi nu cunosc (şi uneori nu trebuie să cunoască) toate 
aspectele care sunt caracteristice organizației. 

Cei mai buni evaluatori externi sunt însă beneficiarii produselor sau serviciilor 
firmei; apare, şi aici, un dezavantaj: performanţa sau absenţa acesteia nu poate fi atribuită 
unui singur salariat ci întregului personal. 


6.7 Surse de erori în evaluarea performanțelor 


Problemele potenţiale şi sursele de erori care pot fi generate de procesele de 
evaluare a performanței sunt multiple; acestea pot altera rezultatele şi pot antrena 
consecinţe importante, defavorabile organizaţiei. În opinia specialiştilor R. Mathis şi A. 
Manolescu, efectele care generează erori şi sursele de erori sunt: a) efectul criteriului 
unic; b) efectul sau eroarea de aură / halou; c) eroarea evaluării logice; d) standardele de 
performanță neclare; e) eroarea din indulgență şi eroarea de severitate; f) eroarea 
tendinței centrale; g) gradul scăzut de diferențiere; h) înclinația spre evaluări subiective; 
i) efectul recent; j) eroarea de contrast; k) eroarea similarităţii; 1) erorile neintenționate; 
m) erorile intenționate; n) încrederea în evaluatori; o) ajustarea informaţiilor; p) efectul 
de succesiune; r) suma problemelor - zero; s) fetişul numerelor. 

Prezentăm, pe scurt, caracteristicile unor aspecte care pot conduce la evaluări şi la 
interpretări eronate (Manolescu, 1998, pp. 328-343, Mathis, 1997, pp. 193-195). 

Efectul criteriului unic apare atunci când evaluarea, deşi este planifcată a fi 
complexă, se axează pe analiza unui singur criteriu, ca şi când analiza ar fi 
unidimensională. Dintr-o eroare de procedură, un salariat poate fi clasificat ca fiind 
performant, după un singur criteriu, făcându-se abstracţie de celelalte aspecte ale muncii 
şi performaţelor lui. O scală restrânsă de valori este irelevantă; nu poate fi apreciată 
performanţa profesională prin compararea productivităţii şi ratei accidentelor de muncă, 
de exemplu. 

Efecul de aură/halou este fenomenul care se produce atunci când evaluatorul ia în 
considerare, în mod obiectiv, numai un anumit criteriu de evaluare, celelalte criterii fiind 
minimalizate sau abandonate; rezultă, ca şi la precedenta eroare, că salariatul dovedeşte 
sau nu excelență, pe baza unui singur criteriu. Se poate considera că evaluatorul este 
“orbit” de aspectul adoptat în mod subiectiv ca relevant, comițând o eroare grosolană care 
poate avea urmări importante pentru salariat şi pentru organizaţie. Greşeala este gravă, 
pentru că celelalte aspecte ale muncii sunt apreciate cvasiautomat, fără alte verificări. 
Evaluarea după prima impresie este superficială şi este neproductivă pentru organizaţie; 
este cunoscută zicala conform căreia “prima impresie contează”; în pofida experienței 
populare, să considerăm că observaţia este nefundamentată, cel puţin în privinţa 
managementul resurselor umane. Chiar dacă evaluarea urmează mai multe etape, în 
încercarea de a identifica toate aspectele caracteristice, efectul de halou poate să persiste; 
de asemenea, există pericolul să se producă efectul de halou şi în privinţa altor aspecte 
privind performanța, realizându-se astfel o „constelație de halouri“, care nu reprezintă 
adevăratul potenţial al salariatului. Eroarea sistematică de halou poate conduce la 
plasarea persoanei evaluate într-o zonă în care, probabil, nu se află. Un simplu exemplu 
poate fi edificator: unui elev care repetă un an şcolar, din indiferent care motiv, i se 
acordă, de regulă, note mai mici la aproape toate materiile, indiferent de cunoştinţele pe 


care acesta le acumulează; este o eroare gravă, care poate avea consecințe dintre cele mai 
importante pentru întreaga carieră a persoanei respective! 

Eroarea de halou este fenomenul care se produce atunci când evaluatorii 
efectuează o muncă de rutină, când sunt conservatori, când nu se implică real în această 
formă de activitate sau când nu sunt instruiți adecvat. 

Eroarea evaluării logice constituie o „aplicaţie“ a erorii de halou; evaluatorii tind 
să acorde calificative pe baza aşa-ziselor considerente logice, ştiinţifice, matematice etc. 
Sunt abandonate, cu sau fără voie, argmentele de ordin psihologic, psiho-social sau cele 
legate de context. 

Standardele de performanţă neclare apar atunci când aspectele care urmează a fi 
evaluate nu pot fi cuantificate sau formalizate; eroarea se produce atunci când indicatorii 
de calitate sunt greu de definit (rezultatul este superior, activitatea este bună, rezultatele 
sunt excepționale, activitatea depusă este nemulțumitoare etc.). Este sarcina specialiştilor 
şi a evaluatorilor să găsească formulele cele mai adecvate, lipsite de ambiguitate, pentru 
fişele sau pentru celelalte documente de evaluare a performaţei. 

Eroarea din indulgență şi eroarea de severitate apare atunci când evaluatorii, 
greşit selecționați sau inadecvat pregătiți, au tendinţa de a supraevalua salariaţii sau de a-i 
subevalua; ca urmare, distribuția normală a salariaţilor privind performanţa va fi eronată. 
Diferenţele de evaluare sunt datorate şi faptului că evaluarea aceleiaşi persoane poate fi 
făcută, în anumite situaţii, de către evaluatori diferiți. Pe de altă parte, managerii pot avea 
relații apropiate sau o atitudine de respingere faţă de unii salariaţi, astfel încât evaluarea 
poate fi compromisă, dacă nu este dublată prin metode complementare. 

Principalele motive care pot conduce la supraevaluare sunt: tendinţa unor 
manageri de a ascunde erorile de organizare, dorința unor manageri de a câştiga 
bunăvoința subalternilor, tendinţa de protejare a unor salariaţi, teama superiorilor de a nu 
fi penalizaţi dacă nivelul general al performanțelor este scăzut, tendința superiorilor de a 
evita apariţia tensiunilor între salaraiaţi şi între aceştia şi conducere, lipsa de interes a 
superiorilor faţă de organizaţie etc. 

Principalele motive care pot conduce la subevaluare sunt: preocuparea 
managerilor de a menţine salariaţii îmtr-o stare de veghe permanentă, dorința managerilor 
de a-şi demonstra puterea, tendința managerilor de a se prezenta ca exigenţi în fața 
superiorilor lor, teama unor superiori că performanța unor subalterni le-ar putea afecta 
poziţia, dorinţa unor manageri de a îndepărta din cadrul colectivului anumite persoane şi 
altele. 

Eroarea tendinței centrale este determinată de tendinţa unor manageri de a evalua 
cu precădere salariaţii cu performanțe medii, pentru a evita justificarea 
contraperformanţei segmentului de personal care se plasează, natural, sub limitele admise 
de standardele organizaţiei. Ca urmare, în mod subiectiv, majoritatea angajaților primesc 
calificative înalte. Rezultatul „evaluării“ este, pentru moment, mulțumitor pentru 
majoritatea salariaților, dar nu contribuie la progresul organizaţiei. Tendinţa de a 
transforma evaluarea obiectivă într-una subiectivă poate fi compensată prin utilizarea 
metodei de comparare a performanţelor prin distribuire forţată. 

Gradul scăzut de diferențiere este, practic, comparabil cu situația prezentată mai 
sus; în acest caz, managerii percep realitatea uniform, fără diferențieri; evaluatorii nu au 
capacitatea de a percepe nuanțele de exprimare profesională a salariaţilor. Evaluatorii 


consideră că dacă, în general, nu sunt probleme majore, toţi salariaţii pot fi clasificați 
superior. 

Înclinaţia spre evaluări subiective este caracteristică evaluatorilor dominați de 
prejudecăţi; pentru evaluatorii din această categorie primează vârsta, sexul, religia, 
aspectul persoanei evaluate sau alte aspecte care nu sunt relavante. Se consideră, de 
exemplu, că salariaţii care au peste 60 de ani sunt mai puțin performanţi decât cei tineri; 
se consideră, frecvent, că femeile sunt mai puţin performante decât bărbaţii. Salariații 
care au beneficiat de prezenţa managerilor la selecţie sau la angajare sunt favorizați, în 
raport cu ceilalți salariaţi etc. Este dificil de eliminat subiectivismul în problemele privind 
personalul; partea nefavorabilă a problemei este faptul că organizaţia pierde şi, odată cu 
ea, pierd înşişi salariaţii. 

„Efectul recent“ se manifestă prin faptul că evenimentele recente sunt cele care 
contribuie cu cea mai mare pondere la evaluare; acest aspect denotă faptul că managerii 
nu consemnează sistematic toate evenimentele, activitățile şi fenomenele care se petrec în 
cadrul compartimentului din care face parte persoana evaluată. Evaluatorul (şef de 
serviciu sau manager superior) nu ține cu rigurozitate evidenţa problemelor care privesc 
locurile de muncă aflate în subordine. 

Pe de altă parte, cunoscând comportamentul şefului, subordonații dovedesc că pot 
face lucruri remarcabile, dar numai înaintea perioadei de evaluare. 

Eroarea de contrast constă în faptul că evaluatorul compară persoanele evaluate 
cu propria persoană sau compară două persoane din cadrul aceluiaşi compartiment; ca 
urmare, pentru că sunt comparate două persoane şi nu performanţele realizate de către 
persoana evaluată, rezultatul nu poate fi nici complet nici obiectiv. Rezultatul este că 
salariați relativ slabi din cadrul unui compartiment sunt clasificați superior față de alții, 
din alt compartiment, dar care, în realitate, sunt mai buni. Pe de altă parte, dacă într-un 
grup există o singură persoană cu rezultate mulțumitoare, iar ceilalți salariați ai grupului 
sunt neperformanţi, persoana cu rezultate medii va fi clasificată ca fiind, prin comparare 
directă, excelentă. Pentru ca evaluarea să fie obiectivă, este obligatoriu ca performanţele 
unui individ să fie comparate doar cu standardele adoptate pentru locul de muncă 
respectiv. 

Eroarea similarităţii este opusă erorii de contrast, evaluatorul apreciază unele 
aspecte legate de activitatea salariatului evaluat, dacă acestea sunt similare cu ale lui 
însuşi. Evaluatorul nu face altceva decât să încerce să-şi recunoască trăsăturile de 
comportament în persoanele evaluate. A utiliza propriile standarde pentru aprecierea 
performanţei înseamnă a submina procesul de evaluare; în context, subliniem importanţa 
selectării şi pregătirii evaluatorilor. 

Erorile neintenționate sunt întâlnite în faza de analiză a rezultatelor evaluării; 
datorită complexității procesului de evaluare, în special pentru compartimentele sau 
unitățile de mari dimensiuni, multitudinea informaţiilor poate releva ca importante unele 
aspecte şi, pe de altă parte, le poate estompa pe celelalte, deşi importanţa sau semnificația 
unora sau altora este greşit interpretată. Pentru prevenirea erorilor neintenționate este 
necesar ca pregătirea criteriilor pentru analiza datelor obţinute în urma evaluării să fie 
atent pregătite. 

Erorile intenţionate se comit atunci când organizația în întregul ei practică o 
politică inadecvată privind resursele umane; în aceste cazuri, organizația va pierde treptat 
peroanele cele mai bine pregătite. 


Încrederea în evaluatori, ca sursă de erori, apare atunci când persoanele supuse 
evaluării obțin calificative mult diferite, din partea diferiților evaluatori. Neconvergența 
rezultatelor evaluării pentru aceeaşi persoană poate induce stări de tensiune sau de 
confuzie, dacă salariatului i-au fost comunicate separat rezultatele estimate de către 
diferiții evaluatori; desigur că evaluatorii independenţi nu pot ajunge totdeauna la 
aceleaşi aprecieri, dar nu este admis ca diferențele dintre acestea să fie foarte mult 
diferite; de o astfel de situație pot profita salariaţii care au diferite probleme referitoare la 
procesele de muncă şi care o pot exploata în avantajul lor. 

Ajustarea informaţiilor este eroarea pe care o fac unii evaluatori la constatarea 
unor abateri mari față de standardele de performanță normale; cu bună ştiinţă, evaluatorii 
estompează performanţele ieşite din comun sau care sunt mult sub limita de 
admisibilitate. Ajustarea informaţiilor se poate petrece şi atunci când evaluatorii 
nesocotesc standardele stabilite pentru diferitele meserii, profesii sau locuri de muncă, 
aplicând standarde proprii sau preferențiale. O practică din păcate frecvent întâlnită este 
aceea că rezultatele evaluării sunt „confecționate“ chiar înainte ca procesul să fie 
finalizat; încurajarea unei asemenea politici este caracteristică organizaţiilor 
neperformante. 

Efectul de succesiune este caracteristic evaluatorilor care nu pot fi atenţi la situații 
diferite sau la nuanţe; dacă un salariat a fost clasificat ca fiind, de exemplu, mediocru 
următorul salariat va primi, cu mare probabilitate, acelaşi calificativ. Pentru a putea 
argumenta afirmaţia putem invoca teama unui student de a intra la examenul oral după un 
alt student care „a picat la examen“. Evaluatorul, adică profesorul, clasifică uneori, în 
aceeaşi manieră, pe toți studenţii. Desigur că o asemenea situație nu poate fi acceptată 
NICI în universități, nici în alte organizaţii în care performanţa trebuie promovată. 

Suma problemelor - zero reprezintă o stare de spirit; oamenii, inclusiv evaluatorii, 
consideră că dacă există deja destule rezultate nefavorabile, acestea trebuie să fie 
compensate de rezultate favorabile, performante; acestea din urmă vor fi atribuite, fără 
acoperire, aleator, ultimului eşantion de salariați supuşi procesului de evaluare pentru ca, 
pe ansamblu, rezultatele analizei să fie echilibrate şi să se încadreze în distribuţia 
normală. Eroarea comisă este gravă din mai multe puncte de vedere: evaluatorii nu sunt 
obiectivi, rezultatele evaluării sunt eronate, organizația va pierde din credibilitate şi din 
prestigiu. Pe de altă parte, distribuţia „normală“ nu este valabilă în toate organizațiile şi în 
toate colectivitățile pentru că natura acestora este mult diferită. 

Fetişul numerelor este propriu evaluatorilor care consideră că numai aspectele 
măsurabile, cuantificate, sunt relevante; se pierd din vedere următoarele: dimensiunea 
umană a proceselor de muncă, problemele personale ale salariaților, aspecte privind 
organizarea muncii, comunicarea şi relațiile interumane în general. 


6.8 Comunicarea în procesul evaluării 


Evaluarea performanţelor salariaţilor constituie un important mijloc de 
comunicare; regulile principale de care managerii trebuie să țină seama în acest proces 
sunt (Mathis, 1997, p. 196): 

a) este obligatoriu ca salariaților să le fie comunicate rezultatele evaluării 
performantelor lor de către şeful direct sau de către superiorii acestuia; 


b) momentul prezentării rezultatelor individuale se va constitui într-un prilej 
pentru identificarea mijloacelor pentru îmbunătăţirea performanţelor, pentru modificarea 
metodei manageriale şi pentru reorganizarea muncii şi a mijloacelor de comunicare dintre 
salariați; 

c) managerii care comunică rezultatele evaluării trebuie să aprecieze aspectele 
pozitive şi să aducă mulţumiri salariaților, chiar dacă aceştia au şi puncte slabe; 

d) managerii trebuie să aibă hotărârea de a prezenta aspectele negative, astfel 
încât să nu inducă în corpul angajaţilor reacţii de adversitate; nu este admis ca managerii 
să facă morală salariaților, să îi compare cu alte persoane sau să le interzică să-şi expună 
liber punctele de vedere. 

CAPITOLUL 7 
Motivatia, ipostază a comportamentului în organizaţii 


7.1. Motivația ca forță de acţiune socială 


Angajaţii îşi vând timpul în schimbul salariului. Cei mai mulți dintre noi muncesc pentru a avea ce pune pe 
masă şi a putea trăi în felul pe care şi l-au ales. Foarte puţini dintre noi au tot ce-şi doresc şi muncesc pentru alții 
doar ca să aibă sentimentul valorii de sine. Conducerea comunică oră de oră valoarea angajaţilor prin salariile pe 
care le plăteşte (James H. Harrington şi James S. Harrington, 2000). 


Dacă am subscrie fără rezerve acestui punct de vedere, ar trebui să renunțăm să mai vorbim 
aici despre motivație. N-o să facem, însă, acest lucru, dar o să recunoaștem, împreună cu autorii 
amintiți că „firma plăteşte cel mai mult pentru persoanele şi pentru posturile pe care le preţuieşte 
cel mai mult“. 

Termenul de motivaţie este derivat din cuvântul latin movere şi defineşte o stare interioară care 
energizează, activează sau pune în mișcare un individ, canalizând și orientând comportamentul 
său în direcţia unui obiectiv. Motivul este descris de psihologi în termeni de neliniște, lipsă, dorință 
puternică, forță. Organismul aflat sub stăpânirea unui motiv acționează pentru a reduce neliniștea, 
pentru a înlătura lipsa, pentru a alina dorința, pentru a atenua forța constrângătoare. Cheia înțelegerii 
motivaţiei stă în semnificaţia şi raportul dintre nevoi, impulsuri şi obiective. 

Motivarea reprezintă o componentă majoră a managementului şi un subiect frecvent tratat de 
specialiști. Din punctul de vedere al concepției manageriale, deosebim două accepţiuni majore 
ale motivării: 

a) motivarea în sens restrâns, bazată pe o viziune clasică asupra organizației şi managementului, 
care se referă numai la personalul firmei. Acestă viziune mai predomină încă în practica manage- 
rială. Ea presupune corelarea necesităţilor, aspirațiilor şi intereselor personalului în îndeplinirea 
sarcinilor pentru realizarea obiectivelor. 

b) motivarea în sens cuprinzător, conturată în ultimii ani, este bazată pe o viziune modernă 
asupra organizației şi managementului. Caracteristica sa esenţială constă în concentrarea interesului 
pe stakeholderi (persoane, categorii de persoane şi organisme care au interese majore în desfăşurarea 
şi performanţele firmei: proprietari, clienţi, manageri, salariaţi, sindicate, furnizori, bănci, adminis- 
trație centrală şi locală, comunitate locală etc.). 

Motivarea este acţiunea de a motiva pe un altul, iar motivația reprezintă totalitatea mobilurilor 
(conştiente sau nu) care-i determină pe oameni să facă anumite lucruri, să aleagă din mai multe 
variante un anumit comportament, să acţioneze într-un anume fel pentru atingerea unor scopuri. 


Motivația este asociată demersului rațional şi posibilității de opțiune asupra unei variante de acțiune. 
Țintele pe care individul le vizează prin muncă sunt de natură economică sau pot fi legate de propria-i 
dezvoltare în plan psihosocial. 


7.2. Semnificaţii și genuri ale motivaţiei 


Motivația poate fi căutarea preferenţială a anumitor tipuri de satisfacţii (Decker, 1989). Atributul 
preferenţial este utilizat pentru a indica faptul că motivațiile variază de la un individ la altul. Deşi 
există un potențial motivaţional propriu speciei umane, fiecare cunoaște şi apreciază satisfacţii 
specifice, strâns legate de experienţa personală. Motivația reprezintă suma energiilor interne şi 
externe care inițiază şi dirijează comportamentul uman spre un scop. Acesta din urmă, o dată atins, 
va determina satisfacerea altei necesități (H. Neuman, 1993). 

Motivaţiile sunt elementele formale sau informale, de natură economică sau moral-spirituală, 
pe care proprietarii şi managerii le administrează salariaţilor în scopul satisfacerii unor necesități 
individuale şi de grup, pentru a-i determina să contribuie la desfăşurarea activităţilor şi îndeplinirea 
obiectivelor organizaţiei prin atitudinile, comportamentele, eforturile şi deciziile lor. Din inter- 
acțiunea directă salariat — sarcină se naște motivaţia intrinsecă — ca expresie a nevoii de autodez- 
voltare —, iar din interacțiunea manager — salariat izvorăște motivația extrinsecă. 

Energiile interne primare care determină motivaţia sunt simple: nevoile de bază sau primare 
(hrană, somn şi adăpost), nevoia de securitate, nevoia de recunoaştere şi de apartenenţă la grup. 
Energiile interne de ordin psihologic sunt stima de sine, autoafirmarea şi autodepășirea. Energiile 
externe sunt o rezultantă a conexiunii manager — salariat. Ele sunt caracterizate printr-un dinamism 
de care ambele părți pot şi trebuie să profite. 

Aşa cum susțin Hellriegel, Slocum Jr. şi Woodman (în Boboc, 2003, p. 169), există o diferență 
notabilă între motivație şi nevoie, prima reprezentând „o forță care acţionează asupra unei persoane, 
pentru a o împinge către realizarea unui obiectiv, într-o manieră specifică“, iar a doua „o lipsă 
resimţită la un moment dat de o anumită persoană, lipsă de natură psihologică (de exemplu nevoia 
de respect), fiziologică (de exemplu hrană, apă, aer etc.) şi sociologică (de exemplu, nevoia de 
solidaritate), toate aceste nevoi fiind deci factori de impuls“. 

Potrivit lui Decker (1989), cele trei mijloace principale de obţinere a satisfactiei dau naștere 
unor familii de motivații precum motivațiile narcisiste — iubirea orientată spre propria persoană 
—, motivațiile concrete — iubirea orientată spre universul material — și motivațiile afective — iubirea 
orientată spre ceilalți. Se poate vorbi de două mari familii de motivații narcisiste: motivațiile de 
expresie a sinelui şi motivațiile de realizare a sinelui. Primele vizează exprimarea liberă a emoțiilor, 
sentimentelor şi preferințelor noastre, implicând facultăţile intelectuale. Motivaţiile de realizare 
a sinelui, ca metamotivaţii, vizează dezvoltarea şi extinderea potențialului şi personalității umane. 
Motivațiile concrete sunt orientate în general spre obiecte. Aceste motivații nu exprimă doar nevoile 
materiale proprii speciei umane, ci şi iubirea faţă de universul material în ansamblul său. La fel ca 
în cazul motivaţiilor narcisiste, şi motivațiile concrete se circumscriu mai multor familii: motivațiile 
orientate spre explorare, descoperire şi invenție, motivațiile care vizează acţiunea asupra lumii (a 
crea, a construi, a întreprinde, a modifica realitatea exterioară pentru a o conforma nevoilor şi dorin- 
telor noastre), motivațiile de realizare orientate spre ceilalți (a convinge, a persuada, a-i flata pe 
ceilalți pentru a obține ceva). 

Motivaţiile afective sunt de două tipuri: motivații afective în sens strict (căutarea dragostei, 
prieteniei, stimei, încrederii, simpatiei şi împărtăşirii acestor sentimente) şi motivații de găsire a 
recunoștinței (se exprimă printr-un număr mare de activităţi private sau profesionale şi au ca obiectiv 
general de a face cunoscute valoarea, competențele şi calitățile). 


7.3. Rolurile motivării personalului 


Managerii nu-și pot exercita eficient funcţia fără a cunoaşte cauzele care susțin atitudinile şi 
comportamentul colaboratorilor. Toate acţiunile managerului trebuie să aibă la bază cunoașterea 
efectivă a modului în care oamenii se comportă şi se schimbă de-a lungul timpului, şi nu felul în 
care ar dori ca ei să se comporte. Astfel, se pune problema determinării conduitei umane, a factorilor 
dinamici interiori care contribuie la mobilizarea energiei necesare înfăptuirii unui act sau care 
intervin în opţiunea pentru o acțiune în fața unei realități exterioare. 

Motivarea personalului are mai multe roluri: 

a) rolul managerial constă în determinarea conținutului şi eficacităţii funcției de antrenare care, 
la rândul ei, condiţionează decisiv concretizarea celorlalte funcţii manageriale — previziunea, orga- 
nizarea, coordonarea şi controlul; 

b) rolul organizațional se referă la impactul major pe care motivarea îl are direct şi indirect 
asupra modului de funcţionare a firmei. Conţinutul și modalitățile de motivare utilizate contribuie 
într-o măsură semnificativă la imprimarea anumitor caracteristici ale culturii organizaționale; 

c) rolul individual vizează dependenţa de motivare a satisfacțiilor și insatisfacțiilor fiecărui 
salariat, a evoluției sale. Dacă motivarea este bazată pe luarea în considerare a necesităţilor, a 
aspirațiilor şi a așteptărilor salariaților și ţine seama de potenţialul şi de efortul depus de ei, atunci 
personalul este mai satisfăcut, își utilizează într-o măsură mai mare capacităţile şi se dezvoltă mai 
rapid şi mai intens; 

d) rolul economic se referă la condiţionarea indirectă, dar substanțială a performanțelor economice 
prin tipul de motivare care predomină în fiecare firmă; 

e) rolul social reprezintă efectul sinergetic al celorlalte roluri în planul elementelor psihosociolo- 
gice care îi caracterizeză pe membrii unei organizații. 


7.4. Componentele motivatiei 


La baza condiției umane se află întotdeauna un ansamblu de mobiluri — nevoi, interese, tendinţe 
şi idealuri — care susțin exprimarea anumitor atitudini, acțiuni şi fapte. 

În practică, oamenii sunt caracterizați prin niveluri de aspirație foarte diferite. Ceea ce îl 
motivează pe un membru al organizaţiei poate să nu fie suficient pentru altul. Prin urmare, procesul 
motivării trebuie să fie strict personalizat, ceea ce înseamnă un efort deosebit pentru angajator. 
Dacă nevoile primare sunt satisfăcute, ele lasă loc liber exprimării nevoilor de ordin superior, care 
reprezintă adevăratul mijloc pentru afirmarea personalității umane. A motiva oamenii în muncă 
înseamnă a-i răsplăti financiar şi a le acorda alte facilități pentru contribuţia lor la progresele organi- 
zaţiei. Pe de altă parte, a motiva înseamnă a dezvolta în om sentimentul împlinirii sale profesionale 
şi sociale. 


Tradițional, salariul reprezintă principala cale de motivare a personalului, dar, de regulă, oamenii 
au nevoie şi de alte şanse de exprimare care decurg din dorinţa de a învăţa prin muncă, de a cunoaşte 
natura şi societatea, de a lua decizii, de a fi recunoscuţi ca profesionişti, de a contribui la configu- 
rarea viitorului etc. 

Motivele care îi animă pe oameni reprezintă expresia nevoilor şi aşteptărilor lor. Nevoile sunt 
definite drept lipsurile pe care un individ le resimte la un moment dat. Acestea sunt extrem de 
variabile ca tip şi ca intensitate, nu sunt întotdeauna conştientizate, dar sunt puternic influențate de 
mediul în care indivizii activează. Așteptările concretizează credinţa indivizilor în existența unor 
şanse care pot fi obţinute printr-un anume nivel al efortului şi performanţei. 

Factorii motivatori care ar putea spori valoarea subiectivă a muncii sunt: aprecierea reuşitei 
salariaților, informarea permanentă asupra performanţelor organizației, stabilirea unor obiective 
profesionale incitante, încurajarea inițiativei, statuarea unui climat de lucru în echipă, mărirea 
gradului de autonomie şi de decizie a colectivelor de lucru etc. Dintre acești factori, recunoaşterea 
reuşitei individuale şi încurajarea comunicării la locul de muncă sunt determinante în obţinerea 
participării performante a salariaților. 

După natura lor, factorii motivaţionali pot fi pozitivi sau negativi. Motivația pozitivă se produce 
atunci când se asociază în mod direct rezultatele muncii cu atitudinea pozitivă față de muncă. 
Managerii utilizează un întreg set de mijloace pentru a induce o motivaţie pozitivă: recompense 
materiale, garanţii privind locul de muncă, acordarea unor titluri, acordarea încrederii — urmată 
de delegarea de competenţe —, lauda şi multumirea manifestă. Tipul de comportament care va fi 
recompensat trebuie să fie măsurabil, rațional şi uşor de înţeles, iar criticile trebuie să fie rapide, 
precise şi constructive. Fiecare progres al angajatului în direcția unui comportament adecvat trebuie 
recompensat pentru ca acesta să fie motivat să continue. Motivația negativă este bazată pe 
ameninţare, pedeapsă, blam, amenzi etc. Aplicarea acestor mijloace trebuie să fie limitată, deoarece 
organizația nu se poate dezvolta pe o cultură cu valenţe negative. Sancţiunile au efecte motivațţionale 
scăzute, fiind considerate de salariaţi ca exagerate. Ele nu pot fi aplicate cu aceeași intensitate unor 
indivizi aflaţi în situaţii diferite şi care au greşit în aceeaşi măsură. În plus, aplicarea frecventă a 
sancţiunilor statuează o stare de tensiune. 

S-a confirmat faptul că aplicarea factorilor motivaţionali negativi a condus sistematic la dimi- 
nuarea performanţelor profesionale ale indivizilor. Rezultatele aşteptate au fost obținute numai 
prin aplicarea mijloacelor de stimulare pozitivă. Motivarea negativă s-a dovedit a fi mai dăunătoare 
decât lipsa totală a motivării. 

Schema modelului motivaţional din Figura 7.1 (adaptare după Zorlenţan, 1995) conduce la înţele- 
gerea dinamicii interne a proceselor de stimulare. 


Figura 7.1 

7.5. Teoriile motivaţiei 


Vorbind despre istoria managementului şi a teoriilor privind motivaţia, Meryem Le Saget (1999) 
constată că, pe măsură ce au fost acceptate capacitățile de expresie ale indivizilor, s-au extins şi 
constrângerile legate de evoluţia întreprinderii: competitivitate, lege, ordine și rigoare. În acest 
cadru, salariaţii se vedeau prinși între „dorința de exprimare, refuzul lor de respectare a autorității, 
potenţialul lor intelectual şi structura destul de rigidă a întreprinderii“ (ibid., p. 156). Aşa se face 
că „între întreprinderea constrictivă şi individul hedonist, care doreşte să-şi trăiască viața conform 
principiului plăcerii, există interese divergente“ (idem). 

Prima generaţie a teoriilor motivaționale își are originea în şcoala fondată de Frederic Taylor. 
Acesta gândeşte munca în termeni structurali — vorbim aici despre diviziunea muncii, despre rolul 
selecției în aşezarea omului potrivit la locul potrivit, despre specializarea lucrătorilor și promovarea 
controlului ca instrument de evaluare. În opinia lui Taylor, motivarea putea fi atinsă prin salarizarea 
adecvată realizărilor concrete. 

Teoriile behavioriste privind resursele umane elaborate de Elton Mayo şi Fritz Roethlisberger 
diferă de cele ale teoreticienilor managementului științific, întrucât accentul se mută pe potenţialul 
uman: omul poate fi determinat să devină mai productiv în cazul în care nevoile sale de ordin 
psihosocial sunt satisfăcute. 

Teoriile motivaţionale de a doua generaţie îi au ca protagoniști pe Donald McGregor, Abraham 
Maslow, Chris Argyris, Rensis Likert, Frederick Herzberg și David McClelland. Aceştia aduc în 
prim plan ideea importanţei relaţiilor umane în defavoarea tezei potrivit căreia organizarea muncii 
este singura cale motivatoare care conduce la performanţă şi asigură satisfacția în muncă. 

Pornind de la teza că fiecare persoană este diferită de toți ceilalți, că are nevoi şi interese parti- 
culare, că este impulsionată mai degrabă de resorturi interne decât de factori externi, teoriile moderne 
(teorii motivaționale de a treia generație) recunosc imperativul satisfacerii diferențiate a nevoilor 
într-o gândire sistemică. Valenţele managementului intuitiv își demonstrează eficienţa în măsura 
în care asigură progresul organizației în acord cu nevoia fiecărui salariat de a se realiza pentru sine. 
Motivația intrinsecă se sprijină pe dorința individului de a înţelege mediul, de a deveni important, 
de a evolua şi de a da sens vieții. 

În anii '20, la uzina Western Electric din Hawthorne, Illinois, apărea o preocupare nouă, care 
va influenţa în mod radical gândirea managerială la nivelul motivației umane: cercetătorii realizează 
faptul că munca nu înseamnă doar câștigarea banilor necesari traiului (nici măcar în perioadele 
de criză), ci şi avantaje sociale legate de viaţa profesională. Studiile realizate la Hawthorne rămân 
în istorie prin două nume importante: Elton Mayo şi Fritz Roethlisberger. Studiile începute de Elton 
Mayo au condus la câteva concluzii importante pentru manageri (în Cole, 2000): angajaţii nu pot 
fi trataţi izolat, ci ca membri ai unui grup, apartenenţa la grup este mai importantă decât stimulentele 
bănești, grupurile informale exercită o puternică influență asupra comportamentului angajaţilor, 
managerii trebuie să ia în considerare aceste nevoi pentru a obține sprijinul salariaţilor. 

O altă teorie proeminentă a fost elaborată de Abraham Maslow, teorie cunoscută sub numele 
piramida ierarhiei nevoilor. lpotezele de lucru ale acesteia sunt următoarele: o nevoie, o dată satisfă- 
cută, nu mai este un factor motivant, unei nevoi satisfăcute îi ia locul o alta, pentru majoritatea 
oamenilor, setul de nevoi este complex, există în fiecare moment o singură nevoie care afectează 
comportamentul uman, în general, nevoile trebuie satisfăcute progresiv, de la cele fundamentale 
la cele de autoperfecţionare şi de autodezvoltare, există mai multe căi de satisfacere a nevoilor 


superioare decât a celor inferioare. La baza piramidei se află nevoile fiziologice, înnăscute şi indis- 
pensabile pentru supraviețuirea individului. Raportat la nivelul organizaţiilor, factorii care ar putea 
satisface aceste nevoi sunt salariul minim şi condițiile bune de muncă. Pe măsură ce acestea sunt 
satisfăcute, apare aspiraţia către securitate (omul caută să fie protejat de pericole şi de incertitudinea 
viitorului). Factorii care ar putea satisface aceste nevoi sunt politicile şi procedurile clare, condițiile 
de muncă sigure, siguranţa postului, a remunerării sau libertatea de a face parte din structuri sindica- 
lizate. Următorul nivel ierarhic implică nevoia de apartenenţă legată de interacțiunea socială, de 
includerea în diverse grupuri şi de afecţiune. În interiorul organizaţiilor, factorii care satisfac aceste 
nevoi sunt posibilitatea de a lucra în echipă şi de a interacționa cu ceilalți, dezvoltând noi relaţii. 
Urmează palierul nevoilor stimei de sine şi din partea celorlalți. Nevoia de autorealizare reprezintă 
tendința umană de valorificare a potențialului propriu, de exploatare a talentelor înnăscute sau dobân- 
dite. Factorii care generează astfel de satisfacţii sunt posturile și structurile organizaționale care 
implică un mare potenţial de dezvoltare şi de împlinire personală prin gradul de libertate oferit în 
realizarea responsabilităţilor şi prin posibilitățile de pregătire continuă. 

Dacă, în timp, a crescut din nou nivelul unei nevoi, individul se va întoarce la aceasta pentru 
a o satisface într-un grad mai ridicat, înainte de a continua satisfacerea nevoilor superioare. 

Maslow a clasificat nevoile prezente în piramidă în două mari categorii: nevoile vitale, corespun- 
zătoare nivelurilor inferioare (fiziologice, de securitate şi de apartenenţă) şi nevoile de exprimare 
a sinelui (nevoia de stimă şi de autorealizare). Este interesant de remarcat că primele sunt satisfăcute 
prin intermediul factorilor extrinseci, pe când ultimele sunt intrinseci, proprii individului. 

Limitele majore ale teoriei sunt următoarele: nu s-a putut dovedi că există cinci niveluri distincte 
de nevoi, ci doar două sau trei, nu s-a confirmat faptul că, o dată satisfăcute nevoile fiziologice, 
oamenii urcă spre vârful piramidei în maniera propusă de Maslow. Dimpotrivă, pare a nu exista o 
anume regulă care să guverneze apariția unui anumit tip de nevoi după satisfacerea celor fiziologice. 
Regula potrivit căreia o nevoie satisfăcută încetează să mai fie importantă nu funcționează în cazul 
nevoilor de rang superior, îndeosebi a celei de autorealizare. Cu toate aceste limite, teoria se bucură 
de un larg interes datorită faptului că ideile de bază au certe implicaţii manageriale. Conducătorii 
nu trebuie să uite că motivaţia este determinată de un ansamblu de nevoi şi nu de una sau două. 
Mai mult, managerii trebuie să identifice cea mai importantă nevoie a salariaților şi să conjuge satis- 
facerea ei cu performanţa profesională. Ei trebuie să fie conștienți de caracterul personalizat al 
motivaţiei şi să realizeze că există posibilitatea ca nevoile salariaţilor să se schimbe în timp. 

Acţiunile care pot fi întreprinse de manageri sunt simple, dar costisitoare: 

1. pentru satisfacerea nevoilor fiziologice — salariu adecvat, condiţii confortabile de muncă, alocații 
pentru hrană si îmbrăcăminte, locuinţe de serviciu; 

2. pentru satisfacerea nevoilor de securitate — salariu garantat, asigurări medicale și sociale, condiții 
care protejează şi asigură securitatea muncii în sens fizic, siguranţa postului; 

3. pentru satisfacerea nevoilor de apartenenţă — sponsorizarea echipelor sportive şi a celor 
artistice, permisivitate în coagularea unor grupuri informale, încurajarea relaţiilor între salariaţi, 
dezvoltarea legăturilor profesionale, organizarea unor petreceri şi aniversări la serviciu; 

4. pentru satisfacerea nevoilor de stimă — promovări, preţuire în public, prezența numelui în 
publicația organizației, simboluri de statut, birou separat; 

5. pentru satisfacerea nevoilor de autorealizare — titluri legate de activitatea depusă, oportunități 
de promovare, încurajarea creativităţii, autonomie, posturi interesante şi incitante. 

Pornind de la teoria elaborată de Maslow, Douglas McGregor a avansat două supoziţii referitoare 
la natura umană şi la comportamentul în muncă. Teoria X şi teoria Y se bazează pe două seturi 

de afirmaţii dispuse la polii opuși ai continuumului comportamental. Deși sunt bazate pe comporta- 
mente extreme şi foarte simplificate, teoriile elaborate de McGregor pot fi ușor identificate în atitu- 
dinea managerilor față de angajați. Teoriile X şi Y se referă la individualități. Abordarea colectivistă 
îi aparţine lui William Ouchi (1993). El propune modelul japonez concretizat în teoria Z. Sintetic, 


caracterizarea celor trei teorii este prezentată în Tabelul 7.1. 


Tabelul 7.1 


Teoria X 
(D. McGREGOR) 


Teoria Y 
(D. McGREGOR) 


Teoria Z 
(W. OUCHI) 


Oamenilor nu le place munca; ei evită să 
muncească, dacă este posibil. Ei sunt prea 
puțin ambiţioși și preferă să fie conduși și 
dirijați, trebuie controlaţi și, după caz, 
pedepsiţi. Oamenii sunt egoiști și indiferenți 
la necesităţile organizaţiei din care fac parte, 
nu își asumă responsabilități și sunt 
preocupaţi de securitatea lor în procesele de 
muncă. Oamenii se opun schimbărilor. 
Oamenii doresc să maximizeze doar 
avantajele materiale, neglijând nevoile 


Oamenii nu sunt leneși; nu le displace 
să muncească. Ei au capacitatea de a 
se automotiva, sunt stimulaţi de 
responsabilităţi, se implică în 
schimbare, au capacitatea de a 
imagina și de a crea. Oamenilor nu le 
place să fie supravegheați sau 
controlaţi. Pe lângă nevoile primare și 
de securitate, indivizii au și nevoie de 
autopertecționare și de autodepășire. 
Pentru ei efortul fizic și efortul 


Performanţa salariaţilor 
este dependentă de 
satisfacția muncii. 
Oamenii preferă să 
lucreze în grupuri 
autonome și să ia 
deciziile prin consens. 
Ei acceptă 
managementul 
participativ și preferă 
asocierile informale 


intelectual în muncă sunt tot atât de 
necesare ca și odihna și distracţia. 


psihosociale. Pentru atingerea obiectivelor 
organizaţiei trebuie utilizată constrângerea. 


Revizuind teoria lui Maslow, Clayton Alderfer (1972) propune teoria ERD, potrivit căreia 
nevoile umane se împart în trei categorii: de existenţă (E), de relaţionare (R) şi de dezvoltare (D). 
Prima categorie de nevoi corespunde nevoilor fiziologice şi de securitate identificate de Maslow, 
cea de-a doua nevoilor de apartenență și de stimă, iar ultima se raportează la nevoia de autoapreciere 
şi de autorealizare. Sistematizarea tipurilor de nevoi este prezentată în Tabelul 7.2. 


Tabelul 7.2 


Nevoi relationale și de 


Nevoi de existență (E) apartenenţă (R) 


Nevoi de dezvoltare/împlinire (D) 


| 


— primare și de supravieţuire 

— securitatea muncii 

— condiţiile de muncă 

— program normal de lucru 

— salarii adecvate pentru stabilitatea 
puterii de cumpărare — 

— acordarea beneficiilor suplimentare în — 
acord cu rezultatele muncii 


bune relaţii familiale — 
bune relaţii sociale — 
bune relaţii cu colegii 
bune relaţii cu superiorii — 


nevoia de creaţie 

nevoia de exprimare a 
experienţei 

nevoia de exprimare a 
personalității 

nevoia de autorealizare 
nevoia de autoactualizare 


Clay Alderfer consideră că indivizii sunt motivaţi în direcția unui comportament care satisface 
unul dintre cele trei seturi de nevoi. 

Atât teoria lui Maslow cât şi cea a lui Alderfer recunosc existența mai multor tipuri de nevoi 
şi stabilesc între ele raporturi care pot facilita recompensarea comportamentelor individuale. 
Alderfer nu aşază nevoile într-o structură ierarhică. Deși cele trei grupe de factori determinanțţi 
trebuie asigurate gradual, toate nevoile pot fi active concomitent. În plus, dacă satisfacerea unor 


trebuinţe de nivel superior este împiedicată, creşte nevoia de a satisface una sau mai multe trebuinţe 
de rang inferior. 

Alderfer subliniază şi faptul că în procesul muncii poate apărea frustrarea, mai ales sub forma 
regresiei. Astfel, dacă o persoană este continuu frustrată în satisfacerea nevoilor sale de dezvoltare, 
nevoile de relaţionare sau de existenţă se reactiveză, devenind forțe motivaţionale majore. Astfel, 
frustrarea conduce la regresie întrucât individul încearcă să-şi satisfacă nevoile de ordin inferior 
(a se vedea Figura 7.2, adaptare după Zorlenţan, 1996). 

Modelul lui Alderfer îmbogățește, deci, modelul lui Maslow cu două idei. Pe de o parte, un 
individ poate urmări satisfacerea concomitentă a două sau mai multor nevoi şi, pe de altă parte, 
un individ poate renunţa la satisfacerea unei trebuinţe de ordin superior dacă îi sunt satisfăcute, 
în compensație, nevoi de ordin secundar. 


Figura 7.2 
Frustrarea nevoii Importanţa nevoilor Satisfacerea nevoilor 
de dezvoltare de dezvoltare > de dezvoltare 
Frustrarea nevoii Importanța nevoilor ; ;; 
i P ja ni > Satisfacerea nevoii 
de relaţionare > de relație de relaționare 
Frustrarea nevoii ÎN a Importanţa nevoii Satisfacrea nevoilor 
, 5 c y : ȘI >» A a 
de existență de existență de existență 


Teoria motivațională a lui Alderfer oferă managerilor o sugestie importantă privind comporta- 
mentul angajaților: atunci când nevoile de un anumit nivel nu pot fi satisfăcute, atenția trebuie 
orientată către satisfacerea altor nevoi aparținând unui nivel diferit. Un alt merit al teoriei este că 
prezintă un continuum al nevoilor. Cele cinci trepte ale teoriei lui Maslow sunt comprimate în 
doar trei şi nu se impune o ierarhie a nevoilor. 

F. Herzberg este autorul teoriei bifactoriale asupra motivatiei sau, altfel spus, a teoriei motivație- 
igienă. Conform acesteia, fiecare dintre indivizi este captiv unor trebuinţe fizice şi de natură 
psihologică. Figura 7.3 (Cole, 2002, p. 104) ilustrează existenţa a două categorii de factori motiva- 
ționali: factorii de igienă care nu conduc la obţinerea satisfacției în muncă şi factorii motivatori 
care produc satisfacţie. Factorii de igienă se referă la mediul în care se desfăşoară munca, iar factorii 
motivatori sunt strâns legaţi de activitatea profesională propriu-zisă. 

Teoria lui Herzberg are şi ea limitele sale: nu se poate confirma că factorii celor două categorii 
sunt independenţi şi nu se face legătura între existența anumitor nevoi şi comportament. Cu toate 
acestea, scrie Cole (ibid., p. 103), „lucrările lui Herzberg au condus la ceea ce s-ar putea numi 
interesul pentru îmbogățirea sau creșterea responsabilității postului (adică suplimentarea facto- 
rilor motivatori din cadrul unui post) şi, ceva mai curând, la curentul în favoarea «calității vieții 
profesionale». 

Herzberg recunoaște că şi factorii de igienă pot produce efecte pozitive (un salariu atractiv, de 
exemplu), iar factorii motivatori pot avea şi aspecte negative (lipsa de realizări atrage insatisfacția). 

Totodată, el constată că opusul unui factor de insatisfacție nu este unul de satisfacţie, ci absența 
factorilor de insatisfacție. In plus, originile satisfacției sunt diferite de cele ale insatisfacției, iar 
satisfacția şi insatisfacția nu sunt două stări antagonice. Oricum, factorii intrinseci şi factorii extrin- 


seci care determină motivaţia nu sunt complementari. 


Figura 7.3 (Sursa: G. A. Cole, 2002, p. 104) 


Factori care conduc 
la insatisfacţie extremă 

Nu putem să nu amintim aici şi de teoria achiziției succeselor a lui McClelland. Potrivit acesteia, 
nivelul de aspirație al unui om îi determină comportamentul. Individul manifestă trei categorii de 
nevoi: de afiliere (dorinţa de prietenie şi de colaborare), de putere (dorinţa de a fi important, de a 
avea influenţă asupra oamenilor) şi de realizare (dorinţa de a dobândi ceva, de a face ceva important). 

Pentru individ, sursele motivării sunt complexe: poziţia în ierarhia organizaţiei, competența 
recunoscută și conştientizarea apartenenţei la grup. În cazul proceselor de muncă, nivelul individual 
de aspirație este reprezentat de suma nevoilor de realizare profesională pentru un anumit interval 
de timp. După expirarea perioadei respective, individul poate înregistra succese sau insuccese. În 
funcție de acest rezultat, motivaţia salariatului poate avea o rată de creştere sau poate înregistra 
o stagnare sau un regres. În acest proces, managerii sunt aceia care susțin sau, din incompetență 
şi indiferenţă, stopează evoluția unei cariere profesionale. 

McClelland (în Cole, 2002) a constatat că indivizii la care predomină nevoia de realizare caută 
sarcini de dificultate medie, relativ ușor de finalizat, sunt responsabili în ceea ce priveşte acele 
sarcini, se află în căutarea feedback-ului în legătură cu munca lor şi sunt mai puţin preocupați de 
nevoile de afiliere. Autorul teoriei consideră că nevoia de realizare îşi are originile în copilărie şi 
în mediul cultural din care a provenit individul. 

McClelland clasifică nevoile motivaţionale în trei categorii diferite de cele prezente în teoriile 
prezentate până acum : nevoia de afiliere se apropie de nevoile sociale (relaționale), iar cea de 
realizare, de trebuinţele legate de autorealizare şi de autodepăşire (nevoi de împlinire). Ceea ce este 
original în această teorie constă în identificarea nevoii de putere, factor care a marcat însăși istoria 
umanității. 

Împreună cu Atkinson, McClelland stabileşte relaţia: 


Motivația = funcţie (Motiv x Așteptare x Stimulent). 


Prin „motiv“ se înţelege aici valoarea rezultatului muncii pe scara ierarhică de valori a indivi- 
dului, iar prin „aşteptare“, evaluarea anticipată a stimulentului. Este evident că, dacă toți factorii 
formulei au valori maxime, rezultatul final este maximum maximorum. McClelland afirmă că 
societățile în care voinţa de a realizare se manifestă puternic produc întreprinzători energici care, 
la rândul lor, accelerează creșterea economică. Întreprinzătorii trebuie să-și asume riscuri şi, de 
aceea, nevoia lor de a reuși este mai puternică. Studiile au arătat că, având o astfel de atitudine, şansele 
lor de reușită sunt net superioare în comparaţie cu ale altora, întrucât ei sunt mai dinamici, mai 
creativi şi mai perseverenți. 

McClelland este preocupat şi de modul în care se poate dezvolta o voinţă puternică de a învinge. 
El ajunge la concluzia că nevoia de realizare nu este ereditară, iar oamenii pot fi învăţaţi să-şi dezvolte 
o motivaţie puternică în acest sens. Managerii trebuie să fixeze standarde profesionale ridicate şi 
să-şi manifeste rapid şi clar satisfacția atunci când angajații se comportă potrivit aşteptărilor lor. 

Seturile de nevoi (de realizare/succes, de afiliere şi de putere) se manifestă diferit de la o persoană 
la alta; când o anumită nevoie este pregnantă, ea se va constitui în motivație dominantă și va 
conduce la adoptarea unui comportament care să genereze satisfacerea ei. Subiecţii care au nevoie 
de realizare au un comportament complex: caută sarcini de dificultate medie, au capacitatea de a 
amâna momentul recompensării, rezistă mai mult timp în faţa eșecului, disting situațiile controlabile 
de cele incontrolabile, tind spre risc şi inovare, au nevoie să cunoască rezultatele acţiunilor lor şi 
gradul în care acestea au fost apreciate. 

McClelland sugerează managerilor utilizarea a patru etape pentru a-și direcționa personalul 
către performanţă: perseverenţă în asigurarea feedback-ului relativ la performanţă, deoarece metoda 
consolidează dorinţa de a atinge niveluri mai înalte, promovarea modelelor de performanţă prin 
stimularea şi popularizarea angajaţilor care au obţinut rezultate bune, modificarea imaginii de sine 
a angajaţilor prin proiectarea unei noi imagini potrivit căreia aceştia devin persoane în căutarea 
schimbării şi succesului, urmărirea sistematică a sentimentelor şi a comportamentelor angajaţilor 
pentru a le transpune în termeni pozitivi. 

Teoriile evocate se bazează pe felul în care iau naștere nevoile indivizilor și pe mecanismele 
prin care această energie acumulată este folosită în vederea îmbunătăţirii performanţelor. 

În Figura 7.4 sunt prezentate comparativ principalele teorii motivaţionale. 

Investigarea resorturilor comportamentului în muncă nu se oprește aici. V. Vroom observă că 
acesta este produsul a doi factori: valența ca atractivitate legată de un anumit aspect (chiar rezultatul 
muncii) și așteptarea ca munca finalizată să aibă un rezultat apreciat. Dezvoltată de E. E. Lawer 
şi L. Porter, teoria așteptărilor a luat o formă mai elaborată, a cărei sinteză este prezentată în Figura 
7.5 (apud Cole, 2002, p. 107). Modelul pune în evidență faptul că efortul individului este determinat 
de felul în care el percepe aspectele muncii. Performanţa este condiționată de abilităţile lui, de 
modul în care își înțelege rolul şi în funcție de datele mediului extern. 


Figura 7.4 

Nevoi de bază, fiziologice 
Maslow Alderfer Herzberg McClelland 


Recompensele pe care indivizii le consideră atractive sunt cele percepute ca având o valență 
ridicată. Printre acestea se numără şi satisfacția muncii, ca echivalent conceptual al valenței pe 
care o are însăși activitatea respectivă. Satisfacţia muncii, ca expresie finală a efortului depus de 
un salariat, depinde de calitatea conducerii şi a echipei, de conţinutul postului, de cuantumul sala- 
riului şi de politica salarială, de posibilităţile de promovare şi de programul de lucru. 


Modelul lui Vroom pleacă de la premisa că percepţia nevoilor determină comportamentul, iar 
intensitatea motivării depinde de gradul în care individul doreşte să adopte un anumit compor- 
tament. Teoria năzuinţelor se sprijină pe ipoteze puternice privind cauzele care conduc la adoptarea 
unui anumit comportament. Sistemul acestor cauze este format din factori individuali (nevoi şi 
competenţe diferite) şi organizaționali (sistemul de salarizare, normele, natura şi intensitatea contro- 
lului etc.). Fiecare individ adoptă independent propriul comportament, după cum percepe că o 
asemenea conduită îl va apropia de scopurile pe care şi le-a propus. 


Figura 7.5 
Perceptia că efortul Hapacitajle eoo 
va conduce la performanță > Ț 
Perceptia că performanța > Efortul Recompensele 
va duce la recompense în muncă > Performanţa (rezultatele) 


Percepția că există ^ 
recompense atractive Perceptia 
asupra rolului 


Concluzionând, modelul lui Vroom permite cuantificarea intensității motivatiei, formula lui 
McCormick şi Ilgen (în Bogáthy, 2004) fiind o dovadă în acest sens: 


E = A SV, 


j=l 


unde E reprezintă efortul, A este aşteptarea că efortul depus va duce la performanţă, 1; este 
instrumentalitatea unei performanțe i pentru obținerea unui rezultat j de ordinul II, V;este valența 
rezultatului de ordinul II, iar n reprezintă numărul reultatelor de ordinul II. 

Lipsa oricărui factor din relația de mai sus semnifică absenţa motivației; primii doi factori pot 
avea valori cuprinse între 0 şi 1, iar cel de-al treilea valori între —1 și +1. Pentru ca salariaţii să 
fie puternic motivaţi, trebuie ca V, să fie întotdeauna pozitiv, iar primii factori să fie cât mai aproape 
de 1. În plus, această legătură cauzală trebuie să fie stabilă, clară şi reproductibilă. 

Sugestiile pe care le induce teoria aşteptărilor sunt de natură practică: managerilor le revine 
sarcina de a identifica şi de a promova activități considerate valoroase şi agreate de salariați. 
Managerii trebuie să se asigure că nivelurile tintite de angajați sunt accesibile, că sunt în concordanţă 
cu obiectivele organizației şi că nu duc la conflicte majore; în plus, ei trebuie să ştie dacă rezultatele 
sunt suficient de semnificative şi din punctul de vedere al salariaților. 

Ne vom opri în treacăt şi asupra teoriei condiționării operante pe care am schematizat-o prin 
relația cauzală din Figura 7.6. 

Gradul de motivaţie poate fi evaluat printr-o formulă preluată din marketing (Figura 7.7). 

Figura 7.6 

O teorie interesantă, care aminteşte de teoriile dreptăţii sociale bazate pe criteriul egalității şi 
asupra căreia vom zăbovi, este cea a echităţii. Acest model motivaţional al cărui autor este Stacy 
Adams se concentrează asupra sentimentelor salariaților privind corectitudinea relativă cu care 
sunt trataţi. Premisa de la care pornește autorul este că în circumstanţe egale oamenii doresc să 
fie tratați în mod egal şi corect. La muncă egală li se cuvin recompense egale, tratamente nediscri- 
minatorii în timpul lucrului și facilități echivalente în timpul liber. Teoria echităţii operează cu 
mărimi de intrare (calificări, competenţe, abilități, experienţă, talent, spirit de inițiativă, producti- 
vitate etc.) şi cu mărimi de ieşire (recompense, recunoaștere, presitigiu, stimă etc.). În opinia indivi- 
dului, mărimile de ieșire trebuie să fie în acord cu cele de intrare, ca măsură a propriei activităţi, 
dar şi comparativ cu balanţa respectivă pentru ceilalți salariaţi. Echilibrul balanței proprii (mărimi 
de intrare — mărimi de ieşire) este premisa motivaţiei pozitive, iar echilibrul balanţelor celorlalți 
reprezintă confirmarea echităţii în politica de personal practicată de organizaţie. Aceasta consoli- 
dează motivaţia pozitivă. Dacă mărimile de intrare sunt superioare celor de ieşire apar diminuarea 
efortului depus şi a rezultatelor, alterarea percepţiei privind rezultatele muncii, frustrări, sentimente 
de insatisfacție, tendinţe de abandon, demotivare sau părăsirea organizației. Dacă balanţa este încli- 
nată în celălalt sens, individul poate percepe că supraevaluarea activității sale este un mod de a 
fi îndemnat să producă mai mult şi mai bine. În plus, angajatul poate considera că organizaţia nu 
este capabilă să cuantifice corect mărimile de intrare şi, ca urmare, se instalează sentimentul de 
incertitudine sau de suficienţă. 

În genere, studiile se pun de acord cu faptul că atât femeile, cât și bărbaţii preferă comparaţia 
cu salariaţi de acelaşi sex. Angajaţii vârstnici au mai multe informaţii decât cei recent angajaţi şi 


îşi pot evalua cu mai multă precizie performanţa proprie. Salariaţii aflați la nivelurile superioare 
beneficiază de mai multe informaţii decât cei aflaţi la bază, motiv pentru care se autoapreciază mai 
corect. În plus, angajaţii cu studii înalte se autoevaluează mult mai exact decât cei lipsiţi de studii. 

Alte două perspective completează tabloul modelelor motivaţionale : teoria scopurilor (E. A. 
Locke) şi cea a managementului motivaţional (|. Duncan). Teoria scopurilor porneşte de la premisa 
că intenţiile sau scopurile oamenilor joacă un rol predominant în determinarea comportamentului. 
Un anume set de valori recunoscute de individ generează emoţii şi dorinţe care se transformă în 
intenții sau scopuri. Prefigurarea scopurilor şi atingerea acestora sunt cauzele unui comportament 
pozitiv în muncă şi de realizării performanţelor. Este posibil ca rezultatele muncii să conducă, 
într-o altă etapă, la adoptarea unui set de valori de nivel superior. 

Teoria managementului motivaţional se bazează pe postulatul automotivării: un om nu poate 
motiva direct pe un altul, dar poate demotiva cu ușurință o sută. Pornind de la această constatare, 
au fost formulate tezele managementului motivaţional: organizația nu poate da membrilor săi mai 
mult decât primeşte de la aceştia, toate deciziile manageriale majore adoptate într-o manieră autori- 
tară vor fi contestate, motivarea se obţine prin management participativ, motivarea se realizează 
prin conştientizarea reușitei acțiunilor, dezvoltarea factorilor intrinseci ai motivaţiei face ca munca 
să fie acceptată cu plăcere. 


7.6. Motivaţie și performanţă 


Motivarea cu succes a salariaţilor se bazează mai mult pe o filosofie managerială decât pe apli- 
carea unor tehnici date. Importantă este atitudinea managerului faţă de oamenii pe care îi conduce 
şi reacția lor la această atitudine. Oamenii au nevoi fundamentale asemănătoare, ceea ce simplifică 
lucrurile: membrii unei culturi sau ai unei subculturi au, în ansamblu, aspirații, dorinţe, speranţe 
şi obiective asemănătoare. Există însă elemente esențiale pentru înţelegerea corectă a celor din 
Jur: o atitudine justă, o viziune clară asupra mecanismului percepției, cunoşterea anumitor principii 
de relaţionare umană şi o metodă de analiză sistematică. Sunt cunoscute cel puţin patru motive 
care împiedică înţelegerea comportamentului angajaţilor: viziunea deformată — managerii au 
tendința de a-i percepe pe ceilalți prin prisma propriilor lor competenţe, canalizându-și atenţia într-o 
direcție precisă —, nerăbdarea — managerii au, în majoritatea cazurilor, o viaţă trepidantă şi sunt tentaţi 
să utilizeze metoda cea mai facilă în analiza comportamentelor persoanelor cu care intră în contact —, 
introducerea indivizilor în tipare prestabilite — deşi metoda clasificării pare a fi utilă înţelegerii 
comportamentului uman, există pericolul de a ignora caracterul unic al fiecărui individ —, raționa- 
mentul simplist — căutarea motivelor care-l determină pe un individ să acţioneze poate deveni 
superficială. 

În lumina celor afirmate până acum putem spune că performanţele sunt rezultatul produsului 
dintre abilităţi, motivaţie şi rolul pe care un individ îl joacă într-o organizație: P = A x M x R. Prin 
urmare, motivaţia este procesul care-i stimulează pe oameni și îi incită să-şi îmbunătățească 
randamentul, grație satisfacției psihice generate de creșterea eforturilor personale. 

Figura 7.8 (J. J. Cribbin, 1986) descrie interacțiunea mai multor factori motivatori. 

Un manager deschis către motivarea personalului său trebuie să ia în consideraţie câteva reguli 
esenţiale: orice tip de comportament, chiar şi cel mai puţin transparent, presupune existenţa unei 
cauze, punctul de vedere al celuilalt este important mai ales în condiţiile în care motivaţia este o 


Motivația, ipostază a comportamentului în organizaţii 


componentă subiectivă, același motiv poate provoca reacții diferite, indivizilor li se potrivesc mijloace 
diferite de satisfacere a nevoilor, munca se caracterizează prin aspecte tehnice, economice, sociale 
şi psihologice, iar fiecare dintre aceste aspecte are propriul său potențial care poate fi utilizat în 
relaţiile cu angajaţii. 


Figura 7.8 


Individul capacităţile, Contribuţia sa: nevoi și Se adaptează: 


calificările, obișnuinţele, 
atitudinile și valorile, 
antecedentele (eșecuri, 
succese), rădăcinile 
sociale și culturale, vârsta 


obiective, percepții și 
aspirații, speranţe, 
percepţia propriei 
competenţe, angoasele 
profesionale 


Rezultate: apreciere mai 
bună a propriilor 
competenţe, satisfacerea 
amorului propriu, noi 
nevoi, aspirații și 
obiective 


exigenţelor funcţiei, 
așteptărilor superiorului, 
realităţilor 
organizaționale, 
oportunităţilor și 
constrângerilor mediului 


y 


Constrângeri: presiunile 
colegilor, normele 


grupului 
v 


Coportamentul generat. 
îndeplinirea sarcinilor, 
satisfacția lucrului împlinit 


Recompense extrinseci: 
satisfacerea nevoilor, 
echilibru între factorii 
primari și cei de 
satisfacţie, realizare, 
putere și apartenenţă, 
urmărirea celor mai 
importante obiective, 
echitate și distribuire 
egală a recompenselor, 
creșterea sentimentului 
propriei valori 


Influențat de: exigenţele 
familiale și profesionale 


y 


Satisfactii intrinseci. 
munca interesantă, 
valorificarea 
competenţelor, 
perfecţionarea, 
responsabilitatea și 
autonomia, sentimentul 
propriei contribuții, 
interacțiunea socială 


Pe de altă parte, realizarea unei motivări eficace implică respectarea unui ansamblu larg de 
cerinţe: angajarea persoanelor care apreciază rezultatele firmei, identificarea aşteptărilor indivi- 
zilor şi satisfacerea lor, asigurarea unor sarcini interesante, care incită la autodepăşire, creativitate 
(prin rotația posturilor sau îmbogățirea lor, lărgirea conținutului funcției etc.), particularizarea 
aspectelor motivatoare (până la personalizarea lor); împlinirea progresivă a motivaţiilor, mai ales 
a celor economice, pentru economisirea resurselor şi pentru asigurarea perspectivelor motivaţionale 
pe termen lung, comunicarea explicită a sarcinilor, realizărilor şi performanţelor previzionate, înca- 
drarea salariaţilor pe posturile care li se potrivesc, minimizarea sancţionării personalului, motivațiile 
acordate să fie percepute de salariați drept corespunzătoare. 


7.7. Motivatie prin mobilitate și schimbare socială 


În plină eră a globalizării, mobilitatea studenţilor, dar mai ales a specialiștilor a devenit un 
fapt comun. Psihologi şi sociologi cercetează resorturilor care îi determină pe acești oameni să 
caute semnele dezvoltării individuale în alte ţări decât cele de origine. 

Andrei Deriabin (1998) a căutat să arate modul în care se cristalizează motivația structurată 
social în interiorul individului, pornind de la anticiparea viitorului acestuia în raport cu mobilitatea 
socială. Presupunerile teoretice ale autorului sunt clare: pentru individ, credinţele legate de mobili- 
tatea socială fac parte din setul de credinţe despre sine și despre societate. Aceste credinţe sunt 
construite social. Autorul afirmă că tinerii şi, credem noi, și angajaţii maturi se află în „căutarea 
identităţii sociale pozitive prin apartenenţe la grupuri sociale atractive“, ceea ce se consideră a fi 
o motivaţie majoră a comportamentului social. Tajfel (apud Deriabin, 1998, p. 205) leagă mobilitatea 
socială de însăşi credinţa individului că „sistemul social este flexibil şi permeabil, şi că el îşi poate 
îmbunătăți situația prin deplasarea dintr-o poziție socială în alta“. Dacă individul consideră că 
sistemul social este rigid şi impermeabil, el poate apela la cea de-a doua strategie, a schimbării 
sociale, adică a modificării relațiilor dintre grupul căruia îi aparţine şi celelalte grupuri implicate. 
Ambele căi sunt benefice atât pentru individ, cât şi pentru societate: mobilitatea socială aduce cu 
sine schimburi culturale, adică împrospătarea mediului organizației gazdă, în timp ce schimbarea 
socială este prilejul înnoirii interne a organizației de origine. 

Mobilitatea tinerilor absolvenţi cu studii superioare poate fi pusă şi pe seama efortului lor de 
menţinere a indentităţii sociale pozitive. În acest sens, tinerii aflaţi în organizaţiile de origine vor 
încerca să se angajeze în diferite forme de acţiune vizând ridicarea statutului lor social; dacă aceste 
organizaţii nu sunt receptive la nevoile lor, tinerii respectivi vor opta pentru deplasarea în alte medii 
sociale. 

La finalul parcurgerii acestei secțiuni veţi putea dobândi următoarele compe- 
tențe: 

— să definiți procesele de pregătire și dezvoltare a resurselor umane; 

— să cunoaşteţi factorii care influențează pregătirea și dezvoltarea; 

— să descrieţi procesele de pregătire și dezvoltare; 

— să identificați metodele de pregătire și dezvoltare; 

— să identificați mijloacele prin care sunt implementate și evaluate programele 
de pregătire și dezvoltare; 

— să definiți conceptele de planificare și dezvoltare a carierei, 

— să descrieți stadiile dezvoltării carierei și ancorele carierei; 

— să explicaţi relația dintre planificarea individuală şi organizaţională; 

— să cunoaşteţi metodele de dezvoltare și planificare a carierei, 

— să utilizați aparatul teoretic în rezolvarea unor situaţii practice. 


8.1. Pregătirea şi dezvoltarea personalului 


Pregătirea şi dezvoltarea reprezintă centrul eforturilor continue de îmbunătăţire 
a competenţelor angajaţilor și, implicit, a performanţei organizației. Pregătirea şi 
dezvoltarea resurselor umane costituie o funcție de prim rang a managementului 
resurselor umane. 

Deși termenii de pregătire și dezvoltare sunt adesea folosiţi ca sinonimi, există 
o distincţie. Pregătirea este procesul de asigurare, prin învăţare, a cunoștințelor şi 
deprinderilor necesare angajaţilor în activitatea lor profesională. Dezvoltarea 
reprezintă un proces de învăţare pe temen lung care îi pregătește angajaţi să facă 
faţă nu doar cerințelor actuale ale postului ci să se adapteze tuturor schimbărilor și 
evoluţiilor într-o lume ce se confruntă cu un ritm alert al provocărilor. 

Multe organizaţii investesc în pregătire şi dezvoltare deoarece cred că acestea le 
pot aduce creșteri mari de profit. „Pregătirea îmbunătățește adesea aptitudinile per- 
sonalului şi le crește motivaţia. Acestea conduc la o mai mare productivitate și 
generează profit“ (R. E. Ganger apud Schuler S. Randall, Huber L.Vandra, 1993, p. 

512). De aceea, costurile pregătirii şi dezvoltării trebuie luate ca atare: o investiţie 
în resursele umane ale organizaţiei în calitatea lor de factor strategic al acesteia. 

Recrutarea și selecția angajaţilor cu potenţial mare nu garantează performanţele 
lor profesionale efective. Nu este suficient să vrei să faci ceva dacă nu știi ce să faci 
sau cum să faci. Astfel, un pas important al managementului resurselor umane ţine 
tocmai de asigurarea acestei dimensiuni a orientării și pregătirii personalului. 
Organizațiile trebuie să se adapteze la schimbările tehnologice, să-și îmbunătăţească 
productivitatea și calitatea serviciilor pentru a rămâne în competiţie. De aceea, anga- 
jaţii au nevoie de pregătire. 


Detaliaţi natura relaţiilor dintre procesul de recrutare a personalului şi pregătirea și dez- 
voltarea resurselor umane. 


Pregătirea este, în esență, un proces de învăţare. Studiile arată că există mai 
multe lucruri care trebuie făcute pentru a îmbunătăți învăţarea. Nu ne vom referi aici 
la pregătirea resurselor umane ca școlarizare instituționalizată în vederea dobândirii 
cunoștințelor de cultură generală și de specialitate pentru exercitarea unei profesii 
sau ca formare iniţială, ci la pregătirea după încadrarea în muncă. Pregătirea este 
foarte importantă deoarece furnizează acele deprinderi necesare pentru prezentul și 
viitorul organizaţiei. Pregătirea asigură toate acele aptitudini, abilități și cunoștințe 
utile personalului unei organizaţii în vederea asigurării supravieţuirii și competiti- 
vității acesteia pe piaţa concurenţială. Deoarece pregătirea este foarte importantă, 
dar şi costisitoare, organizaţiile doresc ca aceasta să fie cât mai eficientă. 

Pregătirea şi dezvoltarea resurselor umane reprezintă orice încercare de a 
îmbunătăţi performanţele profesionale actuale și viitoare ale angajaţilor prin dez- 
voltarea abilităţilor lor profesionale. 

În opinia lui Randall S. Schuler temeiurile care susţin nevoile de pregătire și dez- 
voltare sunt: 

— organizaţia poate angaja personal cu abilităţi insuficiente; 

— schimbările tehnologice rapide cer formarea unor noi deprinderi; 

— organizaţia își poate redefini posturile; 

— personalul poate fi transferat sau promovat în posturi care cer noi abilități și 
cunoștințe. 

În toate aceste cazuri, nevoile de pregătire şi dezvoltare pot fi imediate sau antic- 
ipate și planificate. 


Pe baza celor notate mai sus, construiți un set de argumente în favoarea necesităţii imple- 
mentării unor programe de pregătire și dezvoltare în organizaţia în care lucraţi. Nu uitaţi că argu- 
mentele sunt destinate să convingă conducerea firmei! 

8.1.1. Factorii de influență 


Scopul de bază al pregătirii și dezvoltării este acela de a anticipa schimbarea și 
a răspunde activ la ea. Schimbarea implică trecerea de la o stare la alta, fapt care 
afectează indivizii, grupurile și întreaga organizaţie. Cele mai proeminente schim- 
bări care influenţează o organizaţie sunt: 

— schimbările în structura organizaţiei datorate fuziunilor, achiziţiilor, dezvoltării 
rapide etc.; 

— schimbările tehnologice și nevoia de personal foarte calificat; 

— schimbările la nivelul educaţiei angajaţilor (unii sunt foarte instruiți, alții au 
nevoie de perfecţionare); 

— schimbările legate de nevoia unei forțe de muncă diversificate; 

— presiunile exercitate de concurenţă; 

— accentuarea tendinței organizaţiilor de a deveni instituții de învăţare, în 
condiţiile în care pregătirea și dezvoltarea devin procese continue. 

Potrivit lui R. Wayne Mondy et al., factorii care influenţează pregătirea și dez- 
voltarea resurselor umane pot fi: 

— schimbarea; 

— susţinerea conducerii — managerii trebuie să ia parte activ la aceste programe 
şi să pună la dispoziţie resursele necesare; 

— angajamentul tuturor managerilor — aceștia trebuie să fie implicaţi efectiv în 
programele de pregătire și dezvoltare; 

— progresul tehnologic — calculatorul și Internetul afectează astăzi modul în care 
sunt transmise și ritmul în care se extind cunoștințele; 

— complexitatea organizaţiei — actualmente, interacțiunile dintre indivizi și grup 
(într-o organizaţie) au devenit mai complexe. Lanţul tradițional de conducere a 
organizaţiei este depăşit. Pe de altă parte, schimbările amintite mai sus îi pun pe 
angajaţi în faţa unor nevoi constante de a-și îmbunătăţi aptitudinile. Toate acestea 
conduc către o nevoie mare de pregătire și dezvoltare; 

— principiile învăţării — schimbarea afectează totodată și procesul de învăţare 
care trebuie să facă faţă, el însuși, unor noi principii şi actualizări; 

— alte funcţii ale resurselor umane cum ar fi recrutarea și selecția influențează 
procesele de pregătire și dezvoltare. 

În sens restrâns, scopul pregătirii și dezvoltării este acela de a elimina lipsa de 
performanţă la nivelul angajaţilor care lucrează sub așteptările dorite. Pregătirea și 
dezvoltarea sunt importante întrucât contribuie la creșterea percepţiei pozitive și a 
gradului de angajare a salariaţilor față de organizaţie. Acestea generează dezvoltarea 
productivităţii și evitarea absenteismului. 


În Japonia pregătirea și dezvoltarea resurselor umane este vitală în strategia unei organizaţii. 
În firmele japoneze angajaţii sunt promovați din interior și, de aceea, își schimbă tipul de activi- 
tate pe care o desfășoară. În acest context, pregătirea permanentă devine o necesitate. 


272 Managementul resurselor umane 


Și în Germania firmele consideră că factorul esenţial al succesului lor de piaţă este datorat 
forţei de muncă bine instruite. Acestea au sisteme de pregătire și dezvoltare destinate angajaţilor 
care, deși sunt costisitoare, asigură un personal calificat, matur și stabil pe termen mediu și lung. 


8.1.2. Condiţiile reuşitei 


Reușita programelor de pregătire depinde de răspunsurile la următoarele 
întrebări: cine participă la pregătire?, ce tipuri de abilități trebuie dobândite ?, unde 
şi cum este coordonată pregătirea? 

Cine participă la pregătire? 

Odată ce au fost stabilite nevoile de pregătire, trebuie să se hotărască cine vor fi 
cei care urmează a fi pregătiţi, aceasta deoarece majoritatea programelor de 
pregătire au în vedere un anumit public ţintă și vizează o anumită problematică 
(Schuler S. Randall, Huber L. Vandra, 1993, pp. 519-522). De asemenea, trebuie să 
fie cunoscut și numărul de angajaţi ce urmează să fie pregătiți în acelaşi timp. 
Programele de pregătire vor fi proiectate și în funcţie de acest aspect. 

Cine coordonează pregătirea? 

Programele de pregătire și dezvoltare pot fi coordonate de una sau mai multe 
persoane cum ar fi: 

— şefii de departamente; 

— consultanţi ai departamentelor; 

— experți interni; 

— experți externi organizaţiei. 


Căutaţi exemple de programe de pregătire și dezvoltare ce pot fi coordonate de cele patru 
entități enumerate mai sus în mod separat sau asociate. 


Ce tipuri de abilități trebuie dobândite? 

Programele de pregătire trebuie să aibă în vedere tipurile de deprinderi ce 
urmează să fie dobândite. În general, acestea pot fi împărțite în trei mari categorii: 
deprinderi de bază, interpersonale și integrative. 

Unde și cum este coordonată pregătirea? 

Răspunsul la întrebarea legată de locul pregătirii este constrâns de următoarele 
aspecte: tipul de deprinderi care trebuie dobândite (de bază, interpersonale, inte- 
grative), costurile și timpul. În funcţie de locul în care se desfăşoară pregătirea se 
aleg și metodele de pregătire. Se răspunde astfel şi la întrebarea cum are loc 
pregătirea prin metodele enumerate în cele ce urmează. 


8.1.3. Desfăşurarea procesului 


Procesul de pregătire şi dezvoltare a resurselor umane constă în cinci etape. Ele 
pot fi observate în Figura 8.1. (Mondy R. Wayne er al., 2002, p. 220). 

Odată identificate condiţiile schimbării organizaționale sau funcționale și factorii 
care influenţează pregătirea și dezvoltarea începe procesul de determinare a nevoilor 

de pregătire și dezvoltare. În esenţă, trebuie să ne punem două întrebări: care sunt 
nevoile de pregătire şi ce dorim să realizăm prin eforturile de pregătire şi dezvoltare. 

În companiile paradigmatice, există o strînsă legătură între obiectivele strategice 
ale organizaţiei şi obiectivele programelor de pregătire şi dezvoltare. Aceste obiec- 
tive îngemănate sunt revăzute periodic. După stabilirea obiectivelor programelor de 
pregătire și dezvoltare, trebuie găsite cele mai adecvate metode de îndeplinire a lor. 
În plus, pregătirea și dezvoltarea trebuie evaluate constant pentru a ne asigura de 
îndeplinirea obiectivelor organizaționale asumate. 

1. Determinarea nevoilor de pregătire și dezvoltare 

Primul pas în procesul de pregătire și dezvoltare a resurselor umane constă în 
determinarea nevoilor specifice de pregătire și dezvoltare. Ele pot fi identificate prin 
realizarea unor analize la diferite niveluri. Din perspectivă organizațională, se 
impune necesitatea studierii obiectivelor și planurilor strategice ale organizației 
împreună cu rezultatele planificării resurselor umane. Al doilea nivel de analiză este 
centrat pe sarcinile care trebuie îndeplinite în vederea atingerii scopurilor organi- 
zaţiei. Datele importante de la acest nivel sunt legate de fișa postului, evaluarea per- 
formanțelor şi calificativele asociate performanței. În fine, cea de-a treia etapă 
vizează identificarea nevoilor individuale de pregătire. În acest moment apare nece- 
sitatea cristalizării unor soluţii la întrebările: la ce nevoi răspund programele de 
pregătire și ce tip de pregătire este necesară? 

2. Stabilirea obiectivelor 

Proiectarea unor programe de pregătire și dezvoltare a resurselor umane nu este 
posibilă fără formularea unor obiective clare și concise. De asemenea, evaluarea 
unor astfel de programe este dependentă tot de obiective. Pe baza lor managerii pot 
determina dacă o persoană a obţinut sau nu cunoștințele necesare. 


Anumite firme și-au creat planuri de pregătire și dezvoltare pentru fiecare dintre angajaţii lor. 
Aceste planuri specifică sectoarele în care fiecare angajat are nevoie să-și dezvolte anumite com- 
petenţe și capacități şi identifică modalităţile specifice de realizare efectivă a lor. Ca un astfel de 
plan să fie complet el trebuie să se plieze pe obiectivele angajaților. Ce strategii aţi utiliza pentru 
a contura lista acestor obiective? 


3. Metode de pregătire și dezvoltare 

Există o diversitate de metode de pregătire și dezvoltare ce pot fi clasificate în 
funcţie de diferite criterii. Unele dintre acestea sunt aplicabile la nivel managerial, 
altele la nivelurile inferioare ierarhic. Însă, marea lor majoritate se aplică tuturor 
tipurilor de angajaţi. Metodele pot fi utilizate fie la locul de muncă, fie în afara sa. 
Tabelul 8.1. indică câteva tipuri de metode dintre care vom aborda câteva pe larg. 

Pregătirea în afara mediului de lucru 

Atunci când se consideră că efectele pregătirii la locul de muncă pot fi nesa- 
tisfăcătoare este reomandată alegerea unor metode aplicabile în afara locului de 
muncă. Acest tip de pregătire este adecvat și în situaţiile în care trebuie antrenate și 
dezvoltate abilități complexe sau când se au în vedere aptitudini interpersonale 
specifice ce nu pot fi educate în mediul normal de lucru. 

Mediul extern 


Mediul intern 


Determinarea nevoilor 
de pregătire şi dezvoltare 


' 


Stabilirea obiectivelor 
specifice 


' 


Metode de pregătire 
şi dezvoltare 


' 


Implementarea programelor 
de pregătire şi dezvoltare 


' 


Evaluarea programelor 
de pregătire şi dezvoltare 


Figura 8.1. Etapele pregătirii şi dezvoltării 


Tabelul 8.1. 
Metode de pregătire Metode de pregătire 
la locul de muncă în afara locului de muncă 
Instruirea la locul de muncă Metoda instruirii şi tutorierii 
Metoda uceniciei Studiul de caz 
Rotaţia posturilor Simularea 
Învăţarea prin asistare Jocurile de rol 
Cursurile formale 
Cursuri pe suport video 


Costurile pregătirii în afara mediului de lucru sunt mari și există riscul ca posi- 
bilitatea de aplicare în practică a cunoștințelor căpătate de salariaţi să fie mai 
redusă. 

Metoda instruirii şi tutoriatului reprezintă o metodă de bază a pregătirii la locul 
de muncă. Instruirea este considerată ca fiind responsabilitatea de bază a șefului de 

departament care are cea mai mare experiență și responsabilitate în domeniul 
formării continue a personalului. Totodată, el se află în postura de a oferi sfaturi 
avizate. Tutoriatul presupune același lucru ca și instruirea dar, în plus, tutorele poate 
fi şi din afara organizaţiei. Relaţiile cu participanţii la program pot fi de natură for- 
mală sau informală. 

Instructorii și tutorii îndeplinesc următoarele roluri: 

— asigură instruirea; 
susțin dezvoltarea profesională; 
— elaborează sarcini care stimulează creativitatea; 
încurajează afirmarea pozitivă a angajaţilor; 
încurajează prietenia, acceptarea și colaborarea; 
— consiliază. 


Descrieţi ce tip de relaţii trebuie să existe între tutore şi tutoriat astfel încât această metodă 
să fie folosită cu succes. 


Studiul de caz reprezintă o metodă de pregătire în care participanţii trebuie să 
studieze informaţia furnizată despre un caz anume și să ia decizii pe baza acesteia. 
De regulă, studiul de caz este utilizat la clasă, sub supravegherea unui mode- 
rator/instructor. 

Casetele video reprezintă un instrument extrem de popular, utilizat în pregătirea 
tuturor angajaţilor. Ele sunt folosite de firmele mici care nu-şi permit metode mai 
costisitoare. Metoda are avantaje legate de costul redus și de flexibilitate și are drept 
scop modelarea comportamentului. Cu ajutorul casetelor video se ilustrează aptitu- 
dinile interpersonale și comportamentale în diferite situaţii inspirate din domeniul 
de activitate al participanţilor. Aceștia trebuie să observe modelele de comportament 
şi să le raporteze comparativ la ale lor. 

Jocurile de rol reprezintă o metodă folosită în general pentru nivelul manageri- 
al, la locul de muncă. Ea vizează un tip de pregătire în care li se cere participanților 
să răspundă unor probleme specifice legate de activitatea lor profesională. Jocurile 
de rol au scopul de a rezolva probleme legate de munca în echipă, comunicare, ana- 
liza stilului de conducere etc. 

Rotaţia posturilor. Metoda rotației este o tehnică prin care un angajat se mută 
dintr-un post în altul, la intervale planificate. Metoda îi ajută pe noii angajaţi să aibă 
un tablou general asupra varietăţii posturilor și situaţiilor de decizie, să înţeleagă 
legăturile ce se stabilesc între acestea. Din perspectiva strategiei de planificare a 
carierei nu este recomandat să se apeleze la această metodă pentru că poate con- 
duce la scăderea simțului responsabilității. Este recomandat să se opteze pentru 
sarcini mai fixe dar mai provocatoare. 


Produceţi argumente pro și contra utilizării rotației posturilor ca metodă de pregătire a 


resurselor umane. 

Pregătirea bazată pe calculator este o metodă care are avantajul vitezei, memo- 
riei şi manipulării unui număr mare de date. Mai mult, ea oferă flexibilitate în 
instrucție. Alte avantaje: independenţă faţă de instructor, utilizarea multimedia. 

Pregătirea bazată pe Internet/intranet. Internetul şi intranetul sunt utile pentru că 
oferă acces la materialele de curs. Prin intemediul lor are loc tutoriatul interactiv ce 
le permite persoanelor interesate să participe la cursuri on line. Avantajul major al 
acestei practici este că pune la dispoziţie oriunde, oricând, în limbi diferite, ceea ce 
se cere. În plus, informaţia este prezentată atractiv. 

Învăţământul la distanţă. Această metodă a devenit foarte populară. Avantajele 
sale sunt: 

— flexibilitate; 

— reducerea costurilor programelor de pregătire şi dezvoltare; 

— creșterea accesului la programele de pregătire și dezvoltare; 

— utilizarea noilor tehnologii de comunicare; 

— asigurarea consistenţei instruirii. 

Pregătirea la locul de muncă reprezintă o abordare informală a pregătirii ce 
constă în a învăţa pe cineva o profesie concomitent cu exercitarea sa. Această 
metodă are avantajul de a corela foarte bine teoria cu practica. De asemenea, îi 
motivează foarte bine pe angajaţi întrucât face evidentă necesitatea pregătirii. 


Puteţi identifica dezavantajele pregătirii la locul de muncă? 


Metoda uceniciei este folosită încă din Evul Mediu. Ea reprezintă un proces 
structurat prin care personalul dobândește abilităţi prin activități combinate de 
instruire la clasă şi la locul de muncă. Pentru a fi eficientă ea trebuie să fie bine 
planificată şi să ţină seama de diferenţele dintre indivizi. 


Nominalizaţi posibilele diferenţe dintre indivizi. 


Simularea reprezintă o tehnică de pregătire și dezvoltare care îi pune pe partic- 
ipanţi în condiții similare cu cele ale posturilor pe care le ocupă. De pildă, liniile 
aeriene de pasageri își pregătesc piloţii utilizând simulatoarele de zbor, ceea ce 
implică mai puţin stres și absenţa riscului. Metoda este folosită pentru toți angajaţii 
care practică aceeaşi meserie. Avantajele sale pot fi: 

— reducerea frustrării participantului în caz de nereușită; 

— evitarea unor accidente sau erori în exercitarea reală a profesiei; 

— salvarea imaginii organizaţiei. 

Centrele de evaluare au fost abordate în capitolul anterior ca dispozitiv de 
selecţie. 

4. Implementarea programelor de pregătire și dezvoltare 

Un program de pregătire şi dezvoltare proiectat perfect poate fi sortit eșecului 
dacă managerii nu-i persuadează pe participanţi de meritele și avantajele sale. 
Participanţii trebuie să fie convinși că programele sunt utile și valide și că îi pot 

ajuta în realizarea obiectivelor profesionale și personale. Cu alte cuvinte, imple- 
mentarea programelor și reușita lor ţine de gradul de credibilitate al acestora. 


Puteţi descrie câteva modalităţi de motivare a angajaţilor în vederea participării la programele 
de pregătire şi dezvoltare? 


Implementarea este un pas foarte dificil din mai multe motive: 

— managerii nu acordă destulă importanță programelor de pregătire și dezvoltare 
în sensul că acționează şi se comportă ca și cum alte lucruri ar fi mai presante; 

— există sau nu specialiști calificați disponibili; 

— se manifestă rezistența angajaţilor la schimbare — feedback-ul participanţilor 
este vital în această etapă a procesului; 

— trebuie asigurat un nivel ridicat al rezultatelor pe parcursul programului — acest 
lucru este foarte important în măsurarea eficienței programului și a progresului 
angajaţilor implicaţi în proces. 

Aceste probleme nu sunt însă insurmontabile, dar ele trebuie rezolvate prompt 
pentru ca șansele de reușită ale programului să fie asigurate. 

5. Evaluarea pregătirii și dezvoltării 

Această etapă are în vedere identificarea beneficiilor tangibile pe care le are or- 
ganizaţia prin implementarea programelor de pregătire și devoltare a resurselor uma- 
ne. Pentru evaluarea procesului se poate face apel la o serie de criterii cum ar fi: 

— opiniile participanţilor. Evaluarea programelor de pregătire și dezvoltare se 
poate realiza prin identificarea opiniilor participanţilor. Această activitate reprezintă 
o modalitate ce oferă răspunsuri și sugestii pentru îmbunătăţirea programelor, dar 
nu ne putem baza doar pe ea. De pildă, programul se poate desfășura într-un loc 
exotic, ce oferă diverse prilejuri de relaxare, care pot induce evaluări subiective. Să 
recunoaștem că este, totuși, un mod bun de a obține feedback rapid. 

— aria de cuprindere a instruirii. Anumite organizaţii administrează teste pentru 
a determina ce au învățat participanţii la program. Testările preliminare și post- 
testările pot fi o procedură de evaluare a programelor. Conform acesteia, se adminis- 
treză aceleași teste la începutul și la finalul programului. Compararea lor arată ce 
au acumulat în realitate candidații. 

— schimbarea comportamentală. Testele pot arăta nu numai ce a învățat partici- 
pantul, dar și cum i s-a schimbat comportamentul. 

— îndeplinirea obiectivelor programelor. O altă procedură de evaluare a pro- 
gramelor de pregătire și dezvoltare este determinarea măsurii în care au fost atinse 
obiectivele asumate; la programele cu caracter aplicativ este mai ușor, pe când la 
cele care tratează chestiuni de mare anvergură este mai greu. 

8.2. Dezvoltarea carierei profesionale 


Dezvoltarea carierei salariaţilor este importantă pentru organizaţii în măsura în 
le care asigură deprinderile și experienţa necesare pentru a face față schimbărilor 
legate de natura muncii. 

În general, prin carieră înţelegem direcţia și drumul pe care alege să le urmeze 
o persoană din punct de vedere al activității profesionale. O persoană își poate 
schimba cariera o dată sau de mai multe ori de-a lungul vieţii, fie datorită 
schimbărilor economice, tehnologice sau sociale, fie dintr-o motivaţie personală. 

De-a lungul timpului cariera a fost considerată ca fiind succesiunea posturilor 
(de regulă în ordinea crescătoare a ierarhiei) pe care le ocupa o persoană pe par- 
cursul vieții sale, în același loc sau în diverse companii. Astăzi, cariera reprezintă o 
problemă ce presupune o gestionare complexă din mai multe perspective: planifi- 
care individuală, organizațională, dezvoltare, securitate etc. Prin urmare, abordarea 
problemei dezvoltării carierei profesionale nu poate ignora configurarea relaţiilor pe 
care le presupune aceasta atât cu planificarea carierei organizaționale cât și cu pla- 
nificarea carierei individuale. Totuși, nu trebuie omis nici faptul că abordarea carie- 
rei individuale şi organizaționale nu este posibilă decât în interiorul așa numitului 
sistem al managementului carierei. Managementul carierei este un proces prin care 
o organizaţie încearcă să adapteze obiectivele individuale ale angajaţilor legate de 
carieră la cerinţele organizaționale (Scarpello V. G., Ledvinka J., 1988, p. 524). 
Acest lucru este posibil prin asigurarea de către organizaţie a unei asistenţe coerente 
în favoarea angajatului, în vederea planificării și dezvoltării strategiilor individuale 
legate de carieră. 


Nu cu foarte mult timp în urmă, majoritatea oamenilor rămâneau fideli companiei şi carierei 
pe tot parcursul vieţii lor adulte şi active. Acum, aceste timpuri au apus. Consultanţii în resurse 
umane sunt de părere că oamenii sunt mai loiali carierei lor decât organizaţiei. De ce credeţi că 
s-a schimbat modul în care se raportează angajaţii la organizaţii? 


In Figura 8.2. sunt prezentate, conform lui Thomas G. Gutteridge, relațiile din- 
tre sistemul planificării carierei individuale și sistemul planificării resurselor umane 
— cu alte cuvinte sistemul managementului carierei. 


8.2.1. Planificarea carierei — factori de influenţă 


Planificarea carierei individuale reprezintă un proces activ prin care un individ 
îşi stabileşte scopurile carierei şi îşi identifică mijloacele de realizare a acestora. 
Aspectul cel mai important al planificării carierei constă în realizarea unei adecvări 
între obiectivele individuale şi oportunitățile de promovare posibile. 

Planificarea carierei organizaționale reprezintă un proces prin care organizaţia 
identifică mijloacele și activitățile prin care fiecare angajat se poate dezvolta. 
Procesul are ca scop îmbunătăţirea capacităţii organizației de a se desăvârși prin 

identificarea setului de abilităţi și a tipurilor de angajaţi de care are nevoie pentru a 
fi în pas cu vremurile. 


Sistemul resurselor 


Sistemul 
planificării carierei 


Planificarea 
resurselor umane 
Dezvoltarea 
carierei 
Evaluarea 
Evaluarea Evaluarea Planificarea performanţelor 
cererilor de resurselor carierei Dezvoltarea 
munca disponibile carierei 
individuale 
Pregătire şi 
Planificarea Strategii de reducere a formare 
hevoilorde deficitului de personal (managementul 
personal Strategii de recrutare dezvoltării) 
(cantitate, abilități, “raeg ce compensare sl cada 
dompeiente] Strategii de dezvoltare resurselor umane 
a resurselor umane 


Figura 8.2. Sistemul managementului carierei 


Planificarea carierei organizaționale și individuale nu sunt distincte. De pildă, o 
persoană care nu-și poate realiza aspiraţiile individuale legate de carieră într-o orga- 
nizaţie, o poate părăsi la un moment dat. Cu alte cuvinte, dacă organizaţia nu oferă 
oportunități legate de carieră, atunci angajatul poate renunța oricând la ea. Pentru a 
preîntâmpina aceste probleme, organizaţia trebuie să asigure angajaților asistenţă în 
planificarea carierei. În acest mod ambele părți implicate au de câștigat. 

Factorii determinanți ai planificării carierei 

Printre factorii care influenţează planificarea carierei distingem: 

— impactul stadiilor de viață asupra carierei; 

— ancorele carierei. 

Impactul stadiilor de viață asupra carierei 

Cariera unei persoane trece prin diferite stadii care influenţează bagajul indivi- 
dual de cunoştinţe, dar și preferința pentru anumite ocupații. Întrucât oamenii se 
schimbă, ei vor percepe diferit cariera în diferitele stadii de viaţă. Pentru individ, 
schimbările rezultă, în general, din procesul de îmbătrânire și din existenţa unor 
oportunități diferite de dezvoltare și de status. Principalele stadii ale vieţii pot fi 
văzute în Figura 8.3. Ele corespund principalelor stadii ale carierei (Mondy R. 
Wayne er al., 2002, p. 253). 


Stadiul dezvoltării 


Stadiul explorării 


Stadiul integrării 


Stadiul conservării 


Stadiul declinului 


Figura 8.3. Stadiile carierei 


Stadiul dezvoltării cuprinde perioada ce debutează odată cu momentul nașterii 
până la 14 ani. Pe parcursul acestui decupaj temporal individul își dezvoltă o vi- 
ziune despre sine identificându-se și interacţionând cu ceilalţi. În această perioadă, 
copiii experimentează diferite moduri de comportament și de acţiune. Aceste expe- 
rienţe îi ajută să înveţe cum reacționează ceilalți la diferite tipuri de comportament 
şi cum contribuie la descoperirea identităţii lor personale. 

Stadiul explorării reprezintă perioada cuprinsă între 15 şi 25 de ani. În acest 
moment indivizii explorează, descoperă diferite alternative ocupaţionale. Ei încearcă 
să îmbine aceste alternative cu propriile lor interese și abilități, formate sau desco- 
perite prin educaţie, activități libere și muncă. În general, tinerii își conturează ale- 
gerile în privința ocupaţiei la începutul acestei perioade. Cea mai importantă 
realizare la nivelul acestui stadiu este aceea că indivizii ajung la o înţelegere realis- 
tă a talentelor și capacităţilor lor şi explorează alternativele cu privire la carieră, 
începând trecerea către lumea adultă. 

Stadiul integrării este cuprins între 25 şi 44 de ani. El reprezintă o parte majoră 
a vieţii profesionale a individului. Cele mai norocoase persoane găsesc o ocupaţie 
potrivită în această perioadă și se angajează în activităţi care îi ajută să-şi stabilească 
cariera. Pe durata acestei perioade indivizii sunt flexibili, își testează continuu 
capacităţile și abilitățile încercând să depășească alegerea ocupaţională inițială, dacă 
aceasta nu li se potriveşte. Acest stadiu are trei substadii: 

— substadiul încercărilor cuprinde peroada 25-30 de ani. Acum individul caută 
să afle dacă opţiunea sa profesională este cea potrivită. Dacă nu este așa, atunci va 
tinde să o schimbe. 

— substadiul stabilizării cuprinde perioada 30-40 de ani. În acest interval, indi- 
vidul își va stabili obiective profesionale mai ferme și se va angaja în mod clar în 
procesul de planificare a carierei, încercând să cunoască oportunitățile care să-l 
ajute, la îndeplinirea acestor scopuri. 

— substadiul crizei de la mijlocul carierei; undeva, în jurul vârstei de 40 de ani 
apare și această criză. Acum indivizii îşi reevaluează progresele în carieră în funcţie 
de scopurile și ambițiile iniţiale. În acest stadiu, individul va avea de gestionat atât 
cariera cât şi problemele familiei și ale timpului liber. Este așadar timpul alegerilor 
dificile. 

Stadiul conservării situat între 45 şi 65 de ani corespunde individului care şi-a 
creat deja un loc pe piața muncii. Majoritatea eforturilor sale se concentrează pe 
menţinerea câștigurilor carierei. Individul se mai focalizează și pe împlinirea nevoi- 
lor de pregătire și dezvoltare în vederea conservării unei linii ascendente a carierei. 

Stadiul declinului. Acum pensionarea devine o realitate irefutabilă. Această 
perioadă se caracterizează prin reducerea nivelului reponsabilității și implicării. De 
regulă, indivizii îşi asumă acum alte roluri, precum îndrumarea altor angajați. În 
cazul în care sunt însă depășiți de limitele fizice ale rezistenţei trebuie să se retragă. 

Ancorele carierei reprezintă un alt set de factori care influenţează cariera. 

În timp ce perspectiva stadiilor carierei ajută la clarificarea problemelor pe care 
salariatul trebuie să le gestioneze în diferitele momente ale activităţii sale profe- 
sionale, perspectiva ancorelor carierei poate fi considerată un factor al determinării 
preferințelor ocupaţionale. Oamenii își aleg profesia datorită experienţei de viaţă, 
intereselor, nevoilor, valorilor și altor cerințe ale personalităţii lor. Cercetările au 
arătat că indivizii cu aceeași ocupaţie au preferinţe similare în raport cu locul de 
muncă (Scarpello, Ledvinka, 1988, p. 536). 

E. Schein (1978) structurează trei grupe de factori pe care se bazează ancorele 
carierei: 

— autoperceperea talentelor și abilităţilor generate de reușitele actuale la locul de 
muncă; 

— autoperceperea motivelor şi nevoilor generate de oportunităţile de testare a 
punctelor tari și punctelor slabe; 

— autoperceperea abilităţilor și valorilor generate de normele și valorile organi- 
zaţiei. 

Toţi acești factori ghidează, constrâng și fundamentează conceptul despre sine și 
predetermină așteptările indivizilor legate de carieră. 

E. Schein (1975) afirmă în cercetarea sa că ancorele carierei diferă la membri 
unui grup profesional. În urma studiilor efectuate pe un grup de 44 de absolvenţi de 
masterat în management și pornind de la premisa că fiecare om are aspirații, expe- 
riență şi cunoștințe diferite, el identifică cinci ancore care cântăresc în balanță 
atunci când un individ alege și se pregătește pentru o carieră: 

— competența managerială. Scopul managerilor este acela de a dobândi calități 
analitice (abilitatea de a identifica, analiza și rezolva probleme în condiţiile lipsei 
de informaţii complete și într-un climat de incertitudine ), interpersonale (abilitatea 
de a influența, superviza, conduce, coordona și controla oamenii la toate nivelurile 
organizaţiei, cu scopul atingerii obiectivelor organizaționale), emoţionale (capaci- 
tatea de a fi mai degrabă stimulat de crize emoţionale și interpersonale decât obosit 
şi saturat). Indivizii care se folosesc de aceste substraturi își doresc să conducă 
oameni. 

— competențele tehnice/funcţionale. Motivația tehnicienilor constă în a-și dezvol- 
ta talentele tehnice. Astfel de oameni nu-și doresc funcţii de conducere. 

— securitate/stabilitate. Motivația indivizilor ce-și doresc siguranţa este aceea de 
a menţine stabilă cariera profesională. 

— creativitatea — indivizii creativi doresc, de regulă, să creeze, să construiască 
ceva care să le aparţină în întregime. 

— autonomia și independența — cariera se întemeiază pe dorința persoanelor de 
a fi libere de constrângerile organizaționale. 

Unii specialişti (Mondy R. Wayne, Noe M. Robert, Premeaux R. Shane, 2002, 
p. 255) au adăugat o altă ancoră la tabloul lui Schein, pentru a oglindi mai fidel 
schimbările și evoluţia naturii forței de muncă actuale, aflată în plină revoluţie 
tehnologică. Este vorba despre competența tehnologică tradusă prin afinitatea natu- 
rală pentru tehnologie şi dorinţa de a lucra cu aceasta oriunde și oricând. 


Care credeți că sunt ancorele carierei ce au predeterminat propria dumneavoastră alegere? 


Alături de Schein, Derr (1980) a abordat în studiile sale indicatorii care îi 
ghidează pe angajaţi în definirea preferințelor legate de carieră. Într-o cercetare 
asupra ancorelor carierei realizată pe 154 de ofițeri de marină, Derr a păstrat doar 
două dintre ancorele din modelul lui Schein: competențele tehnice și autono- 
mia/independenţa. El a extins şi modificat celelalte ancore astfel încât a stabilit două 
tipuri de competenţă managerială, două tipuri de creativitate și o variantă a ancorei 
securităţii/stabilităţii a lui Schein. Modelul inovator al lui Derr cuprinde tipologiile 
pe care le analizăm mai jos. 

— Conducătorul orientat spre ascensiune. Subiecţii la care s-a identificat această 
ancoră promovează în carieră în mod natural, fără efort, aducând contribuţii reale în 
activitatea lor profesională. Pe măsură ce le creşte reponsabilitatea devin lideri exce- 
lenți. 

— Creativitatea orientată spre dezvoltare îi caracterizează pe subiecţii care mani- 
festă o nevoie permanentă de dezoltare, inovaţie și creativitate. 

— Creativitatea antreprenorială îi caracterizează pe subiecţii care construiesc, 
asumându-și riscuri dacă este necesar. 

— Spiritul de luptător — ancoră neidentificată de Schein — îi caracterizează pe 
subiecţii cu mare nevoie de aventură, chiar aventură la limita dintre viaţă şi moarte. 
Ei sunt iubitori ai acțiunii, ai misiunilor periculoase al căror succes depinde de apti- 
tudinile și abilităţile lor. 

Studiile despre ancorele carierei ale lui Schein și Derr au implicaţii importante 
în planificarea dezvoltării carierei și, în genere, în managementul resurselor umane; 
de pildă, ele pot oferi informaţii esenţiale în proiectarea posturilor. Aceste concepții 
ajută organizaţia să discearnă preferințele angajaţilor legate de carieră și să deter- 
mine ce aspecte creează diferenţe în planul preferințelor. 

Cele două abordări asupra ancorelor carierei sunt complementare. Ele arată că 
ancorele tehnice şi funcţionale sunt comune majorităţii oamenilor. Dacă anumite 
ancore pot fi caracteristice unui grup profesional, altele pot fi reprezentative, mai 
degrabă, într-un anume departament și nu într-altul. 


8.2.2. Planificarea carierei organizaționale 


De-a lungul timpului s-a crezut că planificarea carierei este un proces liniar, fără 
asperităţi și linii sinuoase. Astăzi însă, schimbările rapide au un puternic impact 
asupra planificării carierei și este important să fim capabili să facem predicții. 
„Predicţiile au un puternic impact asupra planificării carierei; aceasta din urmă, la 
rândul ei, fiind esenţială pentru supraviețuirea indivizilor și organizațiilor“ (Mondy 
R. Wayne er al., 2002, p. 256). 

După cum am mai arătat, planificarea carierei implică două niveluri: individual 
şi organizaţional. 

a) Planificarea carierei individuale 

În vederea planificării carierei, un individ își evaluează constant interesele, 
abilitățile, îşi apreciază oportunităţile, îşi stabilește scopurile carierei și proiectează 
activități de dezvoltare. Așadar, procesul de planificare individuală a carierei pre- 
supune înțelegere de sine și autoevaluare. Numai după aceasta o persoană este capa- 
bilă să-și stabilească obiectivele şi să-și proiecteze modul în care le poate împlini. 

Autoevaluarea reprezintă procesul cunoaşterii de sine. O autoevaluare realistă îl 
poate ajuta pe individ să evite greșelile care pot afecta traiectul său profesional. 

Există numeroase instrumentele utile în autoevaluare. Dintre acestea amintim: 
balanţa punctelor tari și punctelor slabe, trecerea în revistă a ceea ce place și dis- 
place. 

Balanța punctelor tari şi punctelor slabe 

Este o procedură de autoevaluare, al cărei creator a fost Benjamin Franklin, ce 
îi ajută pe indivizi să-și localizeze slăbiciunile și punctele forte. Angajaţii care își 
conștientizează punctele tari se pot folosi la maxim de ele. Conștientizându-și 

slăbiciunile ei le pot depăși. O astfel de balanță presupune următoarea procedură: 
se împarte o foaie de hârtie în două; într-o coloană se notează punctele tari, în 
cealaltă punctele slabe. De regulă, numărul slăbiciunilor surclasează numărul 
punctelor tari. Acest proces trebuie reiterat până ce persoanele ajung la o corectă 
cunoaștere de sine. Utilitatea procesului este garantată și de faptul că, la un moment 
dat, în timp, după reluări succesive, unele puncte slabe pot deveni puncte tari. 


Realizaţi o balanţă a punctelor tari şi a punctelor slabe în ceea ce vă privește, utilizând mo- 
delul propus. 


Inventarul a ceea ce place și a ceea ce displace 

Este o procedură care îi ajută pe indivizi să determine restricţiile pe care şi le 
pun ei înșiși. Cunoașterea acestora poate conduce la evitarea unor probleme ce pot 
apărea la un moment dat în carieră. Printre tipurile de restricții pe care și le auto- 
impune un individ întâlnim: neplăcerea de a călători, mărimea organizaţiei, tipul de 
oraș în care vrea să locuiască etc. În Tabelul 8.2. este prezentat un exemplu de ast- 
fel de inventar. 

Pe lângă autoevaluare, un individ mai poate ţine seama şi de următorii paşi în 
planificarea carierei individuale (Marcus Sander, Jotham G. Friedland): 

— acceptarea noilor valori de la locul de muncă; 

— încercarea de a fi mereu cât mai valoros pentru organizaţie; 

— evitarea lipsei de informare; 

— căutarea unor noi forme și mijloace de formare; 

— proiectarea unor scopuri financiare şi profesionale, concomitent cu planurile 
de realizare a lor; 

— pregătirea pentru supravieţuire în actualul post și pentru obținerea următoru- 
lui; 

— motivarea prin propriile obiective nu prin teamă sau mânie; 

— punerea în valoare pe piaţa muncii („să știi să te vinzi“); 

— îmbunătăţirea motivaţiei şi implicării; 

— anticiparea punctelor slabe viitoare; 

— flexibilitate și adaptabilitate la schimbare; 

— stabilirea propriilor limite. 

b) Planificarea carierei organizaționale 

Planificarea carierei organizaționale începe odată cu plasarea unei persoane 
într-un post şi cu orientarea iniţială. Conducerea va trebui să înregistreze perfor- 
manța în muncă și să o compare cu standardele postului respectiv. De asemenea, 
trebuie identificate punctele tari și punctele slabe ale salariatului pentru a lua o 
decizie referitoare la cariera acestuia. Evident că această decizie nu este definitivă, 
întrucât ea poate fi infirmată pe parcursul procesului. 

Tabelul 8.2. 
Ceea ce place Ceea ce displace 
Să călătorească. Să lucreze pentru o firmă mare. 
Să locuiască în partea de sud a oraşului. Să lucreze într-un oraş mare. 
Să fie propriul şef. Să lucreze la un birou toată ziua. 
Să locuiască într-un oraş mic. Să poarte costum tot timpul. 
Să joace fotbal în timpul liber. Să lucreze noaptea. 


Această decizie preliminară se bazează pe următorii factori: 

— nevoile individuale; 

— aspiraţiile şi abilităţile; 

— nevoile organizaţiei. 

Următorul pas constă în planificarea programelor de dezvoltare în funcţie de 
nevoile specifice ale angajaţilor. 

Nu trebuie să uităm că planificarea carierei este un poces dinamic. De aceea, 
flexibilitatea este absolut necesară în mediile organizaționale de astăzi. 

Planificarea organizațională a carierei este strâns legată de planificarea indivi- 
duală. Companiile trebuie să își orienteze eforturile de planificare a carierei organi- 
zaţionale spre obiectivele specifice ale angajaţilor legate de carieră. Ele trebuie să le 
furnizeze acestora opotunităţi diverse de învăţare şi acţiune. Organizațiile trebuie să 
dezvolte programe de planificare a carierei. 

Programele de planificare a carierei trebuie să îndeplinească următoarele obiec- 
tive: 

— cunoașterea, punerea în valoare și dezvoltarea eficientă a talentelor angajaţilor; 

— creşterea loialității și motivaţiei angajaţilor; 

— determinarea nevoilor de pregătire și dezvoltare ale angajaţilor; 

— evaluarea oportunităţilor profesionale ale angajaţilor; 

— stimularea unei atitudini pozitive și adeziunii la cultura oragnizațională. 


Credeţi că există vreo legătură între dispariția unor meserii vechi și apariția altora noi și pro- 
cesul de planificare a carierei? 


8.2.3. Dezvoltarea carierei 


Dezvoltarea carierei reprezintă o cale formală utilizată de o organizaţie în sco- 
pul de a-i ajuta pe angajaţi să dobândească abilităţile și experienţa necesare în vede- 
rea îndeplinirii unei activități. Dezvoltarea carierei este foarte importantă întrucât 
motivează şi creşte loialitatea resurselor umane dintr-o organizaţie. Ea îi pregătește 
totodată pe angajaţi atât pentru satisfacerea nevoilor individuale cât și a nevoilor 
actuale şi viitoare ale organizaţiei. 

Dezvoltarea carierei presupune o interacțiune între aptitudinile și aspirațiile indi- 
vidului legate de autorealizare și oportunităţile oferite de organizaţie. Această pro- 
blemă nu poate fi discutată doar în context organizaţional, ci și din perspectiva dez- 
voltării în anasamblu a individului. Ca urmare, studiile de specialitate (Torrington 

D., Hall L., London, 1995, p. 438) accentuează asupra faptului că dezvoltarea carie- 
rei reprezintă, în primul rând, o responsabilitate a individului. Rolul organizației în 
dezvoltarea carierei vizează integrarea, loialitatea angajaţilor, implementarea unor 
programe de pregătire adecvate și sprijinirea celor ce caută oportunități de dez- 
voltare. 

Pregătirea și dezvoltarea carierei reprezintă o parte integrantă a evaluării perfor- 
manţelor organizaționale. 

Conform lui Lawrence Klatt, elementele dezvoltării carierei sunt: 

a. stabilirea scopurilor și a acordurilor de pregătire; 

b. identificarea sarcinilor critice ale postului; 

c. pregătirea și dobândirea altor experinţe; 

d. evaluarea periodică. 

Schema conexiunilor dintre elementele enumerate este prezentată în Figura 8.4. 


Sarcinile critice ale 
postului 


Evaluare 
Stabilirea periodică, 


i scapi Dezvoltarea 
asa i. i a Soia si permanentă a 
acordurilor de p p carierei 


pregătire şi pe acordul 
de pregătire 


Pregătirea şi dobândirea 
altor experienţe 


Figura 8.4. Elemetele dezvoltării carierei 


O abordare a acestei probleme nu poate ignora trecerea în revistă a accepțţiunilor 
conceptului de carieră și totodată a miturilor ţesute în jurul său. Numai astfel putem 
identifica relaţiile corecte dintre dezvoltarea carierei, individ şi organizaţie. 

Studiile de specialitate (a se vedea, de pildă, sistematizările lui L. Klatt) relevă 
faptul că termenul de carieră nu poate fi definit univoc. În ciuda ariei sale seman- 
tice foarte largi, vom încerca să sistematizăm următoarele accepţiuni: 

— cariera ca avansare, ascensiune într-o organizație; 

— cariera ca profesie (dezvoltarea profesională a unui individ); 

— cariera ca ocupaţie (post ocupat de un individ); 

— cariera ca succesiune de posturi ocupate de un individ de-a lungul vieţii; 

— cariera ca perspectivă subiectivă — rolul pe care îl are munca în viaţa unei per- 
soane; 

— cariera ca percepţie obiectivă — dezvoltarea personalului din perspectiva dez- 
voltării aptitudinilor comportamentale, abilităţilor necesare ocupării diverselor pos- 
turi. 


Sesizaţi vreo diferenţă între siguranța locului de muncă și siguranța carierei? Argumentați 
răspunsul. 


Potrivit lui Loyd L. Byars şi Leslie Rue (1987, p. 274) abordarea problemelor 
legate de planificarea și dezvoltarea carierei poate fi împiedicată de existenţa unor 
mituri. Ei își propun deconstruirea acestor mituri ale carierei cu scopul declarat de 
a întemeia cât mai riguros o perspectivă corectă asupra acestor activități specifice 
managementului resurselor umane. lată mai jos care sunt miturile însoţite de criti- 
ca lor. 

1. La nivelurile ierarhice superioare mai este întotdeauna loc pentru încă o per- 
soană. Această presupoziţie poate genera frustrări la nivelul personalului prin 
supraestimarea șanselor de obţinere a unui post de conducere. 

2. Succesul depinde de prezenţa la locul și momentul potrivit. Există situații în 
care funcționarea acestui mit poate genera probleme de neacceptare a unor previ- 
ziuni. 

3. Sunt promovați cei mai competenţi angajaţi. Critica acestui mit se referă la 
faptul că performanţa într-un post nu garantează performanţa în altele. 

4. Planificarea şi dezvoltarea carierei sunt activități ce aparțin exclusiv departa- 
mentului de resurse umane. Este adevărat că acesta din urmă poate asista, consilia 
şi evalua dezvoltarea individului, dar nu în exclusivitate. 

5. Avantajele revin celor care muncesc mult și în condiţii dificile. Faptul că ma- 
nagerii își doresc ca angajaţii lor să petreacă mult timp la serviciu sau că persona- 
lul dorește să o facă urmărind astfel să-și impresioneze superiorii, este o iluzie. 

6. Avansarea depinde de tipul de manager. Acest mit poate conduce la lipsa de 
implicare și adoptarea unei atitudinii defensive în dezvoltarea propriei cariere. De 
asemenea, poate genera și o lipsă de responsabilitate atunci când apar insuccese. 

7. Identifică slăbiciunile şi corectează-le muncind din greu ! În practica manage- 
mentului resurselor umane mai importantă este determinarea punctelor tari în dez- 
voltarea carierei; după aceea pot fi îmbunătăţite punctele slabe. 

8. Viaţa de familie și profesia sunt distincte. O persoană nu-și poate planifica 
cariera și realiza obiectivele decât în raport cu împlinirea altor interese ce nu sunt 
neapărat legate de profesie. Cu alte cuvinte, obiectivele carierei nu trebuie să intre 
în conflict cu obiectivele vieţii private. 

9. Vaca vecinului dă lapte mai gras. Acest mit se traduce astfel: întotdeauna altă 
cale a carierei pare mai potrivită decât cea aleasă inițial. 

Referitor la metodele de dezvoltare a carierei, notăm faptul că sunt numeroase 
şi că majoritatea lor include diferite tipuri de pregătire prezentate deja în capitolul 
dedicat pregătirii și dezvoltării resurselor umane. 

Dezvoltarea carierei profesionale presupune o serie de obiective pe care le vom 
putea compara cu obiectivele clasice ale activităţilor de resurse umane (Desler 
Gary, 2003, p. 274) ca în Tabelul 8.3. 


Tabelul 8.3. 


Activitatea de resurse 
umane 


Obiectivele clasice ale 
activităţilor de resurse umane 


Obiectivele 
dezvoltării carierei 


Planificarea resurselor 
umane 


Analiza posturilor, aptitudinilor, 
sarcinilor actuale şi viitoare. 
Cunoaşterea nevoilor de perso- 
nal. 


Îmbogăţirea informaţiilor despre 
interesele şi preferinţele indivi- 
duale. 


Pregătirea 
şi dezvoltarea 


Furnizarea oportunităţilor pentru 
învăţare şi informare. 


Asigurarea informaţiilor despre 
orientarea carierei şi despre 
orientarea dezvoltării individuale. 


Evaluare şi/sau recom- 
pensă 


Evaluarea performanţelor 


Creşterea plajei scopurilor indi- 
viduale şi planurilor de dez- 
voltare. 


Recrutarea 


Identificarea şi atragerea celor 
mai calificaţi candidaţi 


Asigurarea adecvării dintre indi- 
vizi şi posturi pe baza unor va- 
riabile legate de interesele profe- 
sionale ale angajaţilor. 


Compensaţii şi beneficii 


Recompense pentru productivi- 
tate, talent etc. 


Recompensarea activităţilor 
conexe profesiunii. 


Instrumentele dezvoltării carierei se referă la abilități, educaţie, experienţă, 
modificări comportamentale care — abil gestionate de manageri — permit salariaţilor 
să muncească mai bine și mai performant. 

Cei care participă la elaborarea efectivă a programelor de dezvoltare a carierei 


sunt: 


— conducerea abilitată să ia decizia de a susține programul și de a aloca resurse- 


le necesare; 


— specialiștii departamentului de resurse umane — oferă informaţia necesară, 
asigură instrumentele de lucru şi orientarea salariaţilor; 

— șefii de departamente sunt responsabili cu furnizarea suportului logistic și 
înregistrarea feedback-ului; 

— angajaţii în calitate de responsabili ai dezvoltării carierei lor. 

Metode de dezvoltare și planificare a carierei 

Există numeroase metode de planificare și dezvoltare a carierei. Unele sunt uti- 
lizate independent, altele combinat. Dintre acestea amintim: 

— discuţiile de cunoaştere a angajaţilor — metodă formală ce presupune discuţii 
între subordonați și superiori sau reprezentanţi ai departamentului de resurse umane 

cu scopul stabilirii celor mai bune tipuri de activități de planificare și dezvoltare a 
carierei; 

— materialele de sprijin (ghiduri, broșuri) — anumite firme furnizează materiale 
specifice concepute să-i ajute pe angajaţi în planificarea şi dezvoltarea carierei. 
Acestea sunt realizate astfel încât să se coleze pe nevoile specifice ale organizaţiei; 

— sistemul evaluării performanțelor se referă la aprecierea performanţei și la 
evaluarea punctelor tari și punctelor slabe ale angajaţilor; 

— atelierele de lucru — anumite companii organizează workshop-uri cu scopul de 
a-i ajuta pe angajaţi să-și planifice şi să-și dezvolte cariera în interiorul companiei; 

— planurile de dezvoltare individuală — angajaţii sunt încurajați să conceapă pro- 
priul lor plan de dezvoltare a carierei, care va constitui un nucleu de pornire. 


8.3. Aplicaţii şi studii de caz 


1. Programele de pregătire și de dezvoltare bine concepute sunt cruciale pentru 
noii angajaţi, fie că au sau nu experiență. Comentaţi această afirmaţie utilizând 
cunoștințele acumulate. 

2. Explicaţi cum puteţi determina nevoile de pregătire ale unei persoane care 
ocupă un post de contabil la o firmă de dimensiuni mijlocii, student la o facultate 
de contabilitate şi finanţe și care tocmai a fost respins la examenul de contabilitate 
susținut în timpul sesiunii. 

3. Ce obiective urmăresc programele de pregătire și de dezvoltare a carierei în 
organizația unde lucraţi? 

4. Planificarea şi dezvoltarea carierei sunt foarte importante într-o organizaţie. 
Acest enunț a devenit deja un loc comun în managementul resurselor umane. 
Angajaţii doresc să știe cum se vor adapta viitorului organizației. Evaluaţi această 
situație din perspectiva celor studiate. 

5. Studiu de caz (adaptat după Gary Dessler, Human Resource Management, 
2003) Jim Wayne, preşedintele firmei Doors are următoarea problemă: deși le 
spune angajaţilor săi cum să-și facă treaba, ei lucrează invariabil „după capul lor“, 
departe de modul în care a hotărât el. În acest context, apar certuri frecvente între 
Jim, salariați și șefii de departament. De pildă, în departamentul de proiectare a 
uşilor, proiectanţii ar trebui să colaboreze cu arhitecţii, conform unor specificaţii 
prestabilite. Proiectanţii greșesc invariabil. Ei proiectează ușile folosind o mare can- 
titate de oţel („deși nu fac rachete“, ca să-l cităm pe Jim), crescând inutil şi sem- 
nificativ costurile de producție. Aceleași probleme apar și în alte departamente. 

Procesul obișnuit de pregătire a personalului la Doors se derulează cu sincope 
pentru că nici un departament nu are vreun manual de pregătire profesională, și 
numeroase fișe de post sunt neactualizate. Pregătirea noilor angajaţi se face exclu- 
siv la locul de muncă. De obicei, persoana care urmează să părăsească compania îl 
pregătește pe noul angajat, într-un interval de una-două săptămâni. Dacă angajatul a 
părăsit deja Doors, personalul nou este pregătit de alți salariaţi care au ocupat 

ocazional postul respectiv. În esență, procesul de pregătire se desfășoară la fel în 
toate departamentele companiei — pentru mașiniști, secretare, funcţionari etc. 

Întrebări: 

1. Explicaţi de ce angajaţii de la Doors lucrează „după capul lor“. 

2. Ce rol joacă fișa postului în pregătirea personalului? 

3. Explicaţi detaliat cum poate fi îmbunătăţit procesul de pregătire a resurselor 
umane în această companie. 

4. Studiu de caz (Stanciu, Leovaridis, p. 107) 

George și Mihai au aceeași vârstă şi sunt colegi la un institut de biochimie, care 
a primit numeroase recunoașteri internaţionale pentru descoperirile în domeniu rea- 
lizate aici. Amândoi sunt cercetători principali gradul III. George are o vechime în 
domeniu de 6 ani, iar Mihai de 7 ani. În institut apare o oportunitate — se eliberează 
un post de cercetător principal gradul II (nivelul imediat superior celor doi), post 
ce poate fi ocupat de persoane cu o experienţă de 7 ani în domeniu sau, în cazuri 
excepţionale, de persoane cu o vechime mai mică de 7 ani dar mai mare de 4 ani, 
însă care au obţinut rezultate deosebite. O astfel de situaţie ieșită din comun o avea 
George, care în anul anterior făcuse niște descoperiri cu totul remarcabile în dome- 
niul biochimiei, descoperiri pe baza cărora putea fi eradicată o boală cu care 
omenirea se luptă de mult timp. 

Șeful celor doi este pus într-o situație dificilă, neștiind cui să acorde postul, în 
condiţiile în care fiecare din cei doi se consideră îndreptăţiti să-l primească, iar în 
cazul în care nu se întâmplă așa, cel nepromovat ameninţă cu darea demisiei, ceea 
ce ar însemna o mare pierdere pentru institut. Responsabilul cu resursele umane 
vine cu propunerea fie de a angaja pe cineva din afară, fie de a lichida postul liber, 
sperând ca în acest caz celor doi colegi nu le va fi afectat orgoliul şi vor renunţa la 
ideea de a-şi da demisia. 

Întrebări: 

1. Ce decizie ați lua, dacă aţi fi în locul şefului celor doi cercetători? 

2. Ce atitudine ați adopta, dacă aţi fi în locul lui George sau al lui Mihai și nu 
aţi fi promovat, fie pentru că a fost promovat colegul, fie cineva din afară, fie a fost 
lichidat postul? 

3. Există o problemă legată de management în Institutul de Biochimie? 

